
§. 1. Origo et progressus scientiae moralis. 


T J egis naturalis notitia mundo coaeva dici merito debet. Ve- 
rum sicut iu ceteris humanis rebus format natura prius nos in- 
tus ad omnium artium scientiarumque habitum, cademque ju- 
vat ct impellit ad illa omnia sponte et quasi instinctive se- 
ctanda ac peragenda ; postea vero philosophi haec in homi- 
nibus naturae facta contemplantes, artium praecepta, scien- 
tiarumque theorias digerunt ct adornant ; ita etiam in philo- 
sophia morali contigisse reperimus. Quamquam enim scien- 
tia moralis hoc prae reliquis disciplinis proprium ac speciale 
habuerit, quod vel a mundi primordiis a D. Revelatione fue- 
rit illustrata; tamen si moralitatis notitiam in iis gentibus quae 
hac benigna coeli luce caruerunt (1 ) consideremus, cumdem 
profecto ac in caeteris scientiis progressum, eamdemque me- 
thodum reperiemus. Ab antiquissimis enim temporibus cujus- 
cumquc gentis historiam inspiciamus, videmus homines, fa- 
milias, populos licet rudiores ac barbaros, certis tamcu mo- 
rum regulis viventes, quas naturali sensu, facili experientia, 
vel auctoritate, et traditione majorum acceperant. Progressu 
vero temporis quosdam praestantis ingenii vi praeditos sur- 
rexissc novimus publicos moralitatis magistros. Ut enim prac- 


(1) De quibus s. Paulus ait ( Rom. 2. 14.) « Gentes quae legem 
» (per Moysen latam) non habent, naturaliter ea quae legis sunt fa- 
» ciunt : hujusmodi legem (scriptam) non habentes ipsi sibi sunt lex, 
» qui ostendunt opus legis scriptum in cordibus suis, testimonium 
» reddente illis conscientia ipsorum ». 

tcrcam oracula Chaldaeorum, arcanam ct symbolicam sacerdo- 
tum Aegyptiorum doctrinam, Zoroastri libros Persis erudien- 
dis, ut fertur, editos, Indorum Gymnosophistarum sapientiam, 
Confucium magnum Chincnsium doctorem ; in Graecia tan- 
tum progressum disciplinarum moralium cursim considerans, 
primos hujus disciplinae institutores poetas invenio; Orpheum, 
Amphionem, Musaeum , Melarapum , Hesiodum , Homerum , 
Aesopum, qui per carmina, ct fictas fabellas rudioribus po- 
pulis aptas recte vivendi regulas insinuabant. Procedenti- 
bus vero aetatibus prima philosophiae epocha in Graecia flo- 
ruit summis viris illustris, quorum studia eo potissimum spe- 
ctabant, ut justitiam, honestatem, pietatem, privatam publi- 
camquc disciplinam constabilirent. Sapientes isti celebratissi- 
mi, si Taletem excipias, omnes legislatores fuere : hi tamen 
sua effata , et moralia praecepta per aphorismos ct per le- 
ges, nullo naturali nexu, sed pro opportunitate proferebant. 
Nondum moralia dictamina ad certa capita ct principia re- 
vocata erant, et ad eam praeceptorum seriem digesta, quae ab 
hominis natura et relationibus exoriens omnia ejusdem offi- 
cia comprehenderet, et a certis principiis deduceret. Jntc- 
rim vero reliqui philosophi potius in mctaphysicis abstru- 
sioribus disceptationibus et in astronomicis ct mathematicis 
studiis animum dabant. Itaque, ait Tullius ( Disp. Tuse. 1. 5. 
c. 4. ) « ab antiqua philosophia usque ad Socratem , qui 
» Archelaum Anaxagorae discipulum audierat , numeri mo- 
)> tusque tractabantur , ct unde omnia orirentur quove rc- 
» cidercnt : studioseque ab iis siderum magnitudines, inter- 
» valla, cursus exquirebantur, ct cuncta coelestia. Socrates 
a autem primus philosophiam evocavit e coelo, et in urbi- 
» bus collocavit, et in domos etiam introduxit, et coegit de 
» vita et moribus, rebusque bonis ct malis quaerere ». So- 
crates enim contra illius aetatis sophistas physicos primum 
haec sapientissime critcria logica posuit ; philosophiam non 
in rebus occultis et ab ipsa natura involutis versari oportere ; 
quae autem supra nos nihil ad nos pertinere ; ea enim vel pro- 

cui sunt a nostra cognitione , vel si maxime cognita essent, nihil 
tamen ad bene vivendum conferrent . Tum vero Socrates , ut 
philosophiam moralem extrueret, in necessariis fundamentis 
hujusce disciplinae jaciendis animum intendit, scilicet inspe- 
xit hominis naturam rationalem et immortalem sub sapien- 
tissimi Numinis providentia constitutam. Unde facili ratione 
deduxerit existcnliam legis moralis in ipsa humana natura 
insculptae, cui inevitabilis sanctio necessario addita sit in 
futura vita divinitus complenda : hinc virtutem esse sapien- 
tiam, seu cognitionem veri, hominum regimini et emendationi 
applicatam , eamque esse fontem bonorum operum ac fun- 
damentum verae utilitatis, veraeque beatitatis ; nihil autem 
vere utile homini censendum esse quod non houeslum sit. £ 
quibus omnibus facile infertur, virtutem juxta socralica prin- 
cipia, nihil aliud esse, quam scientiam, quae supremae et 
universali Dei rationi consilia omnia , omnesque humanos 
actus conformes efficit. Quo posito moralitatis criterio , se- 
riem praeceptorum, quae privatam publicamque morum di- 
sciplinam spectant, adumbravit. Quare philosophiae rationa- 
lis et moralis parens merito ab omnibus est habitus. Hinc 
Plato ejus discipulus philosophiam omnem trifariam divisit, 
scilicet in rationalem naturalem et moralem ; eamque mo- 
rum disciplinam suis quisque principiis reliqui ethnicorum 
philosophi tradiderunt. Atque etiam post evangelicam lucem, 
quae pristinam revelationem complevit, et per universum or- 
bem diffudit, scientia moralis ab orthodoxis philosophis ex- 
culta et emendata est, cum plurimum rei christianae intersit 
videre, quomodo ex ipso rationis lumine hominis officia sug- 
gerantur. e Unde liquido pateat unum eumdemque Deum 
» fuisse, qui creaturis leges illas naturae, hominibus vero Ic- 
m gem christianam dedisset » ( Baco I. 7. de aug. c. 1.). 

§. 2. Fartis disciplinarum moralium distinctis speciebus 
determinatur scopus harum institutionum. 

Itaqae cum disciplina moralis, ut ex ipsa nominis signi- 
ficatione patet, sit scientia morum , scientia , inquam , quae 
liberas hominum actiones dirigit , ut convenienter naturae 
suae, suoque ultimo fini vivant ; hinc primo duplex cxurgit 
scientiae moralis genus, scientia moralis positivaj et philoso- 
phica : quae quidem non differunt inter se, ut nonnulli falso 
putant , ex fme quem intendunt , cum utriusque disciplinae 
unum objectum et mens una sit, ut scilicet homines ad vir» 
tutes omnes informet., quibus suam felicitatem assequantur. 
Tantummodo ex principiis, quibus innituntur, inter se discre- 
pant, cum moralis positiva pro fundamento ponat auctoritatem 
vel divinam vel humanam \ moralis philosophica in princi- 
piis rationis insistat : hinc theologiae moralis criterium sunt 
monumenta D. Revelationis, quae in sacris literis et in di- 
vina traditione continentur, vel definitiones et praecepta ab 
infallibili Ecclesiae tribunali prolata : itemque positiva mo- 
rum scientia ilia censenda , quae vel in omnium hominum 
consensu, vel in sapientum auctoritate praecipue fulciatur , 
quemadmodum illa fuerat, quae ante Socratem tradebatur, 
mythologica, aphoristica, symbolica, legislativa etc. et poste- 
riori quoque aetate a traditionalistis exposita est. Criterium 
autem philosophiae moralis est ratio, quae ex ipsa hominis 
natura demonstrat quid faciendum, fugiendumve sit. 

Ceterum quoad philosophiam moralem , cujus elementa 
nobis tradenda sunt, animadvertendum est, eam , si in am- 
plissima sua significatione accipiamus, in duo genera distin- 
gui oportere : alterum naturae legem ej usque fundamenta po- 
nit, alterum praecepta tradit quae facilius homines ad justa 
et honesta, atque utilia factitanda deducant : illius munus est, 
ut cura Bacone loquar , proponere nobis exemplaria bella et 
luculenta j atque descriptiones sive imagines accuratas boni y 
virtutis j officiorum felicitatis tamquam vera objecta et scopos 


Digitized by Google 



7 

voluntatis, et appetitus humani ; alterius munus est praecipere 
quomodo quis possit optime ad hos scopos ( excellentes sane ) 
collimare j hoc est quibus institutis animus ad illa assequenda 
subigi et componi possit. Itaque concludit Baco « Partiemur 
» igitur Ethicam iu doctrinas principales duas ; alteram de 
» exemplari sive imagine bonij alteram de regimine , et cultura 
» animi, quam etiam partem georgica animi appellare con- 
» suevimus : illa naturam boni describit : haec regulas de 
» animo ad iUa conformando praescribit. » (De augm. scient. 
I. 7. c. 1.). 

Utraque autem baec disciplina, sive illa exemplaris , sive 
haec cultrix et moderatrix animorum non respicit tantum ho- 
mines singulos, verum etiam civiles hominum aggregationes, 
seu respublicas, quae tamquam personae morales censentur 
in naturae statu viventes. 

Itaque si philosophia moralis pura et exemplaris conside- 
ret tantum conceptum moralitatis, et officia singulorum ho- 
minum, tunc dicitur ethica exemplaris j vel etiam jus naturale 
privatum (1); sin vero ulterius pergat et naturam ac regi- 
men civilium societatum consideret, jus publicum scientia 
isthaec appellatur ; sensu autem magis peculiari et proprio 
juris publici nomine intelligitur theoria de societate civili 
in se ipsa considerata: cum vero expenduntur jura nationum 
ad invicem , jus gentium dici solet. Quae omnes disciplinae 
non tamquam diversae et separatae censeri debent; sed unam 

(1) Optimam de ethica baconianam divisionem sequor, scilicet in 
ethicam exemplarem, quae cum jure naturali cohaeret, et in ethicam 
applicatam seu georgica animi. Quam distinctionem «i prae oculis ha- 
buisset Jo. Gott. Heinecius ceteroquin doctus et acutus nunquam affir- 
masset ( »n elementis Philosophiae moralis c. 1. $. 6. ) « nemo amplius 
» disciplinam hanc (ethicam scilicet , cujus nomine exclusiye intelligit 
» ethicam practicam seu georgica animi j nemo amplius disciplinam hanc 
j» cum Jure naturae, quod bonum, quatenus justum, honestum, decorum 
» est, considerat, confundet » hinc de summis ethicae magistris non du- 
bitat dicere « eam tamen confusionem veteres , veluti Aristoteles in 
» ethica et Cicero in libris de officiis, vix evitarunt ». Similiter et alii 
tractatores censent. Equidem Aristotelis, Ciceronis, Baconis potius vesti- 
giis inhaerere studeo. 

tantum lineam et familiam constituunt , quae homines sub 
diversis relationibus positos considerat, eorumque naturalia 
jura et obligationes pertractat. 

* Simili ratione disserendum est de philosophia morali ap- 
plicata ; quae suppositis theoriis de bono, de virtute, de of- 
ficiis, de felicitate, ex rerum humanarum experientia et con- 
sueta hominum propensione edocet, quibus institutis homi- 
nes aut ad honestatis et justitiae praecepta servanda, aut ad 
veram utilitatem procurandam, facilius inflectantur. Si enim 
haec praecepta et instituta homines singulos regere inten- 
dant, habebitur ethica practica, seu applicata, cujus praeci- 
pua pars ea est , quae tradit regulas de animo ad virtutes 
informando, quamque georgica animi cum Bacone diximus; 
duae quoque aliae partes huic subiectac sunt, quae hygienem , 
et privatam oeconomiam exhibent. Sin autem philosophi in 
rerum publicarum historia penitus edocti suum ingenium ex- 
tollant et tradant theorias practicas ad respublicas firmandas 
et ad stabiliendas vires, sanandos populos, publicum cujus- 
que generis bonnm promovendum; tunc scientia politica extat, 
quae sive legislationem, sive judiciorum formam sbe oecono- 
miam publicam et commercium , sive militiam, sive alia publi- 
ca negotia regit et ordinat. 

En amplissima philosophiae moralis messis , et variae 
disciplinae , quae omnes arctissimo nexu inter se colligan- 
tur. Splendida quidem sunt pulchra et utilia ceterarum scien- 
tiarum vel abstractarum vel naturalium studia ; verum haec 
morum philosophia proprium hominis studium censendum 
omnino est, quod 

Aeque pauperibus prodest, locupletibus aeque, 

Aeque neglectum pueris senibusque nocebit. 

De quo merito Tullius ajebat « nullo in genere disputandi 
)) magis honeste patefieri, quid sit homini tributum natura ; 
» quantam vim rerum optimarum mens humana contineat ; 
» cujus muneris colendi, efficiendique causa nati, et in lu- 
» cem editi simus ; quae sit conjunctio hominum, quae nalu- 

» ralis societas inter ipsos ». ( De leg. I. 1 . §. 5. ). Itaque fi- 
lium suum Athenis philosophiae causa commorantem, ut huic 
morum disciplinae studiose animum dederet, adhortans inquit 
( de OfT. 1. 1 c. 2 ) « Nam cum multa sint in philosophia et 
» gravia et utilia accurate, copioscquc a philosophis dispu- 
li tata, latissime patere videntur ea, quae de officiis tradita 
ii ab illis et praecepta sunt. Nulla enim vitae pars neque pu- 
ii blicis, neque privatis, neque forensibus, neque domesticis 
» in rebus, neque si lecum agas quid, neque si cum altero 
■i contrahas, vacare officio potest; in eoque colendo sita est vi- 
» tae honestas omnis, et in negligendo turpitudo. Atque haec 
ii quidem quaestio communis est omnium philosophorum. Quis 
ii est enim qui nullis officii praeceptis tradendis philosophum 
•i se audeat dicere? «. Sed quid philosophum, quid jurispe- 
ritum, quid magistratum, quid legislatorem dicam ? Nullum, 
inquam, ne in aesthetica quidem, seu in bonis artibus vere 
illustrem et magnum extare posse, nisi hujus disciplinae sum- 
mam plene sit complexus et in succum et sanguinem digesse- 
rit. Non poeta, non comoediarum, aut tragoediarum scriptor, 
non historicus , non orator quidquam magnum et memoria 
dignum scripserit, nisi naturas hotninumj vimqve omnem hu- 
manitati. Sj causasque eas , quibus mentes aut incitentur > aut re- 
flectantur penitus perspexerit. Etenim nisi vera virtutum in- 
doles, vera vitia, nisi cuique propria et conveniens, et sibi 
constans persona aptetur , nisi characteres animorum , affe- 
ctuum, et naturarum veritati simillimi depingantur, in poe- 
matibus, comoediis, tragoediis legendis et audiendis vel dor- 
mitabo, vel ridebo. 

Merito igitur Horatius ( Epistolar. 1. 1 ep. 2. ) ad Lol- 
lium scribens pleniorem, profundioremque philosophiae mo- 
ralis cognitionem et copiam in Homerica Iliade et Odyssea 
( quorum poematum vim et excellentiam in ea epistola mi- 
rifice conclusit ), quam in Crysippi, aut Crantoris libris re- 
perirc censebat , quamvis hic praestanlissimus Platonis au- 
ditor, ille Stoicorum coryphaeus et columen haberi debeat. 

Nihil de divina Alighieri nostri comoedia dicam, quem ce- 
terorum omnium cuj usque aetatis scriptorum hac in re fa- 
cile principem, nemo, si sapiat, non plane affirmaverit. 

Ceterum instituti nostri ratio exigit, ut in hisce elemen- 
tariis philosophiae moralis lectionibus, nihil omnino do po- 
liticis disciplinis tradatur ; itemque perpauca tantum atque 
obiter de variis ethicae practicae partibus attingam, ubi de 
cultura animi , et de propriae vitae ac status externi cura 
disseram. Praecipuus nostrarum institutionum scopus est ethi- 
cae philosophicae purae seu exemplaris tractatio, cujus haec est 
definitio, scientia 3 quae ratione duce , moralitatis conceptum et 
criteria statuit ac singula officiorum hominis naturalium genera 
tradit. Primum itaque gcncratim de moralitatc actionum hu- 
manarum, tum speciatim de naturalibus hominis officiis agen- 
dum nobis est. 

TRACTATUS PRIMUS GENERALIS 

DE MORALITATE ACTIONUM 
HUMANARUM. 



XJ t moralitatis idea , de qua in universa hac tractatione 
disserere debemus, distincte determinetur, animadvertendum 
est , duplicis generis actus in homine discerni , physicos et 
morales. Motus omnes, functiones mechanicas, actus instin- 
ctivos, et mere spontaneos , qui usum rationis et consulta- 
tionis praevertunt, quique ceteris quoque animalibus ratione 
carentibus sunt communes, physicos appellamus. Hi si con- 
ducant ad vitae conservationem jucunditatemque, physice bo- 
ni, si ei adversentur, physice mali dicuntur. 

Alium vero bonorum et malorum ordinent constituunt 
ceteri actus humani, qui a principio rationis et liberae ele- 
ctionis proficiscuntur. Itaque sinceritas, fides, liberalitas, actus 
justitiae , et honestatis , cetera hujusmodi , hominis officia 
censentur et moraliter bona ; quae autem sunt his contra- 
ria, in vitio esse, et moraliter mala. Qui ea colit, officio suo 
fungi dicitur , eique merito tribuuntur , et laude ac prae- 
mio dignus habetur ; qui secus fecerit, reus censetur, et vi- 
tuperio ac punitioni addicitur. 

Notio haec quam omnes habent de bonitate et malitia, 
seu de moralitate actuum humanorum , est idea complexa , 
quae duo praecipua elementa continet et necessario suppo- 
nit, scilicet hominem indifferentiae libertate praeditum es- 
se , eumdemque habere normam , seu legem moralem , quae 
illi praescribit, quid faciendum fugiendumve sit ; sin utrum- 
que rei alterutrum desit , nullimode consistere potest idea 
quam omnes habemus de moralitate actuum nostrorum. Su- 
blata enim regula seu lege, quae honesta et justa ab inho- 


Digitized by Google 



12 

nestis et iniquis discreverit, omnia indifferentia evadunt (1). 
Sin autem libertas non sit in homine , stultum et iniquum 
foret iis imperare, qui necessitate determinantur ad unum ; 
itemque veritati ct aequitati repugnans esset, hominibus im- 
putare actiones tamquam ah iis bene vel male peractas, qua- 
rum ipsi non sint causa efficiens, sed eorum mechanismus , 
et naturae vis ac necessitas. Quare fatalismi error ( ut per- 
specte ait D. Thomas) « subvertit omnia principia philosophiae 
« moralis. Si enim non sit liberum aliquid in nobis, sed ex 
« necessitate movemur ad volendum, tollitur deliberatio, ex- 
» hortatio, praeceptum, et punitio, et laus, et vituperium, cir- 
» ca quae moralis philosophia consistit ». Quaest. 6. De 
Malo art. unie. 

Scio equidem non modo Collinsium et auctorem impii 
operis Systema naturae, aliosque impudentissimos fatalistas, 
verum etiam Leihnilium (Tora. I Theodicea ) consuisse, in 
systemate fatalismi statui posse leges , praemia , et poenas 
tamquam causas quae necessario determinent voluntatem ad 
actus utiles, et ad coercendos inutiles, atque hominum in- 
columitati adversos; ita equum parentem fraenis currere do- 
cent homines, ct boves sua colla jugo supponere; itemque 
pueri nondum rationis perfecte compotes munusculis, ac lau- 
dibus, vel increpationibus, ac verberibus patris mandata fa- 
cere assuescunt. 

llaec et similia quae quamdam veritatem praeseferunt, 
nullius momenti in re nostra sunt, et a praesenti disquisi- 
tione prorsus aliena, ac omittenda. Ut enim recte monet Pe- 
trus Tamburinius (Lezioni di Filosofia Morale. Vol. 2.1. 5 c. 6) 
et Paschalis Galluppius (Elementi di FilosoGa t. 5 c. 4 §. 41.) 
distinguendae sunt duae quaestiones omnino diversae: altera 
generalis et abstracta, utrum nempe in systemate fatalismi lo- 

(1) Ilinc D. Paulus ajekat « non cognovi peccatum nisi per legem : 
» concupiscentiam nesciebam , nisi lex diceret ; non concupisces ». 
Rom. 7 v. 7 « Peccatum non imputabatur , quia lex non erat *. 
Rom. 5 v. 13. 

crnn habere possint leges et sanctiones tamquam media, quae 
necessario homines impellant, velul animalia bruta, vel machi- 
nas ad certas actiones, quae bonae dicuntur, et ab aliis, quae 
malae appellantur, coerceant. Haec inquisitio ad rem nostram, 
non attinet. Altera autem particularis et concreta, haec est. 
In conceptu, quem omnes passim habent, de legibus et mo- 
rali obligatione, de virtutibus, et vitiis, de imputatione actio- 
num humanarum, de praemiis virtuti debitis, deque punitio- 
nibus sontibus infligendis, includitur nec ne idea libertatis ? 
Jam vero certum est, homines essentialem differentiam po- 
nere in judicio , quod instituunt de bonitate aut pravitate 
arboris, aut machinae, aut cujusvis entis, quod necessarios 
quosdam effectus producit, et in judicio de bonitate vel ma- 
litia actionum humanarum. In laudando machinae artificium, 
eiusque functiones, ac bonos effectus, nos proprie non ma- 
chinam, sed ejusdem auctorem laudamus: at cum hominem 
honestum, justum, virtute praeditum dicimus, subjectum no- 
strae laudis est ipsa hominis persona: ipsi imputamus meri- 
tum suae actionis. Haec est significatio propria vocis impu- 
tare in actuali et reali systemate, quae essentialiter suppo- 
nit ideam liberi arbitrii. 

« Itemque non quaero, ait Tamburinius, utrum leges 
)> esse possint media necessaria, quae determinent ens non 
» liberum ad agendum: hoc tantum dicam: in praesenti re- 
» rum conditione leges et a legislatoribus semper impositas 
» esse, et a civibus receptas cum hac intima persuasione, eas 
» tales esse quae possent ab illis libere vel servari vel vio- 
» lari. Quapropter in quolibet orbis tribunali trausgressor le- 
» gum punitioni subiicitur, non solum ad deterrendos alios, 
» sed quia reus ipse censetur, eique crimen imputatur, ejus 
» actio improbatur, et in eo ipso moralis ordo et justitia vio- 
» lata vindicatur. Hic semper fuit hominum sensus in dandis 
» recipiendis vindicandisque legibus . . . Praemia quoque, 
» juxta hominum sententiam constituunt partem essentialem 
» justitiae distributivae. Hinc non ca habentur tamquam sola 

» motiva ad bcnc agendum, sed etiam veluli merces virtuti 
» debita . . . Hac sunt ideae, quae prostant in codicibus lc- 
» gislatorum, et in libris philosophorum, historicorum, poe- 
» tarum, et scriptorum omnium nationum, omniumque sae- 
» culorum ». 

Itaque actualis legum et sanctionum ratio , conscientia 
officiorum , notio iraputabilitatis continet conscientiam pro- 
priae libertatis ; cujus existentia quamquam a metaphysicis 
praecipue demonstretur ex immediato intimi sensus testimo- 
nio, tamen per haec omnia aperte confirmatur. Inde quoquo 
apparet, quod initio ajebam, in idea cujusvis actus morali- 
ter boni aut mali, seu in conceptu moralitatis, essentialiter 
includi , et supponi consc ientiam libertatis una cum cogni- 
tione obligationis moralis, quae ex praeceptis vel legibus ef- 
ficitur. Quapropter moralitas recte definitur convenientia aut 
repugnantia actionis humanae seu liberae cum lege et obli- 
gatione morali. 

Quae cum ita sint, duo haec elementa expendere debe- 
mus in hoc ethicae generalis tractatu, eumque in duas par- 
tes dividimus, quarum prima agit de legibus ; altera de acti- 
bus humanis. 

PARS PRIMA 

DE LEGIBUS. 

SECTIO PRIMA 

SYSTEMATA philosophica de origine, natura, et principio 

CONSTITUTIVO LEGUM MORALIUM. 

«cSSflS&o 

CAPUT PRIMUM 

PHILOSOPHORUM SYSTEMATA DISTINCTE ENARRANTUR. 

ARTICULUS I. 

Systema sensualistarum. 

P rimum hoc sensaalistaram systema ( scilicet eorum qui 
nihil scire homines posse ajunt , praeter ea quae sensibus 
externis subjiciuntur, nullum bonum homini esse nisi cor- 
poris voluptatem , nullum malum nisi dolorem physicum ) 
omnem naturae legem , ac moralitatem naturalem penitus 
evertit. Statuit enim hominem sui juris natura esse et ex- 
legem ; jus in potentia physica collocat, ita ut quantum quis 
physice pollet , tantum jure suo agat , et quidquid libet li- 
ceat ; nihil autem esse in natura justum aut injustum, ho- 
nestum aut turpe, bonum aut malum morale ; verum haec 
omnia legibus civilibns pactis et consuetudiue definiri. 

Hujuscemodi criteria tamquam bases seu potius pestem 
et eversionem moralitatis posuerunt multi ex veteribus re- 
centioribusque pseudo-philosophis. Haec fuit Aristippi do- 
ctrina, universaeque sectae cyrenaicae, cujus ipse fuit auctor. 
Eamdemquc Democriti ct Epicuri discipuli professi sunt. At* 

que ut sceplicorum versatilem dubitationem praeteream, si hi- 
storiam consulamus , pervulgatam hanc opinionem reperie- 
raus, ut qui viribus praevalet, illud Achillis plerumque sibi 
proprium usurpet. « Jura negat sibi nata: nihil non arrogat 
» armis ». Atque illud Taciti I. 15 Annalium « in summa 
H fortuna id aequius quod validius ». Quare objurgantibus 
Romanis Gallos quasi injuria Clusiorum urbem oppugnas- 
sent » subridens Gallorum rex. Brennus, injuria, inquit, nos 
» Clusii afficiunt, qui solum et agrum latius affectent pos- 
ti sidere, quam colere valeant; neque advenis nobis, qui multi 
tt sumus et inopes, partem concedant finium. Eadem in vos 
» injuria, Romani, primum Albanorum, Fidenatium Ardea- 
ti tium fuit : nunc Yejentium , Carpenatium multorumque 
tt Falisci nominis , quibus nisi partem fortunarum suarum 
ti vobis concedant, arma infertis, in servitutem cos abripitis, 
tt populamini, urbes exscinditis. Neque factum id vestrum ta- 
ii men iniquum sit; sed antiquissimam legem sequimini du- 
ii ccm, quae fortibus res largitur ignavorum, ducta a Deo et 
ii ad bruta usque terminans >i (Plutarcus in Camillo p. 136). 

Haec veterum philosophorum deliramenta, et audacissi- 
morurn hominum corruptelam renovare et adornare aggressi 
sunt primum Hobbesius duobus editis operibus, quorum alte- 
rum de cive , alterum leviathan inscribitur; summaque calli- 
ditate impium iniquumque propositum studet operire: Spinoza 
vero in tractatu politico praesertim, nec non in alio tractatu 
theologico-politico, et in ethica; itemque Helvetius in opere, 
cui titulus Vesprit , eamdem impudentissime sententiam de- 
clarant (1). ■ r, 

Quamquam veteres recentioresque sensualistae, pro di- 
versitate ingenii, falsorumque dogmatum quae profitebantur 
varia ratione hoc systema proponant; tamen in hisce capiti- 
bus una consentiunt. 

(1) Ilobbesii et Spinozae systemata egregie enarrantur, et per par- 
tes expenduntur, ac refutantur ab Ani. Genuensi in elementis Metha- 
phys. t. 4. de principiis legis nat. ltclvclianum autem systema videre est 
apud Galluppium Elementi di EilosoHa t. 5 c. 3 §. 26 

1 Statam hominis naturalem qaavis morali lege ac so-' 
cietatis vinculo solutum, ac plane liberam esse; nulla hone- 
statis, justitiae, et humanitatis officia habere; unam regulam 
ex natura homini datam physicum instinctum ut ceteris ani- 
mantibus, tantumque esse cuique jus, quanta sit potentia na- 
turalis. Uno verbo naturalis hominis conditio est brutalis, ac 
belluinus egoismus. Quare in statu naturali singulos a sin- 
gulis timere debere, eumque esse statum mutuae inimicitiae. 

2. ° In hoc statu independenti, vago, ac perpetuae diffi- 
dentiae, bellique mutui, in quo omnes in omnes per vim ac 
dolum concertant, propria cujusque utilitas, ut suae vitae et 
incolumitati consulerent, singulis persuasit, naturalem liber- 
tatem deponere, et civilem societatem constituere, qua plures 
homines in eumdem finem sociantur, et collocatis in unum sin- 
gulorum civium potentiis, sponte supremi regiminis voluntati 
ac legibus subjiciuntur. En origo societatis inter homines et 
cujusvis obligationis moralis, quae non ex natura, sed tota 
cx hominum voluntate et pacto repetenda sit. « Regulae boni 
» et mali moralis, justi et injusti, honesti et inhonesti sunt 
» leges civiles: ideoque quod legislator praecepit, id pro bono, 
» quod vetuerit id pro malo habendum . . , . Ante imperia 
» justum et injustum non extitere, ut quorum natura ad man- 
» datum sit relativa ; actioque omnis sua natura adiophora 
» (seu indifferens) est (Hobb. dc cive c. 12 §. 1: similiter Ari- 
» stippus apud Laertium lib».2 §. 1 95; et Helvetius Dissert. 3 
c. 4 op. cit. aliique). 

3. ° Cum ex voluntate solius imperantis in civitate existat 
regula boni et mali moralis, justi et injusti; sequitur quid- 
quid fecerit princeps impune esse; cumque legibus civilibus 
non teneri, et ejus voluntatem esse indefinitam: legislatoris 
est, quid in unaquaque civitate justum et honestum, quid 
secus esse debeat, sancire; et quando in civitate actio quae- 
dam desinit esse honesta ac bona, fiat turpis ac mala. Quae 
autem ab hoc legislatore justa decernuntur , ab alio velut 
iniqua damnari possunt; idemque legislator commutatis suae 

civitatis commodis ac circumstantiis , leges justi et honesti 
temperare ad libitum potest. 

4.° Ceterum civilis haec aequitas et bonitas nunquam 
in republica habebitur, nisi sapiens legislator ita statui suae 
civitatis leges accommodet, ut cives nullo pacto maxima ma- 
la naturalia effugere possint, et physicae voluptati satisfacere 
nisi pareant ejus legibus. Cum hac enim conditione supre- 
mae potestati suum obsequium promittunt, atque etiam inter 
aequales pacta ineunt, dummodo obtemperare legi, vel pacta 
servare propriae utilitati consentaneum sit. « Nam qui quid- 
» quam alicui promittit, is naturali sua agendi potentia, ac 
» propterca jure minime se spoliat, ut in illum conferat: ideo- 
» que si possit promissis resistere, jure suo resistit; nec est 
» quod de rupta fide, qui minus potest, quaeratur: cum quae- 
» ri non possimus jure naturae alios agere (Spinoza) ». 

Quaecumque igitur de hominis virtutibus tamquam ex 
ejus natura deductis tradiderunt philosophi sunt speciosa prae- 
ter naturam adinventaj hominum deliramenta (Callicles in Gorg. 
Platonis ); quaeque dicuntur naturalia hominis ad hominem, 
gentis ad gentem officia, inter Platonis chimaeras accensenda 
sunt ( Helvetius ); cum nulla officia existant nisi inter ejus- 
dem reipublicae cives: nulla detur virtus, nisi civilis, eaque 
est habitus actuum utilium propriae civitati, quae tota ab ho- 
minum voluntate, et privata utilitate nata , eadem utilitate 
privata dimetienda est ac temperanda (Videsis Lucretium I. 5 
et Horatum 1. 1. Sat. 3). 

ARTICULUS II. 

Systema philosophorum a Deo praescindentium. 

(^uae articulo superiori retulimus sunt sophistarum com- 
menta, qui firmissimas philosophiae bases subvertunt. Ceteri 
qui philosophi nomen merentur, quamquam diversis metho- 
dis et viis, omnes una consentiunt, existere ordinem justi- 
tiae et honestatis independenter ab hominurn arbitrio, et qua* 

vis scripta lege et pactione antiquiorem. Ex his vero multi, 
rccentiores praesertim, qui quidem ( si perpaucos excipias) 
de theologia naturali recte sentiunt, contendunt tamen legis 
naturalis existentiam et vim obligandi concipi ab hominibus, 
etiam seposita Dei ej usque providentiae notione; quos ideo 
praescindentes appellamus. Homines, ajunt, naturae ordinem 
intuentes, et detegunt regulas humanae naturae convenientes, 
et eas vim obligationis moralis in seipsis habere perspiciunt. 

In his si excipiantur diversae philosophandi methodi, et 
variae idealogicae opiniones quibus imbuti fuerint, quas no- / 
stra non interest inquirere, facile apparebit, tres praescin- 
dentium species distingui debere quas singillatim exponam. 

1.° Prima praescindentium classis eudemonismi nomine ap- 
pellatur, eo quod philosophi hujusmodi in ratione suae cu- 
jusque utilitatis versentur : quorum sententia ita se habet. 
Homo omnibus actibus sive spontaneis, sive liberis volupta- 
tem quaerit aversaturque dolorem, uno verbo propriam uti- 
litatem felicitatemque velut suum centrum naturaliter et 
necessario desiderat, appetit, quaerit. Felicitas igitur est fi- 
nis, quo natura sua tendere debet. Perspecte autem distin- 
guenda est ipsa hominis felicitas , quae subjectiva est , ab 
objecto seu causa efficiente ejusdem felicitatis. Enim vero 
hominis felicitas est status acquiescientiae et voluptatis j in 
quo scilicet, quoad fieri potest doloribus et angoribus homo 
carcat, suaque desideria expleat; omnes vero res illae et actus, 
qui dolores et incommoda removent, vel utilitatem pariunt, 
sunt objecta et causae efficientes felicitatis ; ideoque bona 
appellantur; secus mala. Cum autem homo, qui libertate in- 
differentiae pollet, ignorantiae et erroribus sit obnoxius, agi- 
teturque passionibus vehementibus, sequitur eum errare pos- 
se in mediis eligendis ad suum finem ordinatis, et fieri fa- 
cile potest, ut dum suis actibus felicitatem consequi studet, 
ab ea declinet , et miseriam incurrat. Hinc necesse est , ut 
recta ratio ejus voluntatem contineat, doceatque unde vera 
hominis felicitas resultet , distincte indicando eas actiones 
quae recta ad eam assequendam servandamque deducant, 

quaeque illi opponantur. Porro inspecta hominis natura, qui 
ex duplici veluti vita animali et intellectuali coalescit, ap- 
paret veram hominis felicitatem, quae nobis hic dari possit, 
tum haberi , cum mentem sanam in corpore sano servemus. 
Igitur non omnes sensuum voluptates, animique oblectamen- 
ta vera sunt bona, neque omnes animi corporisque labores 
et dolores vera mala censenda sunt: itemque quae per se bo- 
na et mala sunt, respective considerata, saepe commutantur 
fiuntque contraria. 

Recta ratio itaque hoc primum statuit , vitae humanae 
felicitatem ex summa voluptatum totius vitae aestimandam esse; 
miseriam autem ex summa dolorum totius vitae. Hinc sequen- 
tes canones enascuntur. 1." dolorem qui nos e majori dolo- 
re et incommodo eripit verum bonum esse: 2. dolorem qui 
utilitatem voluptatemque efficit, verum esse bonum; 3. vo- 
luptatem, ex qua dolor consequatur, verum malum: 4. vo- 
luptatem, quae nos majori ac solida utilitate privat, verum 
malum esse. 

Quare summopere necessaria nobis est prudentia in agen- 
dis, vel omittendis, ut omnia conducant ad recte beateque 
vivendum, nec non temperantia, aliaeque virtutes quae inor- 
dinatos animi motus coerceant, ne diffluamus voluptatibus, 
quae mentem deprimunt, corpus frangunt , mortem accelerant; 
animique firmitatem et constantiam servemus in laboribus 
et incommodis perferendis , ac superandis. Vera autem no- 
stra utilitas, cum communi aliorum hominum utilitate, na- 
turalem , et necessariam relationem habet. Nec enim esse , 
aut vivere ac perfici potest homo sine aliorum commercio 
et societate, ut fuse et apposite philosophi isti demonstrant. 
Nec societas stare inter homines potest, nisi in amicitia fun- 
detur. Hinc recta ratio dictat, necessario servanda esse omnia 
officia socialia, quae iliis generalibus sententiis comprehen- 
duntur, neminem laede, redde unicuique quod suum est, alios 
etiam atque etiam juvato. Quae quidem officia immediate alio- 
rum utilitati prosunt, verum nos ideo praestamus, quia haec 
ad nostram felicitatem necessaria sunt. 

Haec quae summatim a nobis exposita sunt ad ideam 
hujus systematis distincte exhibendam, ab hujusmodi philo- 1 
sophis fuse pertractantur, ut ostendant singula legis naturae 
praecepta, quantumvis gratuita videantur, habere semper ne- 
cessariam relationem cum nostra vera hujus vitae felicitate. 
Quapropter legem naturalem eas generales regulas esse de- 
finiunt, quae nostram voluntatem dirigunt ad nostram feli- 
citatem, patefaciendo actus qui ad eam directi sint, et qui 
eidem opponantur. 

2. Altera praescindentium opinio in idea pura et gratuita 
virtutis insistit, quare rationalistae puri solent appellari. Prae- 
cepta moralia non mereenaria, sed a quovis propriae utilitatis 
calculo aliena et pura, eaque per se ipsa autonoma esse con- 
tendunt philosophi , qui hanc opinionem profitentur. Distin- 
guunt enim in homine duo primitiva desideria et naturales 
impulsus, desiderium appetitionemque propriae felicitatis, ac 
desiderium appetitionemque felicitatis alienae. Regulae quae 
moderantur ac regunt desiderium propriae utilitatis, consti- 
tuunt prudentiam oeconomicam; regulae autem, quae respi- 
ciunt publicam privatamque aliorum felicitatem , ad quam 
gratuito procurandam naturae impulsu ineitamur, comprehen- 
dunt omnia legis naturalis officia. 

Itaque mens humana, praeter has propriae utilitatis, ha- 
bet et alias distinctas honestatis, justitiaeque regulas quovis' 
privatae utilitatis calculo praestantiores. Etenim qjaecumque 
placeat ratio explicandi originem idealogicam notionum mo- 
ralium, novit mens humana justitiae honestatisque dictamina 
absoluta et universalia, eaque apprime convenire hominis na- 
turae, ut in suo gradu et excellentia species humana con- 
servetur. Haec autem universae justitiae et honestatis prae- 
cepta veram obligandi vim in seipsis habere cognoscit, adeo 
ut si homo ab illis declinet, praesentissima suae conscientiae 
sententia seipsum condemnet, vel contra, 

3. Tertia praescindentium opinio , quae sentimenkdismi 
nomine designatur, affinis maxime est praedictae rationaluta - 

rum opinioni, imo utrique unum systema retinent, diversa ra- 
tione conceptum et expositum. Utrique enim in philosophia 
morali adstruenda et adornanda notionem officiorum et virtu- 
tis gratnitam et puram a quocumque privatae ntilitatis cal- 
culo considerant, ac per se subsistentem et veram obligatio- 
nem hominis libertati imponentem. In hoc tantnm differunt, 
ut rationalistae in principiis geucralibus ab intellecta perce- 
ptis; senlimentalistae in sensu morali vim legislatricem ponant. 

Philosophi animi humani facultates subtilius introspicien- 
tes deprehendunt in homine duplicem instinctum animalem et 
rationalem, vel ut vocant physicum et moralem. Cum enim ho- 
mo ad duplicem quasi vitae rationem natura sua factus sit, 
ad eam, quae communis est omnibus animantibus, et ad a- 
liam praestantiorem, scilicet intellectualem et moralem: hinc 
natura tamquam legem conservatiouis et reparationis dupli- 
cem vim seu instinctum homini dedit. Instruxit enim eum 
externis sensibus, quibus varias sensationes ab objectis ma- 
terialibus excitatas perciperet, simulque activitatem, seu in- 
stinctum physicum indidit, qui independenter a rationis usu 
in functionibus principalioribus ad conservationem et propa- 
gationem humanae speciei necessariis, coeco impetu duceret. 
Itemque si attente hominis animum consideremus, aliam vim 
seu instinctum rationalem et moralem reperimus, quo statim 
ac termini cujusdam propositionis intellectui repraesentan- 
tur illico veritatem aut faisitatem sentimus , vel subodora- 
mus: ita in conceptibus logicis ordinem, harmoniam, con- 
venientiam partiam, nulla praemissa ratiocinatione, sentimus 
et oblectamur; contra vero indecora et inordinata odio ha- 
bemus. Sensus autem iste internus et rationalis in iis obje- 
ctis quae honestatem, justitiam, totamque vitam socialem et 
moralem spectant, in omnibus exquisitissimus est: primaria 
enim legis naturalis officia vel pueri, vel rudiores homines 
persentiunt, et cum inhonestis et iniquis, tum honestis et ae- 
quis vehementissime permoventur : sentiunt honestatem , et 
justitiam, ad eamque incitantur, et a contrariis retrahuntur. 

Haec velati semina sant vitae rationalis et moralis ab omni- 
bus philosophis animadversa et explicata vel per ideas in- 
natas vel per intrinsecam proprietatem animae rationalis et 
liberae (1). Sicut igitur per physicum instinctum natura duce 
hominis vita conservatur, et species humana propagatur, quo 
sola ratio vel nunquam , vel sero pervenire posset; ita per 
moralem instinctam firma in hominum mente retinentur pri- 
maria legis naturae praecepta, et de officiis suis immediata 
voce et exquisitissimo sensu admonentur omnes, unde etiam 
sensus communis appellari solet. 

Sensus iste, qui certe maximi usus in vita est, ab in- 
temperantioribus philosophis plus aequo extollitur, ita ut eum 
rationi ipsi praeferant, et potius sensui morali, quam rationi 
obtemperandum praedicent ( Hum. sag. 5. Rousseau Emil. 
t. 3 ). Quod autem ad rem nostram attinet, notanda hic prae- 
cipue est opinio recentior britannicae philosophiae, quae sen- 
sum hunc internum et moralem instinctum ponit pro funda- 
mento seu principio constitutivo moralitatis. Antonius Shafster- 
Lury hujus novi systematis auctor fuit, quem Hutchesonins, 
Humius, Reid, Dugaldus Stewart, aliique multi sequuti sunt. 
Quorum criterium ita se habet. Posita existentia interni sen- 
sus seu instinctus moralis ( idest illius facultatis animi no- 
stri, qua oblato conceptu logico, immediate et sine ulteriori 
examine persentiscimus veritatem, ordinem, honestatem, eaque 
valde delectamur, ad eamque amandam et consequendam vo- 
luntas naturali impulsu movetur; e contra angimur rebus inor- 
dinatis, inhonestis, iniquis, easque aversamur, et refngimus) 
animadvertunt philosophi de quibus loquimur, quod internus 
sensus est vox primitiva naturae, quae omnibus aequali mo- 
do loquitur: differentia maxima inter homines in intellectu 


(1) S. Aug. 1. De Civ. Dei c. 23. « Habemus enim alium interioris 
» hominis sensum isto (scilicet sensu corporeo) longe praestantiorem, 
» quo justa et injusta sentimus ... Ad hujus sensus officium non acies 
» pupillae, non foramen auriculae, nou spiramen narium, non gustus 
» faucium, non ullus corporis tactus accedit ». 


Digitized by Google 



24 

est; at sensus moralis idem habetur in omnibus. Eadem enim 
ratione docti et indocti de justitia, honestate, ceterisque vir- 
tutibus ac vitiis sentiunt; justum et injustum, honestum, ac 
turpe grato et ingrato sensu distinguunt, appetunt, et aver- 
santur. Ratio, cum in mente perfecta est, repraesentat actum 
justum et injustum cum omnibus suis circumstantiis, et de- 
monstrat relationem necessariam, quam illi actus habent cum 
conservatione, et perfectione humanae societatis, quomodo re- 
ferantur ab bonum, vel malum commune, et ad ordinem na- 
turae humanae proprium serrandum vel perturbandum. Quo 
demonstrato, intellectus munus suum explevit. Ratio cur ea, 
quae aliis et universo praesertim humano generi utilia sunt, 
nos oblectent, caque appetamus, amemus, approbemus; quae- 
que ceteris hominibus nocent , abhorreamus , reprobemus , 
est in dispositione nostrae naturae, in interno sensu. In pue- 
ris in foeminis in hominibus rudioribus actus honesti, justi, 
et his contrarii non repraescnlautur cum omnibus illis re- 
lationibus ad commune humani generis bonum, et universa- 
lem ordinis conservationem: attamen pueri foeminae rudio- 
res homines aeque ac philosophi virtutis pulchritudinem et 
bonitatem sentiunt et naturali tendentia impelluntur ad alio- 
rum felicitatem amandam, ac promovendam; affliguntur au- 
tem si eam cum possint negligant, maximopere vero excru- 
ciantur, etiamsi cum privata utilitate, iniqua et crudelia fa- 
cinora admittant. 

Itaque ratio hominibus repraesentat actus virtutis et 
vitii, et plus miuusve demonstrat relationem, quae interce- 
dit inter hos actus et aliorum utilitatem ; hos actus vero 
praecedit, comitatur, subsequitur exquisitissima animi oble- 
ctatio, vel dolor ; et absoluta et universalis naturae propen- 
sio et vox, quae nos ad virtutem impellit, retrahit a vitiis. 
Igitur moralis sensus aeque omnes de suis officiis monitos 
facit, iisque moralem obligationem imponit; quia praesentis- 
sima, et inevitabili sententia intimat officia ; conscientiae te- 
stimonio damnat sontes, eorumque exquisitissimis poenis ex- 

cruciat animum : justos autem, liberales, honestos approbat, 
maxiraaque pace et gaudio perfundit. Itaque virtutem defi- 
nio, ait Hurnius, quemlibet humanum actum, qui sensum vo- 
luptatis et approbationis excitat in animo eorum , qui praesen- 
tes sunt ; viceversa vitium. Quare sensus moralis est legisla- 
tor et autonomus. Lex inquam illa naturae quavis scripta lege 
antiquior, quam aperte vel ipsa D. Revelatio significat, cum 
de ethnicis ait « ejusmodi legem (scriptam) non habentes 
» ipsi sibi sunt lex , qui ostendunt opus legis scriptum in cor- 
» dibus suis, testimonium reddente iliis conscientia ipsorum, 
» et inter se ipsis cogitationibus accusantibus aut etiam de- 
u fendentibus (ad Rom. 2. 14. 15) ». 

Nec alia reperiri posset ratio opportunior hominum in- 
digentiae , nec non sapientiae ac bonitati Auctoris naturae, 
quam ingenerando in homine internum sensum aulonomumi 
quo facile et immediate omnes indiscriminatim homines ho- 
nesta ab inhonestis, justa ab iniquis discernerent, sicut per 
sensus externos dulcia ab amaris , alba a nigris illico di- 
stinguunt. 

Quaeret fortasse quispiam, undenam philosophi isti, se- 
posita Dei imperantis idea , vim legis et obligationis repe- 
tant ? Respondeo, triplicem esse eorum sententiam : alii ceu- 
sent rationis principia, sive mercenaria, sive pura, utpote 
quae essentialem et necessariam idearum relationem conti*- 
nent, vim legis in seipsis habere : alii vero hanc imperandi 
et obligandi vjm inesse, ajunt, in dictaminibus sensus mora- 
lis, quae unicuique absolute praecipiunt quid faciendum fu- 
giendumve sit : alii denique statuunt, ipsam hominis natu- 
ram, sive per rationis principia, sive per moralem sensum 
perspectam et cognitam, esse principium constitutivum legis 
naturalis. Quae omnia sect. 2 c. 3. a. 3 accuratius evolvere 
et expendere oportebit. 


• i 

ARTICULUS III. 


Systema theologicum. 

Itimum hoc systema directe opponitor systemati praescin- 
dentium : isti enim posthabita Dei ejnsqne providentiae no- 
tione tamquam adiaphora, philosophiam moralem tradunt : ve- 
luti astronomiae, mechanicae, aliarumque naturalinm disci- 
plinarum leges, nulla facta mentione snpremi auctoris natu- 
rae, a physicis tradi solent. Contra vero philosophi, quorum 
systema nunc enarro, affirmant, seposita idea supremi aucto- 
ris et legislatoris hujus mundi, nullum legis et obligationis 
moralis conceptum, nullam vel in theoria, vel in praxi rao- 
ralitatem dari posse. Itaque necessarium ejusdem fundamen- 
tum seu principium constitutivum moralium obligationum vo- 
luntatem esse dicunt omnia ratione aut jubentis aut vetantis 
Dei. Quorum sententia duplex est et accurate distinguenda : 
alia enim vera et a praestantissimis omnium aetatum philo- 
sophis retenta : alia autem falsa omnino et superstitiosa, in 
quam non obscuri nominis philosophi lapsi sunt. 

Sunt enim nonnulli qui voluntatem quidem Dei funda- 
mentum esse ajunt universi juris et moralis obligationis; 
sed hanc voluntatem considerant praecisam ab aeterna Dei 
ratione, scilicet intelligunt liberam et arbitrariam Dei volun- 
tatem : atque ideo quaedam opera esse justa , quaedam in- 
justa , honesta vel turpia , quia ita Deo sancire placuit, ac 
libere praecepit. In hac sententia fuere Renatus Cartesius 
( quem nervose et subtiliter confutavit Cudworthus in opere 
de aeternis et immutabilibus justi et honesti notionibus cap. 3 ) 
PuQcndorfius (1. 1 de I. N. et G. c. 1 1 §. 6 ) Samuel Coc- 
cejus ( diss. 1 proemial ad Grolium cap. 2 sect. 3 §. 58 ). 
Tomassius, aliique. 

Altera sententia docet voluntatem Dei jubentis quid fa- 
ciendum, vitandumque sit, unicam causam et principium con- 
stitutivum esse obligationum ; hanc autem Dei voluntatem 

essentialiter ac necessario conformem esse ordini et systemati 
naturae ab eo creato. Itaque contemplatio humanae natujrae 
ostendit, quid homini conveniat quid eum dedeceat, quid ho- 
minem ad- suum finem ducat, quid ab eo separet ; id autem 
consequenter manifestat irrevocabilem Dei voluntatem ordi- 
nem naturalem hominis proprium conservari jubentis pertur- 
bari vetantis. Igitur juxta hanc sententiam , sunt iu actibus 
humanis quaedam recta et honesta et justa secundum natu- 
ram et non quasi lege posita. Vis autem obligandi hominem- 
que in olficio continendi nonnisi a necessaria Dei imperan- 
tis voluntate repetenda est. 

Notandum vero est quosdam fuisse , qui hanc senten- 
tiam profitentes, nihilominus primae opinionis loquendi ra- 
tionem retinent ajentes juris naturalis fontem esse liberam 
Dei voluntatem. Hi quidem re a sententia secunda, et a ve- 
ritate non dissentiunt ; sed dum inopportunis loquendi mo- 
dis utuntur, multa dicunt non satis accurata et recta. Exem- 
plo sit Vincentius Bolgenius ( Diss. sugli atti uruani ). Is enim 
ait omninm legum cum positivarum , tum naturalis originem 
esse liberam Dei voluntatem, et tamquam falsam traducit re- 
ceptissimam illam distinctionem inter actus humanos prohi- 
bitos quia mali sint , idest natura sua inhonesti et iniqui ^ 
quales sunt qui a lege naturali vetantur ; et actus humanos 
malos quia prohibitij scilicet a legibus positivis. Praeterea alia 
addit de mutabilitate naturalium officiorum, ut ipse putat, 
quae non admodum recta mihi videntur. Dein vero mentem 
suam declarat ajens se ideo Ubertatem ponere pro funda- 
mento legis etiam naturalis : quia Deus libere hominem crea- 
vit, libere eum ratione ac libertate arbitrii donavit, libere 
eumdem humanae societatis indigentem fecit. « Itaque, sub- 
» dit , cnm nos repetimus originem omnium legum atque 
» etiam legis naturalis a libera Dei voluntate, constituimus 
» eodem tempore naturalem legem in ipsa rerum essentia et 
» in natura hominis , attamen dependenti a dispositionibus 
m libero divinae voluntatis actu praeordinatis. Omnia officia 

» obligationcsquc morales erga Deum , erga seipsum , erga 
» alios sunt omnes consequentiae necessariae , et naturales 
» facultatum, inclinationum, indigentiarum, quae constituunt 
*> et comitantur hominis naturam ; consequentiae , inquam , 
» quae derivantur ex fine, ad quem homo tendit, et ex me- 
» diis, quae Deus illi dedit ad eumdem finem obtinendum ». 
Postrema haec rectissime se habent ; sed hoc non probo , 
quod unam eamdemque legum positivarum et legis naturalis 
causam ponat , liberam Dei voluntatem. Etenim cum leges 
naturae necessario deriventur ab ipsa hominis natura adeo, 
ut repugnet Dei attributis eas non jubere , ut ipse Bolge- 
nius ibi affirmat ; nonnisi improprie dici potest, liberam Dei 
voluntatem fontem esse naturalis juris ; ex qua incongrua 
loquendi ratione sequuntur et aliae opiniones minus accura- 
tae et communi moralistarum sententiae repugnantes , quas 
superius indicavi. 


ARTICULUS IV. 

Epilogus systematum. 

Systemata philosophica de principio constitutivo obligatio- 
num moralium ad tria capita superius retulimus. Primum 
sensualistarum systema diximus, qui negata legis naturalis exi- 
stentia, omnes obligationes morales a pactis et a legibus ci- 
vilibus repetunt; ideoque in eorum sententia humana volun- 
tas j seu rectius ( nou attendendo ad fatalismi errorem ab 
hujus systematis essentiali conceptu alienum, quem sensua- 
listae passim profitentur ) arbitrium hominum est fundamen- 
tum universi juris et obligationis moralis. 

Secunda classis est praescindentium , qui asserunt qui- 
dem existentiam legis naturalis , sed nulla interposita idea 
auctoris et conservatoris naturae, ab ipsis hominis facultati- 
bus rerumque relationibus et naturali earumdem conditione 
derivari naturae legem , et per se subsistere dicunt. Idque 

triplici modo proponunt. Alii in principiis rationis mercena- 
riis , seu in calcnlo propriae felicitatis recte instituto , alii 
in principiis rationis purae seu rerum omnium ordinem et 
generalem humani generis utilitatem reprehcsentantibus; alii 
in instinctu morali j per quem hanc eamdem rerum convenien- 
tiam et ordinem homines sentiunt, ed ad ialiorum felicitatem 
optandam, ac procurandam impelluntur, omnem vim officio- 
rum contineri censent. Ex quibus patet, primam harum trium 
opinionum versari in amore mercenario, seu in amore pro- 
priae felicitatis: ideoque virtus ab eis definitur amor ordi- 
natus propriae utilitatis. Secunda et tertia opinio specifice non 
differunt inter se: utraque enim docet, moralia praecepta vel 
unice, vel primario ordinis custodiam, et aliorum utilitatem 
prospicere : itaque in utraque sententia cum a rationalistis 
tum a sentimentalistis virtus ponitur in amore ordinis et pu- 
ra philantropia: quare praescindentium opiniones duae tantum 
sunt specie differentes, ea quae statuit, morum praecepta pri- 
mario et immediate amorem propriae felicitatis praescribe- 
re: altera quae affirmat, praecepta moralia nonnisi amorem 
benevolentiae et amicitiae erga ceteros homines imperare. In 
tertio systemate theologico duas recensui sententias bene di- 
stinguendas, quorum altera principium constitutivum praece- 
ptorum moralium in libera Dei voluntate ponit : altera vero 
voluntatem quidem imperantis Dei pro essentiali fundamento 
omnium obligationum moralium habet , attamen eam dicit 
aeternis et immutabilibus justi et honesti notionibus neces- 
sario conformem. 

Quae cum ita sint haec varia et inter se discrepantia 
systemata sub simplicissimo aspectu considerare possumus. 
Alii enim negant in actibus humanis quamlibet intrinsecam, 
necessariam, et naturalem bonitatem aut malitiam, omnemque- 
moralem differentiam et officiorum quorumvis originem a po- 
sitiva institutione ac voluntate vel hominum , vel Dei po- 
nunt. Contra vero alii philosophi statuunt, conceptum obli- 
gationum moralium in homine essentialem et naturalem. Ita- 

que origo moralium officiorum, vel ab arbitrio estj vel a ne~ 
cessitate; ab arbitrio sive humano sive divino; a necessitate 
-'autem vel quae continetur et conspicitur in uno naturae sy- 
stemate (in quo determinata sunt media necessaria ad finem 
cuique individuo et speciei proprium obtinendum, quod exhi- 
bet necessitatem theoreticam , et hypotheticam ) ; vei quae 
est in ratione ac voluntate Dei, quaeque in ordine natura- 
li impressa est et signata (quod exhibet necessitatem practi- 
cam et absolutam, ut inferius aperte demonstrabo). Quapro- 
pter apparet praeter ea quae superius exposui nullum aliud 
dari posse specifice diversum ac novum systema de causa seu 
principio constitutivo obligationum moralium. 

Hinc factum est, ut intra hosce limites vaga philoso- 
phorum ingenia semper versata sint, nec eos umquara prae- 
tergressa. Si quis hanc eruditam et criticam disquisitionem 
addiscere cupit, consulere poterit opus Petri Tamburini, cui 
titulus Lezioni di /ilosofia morale , e di naturale e sociale di- 
ritlo vol. 1 in duodecim lectionibus proemialibus, praesertim 
vero II. 7. 8. 9. 10. 11. quibus demonstrat a remotissima 
philosophorum aetate ad haec usque tempora ipsissima su- 
pradicta systemata viguisse, et vicissim alterum alteri suc- 
cessisse. Causas quoque perspecte adnotat, quae dum unam 
philosophorum sectam labefactabant, et extinguebant, aliam 
illi oppositam excitabant, ac fovebant: adeo ut pateat, sen- 
sualistas, praescindentes, variis supra expositis opinionibus 
imbutos, et theologos moralislas, sive contemplativos, sive 
complexivos successive in gyrum processisse. Systema vero 
complexivum plus minusve perfectum a summis omnium ae- 
tatum philosophis excultum et retentum fuisse , semperque 
hoc unum inter homines viguisse, et moralia praecepta fir- 
ma in eorum animis tenuisse. 

EXAMEN CRITJCUM IN SUPRA EXPOSITA SYSTEMATA. 

ARTICULUS I. 

De amore mercenario virtutis. 

Sensualistarum systema differt vel maxime a primo prae- 
scindentium systemate de calculo propriae felicitatis recte 
instituto : illud enim negat existentiam legis naturalis , ac 
notiones justi et honesti voluntate hominum efformatas di- 
cit: hoc autem officia honestatis justitiaeque a natura impo- 
sita affirmat. Philosophi enim qui hoc systema profitentur , 
ratione duce demonstrant, veram cujusque utilitatem natu- 
rali vinculo conjunctam esse cum communi hominum felici- 
tate : ideoque omnes morum regulae, quae tamquam finem 
proximum societatis humanae custodiam et felicitatem ha- 
bent , omnes itidem veluti in finem ultimum ad propriam 
cujusque felicitatem diriguntur. Hae autem regulae non ab 
hominum arbitrio, sed a naturae dispositione originem ha- 
bent. Aliae quoque inter utrumque systema assignari possent 
differentiae , ex eo quod primum illud pluribus erroribus , 
fatalismo , materialismo , alheismo , aliisque scateat ; in al- 
tero autem a sanioribus philosophis exculto, nihil hujusmodi 
reperiator. 

Quamquam maxima, ut diximus, inter utrumque systema 
differentia intercedat , principium tamen philosophicum , ex 
quo utrique suam sententiam adstruere conantur identicum 
est. Scilicet hoc principium utrisque commune est appetitus 
et inclinatio voluntatis in objecta grata , et aversio ab in- 
gratis, seu desiderium propriae felicitatis, quod connaturale 
est homini, simulque causa ejus activitatis. Sensualistae ex 
hac appetitione privatae cujusque utilitatis deducunt homi- 
nes ad civilem societatem constabiliendam, et ad leges civiles. 

ferendas de justitia et honestate. Alterius autem systematis 
patroni propriam utilitatem cum communi ceterorum homi- 
num utilitate naturaliter et essentialiter conjunctam esse do- 
cent : idcoque regulas justi et honesti, non ex arbitrio, sed 
a natura repetendas profitentur. Itaque demptis erroribus me- 
taphysicis primi systematis, et absurdis consequentiis inde de- 
ductis, unum tantum efficitur systema de desiderio propriae 
felicitatis recta ratione considerato. Quod quidem exhibet 
veritatem summi pretii ac prorsus necessariam et fundamen- 
talem in philosophia morali : scilicet veram hominis utilita- 
tem cum virtute essentialiter esse consociatam ; adeo ut qui 
eam studiose colit, felicitatem, qui eam contemnit miseriam 
certo consecuturus sit, ( modo tamen in computatione feli- 
citatis nullum elementum praetermittatur, de quo inferius ). 
Cum enim omnia legis naturalis praecepta ad conservatio- 
nem, perfectionem, ac tranquillitatem societatis humanae ne- 
cessaria sint ; cumque homines, qui hujusmodi officia ad alio- 
rum commodum directa factitare debent, naturali et neces- 
sario impulsu in suis omnibus actibus propriam felicitatem 
quaerant, necesse erat, ut sapientissimus naturae auctor ita 
consuleret hominum ingeniis, ut per propriae quoque felici- 
tatis incitamentum homines ad juste honesteque vivendum 
alliceret : ac per doloris ac miseriae stimulos a pravis et 
iniquis facinoribus avocaret. Quod quidem factum est, idque 
summis philosophis exploratum, qui maximopere inculcabant, 
ut hanc recte vivendi tamquam formulam prae oculis sem- 
per haberent homines « ( Cic. de o£f. I. 2 c. 3. De leg. 1. 1 
» c. 12). Quidquid honestum, idem esse utile, nec utilo 
» quidquam quod non sit honestum ; ex quo consequitur, 
» unum debere esse omnibus propositum ; ut eadem sit 
» utilitas uniuscujusque et universorum. Quare omnes ut 
» honestis consiliis justisque factis, non fraude et malitia se 
» intelligant ea quae velint consequi posse. Recteque So- 
» crates exeerari eum solebat, qni primus utilitatem a na- 

» lura ( idest a naturae lege ) sejunxisset. Id enim quere- 
» batur caput esse exitiorum omnium (1) ». 

Itaque veritas summi momenti, quae ex hoc systemate 
deducitur , haec est , nempe officiis justitiae et honestatis ah 
ipsa natura appositam esse sanctionem praemiorum et poenarum ; 
qua de re suo loco distinctius et data opera disseremus. 

ARTICULUS II. 

De amore gratuito virtutis. ' 

C^uod de duobus primis systematibus feci, idem de ratio- 
nalismo puroj et de sentimentalismo censeo faciendum, ut iu 
unum lanium systema recte contemperatum reducantur: non 
solum quia utrumque, ut exposui antea, (c. I. a. 4. ) eum- 
dem habet scopum, scilicet considerandi ordinem moralem, 
nulla habita ratione ad suam cujusque utilitatem, verum 
etiam quia si conjunctim considerentur, suum hoc, optimum 
sane, propositum perfecte assequuntur; sin autem separen- 
tur, et alterutrum per se ac seorsim accipiatur, mancum et 
visiosum omnino foret. Certum enim vero est, philosophum 
rectis rationis principiis accurate utentem cognoscere ordi- 
nem moralem homini convenientem: attamen non minus cer- 
tum est atque exploratum , inesse hominum animis nobilis- 
simam illam vim, seu internum sensum, quo omnes, natura 
duce , hujusce ordinis moralis existentiam excellentiamque 
persentiunt, ad eumque amandum servandumque vehementer 
incitantur. 

Ceterum maximopere hallucinantur philosophi illi, qui 
moralem hunc sensum, seposito vel saltem posthabito rectae 
rationis examine, pro regula et fundamento moralitatis po- 

• - * 

(1) Ipsae divinae scripturae ad amorem virtutis, et vitii odium ho 
mines excitant, proposita ubique retributione mercede et corona justi- 
tiae, vel exquisitissimis ac formidandis punitionibus. 

nunt. Sensus enim iste per se a recto tramite facillime aber- 
rare ac vitiari, nec unquam nisi rationis ductu corrigi atque 
emendari posset. Cujus rei ratio manifestissime patet, si con- 
sideretur, objectum sensus moralis non esse simplex et in- 
luitive evidens; sed esse conceptum logicum complexum; in 
quo nisi omnes ideae expendantur, et inter se recte confe- 
rantur, ignorantia vel error obrepere facillime potest. Ete- 
nim conceptus hujusmodi, cum de moralibus officiis agitur, 
consistit in actu peculiari virtutis, qui supponit praecepto- 
rum moralium, vel etiam consiliorum perfectam cognitiouem; 
tum etiam plenam actionis particularis notitiam cum omni- 
bus suis circumstantiis temporis, loci, personarum: ut dili- 
genter conferendo banc actionem cum lege vel consilio, inde 
deducatur eorum convenientia aut repugnantia; ideoque actio- 
nis rectitudo et honestas, vel contra. Jam vero in hujusmodi 
quantitate et qualitate idearum , quae simul considerandae 
sunt, facile fieri potest, ut aliqua omittatur, vel aliqua su- 
perflua intrudatur, aut vitietur: atque ita actio justa et ho- 
nesta iniqua et turpis evaderet. Quam saepe evenire solet , 
ut liberalitas in prodigalitatem, amor paternus in mollem con- 
niventiam ac licentiam, animi fortitudo in imbecillorum op- 
pressionem ac tyrannidera, parsimonia in avaritiam, magna- 
nimitas in arrogantiam ac superbiam , humilitas in pusilla- 
nimitatem convertatur ? Itaque non raro nobis reprehesenta- 
tur actio quaedam ex ea parte, quae pulchra et perillustris 
videtur, cujus complexus, si attente et undequaque conside- 
retur , iniqua prorsus et inhonesta deprehenditur : ideoque 
sensus moralis, qui illico, prima virtutis specie oblata, al- 
licitur et movetur, sine accurato rerum examine deciperetur. 
Cujus rei permulta exempla suppeditant quae passim in re- 
centioribus praesertim tragoediis, comoediis, ac poematibus 
vcluti heroica phantasiae hominum depinguntur, quia cordis 
allectus vehementissime permovent: non enim perspectum ha- 
bent minuti isti scriptores, principem bonarum artium et to- 
tius humanae vitae canonem esse , ut mens cum affectibus 

cordis apprime concordet, ut omnes animi motus ratione re- 
gantur. Quamquam ergo moralis sensos omnibus hominibus, 
cum ad perfectum rationis usum pervenerint, et ordinis mo- 
ralis existentiam , et primaria legis naturae praecepta nota 
faciat, atque etiam in facilioribus et praecipuis virtutum ac 
vitiorum actibus moralitatcm illico manifestet; attamen nisi 
recta ratione informetur ac dirigatur in maximos errores ho- 
mines induceret. Quod pervulgatis etiam historiae monumen- 
tis locupletissime confirmari posset. Quapropter senlimentali- 
stae rectae rationis criteria in conformando ac dirigendo mo- 
rali sensu sine summo errore contemnere nequeunt. E con- 
tra vero rationalistae puri sensus moralis considerationem 
praetermittere non debent, qui et re vera in nobis est , et 
ad cumdera, quem sibi ipsi proponunt, scopum tendit, et ma- 
ximi usus ac necessitatis est in universa vita rationali et 
morali, ut apertius suo loco declarabimus. 

Quae cum ita sint, apparet, ralionalismum purum et *en- 
timenlalismum recte inter se copulatos et contemperatos nnum 
tantum efficere systema in suo genere perfectum, quod sci- 
licet summi momenti veritatem, ab eudemonismo omnino di- 
stinctam, ac philosophiae morali pernecessariam continet. Si- 
cut enim eudemonismus praemia et poenas virtutibus ac vi- 
tiis debitas paratasque ostendit, ita alterum hoc de puro et 
gratuito virtutis et amicitiae amore systema ordinem mora- 
lem hominis proprium demonstrat. Uno verbo systema boc 
ipsam naturae legem ; illud autem motiva validissima ad eam- 
dem studiose servandam , idest naturalis legis sanctionem , 
manifestat. 

ARTICULUS III. 

De voluntate Dei arbitraria habita tamquam fonte 
universi juris. 

JP hilosophi qui profitentur voluntatem Dei fontem esse uni- 
versi juris ct obligationis moralis in duplicem abiere sen- 

tentiam, ut in expositione systematum adnotavi. Prima cod- 
siderat hanc Dei voluntatem praecisam ab aeterna ejus ratio- 
ne j idest intelligunt hujusmodi philosophi liberam et arbitra- 
riam Dei voluntatem esse principium constitutivum obligatio- 
num moralium; atque ideo quaedam opera esse justa quae- 
dam injusta, honesta vel turpia, quia ita Deo placuit ac li- 
bere praecepit ; et reprobant eorum sententiam qui statuunt 
quidem sine Dei imperantis notione nullum legis naturalis 
conceptum dari posse, sed ajunt Dei voluntatem necessario 
conformem esse aeternae legi , idest aeternis et immutabilibus 
justi et honesti notionibus « Et sane (ait Puffendorfius I. 1. 

« de I. N. et G. c. 1 1 §. 6 ) qui extra impositionem divi— 
» nam raoralitatis actionum humanarum aeternam aliquam sta- 
» tuunt regulam, nihil aliud mihi videntur agere quam ut Deo 
» adjungant principium aliquod coaeternum , cxtrinsecum , 

» quod ipso in assignandis rerum formis sequi nccessum 
» habeat ». Eademque Christianus Thomassius agens Puf- 
fendorfii paraphrasten et amanuensem concinit : » habet 
» haec doctrina scholasticorum aliquod analogi cum doctrina 
» gentium, in physicis cum materia prima Deo coaeterna , 
» in moralibus cum doctrina de fato ». Similia habet Sa- 
muel Coccejus. Verum philosophi isti qui tamquam putidum 
scholasticorum commentum doctrinam de aeterna Dei lege 
traducunt, animadvertere debebant longe ante aetatem schola- 
sticorum eamdem doctrinam summis philosophis perspectam 
probalamque fuisse : quam in rem satis est legere Ciceronis 
libros de legibus , ac praesertim I. 2 c. 4. Sed cumam 
hi philosophi ceteroquin docti et acuti talia protulerunt ? 
Quia veritatem maximam prae oculis habebant, sed mixtam 
opinionibus non bene determinatis. Noverant stare nullo modo 
posse legis naturalis vim sublato Dei imperio : putabant 
autem , quod si admitteretur aeterna ac necessaria justi et 
honesti notio ac norma ante Dei voluntatem, ( nostro tamen 
concipiendi modo ) idem esset ac profiteri, stare legem na- 
turae per se, sine Dei nutu : stare legem moralem posse sine 

Dei imperantis voluntate. Asserere autem aeternam immu- 
tabilemque legem cui voluntas Dei contradicere et resistere 
nequeat, Deo indignum putabant, ac vcluti errorem theolo- 
gicum reprobarunt. 

Celerum considerandum est, aeternam Dei legem nihil 
aliud esse quam ipsam Dei sapientiam, qua rerum essentias 
earumque necessarias relationes novit inter causas et effectus, 
inter finem et media. Quae omnia habent in se necessitatem 
mathematicam. Scilicet in ipsa Dei natura et intellectu inest 
ratio justi et honesti, quibus notionibus aeternis et immuta- 
bilibus voluntas et potentia divina necessario conformis est. 
Libertas enim Dei in eo est ut possit creare ex. gr. corpus 
sphaerica figura praeditum, vel cylindrum, vel cubum; sed 
si cubum fecerit non potest ei cylindri aut sphaerae pro- 
prietates dare. Libertas et potentia Dei in rerum exislentia, 
minime vero in earum essentiis immutandis valet. Non po- 
test efficere quod contradictionem involvit , quod idem est 
ac dicere, Deum non posse esse insipientem, injustum, non 
posse seipsum negare. Concludam igitur cum Antonio Ge- 
nuensi , qui commemorata eorum opinione qui voluntatem 
Dei praecisam ab aeterna ejus ratione fontem universi ju- 
ris esse ajunt, ut quod Deo placuit id continuo sit justum, 
prosequitur « hoc ego in erratis pono , non quod non sit 
h justum quodeumque Deo placuit; nihil enim ei placere po- 
» test quod naturae suae non sit consentaneum, quod non sit 
» justum et sanctum ; sed quod ante omnem Dei voluntatem 
)» ( licet hoc in loco ad mentis nostrae brevitatem accommo- 
» date loqui ) in ipsa Dei natura et intellectu ratio inest , 
» justi et sancti. Itaque inde Dei voluntas, ut ita dicam, in- 
ii formatur, ut nihil velit, nisi quod justum sit et sanctum ». 
( Disc. Metaphy. p. 4 dc princip. legis nat. I. 1 c. 4 §. 5 )• 

Itaque per legis aeternae doctrinam non admittitur 
principium aeternum a Deo distinctum, eoque praestantius ; 
sed recte dc natura Dei sentimus : neque inde aperitur la- 
tebra errori praescindentium, quasi notiones justi et honesti 

stare possint sine Dei imperio, et praecisae ab ejas volun- 
tate vim legis per se possint habere, quod inferius demon- 
strabimus. 

Potius istiusmodi philosophi considerare debent , quae 
absurda consectaria ex eorum sententia deducerentur. Si enim 
ex arbitrio Dei difTerenliae morales deriventur, nullum foret 
naturae jus, nulla in actibus humanis essentialis et naturalis 
difTerentia, nulla in natura inter justum et injustum, hone- 
stum ac turpe distinctio esset : sed ideo quaedam bona quae- 
dam mala , quia libere a Deo vel imperata vel prohibita ; 
qui proinde poterat homicidium, fraudem, sacrilegium etc. 
non vetare aut etiam imperare ; uno verbo ea omnia ab- 
surda ex bac superstitiosa sententia sequuntur, qnae ex im- 
pio incredulorum sensualistarum systemate dimanant. 

ARTICULUS IV. 

De voluntate Dei aeternae legi necessario conformi, 
habita tamjuam fonte universi juris. 


Itaque horum philosophorum explosa sententia de libera 
Dei voluntate, videamus quid veri eruatur ex theologico sy- 
stemate recte considerato. In primis autem notanda est non- 
nullorum nimis abstrusior explicandi ratio. Praeslantissimi 
quidam philosophi ideis abstractis summopere intenti , hac 
nimis abstracta et contemplativa philosophandi methodo usi 
sunt in proponendo systemate de quo loquimur. Plato sa- 
pientissime morali philosophiae duo fundamenta posuit , 
Deum ct immortalitatem animorum. Deus aeterna sua sa- 
pientia naturalem legem sancivit, in altera vita virtutis et 
vitii remunerator et vindex futurus. Principium igitur obli- 
gationum moralium esse Dei imperium, ultimum autem ho- 
minis finem in summo bono idest Deo collocandum. Sapien- 
tiam esse veluti radium illius solis, quae hominem similem 

Deo reddit. Hominem vero a summa pulchritudine et bo- 
nitate progenitum naturali amore hoc summum bonum et 
pulchrum appetere, et quo magis sese a sensibilibus abstra- 
hit , eo vehementius illius animum ferri in hanc adaman- 
dam supremam pulchritudinem ; unde tamquam e radice 
omnium virtutum genera nascuntur. Hinc felicitatem huma- 
nam in unius ideae contemplatione reposuit Plato. Hac su- 
blimissima et contemplativa philosophia valde etiam delectati 
sunt Malebranchius , aliique bene multi e cartesiana fami- 
lia. Quibus aptari apprime possunt quae Aristoteles in sua 
ethica monet , duplicem distinguens hominis vitam et feli- 
citatem , aliam hominis solitarii , quaeque potius formis a 
materia separatis et aeternis intelligentiis conveniat, aliam 
quae propria est hominis , aliorum hominum societate , et 
terrenarum rerum usu omnino indigentis. Itaque quamquam 
illa vita contemplativa sublimissima sit ; tamen Diis, ut ait 
Aristoteles, relinquenda , et ea philosophia hominibus tra- 
denda est, quae aptior ad mores hominum emendandos, ac 
regendos, et vitae communi magis accommodata. Non igitur 
abstracto cl contemplativo modo Dei idea considerari debet 
in elTormando moralitatis conceptu , sicut platonici et ear- 
tesiani solebant, sed socratica simplicitate, scilicet accurate 
circumspiciendo hominis naturam sub Dei providentia con- 
stitutam. 

Quibus positis facile nunc est determinare ideam rectam 
et adaequatam hujus theologici systematis. Systema hujus- 
modi complexivum potius, seu omnium praedictorum syste- 
matum complexio, quam systema exclusivum dici debet. Sci- 
licet in singulis systematibus partem veram assumit et suo 
loco ponit. Atque ita se habet. Hanc rerum universitatem 
summa sapientia, bonitate, et potentia condidit , ordinavit , 
et moderatur Deus. Entia non libera per leges physicas re- 
git, et vi naturae in suo ordine continet : hominibus autem 
absolute imperat , ut naturae suae convenienter vivant , et 
caveant, ne libertate arbitrii abutantur. Regulae autem quae 

humanae naturae conveniunt , scilicet quae ad eam conser- 
vandam ac perficiendam necessariae sunt , et quae illi op- 
ponuntur , per rectam rationem , et per moralem sensum 
rationi conformem ab ipsis hominis proprietatibus et rela- 
tionibus eruuntur. Itaque regulae illae morales, quas intel- 
lectus noster demonstrat necessarias utpote media ad con- 
servationem et perfectionem humanae speciei , et quibus 
sensus moralis concordat, sunt leges vere obligatoriae : quia 
adest absoluta Dei voluntas ordinem naturalem conservari 
jubentis perturbari vetantis, cujus imperio qui parent officio 
suo funguntur, et merito praemio remunerabuntur, qui ju- 
stitiae honestalisque dictamina violant , Dei voluntati sunt 
rebelles, et rei, sanctionique poenali addicti. Ratio igitur , 
et voluntas Dei continet legem in se jam perfectam , et ut 
ita dicam , praeparatam , hominibus imponendam. Haec lex 
divina in ipsa hominis natura signata et insculpta est digito 
creatoris. Per rationem vero et per sensum moralem impe- 
rium Dei et sanctio imposita humano generi promulgatur. 
Itaque juxta hanc doctrinam ratio et sensus moralis non 
habent in se vim obligandi nec sanciendi ; sed sunt velut 
principis edictum et praeco, quo manifestantur ea quae fa- 
cienda vel omittenda sunt juxta imperantis voluntatem, et 
quae sanctio praemiorum et poenarum ab ea constituta sit. 
Hanc autem Dei voluntatem legem naturalem imperantis non 
esse arbitrariam et praecisam ab aeterna ejus ratione : sed 
posita rerum creatione, et naturae ordine constituto, essen- 
tialiter et necessario determinatam esse, in eoque signatam. 

Itaque ea omnia criteria, quae in singulis systematibus 
proponuntur concurrunt ad legem naturae in suo esse et 
complemento inter homines constabiliendam. Attamen prin- 
cipium formale et constitutivum obligationum moralium » 
nullum aliud esse posse ( concludunt hujus complexivi sy- 
stematis doctores ) quam « rationem et voluntatem Dei or- 
» dinem naturalem humano generi convenientem conservari 
« jubentis perturbari vetantis ». En idea recta ct adaequata 

systematis theologici , quam sequenti sectione contra prae- 
scindentes philosophos demonstrabimus. 

SECTIO SECUNDA 


THESES DE ORIGINE NATURA ET PRINCIPIO CONSTITUTIVO 
LEGUM MORALIUM 

<*&&&&• 

CAPUT PRIMUM 

DE NATURALI HOMINIS STATU. 

JLiongum sane esset quotquot ridicula et absurda intempe- 
rantiores philosophi de naturae statu effinxerint commenta re- 
censere. Verum omnes erroneae hac de re sententiae bifa- 
riam distingui possunt, scilicet 1. in opinionem quam Joan- 
nes Jacobus Rousseau Diogenis Cynici aliorumque veterum 
inhaerens vestigiis fusius exhornavit (1) 2. in opinionem 
Hobbii ceterorumque sensualistarum de quibus superius egi- 
mus sect. 1 c. 1 art. 1 ; altera enim sententia hominem na- 
tura sua insocialem , sibique sufficientem et tranquillum , 
neque ullam inter homines stabilis vitae consuetudinem et 
officiorum commercium ac dependentiam a natura constitu- 
tam, dicit ; altera opinio ulterius procedit, et affirmat, sta- 
tum naturalem hominum antisocialem esse, statum, inquam, 
mutuae diffidentiae inimicitiae ac belli ; hominemque nasci 
homini hostem. In hoc autem ambo consentiunt, quod sta- 
tum societatis (cujus nomine civilem tantummodo agnoscunt) 
hominum voluntate et pacto enatum dicunt, et naturali sta- 
tui adseitum. 

J. J. Rousseau , ut originem et fundamenta inaequali- 

(1) Discours sur 1’origine et les fondemenU de 1'inegalitA partui 
les homines. 

talis inter bomines detegat, altias examen repetendum cen- 
suit, hominemque in sua primaeva et naturali conditione , 
in qua diu humanam speciem vixisse hariolatur , conside- 
randum ; hanc autem hominis originem et conditionem, non 
in mendacibus historicorum libris, sed in natura quae nun- 
quam mentitur, se legisse affirmat. Tuae speciei vitam , ut 
ita dicam, tibi describo, o homo ( ait vel a principio Rous- 
seau ) ex qualitatibus quas accepisti, quae quidem educatio- 
ne , et habitibus depravari , nunquam vero destrui potue- 
runt ; non enim in depravatis sed in his quae bene secundum 
naturam se habent j considerandum quid sit naturale , ut Ari- 
stoteles monet ( Pol. 1. 1. ). Dolebis, credo, in ea conditione 
tuam speciem perpetuo non remansisse, et fortasse tute ipse, 
si daretur, eo reverti velles. Praetermissis itaque veterum by- 
pothesibus de hominis origine, qui etiam in physica corpo- 
ris habitudine belluis aequalem, vel deteriorem faciunt, (1) 
considerat hominem donis supernaturalibus et facultatibus 
artificialibus spoliatum , eumque a natura editum in vitam 
quibusdam animantibus inferiorem viribus, quibusdam dex- 
teritate et velocitate nequaquam parem ; sed ad omnia su- 
peranda animantia, omniumque industrias imitandas exqui- 
sita corporis conformatione et sensuum sagacitate instructum 

(I) Rousseau nonnullorum opinionem commemorat, qui putaverint 
hominem in mundi exordiis sylvestrium ferarum similem, longis el a- 
duncis unguibus armatum, promissa barba horridum, setoso vellere pro- 
tectum, quadrupedem et ut cetera animantia abjectum ad pastum, neque 
amplius tribus aut quatuor ulnis ejus orizontem patuisse, cujus exte- 
rior interiorque conformatio successu temporis immutata sit, cum 8Ua 
membra ad novos usus exercuerit, et novis alimentis, assueverit. Hasce 
opiniones missas facit, hominemque jam inde a principio ea ratione con- 
formatum supponit, qua hodiedum cernitur, seilicet animal bipes et ere- 
ctum, manibus ad usus vitae necessarios utens, et ad coeli universaeque 
naturae conspectum excitatum. Verum non defuere inter veteres (Aegy- 
ptios praesertim, ut a Diodoro Siculo 1. 2 traditum memoriae est , et 
Epicureos, uti habetur ex Lucretio 1. 8) nec non inter recentiores, qui 
universam naturam per spontaneum et successivum progressum sua 
phantasia sibi effinxerint, hominemque fungo similem forte e terra or- 
tum putarint, qui per omnium vegetalium et animalium gradus sensi» 
transierit, donec factus sit homo. 

per longa temporis intervalla sine lingua, sine rationis usu, 
sine legibus , sine artibus , sine domicilio nullius hominis 
egentem, levioribus animi motibus allectum, paucis conten- 
tum, nemini invidentem, aut nocere satagentem beate et inno- 
center vitam duxisse. Dein nescio quo misero fatalique casu 
. . . verba quibus voces sensusque notarent 
Nominaque invenere (homines) . . . 

Quare perfeclibilitas, idest facultas illa semetipsum perficiendi 
fere in infinitum, in homine evoluta est , quae una ceteras 
quoque facultates successive excitavit exacuitque ; bine artes 
inventae, ratio exculta, dominia proprietatis instituta, agris 
termini impositi, discretae gentes , coacta societas, imperia 
constituta , justitiae honeslatisque notiones efiormatae. Sed 
quid boni humanum genus inde consecutum est ? Fateri co- 
gimur hanc hominis perfectibilitatem pluribus et extraneis 
causis forte concurrentibus evolutam , fontem esse omnium 
cupiditatum et malorum, quae humanam vitam miserrimam 
faciunt ; eaque paullatim ex illa originaria con ditione homi- 
nem detraxit , in qua vitam tranquillam innocentemque vi- 
veret, et speciem humanam deteriorem fecit, hominemque in 
societate coactum malum, noxium, miserumque reddidit. Haec 
in universo opere supradicto fusius disserit Rousseau. 

Hobbesius autem hominem natura sua malum, crudelem 
et ferinum facit , qui per foedera pacis et civilem societa- 
tem cicuris ingenii , aequus bonusque fieri aliqua ex parte 
potuerit. Considerans enim populorum historias omnium fa- 
cinorum genere refertas, hominisque animum inluens metu, 
invidia, ira et hujusmodi aliis affectibus exagitatum, en in- 
quit, hominis natura, quae per civilia quidem imperia tem- 
peratur et comprimitur ; attamen, data occasione, suam illico 
indolem prodit 

» Naturam expellas furca, tamen usque recurrit » 

Horat. 

Itaque ante imperia status hominis naturalis bellum fuit 
omnium in omnes. Nec aliter fieri potuisse, hac abstracta et 


Digitized by Google 



44 

sophistica ratiocinatione concludit ( in cit. I. de cive et le- 
viathane ) Omnes , ait , necessitate naturae non minori quam 
qua fertur lapis deorsum, ferri ad appetitionem ejus , quod sibi 
bonum et ad fugam ejus j quod sibi malum ; maxime autem 
maximi malorum naturalium j quae est mors. Ergo quisque ex 
natura jus habet ad hunc finem sibi procurandum : jus au- 
tem ad finem necessario comprehendit jus ad media eidem 
convenientia : ideoque jus praecavendi et arcendi omnia vi 
tac incommoda, ac discrimina, iisque bonis utendi fruendi- 
que, quae vitae incolumitati, diuturnitati, jucunditatique op- 
portuna videantur. Haec autem omnia telluris bona indiscri- 
minatim esse possunt. Igitur patet, in naturae statu, scilicet 
ante civilis imperii institutionem, omnes jus habuisse in omnia , 
ideoque cuique licuisse quaevis sibi propria facere, ceteros 
prohibere, aliena rapere, eosque coercere, vel etiam de me- 
dio tollere, si collibuisset, et sua interesse pulasset. At jura 
omnium in eadem et incommunicabilia bona necessario col- 
liduntur ; hinc naturalis status debet esse bellum omnium in 
omnes j e t homo nascitur natura sua malus, aliisque inimi- 
cus. Ceterum cum in hoc statu , in quo omnes in alienam 
direptionem et caedem indesinenter incenduntur, vivere ne- 
queant; hinc ipse amor propriae utilitatis monuit, quaeren- 
dam esse pacem, et per pacta circumscribendum singulorum 
jus in omnia , ut civilis societas certis legibus stabilis ha- 
beretur , in qua contracta civium jura sarcla tectaque fo- 
rent. Haec Hobbius. Quibus expositis , adversus utramque 
opinionem, sequentem propositionem demonstrandam propo- 
no, scilicet. 

« STATUS NATURALIS HOMINUM EST SOCIALIS » 

Status cujusvis entis, ut ex ipsa vocabuli significatione 
patet, est ejus permanens existendi ratio: ideoque status na- 
turalis hominis a philosophis intelligitur ea parmanens condi- 
tio seU modus se habendi , in quo natura sua idest vi suarum 

facultatum homo positus est ad certum actionum genus obeun- 
dum. Hanc itaque permanentem conditionem et existendi mo- 
dum hominis naturae proprium socialem esse affirmo. Cete- 
rum cum societas duplici sensu intelligi possit vel civilis , 
quae est peculiaris quaedam et hypothetica societatis forma, 
in qua plurium familiarum consociatio habetur, certis legi- 
bus et institutis viventium sub supremo regimine ; vel na- 
turalis , quae generalis est et absoluta, et significat, hominem 
quemvis cum suis similibus , cujuscumque conditionis, vel 
regionis sint, etiam sine ullis praecedentibus pactionibus aut 
civilibus institutionibus, vel scriptis legibus ab ipsa natura 
conciliari inter se et consociari; hinc clare patet , nostrum 
hic non esse investigare, utrnm ex natura etiam ad eum so- 
cietatis gradum et formam quae civilis appellatur, homines 
destinentur: sed contra supradictos errores de generali et ab- 
soluta societate disserendum nobis esse. Quaerimus itaque in 
bac thesi, qui sit naturalis hominum status, idest ad quam 
existendi rationem et conditionem natura sua praeordinentur 
et determinentur, non autem quid vel casu quodam, aut li- 
bero voluntatis arbitrio evenerit, aut evenire possit; uno ver- 
bo thesis proposita est de jure, non de facto. Non quaeram, 
an unquam extiterint homines belluino more viventes , vel 
immanes, feri, et ad omnia facinora parati; sed utrum haec 
naturalis ejus destinatio sit, an potius aequa, humana, so- 
cialis. Ex facto autem historico jus non recte deducitur. 
Homo enim arbitrii libertate praeditos potest ab officio de- 
clinare, et persaepe id turpiter deserit. Homines ab Hobbe- 
sio, Macchiavello, vel Tacito descripti, si historice accipian- 
tur, licet stylo nimis acri et inviso repraesententur; aliquam 
tamen veritatem praeseferunl: sitiaec naturalis hominum con- 
ditio dicatur , nihil absurdius in philosophia asseri potest. 
Quid igitur hominis natura exigat, non quid humana volun- 
tas contra naturae ordinationem officere possit, considerare 
debemus. t. 

Eja igitur naturam hominis ejusque conditionem consi- 

dercmus. Juvat hic primum animadvertere, quantopere hal- 
lucincntur ii philosophi, qui vel de universae naturae, vel 
de hominis origine disserentes ad lubidinem, per imagina- 
rias hypotheses naturam sibi effingunt per spontaneum et 
Successivum progressum: ultimum vero hominis gradum, in 
quo lingua, ratione, artibus, et moribus socialiter vivat, non 
a natura, sed a voluutate , et ejus artificio repetunt. Ete- 
nim < hypotheses illae omnium gentium historiis oppositae 
sunt, in quibus vel origo humani generis, aut cujusdam po- 
puli describitur, et nonnisi a duobus individuis diversi se- 
xus, qui essentialibus physicis, et intellectualibus facultatibus 
fuerint instructi a vero vel ab alio ficto numine, ea fuisse 
traditur: vel vetustissimorum populorum referunt historiam, 
eosque cum suis moribus, institutis, aut etiam legibus et ci- 
vili regimine describunt; nec ulla unquam vel levis suspicio 
habetur de antecedenti brulali et ferina conditione. Nihil au- 
tem dicam de ridicula prorsus et absurda Aegyptiorum, Epi- 
cureorum etc. opinione, qui etiam a materia bruta hominis 
exordia sumunt, et per ceteros entium naturae gradus de- 
ducunt. Ea generalibus et constantibus physicae legibus ad- 
versatur. Licet enim in admirabili naturae systemate conspi- 
ciamus quamdam veiuti catenam entium et seriem, quae ab 
infimo perfectionis gradu successive ascendit usque ad ho- 
miuem, sintque quidam annuli, qui mineralia cum vegctali- 
bus, vegetalia cum animantibus brutis, bruta animalia cum 
homine nectant; attamen haec semper firma singula quaeque 
in suo statu videmus, nec unquam tot saeculorum observa - 
tione compertum est , minerale quoddam in plantam , vel 
plantam in animal, vel animal in homiucm conversum. 

Sed esto, concedatur Rousseau et Hobbio ferina homi- 
nis origo, aliis quoque dentur absurdiores hypotheses. Num- 
quid inde philosophice concludetur naturalem hominum sta- 
tum solitarium, belluinum, aut mutuae inimicitiae et discor- 
diae esse ? Nihil profecto miuus. Quanam igitur ratione in- 
quies, naturalis hominis conditio determinari dcbeli’ Ea nem- 

pc philosophandi ratione , qua ceterorum entium status ct 
specifica conditio determinatur. Philosophus naturam , cara- 
que per se jam efformatam considerare debet ; si ejusdem 
scientiam et non possibilium et aereorum mundorum notio- 
nem adipisci studeat. Nulla vis in natura iners aut suspensa 
haeret ; sed omnes suum effectum produnt. Tunc cognitio- 
nem philosophicam adipiscimur alicujus plantae, aut anima- 
lis, aut entis cujusvis, cum, inspecto et cognito completo vi- 
rium ejusdem effectu et evolutione, detegimus characteristi- 
cas et specificas ejus proprietates, quae a ceteris naturae en- 
tibus illud distinguunt, ac videmus quem gradum ac locum 
teneat in mirabili serie entium naturalium. Ita Lynnaeus sin- 
gulas vegctalium et animalium familias in praecellenti suo 
opere discrevit , et suum cuique locum et naturam posuit. 
Nec alia profecto ratione entium naturae conditio et status 
determinari unquam potest. Si enim plantam in suo semine 
aut in primo incremento considero, nondum illius specificam 
conditionem novi; sed cum illum perfectionis gradum atti- 
gerit, in quo flores et fructus singulis annis certa periodo 
producit, en inquam naturalis status hujus plantae: atque ita 
de ceteris. Hoc igitur eodem crilerio hominis conditio et sta- 
tus, in quo natura sua, idest suis viribus naturalibus consti- 
tuitur, determinari tantummodo potest. Jam vero omnes in 
quavis orbis parte homines nascantur, nisi aliquis obex con- 
suetum naturalium virium progressum intercipiat et abscin- 
dat, semper eo perveniunt, ut quadam lingua, ratione, ar- 
tibus, moribus, ac mutuis officiis utantur, et inter se conso- 
cientur. Quocumque in loco, aetate, conditione hominem consi- 
dero , semper has itidem facultates deprehendo , semper in 
societate positum, et haec eadem munia obire conspicio, quae 
eum a reliquis naturae entibus distinguunt , et principem 
constituunt. Ergo naturalis homiuum status, quo scilicet na- 
turales eorum facultates tendunt, perveniunt, et in quo ho- 
mines constituuntur, est rationalis, moralis, uno verbo socia- 
lis. Haec philosophica consideratio de universalibus et con- 
stantibus effectibns humanarum virium, qui omnes sociales 

sunt et naturalem hominis conditionem socialem faciunt, suf- 
ficiens esset ad thesis propositae demonstrationem. Verum 
ipsas proprias et characteristicas hominis vires penitus et in 
se ipsis consideremus; ex quo manifestum erit, societatis sta* 
tum necessarium esse, ut homo sit homo; ideoque qui negat 
hominem natura sua socialem esse, hominem ipsum destruit. 

Et re quidem vera, esse in nobis vim reflectendi, elo- 
quendi, ratiocinandi certo conscientiae testimonio sentimus, et 
in ceteris quoque hominibus eamdem deprehendimus. Haec 
profecto naturalia in homine sunt, et sophistica prorsus ge- 
nevensis philosophi censenda sunt quae disserit de loquendi 
ac ratiocinandi facultate, quam non naturalem, sed artificialem 
dicit. Ait enim raticinandi facultatem haberi non posse si- 
ne ideis generalibus, quas nonnisi ope verborum acquirimus, 
nec mens eas percipit nisi per propositiones: jam vero vo- 
cabula sunt signa humanae institutionis et conventionis, quo- 
rum inventio et artificium multorum sacculorum tentamina, 
et fortuitum plurium et extranearum causarum concursum 
necessario supponunt. Sublatis itaque artificialibus, homo na- 
tura sua remanet animal sine lingna et sine ratione; en igi- 
tur naturalis conditio. Putida inquam, et sophistica ratioci- 
natio: confundit enim facultatem loquendi cum modo et nor- 
ma sermonis. Sonus quidem, qualitas, et forma vocabulorum 
ex arbitrio et usu sunt, et 

Ut sylvae foliis pronos mutantur in annos 
Multa renascentur quae jam cecidere, cadentque 
Quae nunc sunt in honore vocabula, si volet usus 
Quem penes arbitrium est et jus et norma loquendi. 
Facultas autem instituendi, vel habendi quaedam signa idea- 
rum et vocabula, quorum ope ideas inter se homo conferat, 
ratiocinetur, aliisque suam sententiam et affectus manifestet, 
insita, naturalis, et characteristica in homine est (1). Itaque 

(1) Opera naturale b ch’uom favelia 

Ma cosi, o cosi, natura lascia 
Poi fare a voi secondo che v’abbella- 

Dante Parad. Can. 26. 

si conditio propria et naturalis hominum ea est, ut sit ani- 
mal providum, sagax, multiplex, acutum, memor , plenum ra- 
tionis et consilii; ergo naturalis ejus status est socialis. Ex- 
ploratum enim in philosophia rationali, vel nullum vel mi- 
nimum rationis et reflexionis usum dari in homine posse si- 
ne idearum signis seu lingua Ut autem lingua instituatur , 
vel si tradita sit, ut servetur, communicetur, et perficiatur, 
necessaria est societas inter homines firma. Lingua enim ut 
quaelibet alia conventionis signa primario et immediate sunt 
medium necessarium, quo homines suas ideas, et consilia ad 
invicem communicent; quam loquendi necessitatem prorsus 
ignoraret vir solitarius , qui si longo temporis progressu 
quoddam idearum signum sibi institueret (quod quidem vel 
neminem prorsus, vel unum aut alterum in universo huma- 
no genere effecisse puto) inefficax prorsus esset ad plenum 
rationis usum, multo minus autem ad mentis humanae no- 
bilitatem constituendam. Cum igitur a natura homo ad eum 
statum factus sit, ubi princeps animalium constituatur per 
rectum rationis usum, cumque hoc nonnisi in statu societa- 
tis esse possit; sequitur ex primaria et characteristica homi- 
num proprietate manifestum esse, naturalem eorumdem sta- 
tum esse socialem. 

At enim subdit Rousseau, linguae institutio et praeclara 
mentis humanae perfectio ac inducta societas, uno verbo ho- 
minis perfectibilitas excitata et exculta omnium malorum hu- 
manae vitae origo censenda est. Auctis enim cognitionibus, 
omnium generum cupiditates et passiones enatae sunt ; de- 
perdita naturalis libertas, corpus debile et fractum effectum. 
Sin autem natura ad vitae hujus felicitatem et innocentiam 
nos condidit, et si haec ex animi tranquillitate et corporis 
sanitate habetur , certo affirmare ausim reflexionem esse sta- 
tum contra naturam, et hominem qui meditatur esse animal de- 
pravatum. 

Tota haec objectio ad hoc reducitur , scilicet pristina 
hominis conditio belluina et silvestris multo melior erat 

quoad animi tranquillitatem et corporis valetudinem, quam 
praesens sociatis conditio : unde Genevensis concludit, natu- 
ralem ejus statum in vita solitaria, bcllnina, ac svlvestri po- 
nendum esse. Quae ratiocinatio pluribus erroribus notanda 
est. Praeterquam quod enim falso supponit humanam spe- 
ciem in ea vitae conditione ab initio fuisse , in eaque diu 
permansisse , quod tamen nonnisi in ejus phantasia reaiila- 
tem habuit ; dico autem, dato et non concesso, conditionem 
belluarurn similem suaviorem in hac vita esse prae socialis 
hominis conditione ; non inde tamen sequi, statum a naturae 
Auctore homiui praestitutum bclluinum fuisse ; hunc autem 
rationalem, et socialem contra vel praeter naturae ordinatio- 
nem esse. Status enim naturalis vel hominis, vel cujuscum- 
que animantium speciei , non recte determinatur ex gradu 
majori voluptatis, quae in una vel altera conditione inveni- 
tur ; sed , ut initio monui , ex diversis naturalibus viribus 
cuique animalium speciei propriis et inditis, quae diversam 
vitae rationem et statum inducunt. Cum autem facultates na- 
turales hominis tales sint, quae socialem statum necessario 
exigant ; etiamsi certum esset terrenam belluarurn volupta- 
tem putiorem esse ea, quam in bac vita homo rationalis ct 
socialis consequi possit, firmum tamen esset, hominem non 
ad illam belluinam conditionem, verum ad hunc socialem sta- 
tum natura sua fuisse praeordinatum (1). Ceterum dico mi- 
serrimum esse hominem qui facultatibus naturalibus abutens 

(1) Quoad opinionem J. J. Rousseau , qua putat hominem solita- 
riam et sylveslrem vitam degentem minimis et placidioribus passioni- 
bus affici ; quarum numerus , vis , et impetus eo magis augeatur, quo 
major fiat cognitionum progressus et copia, consulendus Antonius Ge- 
nuensis in docto et amoenissimo opere cui titulus, lettere Accademichc 
ac praesertim epistolis i. 13. Breviter dicam vim affectuum nostro- 
rum potiusquam a cognitionum qualitate et gradu , a physica sensibi- 
li tale, suscept.bilitate ac temperamento repetendam esse : rationem tem- 
perare, vel auferre fallaces et noxias passiones, excitare et regere veras 
et utiles, quae hominem alacrem et majorem ad rem gerendam faciunt. 
Porro in actione recte a ratione conformata hominis vitam et felicita- 
tem esse. 

rerum et finium ordinem pervertit , et nonnisi in hac vita 
summum bonum quaerit , quique in societate humanae di- 
gnitatis oblitus comparetur jumentis et simUit fiut illis. De 
hoc merito dici posset, melius erat illi si planta aut bellua 
fuisset, melius erat illi si natus non esset. Id autem non de- 
monstrat, statum rationalem et socialem per se malum esse. 
Imo si regulae humanae naturae propriae serventur, unica 
via est ad veram et summam felicitatem hominis propriam. 
Quid vero dicemus, si constet societatis statum peropportu- 
num esse ad optimam hujus vitae rationem habendam, atque 
etiam omnino necessarium, cum ad singulorum vitam tuen- 
dam, tum multo magis ad universi humani generis conser* 
vationem ? Concludendum tunc erit non solum falsam unde- 
quaque et imaginariam Genevensis aliorumque hypothesim ; 
sed aliud quoque perillustre argumentum ad thesis proposi- 
tae demonstrationem inde enasci. Quis enim inficiari possit 
eum statum a naturae Auctore hominibus praeordinatum fuis- 
se, in quo tantummodo et singuli homines et universa spe- 
cies conservetur ac prospere se habeat ? Videamus igitur au 
id vere de sociali statu censeri debeat. 

Mitto quod omnes, vel fere opines animantium species, 
quae prae hominibus a natura armata sunt et praecellenti 
physico instinctu munita, quadam societate indigent, ut na- 
scantur et parvuli alantur et ab incursu praepotentium ani 
rnalium defendantur : in toto autem vitae cursu suorum si- 
milium affectionem et spontaneam commiserationem decla- 
rant , unaque vivere magnopere student : quae vero grega- 
bilia dicuntur ut apes, formicae, castores etc. perfectam rei- 
publicae formam praeseferunt. Mitto quod sylvestres populi, 
qui in infimo societatis et coguitionum gradu sunt , mise- 
randum in modum vitam traducunt , quorum pauci adole- 
scunt, nullus fere ad senilem aetatem pervenit, et in brevi 
vitae curriculo summa plerumque ciborum caritate et inter 
ferarum incursus conflictantur, vel solis aestu, vel glacie aliis- 
que teterrimis malis vexantur. Haec, inquam , praetermitto 

hominamqae nataram considero. Hominem imbecillitas cingit, 
nudus, fragilis, infirmus, prudentia, et armis destitutus na- 
scitur , innumerisque malis circumseptus , quae ejus vitae 
insidiantur. Longus sane foret eorum catalogus. Ad haec po- 
liora capita reducit Antonius Genuensis. Alia sunt ab insitis 
causis et naturalibus indigentiis, utpote famis, sitis, infautia, 
aegrotationes , senectus , multaque desideria et passiones ; 
alia nobis imminent a causis universalibus et fortuitis, idest 
a mundo physico, velut torraemotus, fulmina, caritas, pestis, 
incendia et alia permulta ; alia ab ignorantiaj vel errore , a 
falsis rerum imagiuibus , a tumultu et impetu passionum. 
Alia denique ex ingeniorum varietate , quae inter se colli- 
duntur , et ex hominum malitia , scilicet a mundo morali. 
Quis quaeso melius se habeat , ille tjui temere et fortuito, 
omnique vitae praesidio carens in t«t tantisque periculis se- 
gregem vitam duceret, an qui prudenter et socialiter ? Pro- 
cul dubio qui prudentia, arte , ideoque remediis instructus 
sit ad ea mala praevidenda, vitanda, arcenda, comprimenda, 
quique mutuis juvetur auxiliis ; secus enim certe homines 
perirent , aut si unus et alter forte ex tot periculis vitam 
eriperet , aegerrime eam traduceret. Itaque omnes artes , 
omnes scientiae, quae in societate tantum esse possunt, a ne- 
cessitate et opportunitate vitam muniendi et bene beateque 
agendi natae sunt. Hinc artium inventores et scientiarum 
cultores, quique populos primitus erudierunt, tamquam Dii 
habiti sunt, deque humano genere optime meriti. Atque hic 
summam Auctoris naturae sapientiam licet animadvertere. 
In societate enim generis humani mirabilem illam legem 
conservationis et reparationis videmus, quae in universa na- 
tura et in singulis ejus partibus attente consideranti appa- 
ret. Sicut enim e. g. singula corporis humani membra, imo 
minutissimae quaeque fibrae coordinantur ad totius corporis 
incolumitatem ; minimam tamen actionem faciunt in bonum 
corporis ; attamen reliquae corporis partes tamquam in cen- 
trum in eas fibras influunt, eas conservant, reparant , sub- 

stentant, alunt : cadcmque videmus in universa natura : ea- 
dem in humani generis societate. Quisque individuus mini- 
mum agit relate ad bonum communitatis , ex. gr. medicus 
aegrotorum curam suscipit, interim ab omnibus suae socie- 
tatis partibus et a ceterorum populorum commercio permulta 
fiunt, quae omnium bonorum commodorumque genera, qui- 
bus medicus in cibis, vestibus, domo, securitate indigeat aut 
exoptet, cumulatissime suppeditant. Incomprehensibilia et in- 
numera sunt commoda quae ex generali commercio singu- 
lis in societate utiliter viventibus proveniunt. « At societatem 
» tolle, et unitatem generis humani qua vita sustentatur 
» scindes. ( Seneca 1. 4 de Benef. cap. 18) ». Itaque cum 
homo ad eum statum a natura preordinetur, in quo sit ani- 
mal rationale, scilicet animalem vitam servet et humana spe- 
cies prospere se habeat ; nec non in sua maxima dignitate 
constituatur per rationis usum et culturam ; cumque haec 
nonnisi in societate stabili dari possint : sequitur naturalem 
hominis statum esse socialem. 

Thesis itaque nostra demonstrata est cum ex facto gene- 
rali et constanti, tum ex ratiocinio, quod consideratis pri- 
mariis et characteristicis hominis facultatibus declarat, fieri 
aliter non posse ut sine societate species humana existat, et 
in suum gradum perveniat, in eoque perseveret. Verum haec 
omnia confirmari abunde possunt ex facultatibus secunda- 
riis, quae homini tributae sunt, tamquam instrumenta pro- 
pria ejusdem naturae, et perfectibilitatis. Cum enim Deus et 
natura nihil frustra faciat, ita ut si in qualibet entium spe- 
cie quasdam facultates deprehendamus, quae certos effectus, 
certum usum et finem indicent , merito inferri debeat , ea 
ad illam certam agendi vel existendi rationem natura sua de- 
stinari, utpote aves ad volandum, pisces ad natandum etc. si- 
militer dicendum de homine, si in eo naturalia quaedam in- 
strumenta, et facultates videmus, quae in societate maximum 
usum habeant , extra societatem inutilia forent. Jam vero 
praetermissis celeris, duo tantum in homine considero, sci- 

licet manas, ct sensam moralem. In manuam aatem confor- 
matione atque usu examinando non equidem anatomici, aut 
physiologi scrinia compilabo : ab effectibus rem considero. 
Manus adeo affabre conditae sunt, ut non solum ad omnes 
mechanicas perfectiores , sed ad liberales etiam atque opti- 
mas effingendi, sculpendi, et pingendi artes aptissimae sint. 
At si hominis conditio sylvestris, solitaria, et ab omni cultu 
remota foret , cur in tam exquisitam fabricam frustra ope- 
ram natura perdidisset ? 

Quid vero dicam de praecellenti illa vi , quam in ho- 
minum animis bcneficentissimbs Naturae Auctor ingeneravit, 
de sensu, inquam, morali, ex quo generosi, et omnino gra- 
tuiti animi motus excitantur, qui immediate et directe unami 
aliorum utilitatem intuentur ct curant ? Quis adeo ferus est, 
ut in se ipse non sentiat ? Enim vero ea nos natura con- 
diti sumus, ut in aliorum periculis, infortuniis, et calami- 
tatibus indifferentes nullo modo esse possimus, sed praepo- 
tenti naturae impulsu sponte trahimur ad commiserationem, 
beneficentiam, et amicitiam : idque non ulla nostri commodi, 
et utilitatis ratione illecti facimus, sed quia in aliorum ma- 
lis levandis , et tollendis generoso animi sensu movemur , 
aliosque homines aeque ac nos felices esse exoptamus. Qua 
de re vel ipse Rousseau cum in aliis operibus, tum ( quod 
sane mireris ) in hoc ipso opere De origine inaequalitatis in- 
ter homines , in quo totus est, ut insocialem bominem faciat, 
praeclara mnlta disserit , naturalemque pietatem summopere 
extollit , quae tot modis ad aliorum consociationem , et ad 
humanitatis ac beneficentiae officia adversus alios exhibenda 
vehementer nos allicit et quodammodo cogit. (Ibi pa. I. mihi 
Pag- 93 ec. ) Jam vero sensus iste moralis, et generosi animi 
motus, qui hominem conciliant homini , tantoque usui hu- 
mano generi sunt , extra societatem inanes prorsus forent , 
omnique effectu destituti. Isti ergo a naturae Auctore omnium 
hominum animis inditi naturalem hominis conditionem so- 
cialem esse aperte confirmant. 

At enim ait Hobbesias ; sunt in hominibus, vel a tene- 
ris annis, metus, invidia, odium, ulciscendi libido, uno verbo 
affectus antisociaks ; hinc omnium gentium historiae frau- 
des, violentias, direptiones, caedes et assidua bella referunt ; 
Ferus igitur natura sua homo dicendus ceterisque infestus, 
cujus naturalis conditio sit bellum. Verum haec objectio nul- 
limode infirmat primaria thesis propositae argumenta, quae 
in essentialibus hominis characteribus innituntur ; qualia sunt 
vita animalis et rationalis. Sed ne factum quidem philoso- 
phicum ; licet enim multa immania, iniqua, crudelia omni 
aetate patrata videamus, attamen omnes, semper, in quovis 
mundi angulo vitam socialem servasse novimus. Et qui quae- 
dam societatis jura violant, cetera custodiunt ; atque ipsa fa- 
cinora , iniquas alieni occupationes, crudelia facta , injusta 
bella, praetextu tamen juris saepe frivolo colorare student , 
ne justam omnium abominationem incurrant. Igitur si ali- 
quam vim babeat objectio isthaec de affectibus, ut ait an- 
tisocialibus , aliquantulum infirmaret ultimum argumentum , 
quod ad confirmationem thesis afferebam ex affectionibus quae 
nos ad societatem impellunt. Ceterum contendo, nullam vim 
ne huic quidem argumento per haec imminui, sed si recte 
considerentur, eadem ipsa, quae hic opponuntur, socialem no- 
stram conditionem magis magisque probare. Et re quidem 
vera concedo equidem esse aliquando in hominibus affectus 
qui merito appellari possint antisocialesj idest odium tmmt- 
citiae ; nunquam vero ex natura , sed ex libertatis abusu et 
habitu. Etenim affectus illos qui nos ad societatem quaeren- 
dam et amandam inducunt, et ad pietatem et beneficentiam 
adversus alios nos vehementissime excitant, in omnibus qui- 
dem et singulis deprehendimus : non item vero dicas de iis 
qui odium inimicitiae praeseferunt. Non enim omnes frau- 
dulentos, crudeles, iniquos videmus. Merito igitur affirmare 
possumus, eos inimicitiae affectus non ex natura, sed ex li- 
bertatis abusu naturae insertos. Sin autem rem penitus con- 
sideremus, nihil hujusmodi feritatis in natura reperiemus. In 

hominis nalara sensibilitatem osse novimus, hinc appetitionem 
erga res gratas, aversionemque ab ingratis , utrique affectus 
per se boni et conservationi cum individui, tum speciei hu- 
manae pernecessarii. Sicut enim appetitus erga bona datus 
est nobis , ut sponte quaeramus quae nostrae conservatioui 
prosint ; verum caute prudenterque nos gerere debemus, ut 
vera ab apparentibus bonis discernamus ; prae ceteris autem 
bonis, hominum societatem quaerendam, rctineudamque esse 
novimus, unde maximae nobis utilitates, imo ea quae pror- 
sus necessaria sunt, abunde proveniunt : ita haec naturalis 
et essentialis repugnantia ab ingratis rebus, haec, inquam, 
irritabilitas nos admonet , ut caveamus ab objectis , quae 
nobis noceant sive inertia sint sive animata sive ratione uten- 
tia. Haec igitur irritabilitas est lex conservationis animanti- 
bus omnibus tributa, sicut resistentia est lex, quae materiae 
partes conservat. Homo vero cum intelligat homines sibi 
et prodesse et obesse plurimum posse , eodem tempore in- 
telligit, jus sibi a natura datum esse, quo ceteros sibi ami- 
cos conciliaret , et caveret ne quid res privata aut publica 
ab iniquis detrimenti capiat ; scilicet jus esse hominibus tri- 
butum ( ea ratione ct ordine exercendum, quem hic non va- 
cat exponere ) defensionis etiam violentae , compensationis j et 
justae vindictae j quae omnino necessaria sunt ad societatis 
perturbatores comprimendos, in officio continendos, aut re- 
movendos ut caeteri tranquille et socialiter vivere possint. 
Utraque igitur affectuum species tum ii qui sympatici di- 
cuntur, tum repulsivij si non in cortice et in scabie per ho- 
minum malitiam naturae humanae superadditam; sed si in ipsa 
natura et in radice inspiciantur, et recta ratione gubernen- 
tur, ad societatem humanam pacifice constituendam una con- 
veniunt, sicut in systemate planetario vires centripeta et cen- 
trifuga , quamvis diversae indolis ac directionis, mirabiliter 
conspirant ad systema illud conservandum. 

Sophistice, tandem instat Hohbesius, non ex habitu in- 
quiens, sed ab ipsa natura propensiones istas antisociales deri- 

vari, scilicet ex jure omnium in omnia, de quo in expositione 
hobbesiani systematis diximus. Verum haec objectio multis 
capitibus absurda et falsa demonstratur ; praeterquam quod 
enim insipientem Deum facit , qui homines ad felicitatem 
condens, eis jus tribuerit, quod per se necessario ad homi- 
nes adversus homines armandos inducit, scilicet ad mutuam 
destructionem et infelicitatem ; quod naturae vitium cogatur 
homo per suam prudentiam aliquantulum temperare, et emen- 
dare per foedera pacis et civiles leges ; non considerat vero 
Hobbesius absurdam hanc hominum confoederationem per pa- 
cta et leges positivas nullam vim habere posse, nisi suppo- 
natur legis naturalis existentia , quae generalem inter ho- 
mines societatem constituat , de quo et in sequenti disser- 
tatione et alibi fusius agam. His inquam absurdis praeter- 
missis , directe respondeo sophismati hobbesiano ; quod in 
verborum aequivocatione positum est. Ait ipse : Deus nobis 
amorem indidit, quo necessario meliorem nostram conditio- 
nem quaeramus ; ergo jus ad media dedit ; media autem 
conservationis et perfectionis sunt quaelibet telluris bona ; 
ergo jus generale nobis est in haec omnia quae prodesse 
possint. 

Cui respondeo jus concurrendi ut ex omnibus telluris 
bonis eam obtineamus pariem , quae ad bene beateque vi- 
vendum sufficiens sit , et ad ea concurrendi sine aliorum 
injuria, id ultro libenterque concedimus. Jus autem omnia 
indiscriminatim sibi adseribendi telluris bona , aliosque ab 
eorum acquisitione excludendi, vel si jam possederint extur- 
bandi ; falsum omnino est. Jus enim nou est mera potestas 
physica , sed potestas rationi conformis ; et cuilibet juri , 
quod alter possideat, necessario respondet in allero obligatio 
non obsistendi, nec laedendi. Quapropter nihil absurdius eo 
quod Hobbesius effinxit jure omnium in omnia, cum unius jus 
alterius auferat, ac propterea haec aequalia et opposita jura 
io nihilum prorsus evauescerent. 

Itaque quidquid in homine est, ratio, vita, externa for- 

ma , insiti animi motus, omnia inquam aperto demonstrant 
hominem non sibi soli nasci, sed natura homini consociatum, 
et amicum constitutum, et ut ajunt Stoici « quae in terris 
» gignuntur ad usum hominum omnia creari; homines au- 
» tem hominum causa esse generatos, ut ipsi inter se aliis 
» alii prodesse possent ». Ac sicut inspecta in ossibus hu- 
manis varia forma et proportione , ea ad humani corporis 
machinam extruendam facta esse novimus : ita profecto mu- 
tua hominum indigentia , naturae similitudo , essentialisque 
inter cos dependentia cuique demonstrat , statum a naturae 
Auctore hominibus praestitutum, esse socialem. 

CAPUT It 

DE NATURALIBUS ET IMMUTABILIBUS JUSTI 
. ET HONESTI NOTIONIBUS 


In sensualistarum systemate duo praecipui et inter se con- 
nexi errores continentur, alter de naturali hominum statu , 
de quo capite superiore egimus, alter de origine justi et ho- 
nesti, quam non a natura, sed ab hominum voluntate repetunt. 
Haec disquisitio nunc absolvenda est. Historiam et indolem 
universi hujusce systematis enarravimus sec. I. c. 1 ari. 1. 
Quod ad rem praesentem penitus attinet paucis comprehen- 
dam. Omnes hominis actus natura sua iudifierentes ; quid- 
quid lubet et naturalibus viribus fieri possit, licere : gene- 
ralia hominis ad hominem , gentis ad gentem officia nulla 
prorsus esse : civilibus societatibus constitutas, pactionibus 
inter homines initis, civilibusquo legibus sancitis, tum pri- 
mum justi et honesti notionem enatam; tum primum virtutis et 
vitii nomina inventa ; in natura nihil boni esse, nisi sensuum 
voluptatem; nihil mali, nisi dolorem. 

Hujuscemodi philosophi qui ita sentiunt (si hoc nomine 
appellandi sunt , quin potius dicam philosophiae hostes } 

omnes animi humani facultates ad sensibilitatem physicam 
redigere student. Homo, ajunt , a sensibus externis sentit 
impressiones gratas vel ingratas. Effectus immediatus hujus 
physicae sensibilitatis est aversio et constans fuga eorum 
quibus dolore alliceremur, et studiosa appetitio bonorum phy- 
sicorum. Gaetcrum haec physica oblectatio aut dolor duplicis 
generis est ; actualis et praevisus : Praevidetur e. g. mors 
atrox mibi certo subeunda , allicior animi maximo dolore ; 
scilicet cum praevidentia sit effectus memoriae et phantasiae, 
hoc efficit memoria et phantasia, ut reprehesentaus ad verum 
omnes circumstantias futuri supplicii contrahat et afficiat or- 
gana sensoria ea ratione qua majori vi et angustia ex reali 
supplicio afficiendus sim. Unde concludi debet etiam eos, qui 
animi dolores aut voluptates dicuntur, natura sua non dif- 
ferre ab iis sensationibus quas ab actuali objectorum exter- 
norum actione experimur. Leges civiles et pacta inventa sunt 
tamquam regulae, quas experientia docuit opportuniores ad 
incommoda et dolores maximos vitandos, et ad vitae mem- 
brorumque conservationem et voluptatem procurandam (1): 
ideoque civilium officiorum cura nobis grata ex qua prae- 
videmus tot tantaque bona uobis suppeditari ; legum et pa- 
ctorum violatio acerba ; unde poenas legitimas et infamiam 
nobis imminere videamus , magno cum detrimento fortuna- 
rum et doloribus ; quae tamen si impune violari possint , 
sine ulla animi aegritudine, et cruciatu violantur. Quare re- 
gulae justi et honesti seu virtus (quae est habitus actio- 
num uniuscujusque civitatis communi bono accomodatus , 
quod tamen cum singulorum civium privata physica utilitate 
necessario conveniat ) variabiles sunt, quemadmodum utili- 
tatis ratio in singulis populis et civibus multimode immu- 
tari potest. Quaeque Romae justa et honesta, eadem Athe- 
nis injnsta et inhonesta esse possunt. 

(1) Hobbesius 1. 1 de Cive c. i « diclamen rectae rationis circa ea 
» quae agenda vel omittenda sunt ad vitae membrorumque conserva- 
» tionem quantum Heri potest diuturnam ». 

Ut horum omnium errorum radicem evellamus, sequen- 
tem propositionem demonstrandam proponimus , quae uno 
tempore ceterorum falsitatem deteget. 

JUSTUM ET INJUSTUM HONESTUM AC TURPE, 

NON HOMINUM OPINIONE AUT PLACITO, 

SED NATURA DIFFERUNT. 

Praemonendum censeo , hic nos directe non inquirere 
utrum regulae justitiae et honestatis constituant legem pro- 
prie dictam , in cujus notione essentialiter comprehendatur 
notio omnia ratione aut cogentis aut vetantis Dei : haec alia 
quaestio capite sequenti contra praescindentes philosophos de- 
dita opera pertractanda ; nunc hoc unum demonstrare inten- 
dimus, regulas justi et honesti extare in natura independenter 
ab hominum arbitrio , easque constituere ordinem moralem 
diversnm omnino ab ordine bonorum et malorum physicorum. 

Duplici argumento proposita thesis invicte demonstra- 
tur ; 1 ex intimi sensus testimonio, seu ex facto immediato 
nostrae conscientiae. 2 ex ratiocinio ontologico. 

Consulamus itaque primum sensus intimi factum. Actus 
humanitatis, justitiae, honestatis, rectos et bonos sentio, ac 
laude praemioque dignos puto ; quae autem sunt his con- 
traria, in vitio esse ; inhonesta, mala , vituperanda, ac pu- 
nienda duco. Atque hanc virtutum vitiorumque indolem etiam 
sine ullo ratiocinio sentio per se talem esse ; nec ad homi- 
nis libitum mutari posse , aut a principis voluntate et de- 
creto pendere : sed primi generis actus immutabiliter rectos 
et amabiles, alios vero semper inordinatos et malos, eadem 
prorsus intuitiva evidentia et certitudine , qua sphaeram a 
pyramide differre sentio, vel mclos quo suaviter allicior ex 
citharae sono aut luscinii cantu , et ingratam sensationem 
qua ex asperis et dissonantibus vocibus angor. 

Equidem optime sentio differentiam earum actionum, quae 
a principis edicto immutari possunt , et carum quae bone- 

stac vel turpes natura sua sunt , etiamsi nulla civili lego 
aut praecipiantur, aut velentur : sentio, inquam, differentiam 
inter praecepta mere positiva et naturalia : e. g. arma ferre, 
decem aut viginti homines in eumdem locum eodemque tem- 
pore convenire , typis sua scripta sine ulla magistratuum 
venia imprimere, et alia hujusmodi per se licita et indiffe- 
rentia habemus. At si per positivas leges vctentur, non am- 
plius licere dicimus ; quae tamen si absque ullo legis con- 
temptu aut aliorum injuria secreto fecerimus , nullo con- 
scientiae cruciatu angimur ; multoque magis haec omnia hi- 
lari animo facimus , si venia et privilegium nobis conceda- 
tur, vel si lex illa positiva aut principis decreto, aut desue- 
tudine cesset. At quis unquam sibi persuadere poterit, ini- 
quas et crudeles tyrannorum leges posse virtutum , vitio- 
rumque indolem immutare ? Fidem, sinceritatem, justitiam, 
pietatem fieri posse crimina : injustitiam vero, parricidium, 
fraudem, honestatis laudem consequi aliquando posse? Sensus 
moralis, seu conscientiae testimonium etiam in quovis flagi- 
tiosissimo homine repugnat. Igitur immediata cl intuitiva evi- 
dentia sentimus nativam virtutis honestatem, et insitam vi- 
tii turpitudinem. Praeterea si nihil boni in natura est, nisi 
sensuum voluptas , nihil mali nisi dolor physicus : sequere- 
tur, commutata utilitatis ratione, virtutis pulchritudinem et 
honestatem deficere debere , ac vitium suam turpitudinem 
amittere. Atqui eadem admiratione et amore afficior erga vi- 
ros liberales justos honestos, sive meae utilitati procurandae 
studeant, sive nulli meo privato commodo prosint: Odi ma- 
leficos, fraudulentos, crudeles, etiamsi alteri tantum noceant 
et mihi studiosi esse velint. « Non amamus tantum bonos 
» quia nobis benefici ; sed quia boni sunt. Neque odio ha- 
» bemus malos tantummodo, quia nobis nocent ; sed etiam 
» quia mali. Neque solum nostram , verum etiam aliorum 
» felicitatem exoptamus ». (Rousseau) 

Atque adeo distinctum bonum morale a bono physico, 
ita vitium a dolore differre sentimus, et per se ipsam bo- 

nam ct honestam virtutem, vitium autem per se malum ac 
turpe, ut etiam adversante nostra utilitate, virtus sua luce 
fulgeat, et quo magis in dolore in laboribus et in adversis 
exerceatur, eo magis pulchrior et laudabilior sit. Vitium ve^ 
ro, licet publicam animadversionem effugiat , imo permulta 
quoque hujus vitae commoda, delicias, dignitates et si velis, 
regiam quoque auctoritatem comparet , tamen ita perversae 
naturae est « ut scelerum in homine atque impietatum nulla 
» expiatio sit. Itaque poenas luunt non tam judiciis ( huma- 
» nis ) . . . . quam conscientia, ut eos agitent insectentur- 
» que furiae, non ardentibus taedis, ut in fabulis ; sed angore 
i) conscientiae frandisque cruciatu ». ( Gic. de leg. ). 

Atque hic animadvertere est, nos sensus intimi testimo- 
nio duas distinctas propensiones, et tamquam voces sentire, 
alteram quae ad officia et virtutem impellit , alteram quae 
ad nostram utilitatem allicit. Illa est vox imperans, absoluta, 
immutabilis : esto justus , esto fidelis , honestus ; haec vero 
conditionata est : non imperat, sed invitat, et allicit ; Si ve- 
lis j si possis tuae utilitati et commodo consulas. Semper au* 
tem justitiae honestatisque imperium appetitus erga bona 
physica regit, limitibus circumscribit et coercet, no nimiae 
voluptati indulgcamus , ne in usu bonorum aliis noceamus, 
semperque conscientiae dictamen bona quaelibet physica ho- 
nestati justitiaeque subjecta facit. Justa et honesta etiam cum 
tuae sensibilitatis, et privatae utilitatis jactura libi servanda 
sunt, cave ne unquam tuum commodum cum virtutis detri- 
mento facias, si justitia , pietas , honestas sine fortunarum 
omnium detrimento, vitaeque ipsius periculo servari nequeat* 
omnia contemnito. En absolutum et regium conscientiae di» 
ctamen, quod e diametro opponitur sensuum illecebris, pri- 
vatae utilitati, ac physico bono. Igitur ex testimonio con- 
scientiae intuitive sentio justum et injustum honestum ac 
turpe non hominum opinione aut placito, sed natura differ- 
re, eaque constituere ordinem moralem diversum omnino ab 
ordine bonorum et malorum physicorum. Et ut omnia bre- 

vius complectar dico : est in hominis natura moralis sensus ; 
ergo bonum et malum morale natura differunt. 

At enim, dicunt adversarii ; sensus moralis non est in- 
genitus et primitivus ; sed per educationem , habitum , et 
idearum associationem acquisitus ; ergo differentiae illae mo- 
rales inter justum et injustum, cc. naturales non sunt. 

Ad praecipuam hanc sensualistarum objectionem fundi- 
tus evellendam in primis animadverto, sensus moralis nomine 
hac in quaestione ab adversariis intelligi non posse ipsam 
facultatem sentiendi ordinem moralem : facultates enim ab 
homine creari nullimode possunt ; sed quas a natura acce- 
pit, eas tantummodo excolere, et vel in bonam, vel in ma- 
lam partem conformare. Tota igitur quaestio in hoc versa- 
tur, utrum nempe ea conformatio, et dispositio sensus mo- 
ralis , qua homo perfectum rationis usum adeptus justa et 
injusta sentit , ingenerata ab ipsa natura sit, an potius per 
repetitos actus paulatim acquisita. Sensualistae contendunt 
acquisitam eam esse. Nos autem ad aequi vocationem, et ad 
eorum argumenti vim prorsus tollendam , cum distinctione 
respondemus. Si dicerent ipsi conformationem illam aequi* 
sitam per associationes idearum necessarias hominis naturae , 
ultro id concederemus, vel potius permitteremus : sin autem 
dicant ( sicut revera autumant ) acquisitam eam esse per ar-> 
bilrariam et variabilem institutionem ; tunc eis hoc omnino 
negamus. Etenim quoad primam distinctionis partem hoc ani- 
madvertendum censeo , quod inquirere , utrum haec sensus 
moralis habitudo et conformatio primitiva sit, et ab ipsa natura 
nobis data, an potius per repetitionem actuum, idearumque 
associationem acquisita, ad ideologiam pertinet : idque a no- 
stra quaestione alienum prorsus est. Exemplo rem declaro* 
Disputant philosophi, utrum habitudo et conformatio facul- 
tatis visivaej qua varias colorum species, corporum figuras, 
distantias, ceteraquc phaenomena optica ictu oculi distingui* 
mus, ab ipsa natura repetenda sit, an putius ab educatione 
et institutione. Qua in re verior et post Condiilacum ab 

omnibus passira recepta sententia ca est , quae docet, hanc 
videndi habitudinem tactus auxilio ab homine paulatim acquiri: 
acquiri autem per sensationum et perceptionum associationes 
rerum naturae necessarias, scilicet naturae oculorum, lucis, 
et objectorum externorum. Simili modo philosophi ideolo- 
gistae inquirunt de sensus moralis conformatione, sit nec ne 
a natura , an ab educatione. Ceterum si altera haec opinio 
magis placeat, sicut et mihi verisimilior videtur, nihil tamen 
inde contra propositam thesim deduceretur. Quemadmodum 
enim absurde et inepte quis diceret , colorum varietatem , 
corporum figuras , distantias et cetera hujusmodi non esse 
naturalia, sed juxta diversam hominum educationem varia- 
bilia, ex eo quod conformatio visivae facultatis acquisita sit, 
et non ingenita: ita absurdus et deridendus foret qui ne- 
garet, differentias morales in natura esse, eo quia haec sen- 
sus moralis habitudo per educationem paulatim in homine 
efficiatur et conformetur. Probare itaque insuper sensualistae 
deberent, habitudinem et conformationem moralis sensus non 
naturaliter et necessario, sed ab arbitraria et variabili ho- 
minum institutione derivari, adeo ut si nulla usquam fuisset 
hominum conventio , institutio et legislatio , omnes humani 
actus indifferentes forent ; posita autem diversa ab ca, quam 
recepimus, institutione ac positiva legislatione, diversa quo- 
que esset nostra de morali ordine sentiendi ratio ; atque 
omnia justitiae honestatisque principia ac dictamina in vitio 
essent : contra vero iniqua , superba , crudelia et inhonesta 
quaeque facinora virtutis laudem essent habitura : quod nun- 
quam certe probare poterunt sensualistae ; Quin imo oppo- 
situm jam ex sensus intimi testimonio invicte demonstratum 
censeo, ct mox cum ex sensu naturae communi , tum vali- 
dissimis rationis argumentis apprime confirmabitur. 

Et re quidem vera, quod ego de morali ordine intui- 
ti ve sentio, id omnes etiam homines semper et ubique iti- 
dem senserunt. Quamvis enim opiniones, instituta, leges, et 
educatio cx diversis hominum circumstantiis et ingeniis mi- 

randutn ia modum varia sempcr fuerint ; tamen quoad dif- 
ferentias morales , omnes ubique homines una consentiunt. 
Etenim quaecumque veterum recentiorumque populorum a 
summo usque ad infimum culturae et urbanitatis gradum per- 
volvatur historia, in ea videmus societates hominum in fa- 
miliis, pagis, civitatibus viventium cum suis regulis, insti- 
tutis, moribus, eadem justitiae , humanitatis , honestatisque 
principia profitentium. « Quae enim natio non comitatem , 
» non benignitatem, non gratum animum et beneficii memo- 
» rem diligit ? Quae superbos, quae maleficos, quae crude- 
» les, quae ingratos non aspernatur non odit ? » ( Cic. de 
leg. I. 1 §. 1 1 ). 

Atque haec adeo certa et explorata sunt ut ea denegare 
ne ipsi quidem sensnalistae audeant : tantummodo hujus ar- 
gumenti vim aliqua ratione imminuere adnituntur. Ajunt 
enim non apparere hanc generalem notionum moralium iden- 
titatem , cum certo constet , multa apud quosdam populos 
innocua et commendabilia quoque habita fuisse, quae penes 
alios flagitiosissima existimantur; cujus rei plura congerunt 
exempla. Haec oppositio , quae quamdam veritatem praese- 
ferre videtur, si recte perpendatur, consensum universalem 
de moralibus differentiis nullimode labefactat, sed apprime 
confirmat. Varia atque etiam inter se opposita principia mo- 
ralia et consuetudines in populis videmus : igitur noh eadem 
est omnium sententia circa distinctiones morales, nec habe- 
tor de his sensus naturae communis, ajunt sensualistae; sed 
male rem examinant. Etenim praetermissis corruptelis, qui- 
bus aliquando vel universa quaedam natio sese tradidit, non 
quidem ex erroneo et inculpabili conscientiae dictamine, sed 
mala consuetudine abrepta, et contra fas et jus agens ; his, 
inquam, praetermissis, unde nihil contra allatum argumen- 
tum inferri posset ; quoad ea facta honestati justitiaeque re- 
pugnantia, in qnibus patrandis homines ob ignorantiam vel 
errorem inculpabilem recte honesteque se gerere putaverint, 
dico distinguenda esse primaria legis naturalis praecepta a 

secundariis et derivatis; distinguendam esse pariter generale 
principium morale ab ejusdem applicatione particulari. Jam 
vero ultro concedam, dari posse non solum in minuta plebe, 
verum etiam in viris doctis et accuratis ignorantiam et er- 
rores circa secundaria morum praecepta eorumque applica- 
tionem, de quo in altera bujus tractatus generalis parte dato 
opere agam. Nos autem non dicimus omnes ubique homines 
omnia et singula legis naturalis praecepta novisse, neque un- 
quam in iis discernendis errasse; verum hoc unum demon- 
strare intendimus, scilicet omnibus differentiam inter justum 
et injustum, honestum ac turpe perspectam et cognitam fuis- 
se, omnes unanimi consensione quaedam legis naturae prae- 
cepta saltem primaria habuisse communia et firma, quod ut 
ajebam, ex gentium omnium literis et monumentis apertis- 
sime constat; atque evidenter confirmatur ex ipsis erroribus 
et factis, quae nobis opponuntur. Etenim si quidam populi 
contra ceterorum sententiam licere putaverunt, liberos men- 
dosos, aut parentes senio confectos interimere, furtum cum 
solertia facere, fidem hosti datam fallere, sibi ipsi mortem 
consciscere, victimas humanas Diis immolare etc. ; non igno- 
rabant certe generalia praecepta liberos et parentes amandos, 
fidem servandam, Deum sancte colendam etc: errarunt in eo- 
rum applicatione, idque aperte patet, tura quia illa facinora 
permittebant in qnodam tantum peculiari casu et sub qui- 
busdam conditionibus, idest, si filius male se haberet, si pa- 
rens senex et aeger sit « exceptio firmat regulam ,in con- 
» trarium » ; tum etiam quia ea ipsa errata sunt falsae illae 
quidem, sed tamen veri et recti cujusdam naturalis praece- 
pti applicationes. Etenim si filiorum vel parentum mortem 
procurabant , id non agebant quasi odio eos habendos esse 
putarint, aut indifferens eorum cura sibi esset ; sed ut eos 
ab bujusce vitae miseriis eriperent, et patriam inutili onere 
liberarent. Si Diis nedum fruges et animalia , sed homines 
quoque immolabant, id clare demonstrat, eos persensisse le- 
gis naturalis praeceptum de cultu Dei , quamquam in eo 

exhibendo turpiter erraverint : et ita de ceteris. Unica igi- 
tur objectio, quae afferri possit contra universalem consen- 
sum quoad morales differentias, eumdem apprime confirmat. 
Jam vero si homines, quos in ceteris suis actibus, institu- 
tis, opinionibus, educatione differre inter se vel maxime no- 
vimus, in hoc consentientes videmus; concludendum omnino 
est , has distinctiones morales non arbitrarias et variabiles 
esse, sed naturales et essentiales. «. 

Nos autem ita de hac re sentimus , et omnes homines 
ita semper senserunt, quia impossibile est, ut homo rationis 
particeps hanc humanarum actionum differentiam nou sen- 
tiat. Et re quidem vera universa natura non est chaos fxiocg 
[Mfp<pyjg ( ut graeci ajunt ) unius faciei , unius vultus, sed est 
systema summa sapientia et arte conditum. Nemo nisi desi- 
piat, de hoc dubitabit: idque sensualistae ultro dabunt, qui 
toti sunt in ordiue physico illustrando. Idea autem ontolo- 
gica cujusdam systematis in hoc consistit, ut sint vires coor- 
dinatae ad certum finem. Finis generalis systematis naturae 
est ejusdem et partium conservatio. Maximum autem hoc na- 
turae systema comprehendit pene innumera entia , quorum 
singula suas vires habent et proprium finem; ideoque media 
et leges ad eumdem necessariae et determinatae esse debent. 
Itaque universa natura est quoddam systema comprehendens 
tot alia minora systemata quot sunt species entium* imo quot 
sunt individua in singulis speciebus. Singula enim entia sive 
mineralia sive vegetalia sive animalia bruta sive ratione uten- 
tia suas habent proprietates et vires a ceteris distinctas , 
suum gradum et relationem in ordine rerum, suum statum 
naturalem et finem determinatum ac leges, quibus pareant. 
In hoc consistit ordo et systema naturae. Quae leges posita 
rerum et virium existentia, distiuctione, mensura, conditio- 
ne, et fine unicuique praefixo * debent esse leges in se de- 
terminatae et necessariae, ea prorsus ratione, qua determi- 
natae et necessariae sunt veritates et leges arithmeticae et 

geometricae, quarum realis applicatio est in entibus natn- 
rae (1). 

Quibus positis, aperte patet duplex legum ordo neces- 
sario in natura designatus, scilicet ordo legum physicarum 
et moralium ( legum nomen hic lato sensu accipio pro re- 
gula, mensura, norma ). Ordo physicus in entibus non libe- 
ris cujus leges sunt necessariae objective et subjective et 
ordo moralis, in quo leges, si objective considerentur, sunt 
ejusdem naturae ac primae illae physicae, nempe sunt essen- 
tialiter determinatae et necessariae ; subjective tantum dif- 
ferunt, quia dirigunt hominum actus, qui vi liberi arbitrii 
possunt non jam eas tollere aut immutare , sed vel violare 
vel iisdem parere. Ex quo imputabilitas humanorum actuum 
exurgit. Dicere igitur omnes hominum actus natura sua in- 
differentes, nullique naturali legi obnoxios, idem absurdum 
est ac ailirmare nullam nec mechanicam, nec aliam quamcum- 
que physicam legem esse, omniaque confundere et ad chaos 
redigere. (Vide Genuenscm Diceos. 1. 1. cap. 3. §. 3. ad 9.) 

Si quis autem distinctius inquirere velit, an dictamina 
justitiae honestatisque, quae omnibus perspecta sunt, sint re- 
vera illae leges, quae hominis naturae necessario conveniunt, 
consideret ipse secum quae sint naturales hominis vires, quis 
ejus status; nec erit ei amplius dubitandi locus. Etenim si 
homo natura sua rationalis et liber est, si natura sua ad so- 
cietatem est factus , sine qua nec vitam , nec rationem ha- 

(i) « Le leggi, per le quali sono gli esseri di questo raondo gover- 
» oati, nascouo ... dall’essenze medesime di questi esseri e da’loro rap- 
» porti essenziali; anzi son essi rapporli concatenati da una potenza 
» ideatrice, e creatrice delHdeato : imperciocchfe la tegge delfuniverso, 
» la catena generale onde sono le particolari di ciascuna cosa, 6 adat- 
« tata non a distruggere tua a conservare il tuito e le parti, tenendole 
» insieme armonicamente strette. Non altrimenti che in una serie di 
» numeri 2, 4, 8, 18, 32, 64, 128 ec. Ia ragione subdupla di uno ali’ 
» aitro e le leggi di questa proporzione sono i rapporli di questi nu- 
» meri, e nascono dalle loro essenze e si combaciano quelle per modo 
» che a volerle roropere converrebbe cassare quei numeri e sostituirne 
» loro degli altri » (Genovesi Diceos. 1. 1 nel principio ). 

bere ac perficere ullo modo posset ( ut in 1 thesi demon- 
stratum est ), sequitur ad hunc finem naturalem quaedam me- 
dia et regulas in natura determinatas et necessarias esse de- 
bere, quibus servatis, societas humana stare possit, secus de- 
struatur. Porro leges, quae societati sive particulari sive ge- 
nerali necessario competunt, ex natura societatis dignoscun- 
tur. Societatis enim essentia in unitate morali consistit, sci- 
licet in unitate voluntatum ad eumdem finem conspirantium, 
quae unio moralis hac tantum lege firmatur: cujusque pro- 
prietates et jura sarcta tectaque sunto; neminem laede; alios 
si potes et quantum sine gravi incommodo potes, juvato. Quae 
generalia dictamina in se comprehendunt ceteras justitiae hu- 
manitatis beneficentiae et honestatis regulas. Hae igitur re- 
gulae per abusum libertatis violari quidem possunt; per se 
autem sunt immutabiles et ex hominis natura et relationibus 
essentialiter ac necessario derivatae ; ita ut ne Dei quidem 
arbitrio possint immutari. Quae cum ita sint, impossibile etiam 
est, ut homo, modo sensus et rationis sit compos, non plane 
sentiat justum ab injusto, honestum a turpi natura sua dif- 
ferre. Impossibile enim est , ut homo seipsum non sentiat , 
suasque vires a celeris distinctas, naturalemque teodentiam 
ad felicitatem sibi propriam, et quam sibi necessaria sit so- 
cietas; quod adeo sentit, ut semper et ubique omnes in so- 
cietate viventes videamus. Jam vero si in societate omnes 
commorantur, impossibile omnino est, leges illas non senti- 
re quae sunt tamquam fundamenta, quibus humana societas 
necessario innititur et regitur, iisque sublatis , ipso fatente 
Hobbesio, societas illico solvitur et habetur bellum omnium 
in omnes (1). 

(1) Genuensis loc. cit. $. 1. a Non 6 differente il cercare; vi ha egli 
» una legge naturale morale, che ci debba governare, dal domandare ; 
» vi ba nessun ordine, che affrena, e conduce questo mondo? Ed anco- 
» ra, vi ha egli provvidenza? Di qui {■ che come non k facile di tro- 
» vare un popolo non aensiente dei corso ed ordine delle cose, ed 
» ignorante della divinitk e della provvidenza ; cosi non se ne trova 
» nessuno, il quale non senta, esservi una regola naturale da distin- 
» guere il giusto dalfingiusto, la virtd dal vizio. » 

Tandem alio etiam argumento, ul dici solet, ad horni- 1 
nem scnsnalislas compellere juvat. Nemo certe inficias ibit* 
hac nostra aetate dilTerentias quasdam morales existere; fur- 
tum, homicidium, fraudem ceteraque crimina vitanda esse , 
justitiam beneficentiam honeslatemqoe servandam. Atqui si 
non ex naturalis legis ordinatione haec facienda, et illa vi- 
tanda sunt; quaero uodenam praecepta ista vim suam mu- 
tuentur ? Respondent sensualistae, quia per pacta et civiles 
leges sancitum est, ne quis fur esset, neu latro , neu quis 
adulter. Igitur haec dictamina , subditos parere debere Prin- 
cipi juste et legitime imperanti , pactorum fidem servandam esse, 
haec inquam dictamina sunt quavis scripta lege vel horni-' 
num pactione antiquiora ; his enim sublatis, vana et nulla 
prorsus fierent et pacta et leges civiles, et quodvis aliud so- 
cietatis vinculum. Ergo et in eorum hypothesi necessarium 
est aliquod honestatis diclamen ante omnes pactiones omnes- 
que hominum leges. 

Qui igitur fieri potuit, inquies, ut tam mulli, iique non 
obscuri nominis philosophi, adeo absurdum systema professi 
sint , quod non solum moralitatem , verum etiam ordinem 
physicum, aestbelicam, universamque philosophiam destrueret? 
Ili omnes posito sensualismi criterio, fatalismum, atheismum 
aliaque falsa dogmata profitebantur. Quid mirum si ex hi- 
sce principiis haec consectaria deduxerint ? 

CAPUT III. 

DE DEO NATURALIS LEGIS LATORE. 

ARTICULUS I. 

Status quaestionis et directa thesis demonstratio apodictica. 

Demonstravimus in superioribus capitibus, statum hominis 
naturalem esse socialem , in hac autem naturali sua condi- 

tionc essentialem immutabilemquc justitiae, el honestatis or- 
dinem homini convenire. Nunc vero dico, ordinem hunc mo- 
ralem veram et proprie dictam legem esse, quae scilicet non 
solum sit mensura actuum humanorum, sed quae vim quo- 
que habeat efficaciter inducendi homines ad honesta et justa 
peragenda, imponendo nempe moralem necessitatem seu obli- 
gationem operandi vel abstinendi. Quaeritur itaque utrum 
regulae illae morales hanc legis vim in se ipsis essentialem 
habeant, an potius ah alio exlrinseco principio imperante et 
cogente eam mutuentur. Tota inquam quaestio est de prin- 
cipio constitutivo , ut dici solet, legis naturalis. Jamvero prin- 
cipium hoc nullum aliud re vera esse, vel esse posse affir- 
mamus , nisi rationem et voluntatem Dei ordinem moralem 
hominis naturae convenientem conservari jubentis, perturbari 
vetantis, seu brevius, Deum essentialiter naturalis legis la- 
torem esse. Adversarii hujus thesis sunt omnes praescinden- 
tes philosophi, quorum opiniones antea exposui, qui legis na- 
turalis conceptum et vim independenlem omnino censent a 
notione supremi naturae auctoris et legislatoris Dei. 

Animadvertere autem sedulo oportet, thesim nostram in 
eo non esse, ut affirmemus, Deum aliqua ratione impropria 
et mediata legis naturalis auctorem esse; sed ideam Dei or- 
dinem moralem statuentis imperantis ac sancientis ita neces- 
sariam dicimus, ut, ea sublata, naturae lex omnino destrua- 
tur. Illud enim praescindentes sanioris mentis philosophi fa- 
cile concedunt. Ita e. g. Grotius in praefatione op. de jure 
belli et pacis ait quod « jus naturale . . . quamquam a prin- 
» cipiis hommL. internis profluit; Deo tamen adseribi merito 
» potest, quia ut talia principia in nobis existerent, ipse vo- 
)> luit ». Similia habet Cl. Paschalis Galluppi, qui hac in re 
principia synthelica a priori Emmanuelis Kant adoptans, ra- 
tionem ipsam hominis autonomam seu legislatricem facit. At- 
tamen Deum supremum naturae auctorem, legis quoque na- 
turalis auctorem quodammodo dici posse fatetur. Cum au- 
tem philosophi isti non immediate in prima causa, nempe Deo; 

sed in causis secundis , idest in viribus ipsius animae hu- 
manae, principium constitutivum legis naturalis ponant; se- 
quitur in eorum systemate, ideam Dei imperantis adiapbo- 
ram prorsus esse a conceptu moralitatis; sed, ea praetermis- 
sa, lex naturalis in tota sua vi permaneret. Quod etiam per- 
spicue apparet in kantianae scholae sectatoribus Fichte, Sche- 
ling, Hegel, qui cum athei metaphysici esse videantur; mo- 
ralem tamen philosophiam per haec principia extruere ad- 
nituntur, posthabita Dei notione, proclamantes ideam officii 
per se subsistere. Conscientiam sequere, ait Fichte, in caqua 
omnia officia hominis invenies. , 

Nos itaque exitialem hunc errorem radicitus extirpare, 
et propositam thesim, tamquam universae philosophiae mo- 
ralis fundamentum, firmiter statuere cupientes, primum di- 
recte eam demonstrabimus duobus argumentis, altero apodi- 
ctico, allero ex facto philosophico : tum denique indirecte j 
omnia scilicet possibilia adversariorum systemata expendendo 
et adaequate refutando. Id autem tribus distinctis articulis 
exolvemus. Sit itaque in hoc primo articulo brevior quidem, 
sed dilucidissima apodictica demonstratio. 

Deum, ens omni perfectionum genere summum, exisle- 
re, eumque bujusce rerum universitatis primam et essentia-, 
lem causam esse, cujus providentia omnia sapientissime gu- 
bernantur; : sunt hae, inquam, veritates metaphysica certitu- 
dine in theologia naturali demonstratae. Atqui ex his neces- 
sario consequitur, Deum naturalis legis latorem esse. Nema) 
sane in primis dubitare unquam poterit, ordinem justitiaq 
et hoqestalis naturalis a Deo originem habere: siquidem, et 
universum naturae systema, et hominis naturam, naturalcm- 
que ejus statum, ac relationes, ex quibus ordo ille moralis 
necessario derivatur., Deus ipse creavit , et constituit. Quij 
ergo «st hominis auctor, eum ordinis moralis itidem aucto- 
rem esse oportet . ir . . v .. ,..i| , .. j 

Jamvero dico, neccsse omnino esse,, ut ordo hic mora- 
lis, quem Deus ipse posuit et deferminavit, a Deo ipso ab- 

solutissimo suae voluntatis decreto jubeatur ac sanciatur. Cum 
enim (uti vel ipsi praescindentes ultro concedunt ac defen- 
dunt, et nos in thesi If. praesertim demonstravimus) omnes 
justitiae honestatisque regulae hominis naturae, ej usque na- 
turalibus relationibus adeo conveniant , ut iis ad amussim 
servatis, homo in suo naturali gradu et ordine permaneat, 
prospereque se habeat , atque ad suum finem recta pergat 
via: iis vero neglectis ac violatis, omnia perturbentur et pe- 
reant: sequitur sapientissimum naturae auctorem ac modera- 
torem non posse ordinis moralis custodiam non jubere, per* 
turbationemque haud vetare. Secus enim Deus vellet finem 
et nollet media ad eumdem necessaria , quod quidem ejus 
attributis ac providentiae prorsus repugnat. * 

Porro in hac Supremi Imperantis voluntate ac decreto, 
quo necessario prohibet homini actus intrinsece malos, ejusque 
naturae contrarios, ac praecipit honestos necessarios, aliud 
quoque decretum virtualiter continetur, quo scilicet aequa 
et efficax pro meritis remuneratio ac punitio sanciatur. Pro» 
hibitio enim ac jussio necessitatem quamdam producit in ho- 
mine pertinentem ad morum honestatem, quae dicitur obti4 
gatio in conscientia, quique est praecipuus legis effeetus. San- 
ctio vero hominis voluntatem inclinat ac movet ad recte bo~ 
nesleque vivendum. Si quis autem neget, Deum aequa pro 
meritis lance praemia et poenas impertiri, consequenter di- 
cere debet, quod nec justus, nec sapiens, nec propterea mo- 
derator ac legislator, nec causa mundi, denique nec Deus sit: 
Quae cum ita sint, si posita Supremi Numhn»-«xisten- 
tia et providentia, concludendum omnino est, non solum or- 
dinem moralem habere Deum auctorem, verum etiam ordi- 
nis hujus conservationem ab eo juberi , perturbationemque 
abscisse vetari debere, cujus ciistodiae aut violationis Deus 
ipse judex, remunerator ac vindex necessario futurus sit > 
apodictice demonstratum apparet r Deum naturalis legis la- 
torem esse. ■ ••• •« I -i- v. : • .. 

. *• *. *, i*. r 1 i . * ' .* ' , * 

ARTICULUS II. 


Altera ex facto philosophico directa thesu 
demonstratio. 

(fertum quidetu est semper, ubique, omnes homines ratio- 
nis usum adeptos duas veritates itidem tenuisse, existenliam 
legis naturalis quoad primaria saltem ejus praecepta, et exi- 
stentiam Numinis, qui rerum humanarum curam habet; pri- 
mum demonstravimus capite 2, alterum in theologia naturali 
ab omnibus metaphysicis pertractatur, et est argumentum mo- 
rale de existentia Dei, ita ut ad haec usque tempora illud 
Ciceronis ( de leg. 1. 1 §. 8 ) verissimum reperiatur , quod 
» ex tot generibus nullum est animal, quod habeat notitiam 
» aliquam Dei; ipsisque in hominibus nulla gens est, neque 
» tam immansueta, neque tam fera, quae non, etiamsi igno- 
v ret qualem habere Deum deceat, tamen habendum sciat » 
Hic autem praestat animadvertere, non tamquam ab invicem 
separata et independentia ; sed adeo relativa et intime col- 
ligata haec duo retenta fuisse, ut semper, ubique, apud omnes 
gentes ideas religiosas pro fundamento moralitatis habitas vi- 
deamus. Haec historica veritas ab eruditis locupletissime ex- 
ponitur, ad cujus rei notitiam eruditionis amatoribus suffi- 
cere arbitror consuluisse Petri Tamburini lectiones supe- 
rius laudatas. Atque haec non modo sanioribus cujusvis ae- 
tatis sapientibus explorata res fuit, sed vel ipsi intemperan- 
tiores increduli, quod sane mireris, id ultro fatentur, atque 
ia hoc argumento exornando plurimum adlaboraruut (quod 
apud eomdem Tamburinium videre est) diligentissime undi- 
que monumenta colligentes non modo ex Graecis, Romanis, 
Chaldaeis, Assyriis, Persis, Aegyptiis, Americanis, Cbinensi- 
bus ; sed vel ipsas sylvestrium populorum terras pervagati 
sunt , ut inde deducerent , certissimum esse, a remotissima 
omnium gentium aetate usque ad recentiorem quamque no- 
vi orbis notitiam, nullam repertam unquam esse gentem po- 

palum aut pagum, qui religionem non coleret, eamque pro 
fundamento societatis et officiorum omnium non haberet. 

Sane cujusvis populi historia pervolvatur, ejus originem 
aut vero aut ficto Numini, tamquam auctori, consecratam vi- 
demus, templa veluti aulam supremo Numini nationis patro- 
no , ac praesidi , justitiae , fidei et legum omnium vindici 
consecrata , sacerdotes ipsis regibus et imperatoribus vene- 
randos, nullam rem majorem sine eorum ministerio geri i 
sive agatur res popularis, sive res duelli aut foedera pacis, 
auspicia, aliosve sacros solemnesque ritus semper interposi- 
tos : hinc morem graviora negotia jurisjurandi religione fir- 
mandi cunctis populis sanctum et inviolabilem, non ex alia 
profecto causa, nisi quod omnibus persuasum sit, Deum hu- 
manis factis consiliisque praesentem esse, et justitiae, fidei, 
religionisque vindicem severissimum; publicas gratulationes, 
triumphos, popularem ipsam ludorum laetitiam cum Divorum 
honore conjungi solemne fuit : si quae calamitas civitatem 
vexaverit, divorum templa adeunda , sacra facienda ad eo- 
rum iras placandas; hinc hostiae aliaeque cerimoniae, quae 
populi maculas expiarent. Si quae crimina capitalia extile- 
rint, reos tamquam victimas divinae justitiae placandae ma- 
ctari oportere, et per supplicia seu supplicationes eorum ex- 
pianda crimina. Cultus Deorum manium pervulgatus; summa 
autem apud omnes funerum et sepulchrorum religio alterius 
vitae persuasionem declarant , in qua humanarum actionum 
ratio habeatur, et pro cujusque merito a supremo rerum 
omnium Moderatore poenae vel praemia tribuenda sint. Ne- 
que aliud vel ipsae fabulae Miuossis, tartarorum, elysiorum- 
que significant. 

Haec et similia ab omnibus factitata et retenta non so- 
lum demonstrant generalem et constantem omnium hominum 
persuasionem de supremi Numinis existentia et provideutia, 
quae cum futurae vitae statu intime connexa sit; sed etiam, 
quod initio affirmabam, scilicet persuasionem hanc religiosam 
fuisse semper basim, et ut ita dicam, animam (otiis vitae 

socialis et moralis, quatenus omnibus fuerit persuasum, Deum 
supremum legislatorem et principem esse , scilicet justitiae 
honestatisque auctorem, testem, judicem, remuneratorem et 
vindicem. 

Quam intimo et indissolubili vinculo colligentur et re- 
ciprocentur moralia cum religiosis, justitiae honeslalisque lex 
cum sapientissimo, providentissimo, aequissimoque legislatore 
Deo, ab effectibus quoque recognoscere planum est. Nihil 
enim in historia testatius , quam quod ubi purior et sancta 
religio studiose colitur, justitia, charitas, virtutes omnes flo- 
rescunt quotidie magis ; morum autem corruptela eo latius 
ditabitur, quo magis religionis dogmata languescunt : sin au- 
tem theologicae veritates aliqua ex parte corrumpantur, vel 
religio tota indifferentiae vel contemptui habeatur, absoluta 
morum licentia in omnes diffunditur. 

Rariora quidem superioris generis exempla sunt, quip- 
pe omnia praeclara rara; ceterum, levioribus praetermissis, 
primordia Christianae religionis a fidelibus adamatae et stu- 
diosissime excultae praeclarissimis omnibus virtutibus referta 
spectaculo admirationique gentibus universis fuere. Quoties 
autem in novo aliquo populo a viris apostolicis haec religio 
pura implantatur et sedulo excolitur, vel ubi collapsa fuerit 
ad saniora principia revocatur, ac pristinus religionis spiri- 
tus reviviscit, toties eosdem effectus producit. Ceterum cum 
in omni ferme populo et aetate religionis elanguescentis et 
oblivioni datae, vel depravatae et contemptae, vel ab impiis 
impudentissime oppugnatae nimis multa exempla occurrant ; 
neminem profecto latere potest correlata morum corruptio ; 
cujus rei evidentissima facta omnium haeresum historiae, nec 
non Cyrenensium, Pyrronistarum, Epicureorum, recenliorum- 
que incredulorum greges abunde dabunt. 

Accedit quod nemo unus unquam naturae legem infi- 
ciatus est, quin antea de solio, et de supremo regimine de- 
posuerit Jovem « Insipiens ille de quo David, Deum tollit, 
» inde corrupti et abominabiles dies ejus. Theodorus atheus , 

» de quo plura Laertius, cum Deos sustulisset, id quod erat 
u consequens, nihil natura turpe ac honestum, nihil justum 
» aut injustum esse docuit (camdem impietatem sensualistae 
» ceteri praeseferunt ). Exterminavit ex mundi cura Deum 
» Epicurus; sed idem posuit, solam esse utilitatem justi et 
u aequi matrem .... Jam novelli homines , qui juri naturae 
» nervos omnes inciderunt , in primis profani illi Hobbius 
» et Spinosa, athei fuisse convincuntur » (Genucnsis in prae- 
fat. operis. De principiis Juris Naturae.) 

Quare nihil antiquius , firmiusque sapientibus fuit ( si 
excipias mediocres quosdam et novitatis mercatores, ex qua 
inanem quamdam gloriae auram consequi posse sperant, alios - 
ve magna quidem mentis vi, sed intemperanti et sophistica) 
nihil, inquam, iirmius sapientibus omnibus persuasum, quam 
societatis et moralis vitae fundamentum religionem esse. So- 
crates , qui scientiam universam a sophisticis et inanibus 
quaestionibus expurgatam ad vitae usum et mores hominum 
regendos convertendam censuit , duabus de providentia Dei' 
et animorum immortalitate veritatibus positis , varias inde 
morum regulas velati a fonte derivavit, quae publicam civi- 
lem et domesticam vitam spectant: quare philosophiae parens 
merito ab omnibus est habitus. Quanto autem firmum in So- 
cratica disciplina hoc dogma fuerit, facile videre est in prae- 
cipuo hujus scholae discipulo Platone, qui praestantissimo in- 
genio et eloquentia pene divina theologiam , ut ita dicam , 
moralem edidit. . ' , ; : ••• 

Aristoteles quidem Platonis doctrinam, nimis certe con- 
templativam, aliquantulum temperavit, et ad communis vitae 
rationem reduxit : unde quibusdam, inter quos Tamburinio, 
visus est Aristoteles primus a morali philosophia theologica 
seposuisse : sed immerito prorsus. Is enim ut oppositura vi- 
tium platonicum devitaret et ad Socraticam simplicitatem phi- 
losophiam moralem revocaret , leviter in suis ad Nichoma- 
cura libris theologica tractat. Attamen et ibidem hoc affir-i 
mat , quod si Numinis providentiae res humanae subsunt , 

quod inficiari nemo potest, certe virtus Deo grata censenda 
est, quique eam colit ab eo remuneratam iri: secus vitium. 
« Aristoteles autem, nt monet Gennensis, (De ofT. ad calcem 
» Diss. 3. §. 7.) unus Graecorum Politicorum, non fanaticus, 
» cum sex dixisset civitati constituendae regendaeque esse 
» pernecessaria, quinto loco religionem commemoravit. Quod 
» cum aliquanto absurde factum esse animadverteret, se cor- 
» rigit, ac primo loco ponendam decernit : itifimav 3i xocc 
o rtpaxov, yi nept xo &etov enifieXetoc, tjv xaXsacv upxxuav, quae 
» praeclare Lambinus reddit, quintum est id quod primo loco 
» ponendum fuit 3 rerum divinarum et cerimoniarum curatio , 
» quam sacerdotium appellant. Polit. I. 7. 8. Plato vero fere 
» semper, ut Homerus, theologus nihil prius antiquiusque ha- 
a bet, quam ut religionem in Rep. figat, et certam et immo- 
» bilem : quippe nihil salvum ubi Dii nutant <>. In hac certe 
sententia firmissime fuerunt omnes legislatores, populorumque 
duces, qui in describendis legibus, quibus civitates regi de- 
beant, in rebus publicis firmandis, sauandisque populis , ac 
virtutibus promovendis dederunt operam ; adeo ut quamplu- 
rimi leges a numinibus ipsis sibi oretenus traditas effinxe- 
rint : (Vide Warburlonum de divina Moysis legatione). Neque 
aliud significant illa recentiorum incredulorum dicteria po- 
pulo necessariam esse religionem ; eamque esse politicae adin- 
ventum\ nisi generalem banc de qua loquimur persuasionem. 
Quare Cicero omnium veterum sapientiam penitus edoctus 
perspecte affirmat, pietate adversus Deos sublata, fidem quo- 
que justiliamque tolli. Idem vero de legibus acturus ab Jove 
et a ceteris Diis immortalibus censet capienda esse primor- 
dia, et a ut vir doctissimus fecit Plato (Ait Cicero de leg. lib. 
» 2. ) atque idem gravissimus philosophorum omnium , qui 
» princeps de rep. conscripsit, idemque separatim de legibus 
» ejus, id mihi credo esse faciendum, ut priusquam ipsam 
» legem recitem de ejus legis laude dicam. Quod idem et 
» Zeleucum et Charondam fecisse video, cum quidem ilii non 
» studii et delectationis , sed reip. causa leges civitatibus suis 

» scripserint ». Quaenam vero hojasce legis laus ? En « Sit 
» igitur jam hoc a principio persuasum civibus, dominos cs- 
» se omnium rerum ac moderatores Deos; eaque, quae ge- 
» rantur, eorum geri ditione, ac numine, eosdemquc optime 
» de hominum genere mereri , et qualis quisque sit , quid 
» agat, quid in se admittat, qua mente, qua pietate coiat 
» religiones, intueri; piorumque, et impiorum habere ratio- 
» nem. His enim rebus imbutae mentes haud sane abhorre- 
» bunt ab utili et vera sententia ». Quapropter recte et vere 
Plutarcus contra Colotem ajebat. « Si terras obeas inveni- 
» re possis urbes muris, literis, regibus, domibus, opibus , 
» numismate carentes .... Urbem vero' templis Diisque desti- 
» tutam, quae precibus, jurejurando, oraculo non utatur, non 
» bonorum causa sacrificet, non mala sacris avertere nitatur, 
» nemo unquam vidit; sed facilius urbem condi sine solo posse 
» putOj quam opinione de Diis penitus sublata, civitatem coire 
» aut constare ». 

Neque posteriori aetate ullum forte reperies philosophi 
laude celebratum, qui theologiam a morum disciplina omni- 
no separandam esse censuerit (1), si Grotium excipias, qui in 
praefatione operis de Jure belli et pacis cum statuerit, so- 
cietatis custodiam humano intellectui convenientem fontem 
esse universi juris, unde omnia justitiae et beneficentiae of- 
ficia dimanant, concludit, « et haec quidem , quae jam di- 
» ximus, locum aliquem haberent etiamsi daremus, quod sino 

(1) Contra maximam praescindentium turbam, qui de lockiana phi- 
losophia gloriantur, et putant conceptum praeceptorum moralium sub- 
sistere posse seposita Dei notione hoc censeo adnotandum, quod ii cau- 
tiores in hoc asserendo fuissent, si animadvertissent, magnum eorum 
magistrum Lockium diversa prorsus docuisse. Ait enim » Quid sit offi- 
» cium sine legis praescripto inlclligi nequit, neque legis natura sino 
» legislatore, nec sine praemio et supplicio sciri quidem, vel supponi 
» potest. Quapropter fieri non potest, ut hoc aut aliud quoddam prin- 
» cipium praelitum sit innatum, idest officii hujusce notitia in animo 
» a natura sit impressa, nisi supponamus Dei, legis, obligationis, sup- 
u plicii, et futuri aevi ideas nobis esse ingenitas » ( de intell. bum. 1. 1 
e. 3 tj. 12 ). 

>* summo scelcfe dari nequit, uon esse Deum, aut non cu-* 
» rari ab eo negotia humana » : hoc autem cum excidisset 
Grotioj ut verissime monet Genuensis, in doctorum omnium 
virorum reprehensionem incurrit quamquam id quidem opi- 
nanter et tamquam aliud agens dixerit; addidit autem « sed 
» et illud ipsum, dc quo agjmus, naturale jus sive illud so- 
u ciale, sive quod laxius ita dicitur, quamquam ex principiis 
» homini internis profluit ; Deo tamen adseribi merito po- 
» test , quia ut talia principia in nobis existerent ipse vo- 
» luit; quo sensu Crysippus et Stoici dicebant, juris origi- 
» nem non aliunde petendam , quam ab ipso Jove , a quo 
» Jovis nomine jus latinis dictum probabiliter dici potest ». 
Unica objectio contra perillustre boc factum philosophicum 
de reciproca et inseparabili connexione theologicarum notio- 
num cum moralibus ex facto historico atheismi enascitur. 
Ajunt enim: sunt et fuerunt athei, qui quamquam supremi Nu- 
minis imperium nullum, vel inane duxerint, et nihil timue- 
rint aut speraverint post mortem; tamen juste et honeste vi- 
xerint, nec non de morum disciplina optime meriti fuerint. 

In hanc objectionem in primis animadverto ; majorem 
incredulorum pariem contemptores quidem cujusvis religio- 
nis esse; qui ( ut ipse Baylius aflirmat ) dum se atheos im- 
pudenter jactitant , levitate et impostura turpissima revin- 
cuntur, ut simulata philosophiae specie turpissimis cupidita- 
tibus liberius indulgeant, easque quodammodo decorent. Pau^ 
ci admodum sunt athei metaphysici, et ut dici solent, athei 
ex systemate ; horum autem plerique cum suo atheistico sy- 
stemate, systema quoque honestati justitiacque naturali con- 
trarium una profitentur, ut superius adnotavi. Si qui autem 
sint ut Baylius somniavit « viri graves et frugi, qui carnis 
» illecebras, mundique vanitatem contemnentes per longam 
» et profundam meditationem in atheismi barathrum prola- 
» psi sunt », idest de alheismo plene persuasi, eodemque tem- 
pore de honesto et justo recte sentientes, vitamque suam ad 
legis naturae normam conformantes, si superis inquam pla- 

ceat hujuscemodi homines unquam exlilisse, ad quos omnes 
numerandos manuum digiti satis superque forent;, tamen hoc 
factum adeo minimum, etiamsi pro certo habeatur, nihil pror- 
sus valeret ad infirmandam generalem inductionem omnium 
aetatum, omniumque populorum, et inter arcana naturae mon- 
stra, quae ejusdem generalibus et constantibus legibus nul- 
limode officiunt, accensendum. 

; Sed hoc quaero ; certum ne sit et exploratum , revera 
quosdam in orbe extitisse de atheismo persuasos; eosque le- 
gis naturae ex conscientia retinentissimos cultores: hanc au- 
tem rectissimam moralium persuasionem nullam a theologicis 
notionibus originem, nullum substcntaculum in eis habuisse? 
Si vel una ex hisce tribus difficultatibus lateat , aut etiam 
aliquanto dubia haereat, tota vis propositae objectionis evane- 
scit. Verum dico nullum horum trium dubiorum demonstrari 
posse ab adversariis, et contrarium potius cuilibet non so- 
phistico ingenio certum omnino esse debere. Ut enim pri- 
mum haec demonstrari possent, necesse foret eorum qui tam 
impia simulqttc tam honesta profitentur , animum penitus 
perspicere: externae omnes significationes, facta,, dictaque 
commentitia et simulata esse possunt. Certe sophismata omnia 
quae proferunt levioribus ingeniis fucum facere, nemini au- 
tem impiorum dogmatum, non dico persuasionem, sed ne le- 
vem quidem probabilitatem ingerere valent ; idem de sua 
ipsorum sententia censendum est, qui non ex intellectus per- 
suasione, sed ex voluntatis pertinacia atheismi barathro in- 
haereant. Sin autem aliquos honestatis justitiaeque sensus 
adhuc > retinent (et quis naturam penitus exueret? Notue- 
ram expellas furca tamen usque recurret ) ; nemo certe di- 
xerit, haec moralia dictamina nullam relationem ct depen- 
dentiam cnra naturae legislatore et principe habere. Si enim 
efferati et impii homines ideam Dei de suo abitno deleve- 
rint, certe realem ejus existentiam, qui vi, ratione potesta* 
te, mente, immine naturam omne 
tuere. Quae omnia ante atbeismi 


fm regit, destrnere non po- 
ddirium ipsi quoquo nOve- 

rant; et juxta hanc naturalem, et essentialem cum Ente ne- 
cessario et futura vita homiuis relationem, eorum sensum eo- 
rumque criteria moralia, sicut in ceteris hominibus, confor- 
mata sunt: deinde in atheismum voluntarium prolapsi habi- 
tus ab infantia cfformatos retinent (1). Quae cum ita sint; 
si quotquot extitere homines, de quibus notitia ad nos per- 
venerit, semper ubique omnes morum praeceptis uuminis im- 
perium et providentiam pro fundamento itidem posuere : si 
generali expurienlia palet bonos hominum mores aut corru- 
ptelam semper cum religionis cura et veneratione, vel cum 

(1) Voluntarium dico atheismum, et pertinacem contra conscientiae 
voces religionis contemptum. Etenim absolutam rerum divinarum igno- 
rationem, vel quod multo deterius esset, plenam atheismi persuasionem 
in homine ratione utente et morum praecepta callente impossibilem pror- 
sus unanimi consensione censent sapientes^adeo ut factlius sit, hominem 
sui corporis et extensionis ac soli ignarum recta incedere via, quam in- 
tellectualem et moralem vitam degere, sublata idea omuia ratione et po- 
testate regentis et moderantis Dei. Immo qui profundius in philosophia 
rationali vident sapientissime monent, Dei providentissimi notitiam ta- 
lem esse, ad quam mens nostra necessario fertur, dummodo ejus facul- 
tates evolvantur. Hominis enim mens statim ac per refiectionem in se- 
ipsam animadvertit, et objecta externa a se distincta percipit, sicut sa- 
xum petit suum centrum, ita naturali impulsu duas extremas veritates 
ontologicas ilUco attingit, scilicet ideam abstractam quantitatis arithme- 
ticae et geometricae, et ideam entis infiniti, seu primae et magnae cujus- 
dam causae a qua omnia pendent et substenlantur. Itaque in cujusvis 
vel rudioris hominis intellectu tamquam semina matheseos et theologiae 
inseruntur, et continentur, quae sunt norma et elementa ad omnes ar- 
tes, disciplinas, totamque vitae rationem degendam pernecessaria; hino 
quoslibet actus, dicta, consilia, quae vel in agricolis aut tonsoribus ani- 
madvertimus, ab bis notionibus informata omnia et directa internoscere 
facillime possumus, atque intra bos limites et cardines ceteras hominis 
cognitiones et affectus copulari et versari. Quam igitur immutationem 
et differentiam inducere potest in hominum ingenia praesertim quoad 
theologica ulterior animi cultura? Equidem cum Bacone de Verulamio 
hoc statuendum censeo, (Dedign.1.1.) « certissimum esse atque experientia 
» comprobatum, leviores gustus in philosophia movere fortaste ad atheis- 
u mum, sed pleniores haustus ad religionem reducere. Namque in limine 
» philosophiae, cum secundae causae tamquam sensibus proximae ingerant 
s se menti humanae, mensque ipsa in illis haereat et commoretur; obli- 

• vio primae causae obrepere ponit. Sin quis ulterius pergat, causarum- 

* que progressum, seriem, dependentiam, et concatenationem, atque ope- 
a ra providentiae intueatur; tunc secundum poetarum mytbologiam facile 
» credet, summum naturalis cateuae' annulum pedi solii Jovis affigi a. 

ejusdem oblivione et contemptu concordasse; si quotquot nai' 
lorae legem inficiati sunt, cos albeismi et irreligionis magi- 
stros fuisse constat; quis non illico concludat cum omnibus 
fcrme sapientibus factum hoc philosophicum naturae judicium 
esse, quo apprime confirmantur ea, quae superiori articulo 
apodictice demonstrata sunt, notionem scilicet Dei legislato- 
ris remuneratoris et vindicis relativam esse et essentialem 
conceptui legis naturalis ? 

«:• • •;•■! ii: 1 

• ARTICULUS III. ;u..t i .mj: i 

;• -. i r- -i ■- ■ • ’ • . 1 J : • ■ * 


Praescindentium philosophorum systemata refutantur. ' . 



i» i i* » 


VJam ex demonstratis art. 1.° et 2.° certum exploratumqae 
sit, Deum naturalis legis essentialiter latorem esse, itemqde 
certum et exploratum , quotquot naturalia praecepta nove- 
runt , eos omnes ubique semper cognovisse firmiterque te- 
nuisse officia haec naturalia a Deo absolute juberi ac saner-; 
ri , sequitur inanem prorsus esse, et a recte ac sobrie phi- 
losophandi ratione alienissimam, praescindentium opinionem f 
qui, seposita Dei jussione et sanctione* legem naturae sub- 
sistere posse autumant. Ceterum peropportunum censeo, ad- 
versariorum rationes expendere et adaequate refutare , non 
solum ut omnia sophismata contra propositam thesim penitus 
tollantur, verum etiam ut alia , indirecta quidem , attamen 
validissima ejus demonstratio eruatur , qua apertissime pa- 
teat, praeter Deum naturalis legis latorem, omnes alias hy^> 
potheses de principio constitutivo legis nalufae falsas et ab- 
surdas omnino esse. Quoniam vero duo affirmant praescin- 
dentes philosophi, scilicet 1. Sine Dei jubentis et vetantis no- 
tione haberi posse conceptum legis naturalis proprie dictae 
internam conscientiae obligationem inducentis : 2. Sine Dei 
notione naturalia praecepta sancientis, et pro cuj usque bonis 
vel malis meritis praemia ac poenas in altera vita impertien- 

tis, sufficientem in praesenti vita dari naturae legis sanctio- 
nem : hinc utrumque separatim examinabo. 

I. Dico itaque, sublata notione Dei justa et honesta juben - 1 
i . ■ t tis, injusta ac turpia vetantis , conceptum legis naturalis 

proprie diotae, internam conscientiae obligationem inducen- . 
.. tis, haberi nullo pacto posse.- > i/ 1 • , : i:. . ,-n 

Enim vero praescindentes, qui oppositam tuentur senten- 
tiam, tres tantum hypotheses Specifice diversas de principio 
constitutivo legis naturalis effingere possunt, ac re vera ef- 
finxerunt. Alii enim t. staluuut, ipsam rectam rationem (sive 
in systemate eudemonismi, sive in systemate philantropiae ) 
quatenus operationes ipsi hominis naturae convenientes aut 
repugnantes discernit, per se praecipere et vim legis habere* 
Alii 2. e contrario ajunt, per rectam rationem theoretice 
quidem cognosci moralem ordinem hominis naturae apprime 
consonum; quod autem bic ordo sit lex proprie dicta veram 
obligationem inducens , id ab alio quodam interno principio 
repetendum esse, quod ideam legis et officiorum immediate 
suggerit ac producit. Alii denique 3. loco autumant, ipsam 
naturam , sive per ratiocinium , sive per internum quodvis 
principium, cognitam, per sese vim habere obligandi et mo- 
raliter inducendi homines ad honesta servanda ac vitanda tur- 
pia. Singulas igitur hasce hypotheses expendamus. 

Ajunt itaque primae sententiae patroni, esse de ratione 
legis, ut contineat regulas praclicas subditis propositas tam- 
quam necessario servandas , seu obligatorias in conscientia. 
Jam vero in legibus positivis, qnorum praecepta recta qui- 
dem sunt et ad bonum commune peropportuna, non autem 
omnino necessaria, in his certe requiritur sppremi Principis 
voluntas, qui per suum imperium subditis manifestatum de- 
terminet ac praecipiat ea quae facienda aut vitanda sint, ap- 
posita quoque positiva sanctione. Iu lege autem naturae haec 
supremi Imperantis voluntas supervacanea prorsus est : ipsa 

enim recta ratio necessariam et intrinsecam acinam humano- 
rum bonitatem aut pravitatem novit : ideoque justa et ho- 
nesta omnino facienda, et ea quae sunt his contraria abscis- 
se vitanda ratio ipsa praecipit, ut convenienter naturae suae 
quisque vivat, 9uumque finem assequatur : qui autem secus 
faceret, contra rectae rationis praecepta peccaret. Est igitur 
vera fex (concludendum cum Tullio, cui veteres omnes re- 
centioresque sapientes consonant ) estj inquam, vera lex recta 
ratio 'J naturae congruens , diffissa in omnes y constans sempiter- 
na quae vocat ad officium jubendo vetando. 

Ceterum hujusce systematis falsitas facillime perspicitur, 
si consideremus, rectam rationem, sive accipiatur pro facul- 
tate cognoscendi veritatem , sive pro actuali mentis judicio 
et operatione , nihil aliud efficere nisi conscios nos reddere 
de idearum et rerum existentia ac proprietatibus, de carum 
convenientia aut repugnantia, ceterisque relationibus , quas 
inter se habent. Quapropter ratio vel 1. percipit veritates 
theoreticas scilicet axiomata et theoremata in scientiis abstra- 
ctis et speculativis, in scientia autem naturae ratio demon- 
strat existentiam et proprietates' rerum quae in universo na- 
turae systemate coalescunt, nec non leges constantes quibus 
reguntur. Vel 2. loco recta ratio exhibet veritates practicasi, 
idque duplici modo ; primo quidem exhibendo regulas seu 
praecepta hypothetica et condilionata, secundo exhibendo prae- 
cepta absoluta et imperativa. Cum enim mens nostra perci- 
pit tantum media necessaria ad finem quemdam obtinendum, 
quemadmodum evenit in omnibus problematibus, et in omni- 
bus artibus, tunc habetur hypothetica et condilionata neces- 
sitas, qua hominis libertati concessa est facultas agendi vel 
non agendi, attamen si quemdam finem consequi velit, cer- 
tis mediis et certis regulis uti necessario debet. Cum prae- 
terea demonstrat ratio homines ad quaedam media adhiben- 
da, et ad hos vel illos actus exercendos vel omittendos om- 
nino teneri ; tunc quidem verum legis conceptum exhibet , 
ex eo quod non solum relationem percipit inter media et fi- 

nem, verum etiam cognoscit, qua de causa, aut ex quo prin- 
cipio ea operandi necessitas derivetur. Verumtamen cogno- 
scit quidem ratio quid faciendum fugiendumve sit , non 
ipsa per se aut jubet, aut vetat aut sancit : non est inquam 
legislatrix sed promulgatrix legis. Dici enim vero solet a 
philosophis, ac theologis, jurisque peritis rectam rationem esse 
veram naturae legem : id autem non proprie sed metapho- 
rice dicitur, quemadmodum Principis edictum aut codex scri- 
ptus, ex eo quod continet et significat ea, quae a Principe 
jubentur, appellatur lex. Dato ergo et non concesso , quod 
recta ratio, seposita Dei imperantis idea, cognosceret natu- 
ralem legem; nunquam ea vere ac proprie dici posset lex, aut 
legislatrix naturae. :■ . • . : ... 

Concedunt libentissime, acriterque defendunt secundae 
sententiae fautores , rectam rationem nullo modo posse per 
se vim legis habere : inesse autem , ajunt , animis nostris 
inditum principium revera imperans et autonomum. Nos 
vero inter varias, quae ad bujusce interni principii naturam 
declarandam effictae sunt opiniones , simpliciorem et minus 
gratuitam sentimentalistarnm sententiam expendemus : quod 
enim de hac dicitur, de ceteris quoque opinionibus erit iti- 
dem dicendam (1).; ;•> . ■ _ i ...... ... 

. Jam vero Ilumius, qui systema sensus moralis dedita 

* !. ‘ j * . • x ' . . : ‘ » .'**.•• * T • ,* .. 1*1 i 

-i {1) De natura et origine hujusce interni principii notionem officio- 
rum suggerentis diversae sunt philosophorum opiniones. Alii enim pu- 
tant ideam legis naturalis ac praecipuorum officiorum innatam esse, 
scilicet a Deo iplso hominum animis impressam et veluti insculptam. Alii 
sensum internum moralem in homine esse ajunt, quo intuitive discer- 
nit quid faciendum fugiendumve sit. Alii denique cum Emmanuele Kan- 
tio censent , conceptum legis et officiorum naturalium subjective et a 
priori produci a quadam vi seu forma essentiali intellectus humani. Cum 
enim mens nostra objective considerans hominis proprietates ac natu- 
rales relationes cognoscit omnes justitiae honestatisque regulas apprime 
convenire ejus naturae ac sociali statui servando , tunc hisce ideis ad- 
ventitiis et thuqreticis cognitis, intellectus vi sua subjective producit 
et addit notionem legis et obligationis moralis : hinc omnes justitiae et 
honestatis notiones evadunt judicia synthetica a priori , quae verum 
«xhibent -Jegis et officiorum moralium conceptum. 

opera illustravit, postquam demonstravit , principia rationis 
nihil aliud exhibere nisi idearum relationem : ideoque nullam 
obligationis moralis et officii ideam dare posse : in hoc, tan- 
tummodo, ait, consistit intellectus nostri munus , ut actum 
humanum reprehesentet cura suis omnibus circumstantiis et 
relationibus: quibus omnibus speculative perceptis, animus 
ex naturae suae dispositione per internum sensum experitur 
novam impressionem gratam aut ingratam, et irresistibiletn 
inclinationem aut aversionem ad actum illum exequendum 
vel vitandum, ct ad eum sive in nobis sive in aliis appro- 
Itandum vel improbandum. Haec vox sensus moralis genera* 
lis, absoluta, imperans in omnibus inest, quae sine ulla no- 
tione imperantis Dei quid faciendum fugiendumve sit aperte 
pronuntiat. 

Huic ratiocinationi breviter et perspicue respondet Gal* 
luppius (Elcra. di Filos. Io. 5. §. 37.), omnemque aequivo- 
cationem detegit. « Equidem (inquit) in illa grata sensatione* 
» quam mibi producit perceptio cujusdam actionis, nullimode 
» agnosco necessitatem et jussionem eam faciendi : ideoque 
» in ea non invenitur notio obligationis moralis. Gratitudo 
» est cordi suavis : gratitudo est moralis obligatio et officium’. 
» hac duae propositiones inter se differunt; neque altera cer- 
» te alterius illatio est. Prima illa est propositio theorelica, 
» ea enim affirmat, ex perceptione gratitudinis hunc efTectum 
» in nobis produci , scilicet sensationem suavem : attamen 
i> nullum ea continet praeceptum, nullam necessitatem habendi 
» aut referendi gratias; ea non est lex moralis. Porro altera 
» propositio est practica; exhibet jussionem; ea est impera* 
» tivum absolutum : gratiam habeto tuo benefactori. In nolio- 
» ne perceptionis gratae non equidem invenio jussionem ; 
» consequenter non invenio in ea legem, ct obligationem mo- 
» ralem. Quanam metamorphosi sensatio vel sensus gratus 
» vertitur in praeceptum, evadit imperativum, et moralis o- 
» bligatio ? Haec simplex et praecisa animadversio invicte 
» demonstrat hujusre systematis vilium et falsitatem. * 

Haec Galluppii responsio contra Davidis Humii systema 
evidens quidem est, et decretoria. Attamen ut omno dubium, 
quod bac de re a sentimenta listis moveri posset, penitus tol- 
latur, animadvertendum censeo, sensus moralis notionem ab 
Humio traditam, non esse admodum rectam et adaequatam, 
cum eam facultatem esse definiat, qua inspectis actibus ju- 
stis et honestis gratum animi sensum experimur; ex inhone- 
stis autem et iniquis animi dolorem aversionemque sentimusu 
In hac enim definitione effectus a sensu morali productus 
confunditur cum ipso sensu morali. Sensus moralis non ad 
partem hominis inferiorem, seu sensitivam; verum ad supe- 
riorem , idest ad mentem pertinet : respicit nempe ordinem 
intellectualem ad humanos actus 'et mores accommodatum. 
Quid enim significare volumus cum ex. gr. splendidum quem- 
dam immanitatis, mansuetudinis aut justitiae actum bonum 
esse dicimns; contra vero perfidam amici proditionem, aut 
crudele parricidium malum acerbissimum sentimus ^ et ex- 
horremus ? Nihil aliud sane nisi quod mens nostra alterum 
rectum esse et faciendum, alterum vero inordinatum ac om- 
nino vitandum cognoscit , uno verbo mens judicat de recti- 
tudine vel pravitate cujusdam actus in concreto. Hoc autem 
judicium sequitur tamquam effectus immediatus ilia grata 
vel ingrata animi affectio, voluntatisque appetitio aut aver- 
satio : nec nbai alii quoque producuntur motus in ipsa cor- 
poris machina sanguinis et humorum perturbatio, aliaque 
hujufcmodi. Vcrumtamen moralis sensus consistit in primo 
ilio mentis, actu, quo intuiti ve percipimus actionem quandara 
inhonestam esse, ac fugiendam, vel honestam et faciendam. 
Aut si quis malit sensum moralem complexive considerare 
uua cum ceteris effectibusuindei procedentihus , praetermitti 
certe ab eo non debet ille mentis actus, -qui est principalis, 
ac fons et causa ceterorum supradictorum effectuum. •<!( i < 

Jam vero ultro libenterque concedo, Deum sapientissi- 
mo consilio eam vim, seu sensum rationalem et moralem in 
hominis animo indidisse, ut cum ratio in mente perfecta sit. 

quorumdam humanorum actuum, qui ad prinia legis naturae 
praecepta referuntur , compendiario et quasi ex necessitate 
conceptus rectitudinem, atit pravitatem illico intueatttr : t*-l 
lem , inquam , vim , quae hominis mentem ad haec judicia 
practica scilicet ad dictamina conscientiae efformanda natu- 
rali veluti instincta immediate impellit. Haec pori*o conscien- 
tiae dictamina veram legis jussionem et moralem obligatib. 
nem exhibent. Quamquam autem haec vera et perspecta sint; 
vera tamen prorsus non est consequentia, quimi inde conan- 
tur inferre praescindentem, hunc scilicet sensum rationalem 
et moralem fontem esse ac principium consMuftuum officioruirri 
naturalium. Aliud est enim diceres, quod > hic sensus' moralia 
certiores nos faciat de quibusdam officiis, aliud autem, quod 
sensus iste officia constituat, homini imperet, legemque ferat. 
Cuilibet enim conscientiae dictamini (sive illud eXplicite et 
per partes efformetur, sive implicite, compendiario, et quo- 
dam quasi naturae impetu eliciatur ) essentialis est legis jam 
praeexistentis et cognitae cum facto quodam individuali com- 
paratio; ut actus ille mentis fieri possit, quo judicemus, aljir 
quid hic et nunc faciendum vel ^omittendum esse aut> fuisse 
tamquam bonum Vel malum morale. 

■ _. . >4. i.fc • I. . • HI ‘ I' .1,,'U'K ji : n I •• 1 

5i quis autem investigare velit, qui fieri possit, utho^ 
minis mens quasi ex instinctu haec moralia dictamina eli- 
ciat; is facile cognoscet, quod cum ratio in mente perfecta 
est; ideoque ordinis cura physici, tum moralis, nec non Dei, 
iejusque providentiae notionem est adepla (sufit enim notio- 
nes .istae arctissimo inter se vinculo .colligatae ac fere ac r 
quipoilentes ) , tunc actus illi * qui naturae ordini appriote 
conveniunt, illi autem, qui abnormiter eum perturbant, ta- 
lem in se characterem , talem expressionem ac vultum , ut 
itat dicam, praeseferunt, ut nequeat intellectus noster cos re- 
ctos aut pravos non. illico intueri. Jqtefiefctus autem novit., 
nostrum esse officium eos facere 'aut - vitare, non ipse eis of- 
ficii naturam tribuit, nec daturae legem ponit et sancit (1)|. 

1 1**\' 1 1 ■ ✓ i*» .•»! f,,... .-j .-M, i», * a* 1 i.iili 

(1) Quea de morali sensu dixi, eadem omnia apprime conveniunt re- 

Supere.it tertie opinio examinanda, quae affirmat, natu- 
ram per se esse legislatricem . Itaque statuunt hujus senten- 
tiae fautores per rectam rationem et moralem sensum, seu 
per aliud quodlibet internum adminiculum , legem naturae 
inter homines promulgari ; rationem et moralem sensum esse 
veluti edictum ac praecones, qui nobis manifestant imperium 
absolutum cujusdam principii seu causae a nobis distinctae. 
Cui omnes homines subsunt, scilicet manifestant quid omni- 
no exigat ab hominibus rerum naturalium ordo et systema 
naturae. Itaque dum omnia entia irrationabilia obediunt na- 
turae legibus, et nos ipsi hujus rerum universitatis harmo- 
niam admiramur, nos, inquam, systematis naturalis pars no- 
bilissima , si ordinem humanae naturae convenientem viole? 
mus, consulto adversamur, et obsistimus intentioni et legi , 
matris naturae: ideoque rebelles et rei dici merito deberemus. 

Ut tertiam hanc praescindentium sententiam recte exa- 


liquis philosophorum opinionibus, qui naturam interni hujus principii 
officia suggerentis diversa ratione concipiunt. Formae enim illae menti 
humanae essentiales, quas effingit Kantius, nihil aliud essent nisi facul- 
tas quaedam intellectus, quae eum deducit et cogit (ut ipse putat ) ad 
judicia moralia synthetica a priori e fTormanda, quae continent conce- 
ptum legis et officiorum. Itidem in systemate idearum innatarum actio 
immediata Dei, ideas morales in animo imprimentis , homines de lege 
et de suis officiis monitos faceret. Et ut summatim Micam, sive sensus 
moralis, sive formae Kantianae, sive immediata Dei actio , aut quidquid 
praeterea opinari placeat, nihil profecto aliud esset , nisi naturale aut 
supernaturale auxilium mentis humanae imbecillitati datum, vel ad con- 
ceptum legis et officiorum in genere, vel in specie et in individuo ad 
conscientiae dictamina facilius efficienda. Scilicet haec facultas, seu vis, 
cujuscunque naturae sit, non ipsa jubet aut vetat ( quod certe stultum 
et absurdum dictu foret, vim nempe physicam et praepotentem homi- 
nis intellectum cogere ad judicandum de iis , quorum valorem et con- 
venientiam aut repugnantiam ignorat, ej usque voluntati legem obliga- 
tionemque moralem imponere); non haec inquam vis legem ponit;! sed 
naturalis legis, officiorum, et quorumdam dictamiuum cognitionem ho 
mini tribuit. Ergo opiniones istae quoad quaestionem ideologicam de 
origine idearum moralium diversae inter se sunt, quoad nostram vero 
quaestionem de principio constitutivo legis naturalis ad unam redu- 
cuntur omnes : atque una eademque singulis responsio convenit, qua 
dicimus, internum hoc principium qualecumque sit, naturae legem qui- 
dem promulgare et applicare, nunquam vero ferre et sancire legem. 


Digitized by Google 



91 

minemus, animadvertendum est, duplici tantum sensu natu- 
rae nomen accipi posse 1 enim inteliigi potest natura in con- 
creto , scilicet res omnes in mundo existentes ac praesertim 
homines cum suis facultatibus et indigentiis : 2 natura in 
abstracto, idest systema naturale seu rerum omnium ac vi- 
rium coordinationem ec. Jam vero natura in concreto dici nul- 
lo pacto potest lex aut iegislatrix. Natura enim hominis prae- 
cise spectata, ut: talis essentia est (uti perspecte monet Sua- 
resius De Legibus I. 2. c. 5) nec praecipit, nec ostendit ho- 
nestatem ant malitiam, nec dirigit, nec illuminat, nec alium 
effectum legis proprium habet; sed est tautum materia, fun- 
damentum et mensura rectitudinis actus lege praecepti, vel 
turpitudinis actus lege prohibiti: ita ex. gr. indigentia pau- 
peris et facultas divitis est fundamentum et mensura hone- 
statis vel obligationis actus eleemosinac; et tamen nemo di- 
cit, necessitatem pauperis esse legem vel ferre legem elee- 
mosinae: simili modo, ait D. Thomas (2.2. q. 141. a 6.) ne- 
cessitatem corporis esse regulam temperantiae, beatitatem es- 
se regulam actuum humanorum quatenus honesti sunt. Item 
finis est regula et mensura: mediorum , et objectum est re- 
gula et mensura actuum ; nemo tamen haec omnia dicit le- 
gem esse, ant constituere et sancire legem, nisi valde aequi- 
voce et metaphorice nomine legis et legislatoris uti velit. 

Sin autem natura in abstracto consideretur, equidem re- 
spondeo naturam , ordinem naturalem , harmoniam , systema na- 
turae, et quidvis hujusmodi, eo sensu acceptum, ut inteili- 
gatur supremum principium cogens et imperans, seu causa 
et ens sapientissimum, quod hominibus absolute praecipiat, 
ut convenienter naturali suae conditioni vivant, et ad prae- 
stitutum finqm omnino perveniant, est mera nostrae mentis 
abstractio, seu ens logicum, quod realitatem non habet, nisi 
in ratione et voluntate Auctoris naturae. Scilicet existunt 
quidem res naturales miro ordine dispositae; sed hujus or- 
dinis conceptus, scopus et consilium non est nisi in mente 
Creatoris omnia moderantis, et in creaturae rationalis men- 

te , quae res creatas contemplans agnoscit Dei sapientiam i 
ejnsquc voluntatis decretum in rerum naturalium dispositio- 
ne et ordinatione. Si ergo , id quod evidens est, ad ideam 
legis et obligationis moralis constituendam necessaria est 
causa realis suprema et intelligens, quae omnia summa sa- 
pientia ordinet, atque omnibus hominibus suum finem et me- 
dia praescribat; non hanc dicant naturam , systema naturale 
vel similia : quia pro basi legis et obligationis moralis po- 
nerent id quod revera non est: his abstractis vocabulis sub- 
stitnant Deum ; tunc proprie et philosophice loqnentur. Re- 
linquantur poesi verba metaphorica et translata. Philosophus 
in determinandis simplicibus scientiae criteriis nonnisi voca- 
bulis propriis utatur. 

At enim insistunt qui subtilius et nervosius hac de re 
disserunt, ajentes, se naturae nomine non ens quoddam sa- 
pientia et voluntate pollens, sed ipsam naturam actuum hu- 
manorum intelligerc, quatenus hominis proprietatibus ej usque 
naturali statui. necessario conveniunt, vel eidem directe re- 
pugnant. Etenim actus morales habent suas intrinsecas natu- 
ras et essentias immutabiles : sunt nempe aiiquae actiones ita 
intrinsece malae ex natura sua , ut nullimode pendeant in 
malitia ex prohibitione extrinseca, nec ex judicio et volun- 
tate divina; itemque sunt aliae actiones ita intrinsece bonae 
et honestae , ut in hoc etiam non pendeant a causa extrin- 
seca. Haec igitur essentialis et necessaria congruentia aut re- 
pugnantia actuum humanorum cum natura rationali per se vim 
legis habet. Quemadmodum enim conceptus theoretici neces- 
sariam idearum relationem exhibentes cogunt hominis intel- 
lectum ad assensum : ita conceptus isti practici omnino con- 
venientes aut repugnantes hominis naturae ejusque fini, ejus- 
dem voluntatem moraliter obligant, ulpote qui absolutam ne- 
cessitatem operandi vel abstinendi exhibent, ut quisque con- 
venienter naturae suae vivat. ■> < •> r> • iiw . 

Ad apparentem hujus, argumenti vira penitus tollendam 
cum distinctione respondeo: essentialis et necessaria convenien- 

<i«j aut repugnantia actuum humanorum cum natura rationali 
est per se lex et obligatio diversa omnino ab ea, quam om- 
nes, revera norunt, transeat : est lex et obligatio proprie di- 
cta, uti in omnium hominum conceptu est, nego. Itaque haec 
duo dico : 1. quod si concederetur, ipsam actuum humano- 
rum naturam per se exhibere necessitatem, practicam et ab- 
solutam , tamen ea non daret conceptum adaequatum legis, 
proprie dictae j 2. autem nego omnino, sine Dei legislatoris 
idea necessitatem hanc practicam et absolutam dari et con- 
cipi unquam posse. Et re quidem vera quoad I., nos hic non, 
lpquimur de quavis m<muQ regula et.de lege in abstracto, 
a® lato sensu accepta, sed de ea legis moralis notione, quam 
in concreto omnes habent. lam vero , in lege sive naturali si-, 
ve positiva omnes cognoscunt, non merum indicativum re- 
ctitudinis aut inordinationis , sed imperativum absolutum , 
scilicet jussionem, prohibitionem, et sanctionem, quae homi- 
nes moraliter obliget, idest necessitatem in conscientia obe- 
diendi imponat, eorumque voluntatem per aequam praemio-, 
rum poenarumque sanctionem moveat et moraliter cogat ad 
opus: quae omnia necessario supponunt actum judicii et vo- 
luntatis supremi imperantis, cui homines subditi sint, eique 
parere teneantur., Hae sunt notiones legum, praeceptorum et 
officiorum, quas ne dum sapientes, sed universum hominum 
genus habet et praedicat. Atqui hae certe non reperiuntur 
in theoretica illa convenientiae aut repugnantiae relatione ab 
intellecta percepta. . j 

Sed jam nunc quaero, an sine divinae providentiae no-> 
tione subsistere et concipi possit absoluta illa necessitas, idest- 
necessaria convenientia aut repugnantia actuum humanorum 
cum hominjs natura ejusque (ine ? Hpc prorsus nego. Prae»-, 
ter quamquod enim impossibile censeo, haberi posse conce-i 
ptum ordinis moralis, quin eodem tempore habeatur idea. Dei 
naturae auctoris ac legislatoris, et in altera vita remunera- 
toris et vindicis, dico insuper, quod si possibilis supponatur 
praecisio illa mentalis, tamen nunquam stare :.et concipi pos- 

sel absoluta necessitas, sed tantum hypothetica cl conditio- 
nata. Etenim si demas officia adversus Deum, cetera vel omnia 
vel certe maxima ex parte ea sunt, quae aliorum jura ac prae- 
sertim universae societatis custodiam spectant. Jam vero con- 
cedo equidem per rationem optime cognosci posse, officia jit-’ 
stitiae, humanitatis, beneficentiae, et honestatis omnia cum 
ad privatum aliorum, tum ad publicum societatis bonum pro- 
curandum esse pernecessaria. At si Dei idea , eadem haec 
officia singulis hominibus praecipientis, et in altera vita re- 
munerantis ac punientis, tollatur; nullo modo stare et con- 
cipi potest necessaria convenientia illornm officiorum cum 
natura individuali hominis, qui ea praestare debet, et cum 
ejusdem fine. Qua enim ratione cognosci posset, quod homo 
etiam omnia bona sua amittere , adversa pati , et mortem 
quoque, si necesse sit, oppetere debeat, ut aliorum commo- 
do, et societati serviatur ? Certe nullo modo. Ergo ne illa 
quidem subsistere et concipi posset absoluta theoretica ne- 
cessitas, sed tantummodo hypothetica et conditionata, quae 
nullam certe neque impropriam legis et obligationis moralis 
notionem exhibet. 

Cum itaque C ut snperius declaratum est ) quatuor tan- 
tum hypotheses specifice inter se diversae de principio con- 
stitutivo legis naturalis effingi possint, scilicet vel rectam ra- 
tionem per se legem esse , vel internum quoddam principium 
immediate imperans, vel naturamj vel tandem supremi na- 
turae auctoris imperium ; cumque tres illae primae undequa- 
que falsae repertae sint, concludendum est, veram esse po- 
stremam. <• • « > 

Corollarium. Quae cum ita sint , apparet falsitas qua- 
rumdam propositionum, quae ab omnibus sanae mentis phi- 
losophis improbantur, quaeque a nullo alio fonte derivantur, 
nisi a falso praescindentium systemate ex. gr. cum indifferen- 
tia et contemptu religionis, aut etiam cum incredulitate dari 
posse illibatam morum honestatem ac probitatem ; optimam 
atheorum rempublicam cousistere posse omnium socialium of- 

Sciorum genero ornalain. Hic autem praecipue notandum pu-' 
to quorumdam moralistarum opinionem de possibilitate pec- 
cati j ut ajunt, mere philosophici. Isti putant dari posse hu- 
manum actum, qui de proprie dicta injustitia et inhonestate 
tantummodo in naturae et philosophiae tribunali homini im* 
putetur; quamvis coram Deo homo ille omni culpa vacet,, 
nuliique divinae punitioni subjiciatur. Animadvertendum est, 
sermonem hic non esse de actibus indeiiberalis, aut ex in- 
culpabili ignorantia factis, idest de peccato , ut dici solet , 
materiali; itemque non agitur de peccato improprio et latiori 
sensu accepto, quemadmodum sunt errores et defectus omnes 
qui in ratiociniis et in artibus fiunt ; agitur de veri nomi- 
nis peccato formalij seu de voluntaria legis moralis transgres- 
sione: ideoque de actibus vere humanis et moralibus, scili- 
cet cum plena legis cognitione, 'Cum particulari conscientiae 
dictamine, et cum plena deliberatione peractis. 

Jam vero si, ut demonstravimus, sine notione Dei im- 
perantis accuratam ordinis naturalis custodiam nullo modo 
haberi potest conceptus moralium quarumvis obligationum et 
officiorum; sequitur impossibile esse, ut in homine reperia- 
tur veri nominis injustitia et improbitas , quin in Dei tri- 
bunali iniquus et improbus ipso facto constituatur. Ideoque 
falsa est prorsus opinio de peccato mere philosophico et jure 
sapienterque ab Ecclesiae judicio damnata (1), utpote quae' 
et falsa omnino est, et necessario supponit erroneum ac per- 
niciosum praescindeutium systema, quod cura religionis con- 
temptum in hominum animos insinuet , tam Dei quam ho- 
minum juribus, bonisque moribus adversatur. Nullam enim 

(1) Alexander VIII die 24 aug. 1890 proscripsit tamquam scanda- 
losam, temerariam, piarum aurium offensivam, et erroneam propositio? . 
nem sequentem n. 2. « Peccatum philosophicum seu morale est actus 
» humanus disconveniens naturae rationali, et rectae rationi: thcologi- 
» cum vero et mortale est transgressio libera divinae legis. Philosophi- 
» cum quantumvis grave, in illo qui Deum vel ignorat, vel de Deo aclu, : 
* non cogitat, est grave peccatum; sed non est otfensa Dei, neque pec- 
» catum mortale dissolveus amicitiam Dei, neque poeua aeterna dignum ». 

fidem, nullam honestatem, nullam virtutem reperias in homi- 
ne, in cujus animo religio firmas non egerit radices. Mini-», 
me autem; esset improbanda opinio de peccato mere philoso- 
phico si vera esset praescindentium assertio, scilicet sine Dei 
imperio, ejusque providentiae notione, universam naturae le- 
gem et verum obligationis moralis conceptum haberi posse. 

< l •• S * . »► • ' . . . . • . . » t l « . . , 6 . ' . .* • ! i‘, 

II. Qnoad alteram porro praescindentium systematis par- 
tem, dico, sine Dei notione naturalia praecepta sancientis , 
i .i et pro cujusque bonis vel malis meritis praemia ac poe- 
. . i nas in altera vita impertientis necessariam legis naturalis 
i n, sanctionem dari nullo pacto posse. , ... , ,, ; 

I ('..t . ».:•*»,. ! m ii. ii i* • * , • » . 

- i Ut autem adaequata sit eorum confutatio animadverto, 
quod si e medio ^tollantur praemia et poenae, quae a supre- 
mo remuneratore,- et vindice Deo in altera vita pro cujusque 
meritis aequissime rependantur, bona et mala hujus vitae , 
quae sint motiva et merces actuum bonorum et malorum , 
duplicis tantummodo generis esse possunt; vel bona et mala 
temporalia, quae tamquam effectus a virtutibus et vitiis pro- 
ducantur, uti censent faqlores systematis de amore mercenario 
virtutis’, vel bonum et malum, quod in ipsa virtute et vitio 
continetur, quemadmodum putant sectatores systematis de a- 
more puro et gratuito virtutis . 

Jam vero omnia primae sententiae momenta ad haec re- 
ducuntur. Certum exploratumque esse, ajunt, morum regu,-. 
las nedum peropportunas verum etiam necessarias esse , ut 
tranquillus et florens societatis status habeatur. Ex societate 
autem ordinata et florenti minima de malis, et maxima de 
hujus vitae bonis cum universae societati, tum singulis ju- 
ste et honeste se habentibus evenire. Quapropter homo, suae 
utilitatis et felicitatis desiderium recta ratione examinans et 

.... ‘ • * J* • 1 • • 

constantes suae vitae honeste degendae regulas novit, et ei 
praesto sunt motiva validissima ad suam voluntatem in of- 
ficio continendam. Quibus naturalibus, ut ita dicam, yirtu- 

tum fructibus, accedunt alia firmissima a civili regimine su- 
peraddita praesidia. Supremi namque Imperantes per suas le- 
ges opportuna sanctione munitas, et per suos magistratus 
vitia coercent, fovent bonos mores. 

At enim quoad primum dico, in abstracto fortasse de- 
duci posse singulis honestatis, et justitiae Cbltoribus minima 
de malis et maxima de bonis hujus mortalis vitae certa pa- 
rataque esse, scilicet honores, voluptates , opes , bona va- 
letudo : in concreto autem et in facto negandum omnino. 
Namque in propriae utilitatis computatione non id conside- 
rari debet, quod fieri posset , aut quomodo se res habere 
deberent, vel quid aliquando contingat: sed quid utilitatis 
sibi confidere quisque et pro certo expectare possit ex suis 
actibus eventurum. Jam vero si omnium populorum historias 
consulas ab Abele ad haec usque tempora, nihil magis com- 
mune, et frequentius invenies, quam viros honestos, et pro- 
bos, quique in aliorum utilitatem toto vitae spatio sese de- 
diderunt, miseros , contemptos, quandoque etiam dire exa- 
gitatos et oppressos: improbos vero copiis, divitiis, honoribus* 
bonis omnibus affluentes. 

Sed his omnibus tam pessime repensis hominum meri- 
tis praetermissis, quae tamen passim et in quavis vel ordi- 
natissima civitate, sive ex ignorantia et errore, sive fraude 
et malitia, sive fatali, ut ita dicam, calamitate evenire vide- 
mus: nihil exploratius quam regna, imperia, nobilitates, ho- 
nores, eaque quae sunt his contraria, in casu posita tempo- 
ribus gubernari , omnia hujus terrae bona vitamque ipsam 
fortunae temeritati subesse : contra vero virtutis semitam 
perdifficilem et asperam; eamque sectantibus multa et certa 
incommoda subeunda, multa bona relinquenda. Nam omnia 
officia exigunt ab hominibus labores , molestias , ut animi 
motus coerceantur. Persaepe misera aliorum conditio, mul- 
toque magis parentum, filiorum, amicorum status exigit, ut 
multa eis de nostris bonis tribuamus, et incommoda multa 
perferamus. Heroicae vero omnes virtutes, quae vel imperant 

omnino, vel saltem suadent, ut propriam quamque utilitatem, 
vitamque ipsam aliorum saiuti, ac praesertim communi uti* 
litati ultro demus, si ex ratione praescindentium philosopho- 
rum expendantur, omnes inquam de albo virtutum delendae 
sunt, et inter fanatica facinora recensendae. Si enim omnem 
Papiorum scopum eo dirigendum dicas, ut mihi bene bea- 
tcque sit in hac|,v»ta ; haec omnia virtutum sacrificia irra- 
tionabilia forent. « Itaque negligere ( Guil. Got. Leibnitius 
» ep. ad Ger; Wollh Molanum quae est 16 t. 2. epist. ad di- 
» yersos) hic , futurae vitae curam, quae cum providentia 
» divina inseparabiliter connexa est, et contentum esse io- 
p. feriori squodam juris naturae gradu , qui etiam apud 
v atheum valere possit, est scientiam pulcherrima sui parte 
» mutilare, et multa hujus quoque vitae officia tollere. Cur 
u enim aliquis pro charitatibus, pro patria, pro recto et justo 
» discrimen fortunarum, dignitatum, vitaeque ipsius subeat, st 
» eversis aliorum rebus , ipse consulere sibi, et in honore et 
» opulentia vitam ducere possit ? Nam uni nominis immor- 
)> talitati, famaeque posthumae, idest rumoribus, unde ni- 
» hil ad nos pertineat, vera et solida bona posthabere, quid 
» aliud quam splendidissima stultitia fuerit ? u 

Quod si adversariis liberaliter concedatur, non temero 
et inique hujus vitae bona hominibus distribui, sed omnes 
et singulos qui contra animi motus constanter et viriliter pu- 
gnant, socialiaque officia studiose colunt, eis optimam vitae 
rationem reservatam esse, et quo majorem in aliorum felici- 
tatem procurandam operam impendunt, eo magis propriam uti- 
litatem solidam et certam facere : tamen haec nullo pacto va- 
lere possent ad dictamina moralia eadem et firma in homi- 
num mente retinenda , et ad eornm voluntatem sibi conci- 
liandam, et alliciendam. 1. Enim maxima hominum pars ea 
prudentia et sapientia caret , qua in tantis rerum humana- 
rum vicissitudinibus possint totius vitae cursum prospicere, 
et tamquam optimi mercatores etiam feminae, adolescentuii, 
et agricolae hanc officiorum negotiationem perspicere: sicut 


Digitized by Googte 



99 

philosophi isti tanta subtilitate et diligentia ex longa et per- 
difficili analysi demonstrari posse arbitrantur. 2. Etiamsi au- 
tem haec omnia certa et rata omnes haberent, nihilominus 
insufficiens prorsus moralitatis fulcimentum haec cognitio fo- 
ret. Etenim finis humanarum actionum in hoc systemate po- 
situs est in privata vitae hujus utilitate et voluptate : idea 
autem utilitatis et voluptatis in rebus humanis non eadem 
omnibus est, sed variabilis juxta varias modificationes animi 
humani, quae pendent ex physicis proprietatibus et dispositio- 
nibus, ex temperamento, indole, educatione, et innumeris aliis 
temporum , locorum , et personarum circumstantiis. Quare 
nonnulli fortasse optimum factu putarent, si omnes sensuum 
illecebras, et violentos quosque animi motus coerceant , et 
appetitus rationi obedientes faciant. Alii quamplurimi hanc 
humanam animi satisfactionem, et gloriam non tanti faciendam 
censerent, et potins sensuum voluptatem, et morum licentiam 
aerumnosae illi conditioni praeferrent. Qui optima valetu- 
dine et secunda fortuna uteretur, suae vitae curam maximam 
haberet; qui nusquam nisi dolores, ignominias, et omnia ad- 
versa prospiceret, optimum consilium duceret finem malorum 
morte voluntaria oppetere. Qui placidiores , et humaniores 
natura forent, animi culturam et societatem adamarent; qui 
difficiliori et cynica indole imbuti sint, hominum consortium 
fugerent, et aurei saeculi libertatem otiumque exoptarent. Ita- 
que principium utilitatis fere in infinitum variabile est, et 
quot capita sunt, totidem idola quae colerent sibi quisque 
effingeret: 3. tandem, si ut ajunt eudemonistae, ideo omnia 
justitiae bonestatisque officia praestamus, quia haec necessa- 
ria novimus ad societatem cum caeteris hominibus retinen- 
dam, et nonnisi in tranquilla societate maxima vitae hujus 
pericula effugi posse, ex eaque omnigena bona consequimur: 
igitur non mihi necessaria est vera illa et generalis, et stu- 
diosa officiorum omnium religio, quae in viro probo et ho- 
nesto esse debet; sufficit simulata virtutis species. Satis erit 
si communia officia praestem, in ceteris autem negligendis 

vel infringendis , dummodo caute me geram ut publicam 
animadversionem devitem , quis jure reprehendat ? Societas 
erga me eodem modo procedet, sive haec aut illa officia serva* 
verim, sive violarim. Si sola utilitas hujus vitae justi et aequi 
mater mihi et norma sit , adeo ut omnis officiorum socia- 
lium custodia ex privata utilitate dimetiatur; sequitur ex hac 
doctrina, ait Galluppius, quod civis quoties sive fraude, sive 
aperta vi pacta et leges violare possit, et haec violatio illi 
profutura sit, lex naturalis quae pacta servare et civilibus le- 
gibus obedire jubet, commutatur in oppositum: facta ne ser- 
ves: civiles leges conculca. Vir quidam meae fidei depositum 
committit: chirographus amittitur : nemo adest facti testis : 
utile mihi sit depositum negare. Lex igitur redde depositum 
in aliam convertitur: nega depositum. Uno verbo in hac phi- 
losophia, quo quisque sit astutior, eo sapientior. 

Quid porro dicendum de validissimis illis praesidiis, qui- 
bus in commentitia quoque Atheorum republica a supremo 
regimine virtus munita et circumsepta jactitatur ? Supposita 
existentia supremae hujus civilis potestatis, quae in atheorum 
populo per suam auctoritatem legislativam, judiciariam, coa- 
cti vam nonnisi justitiam honestatemque in suis subditis fo- 
vere studiosissime intendat, et vitia omnia removere, ( quod 
certe negari jure posset ), quaero equidem, utrum haec ci- 
vilis auctoritas justitiae honestatique naturali efficax subsi- 
dium ferre posset, et optimum suum propositum exequi ? Ne- 
gat omnino Nicolaus Spedalieri, et integro fere secundo li- 
bro operis cit. oppositum egregie demonstrat. Nos paucis rem 
omnem complectemur. Dico itaque, civile regimen religionis 
praesidio orbatum, etiamsi velit, non posse omnino univer- 
sam naturae legem tueri ( de universa enim justitia et ho- 
nestate sermo est ), nec efficacia motiva ponere ad mores re- 
gendos, et virtutes promovendas. Id evidens fiet, si conside- 
remus 1, quousque iuspicere et suas vires extendere possit 
auctoritas legislativa, judiciaria, coactiva civilis regiminis, 
seu quod sit vel esse possit ejus objectum. 2. quae media 
illi praesto sint, ut ea quae intendit consequatur. 

Lex naturalis, sublatis theologicis, complectitur officia 
snam cujusque curam, et societatis custodiam respicientia : 
haec autem duplicis generis sunt, vel quae praecipiunt aut 
suadent ea quae facienda sunt; vel quae injusta et inhone- 
sta vetant. Jam vero de omnibus positivis officiis, quae ab 
individualibus circumstantiis determinantur, vel nihil vel ad- 
modum parum praecipere et providere potest civilis prin- 
ceps : ejus igitur providentiae reservata est animadversio con- 
tra injustitias et crimina. Verum omnia vitia et peccata mere 
interna, vel ea quae si opere complentur, quamvis atrocis- 
sima sint crimina, tamen penitus occulta remanent, nec non 
bene multa et gravia contra legem naturae peccata palam 
commissa, quae cum directe status civilis incolumitati non 
officiant, a civili potestate tolerantur, et aliquando suis quo- 
que decretis lex civilis temperat et moderatur: haec, inquam, 
omnia tuto committi possent, tamquam civile regimen nul- 
lum foret. Igitur maximum civilis curae objectum consistit 
in vetandis et coercendis gravioribus quibusdam criminibus, 
nempe latrocinio, homicidio, adulterio, et similibus; cumque 
haec non quidem cogitata , praeparata , vel intentata sint ; 
sed plene palamque perpetrata et juxta omnes formas judi- 
ciarias probata , tunc denique supremae potestatis animad- 
versioni subduntur. 

Quae autem media habet civilis imperans ad compri- 
menda crimina, et virtutes alendas ? Media communia et po- 
tiora quae habet, sunt ea quae timorem excitant in populo 
publicae vindictae. Nam si excipias praeclaros quosdam de 
patria optime meritos cives, qui aliquo dignitatis gradu, vel 
publico munere decorentur, aut de communi aerario augean- 
tur: quoad caetera civilia officia, non suppetunt politicae po- 
testati media , quae per amoris excitamentum ad virtutem 
aliiciant. Jam vero ut haec timoris media efficacia sint ad 
hominum voluntatem permovendam , et a criminibus deter- 
rendam, debent esse ejusmodi, quae gravem injiciant timo- 
rem , adeo ut passionum incitamenta , quae in violationem 

legis nos impellunt , comprimi facile possint. Timor autem 
gravis non excitatur nisi sit malum grave , idque et grave 
et imminens et indeclinabile apprehendatur; mala enim quam- 
vis gravissima, nisi animadvertantur, neque nobis impendentia 
et probabilia videantur, nullam animi trepidationem excitant. 
Itaque timor potius ex subiecti natura , educatione , statu , 
circumstantiis, et perceptione, quam ex natura periculi, aut 
mali impendentis dimetiendus est. Verum uuiversa codicis 
criminalis sanctio consistit ( nec aliter Geri posset ) in ge- 
nerali sanctione, quae statuit juxta criminum gravitatem poe- 
nas plus minusve graves, utpote mulclas pecuniarias, carce- 
res, verberationes, exilium, et aliquo perraro in casu mor- 
tem. Scilicet sunt omnia haec velut ea medicamenta , quae 
empirica appellantur. Quare ne ad ea quidem pauca crimina 
in omnibus subditis removenda poenales hujusmodi sanctio- 
nes juvant. Namque homo aut odio , aut libidine , aut alia 
perturbatione animi incitatus vel nullum animadvertit peri- 
culum, vel suum facinus facile se celaturum putat, vel si 
certo carceres, exilium aliaque hujusmodi sibi praeparata vi- 
deat, pro nihilo ducit. Et si qui forent, qui infamiae et poe- 
narum metu, aut utilitate aliqua atque fructu non honestate 
moveantur ad crimina vitanda , ii callidi , non boni appel- 
landi sunt. « Nam quid faciet is homo in tenebris, qui ni- 
» bil timet nisi testem, et judicem ?,Quid in deserto loco na- 
» ctus, quem mullo auro spoliare possit, imbecillum atque 
» solum ? Noster quidem hic natura justus vir ac bonus , 
» etiam colloquetur, juvabit, iu viam deducet: is vero qui 
» nihil alterius causa facit, et metitur suis commodis omnia, 
» videtis, credo quid sit acturus. Quod si negabit, se illi vi- 
» tam erepturum et aurum ablaturum , nunquam ob eam 
« causam negabit, quod id natura turpe judicet; sed quod 
» metuat, ne emanet, idest ne malum habeat. O rem dignam, 
» in qua. non modo docti, verum etiam agrestes erubescant! » 
Cic. de legib. I. 1. c. 14. 

Alterius systematis sectatores sloici, ralionalistae puri. 

et sentimentalistae ultro latentur, nullam generalem et fir- 
mam officiorum normam, nullum virtutis praesidium in ra- 
tione privatae et terrenae utilitatis esse posse. Attamen cum 
omnia morum praecepta sint leges necessariae, quae huma- 
num genus in suo ordine servent: i haec homo sive in secun- 
dis rebus, sive in adversis eadem semper, et stabilia, et con- 
juncta naturae intuetur et sentit: et modo ne sit ex pecu- 
dum genere , in una virtute vel solum vel summum suum 
bonum ducit: et nihil tristius et infelicius ejus cordi, quam 
vitiorum et scelerum conscientia..- i 

Haec recte quidem et vere ; si tamen cum orthodoxis 
Dei et alterius vitae notionibus copulentur. Sin autem omnes 
hominis actus in hac vita definiantur, nullique supremo le- 
gislatori ac judici, sed suae tantum conscientiae responsabi- 
tis homo sit; quaererem in primis ab hujusmodi philosophis, 
utrum amor iste purus honesti et justi, et odium inhonesti 
et injusti, cum virtus in hac vita miserrima esset, et vitium 
redundaret terrenis bonis , in hominum corde inveniretur ; 
an potius res diversimode se haberet ? Ratio dubitandi haec 
est. Ex demonstratis ( art. 2. hujus cap. 3.) quotquot exti- 
tere homines qui moralia noverint, semper, ubique omnes 
cum providentiae divinae et futurae vitae notione moralem 
ordinem intuiti sunt. Praeterea, quod item mox demonstra- 
tum est, nullum verae obligationis moralis conceptum haberi 
posse sine Dei imperio. Ubi igitur virtutis et vitii notio et 
sensus reperiatur in hoc hypothetico hominis statu ? Cum au- 
tem moralis sensus sit amor ordinis; cumque ordo consistat 
in proportione mediorum cum suis finibus: commutato ulti- 
mo fine hominis, et in hujus vitae spatio circumscripto, sen- 
sus moralis etiam videtur commutandus. 

Verum hisce omnibus praetermissis, quae tamen sola 
evertunt hoc systema ; cum enim de fundamentis scientiae 
nboralis agatur, haec vera et certa sint ‘oportet, ne scientia 
universa nutet: his inquam praetermissis, dico. Esto; suppo- 
natur exquisitissimum moralem sensum in homine esse sin» 

ulla relatione cum Deo et futura vita; attamen nullo modo 
hic sensus posset hominem in officiis regere et continere : 
hoc autem duplici de causa affirmo. Primo enim cum ex de- 
monstratis ( sect. 1. cap. 2. ar. 2.) sensus moralis per se 
falli ac vitiari facillime possit , ideoque recta ratione diri- 
gendus et informandus, ut habeatur ordo amoris, seu ve- 
rae virtutis sensus, et amor; ideoque videndum est, utrum 
in sensu morali seu amore virtutis habeatur ordo amoris , 
cum virtus despecta et oppressa est* et qui eam colit in- 
commoda multa perfert, et vitae ipsius discrimen subit, quae 
facile vitare possit si a justitia et honestate decedat. Ajunt 
laudati philosophi moralia omnia officia esse regulas neces- 
sarias ad hominum societatem servandam perficiendamque. 
Ideoque qui ea diligit et colit, in eo est ordo amoris. Ve- 
rum bi non rem undequaque considerant. Homo enim suae 
naturae renuntiare nequit, qua necessario ad propriam feli- 
citatem trahitur. Itaque amare alios sicut seipsum in naturae 
ordine scriptum lego: amare alios, posthabita sui ipsius cura, 
imo cum omnimoda sui ipsius ruina, in naturae ordine non 
video. Equidem Platonis sententiam quodammodo intelligo, 
quamvis nimis sublimem et a communi hominum vita nimis 
abstractam, qui separando hominem ab omnibus sensibilibus, 
in archetypa virtutis et sapientiae idea in Deo contemplan- 
da, et in futura vita in coelis perficienda summam hominis 
bealitudincm collocabat: bac inquam doctrina qui plene fue- 
rit imbutus, recte terrena omnia bona contempserit una vir- 
tute contentus. Mulloque magis haec recta et ordinata ap- 
parent in doctrina quam nos defendimus , qui principium 
omnium officiorum iu Dei ratione et imperio ponimus , et 
ultimam hominis bealitudinem per virtutum exercitium ob- 
tinendam in futura vita et in Deo ipso collocamus; quid enim 
rationi conformius et rectius quam hujus vitae bonis uti si- 
ne alienorum jurium laesione, aliorumqae felicitatem etiam 
atque etiam procurare, et si opus fuerit, omnia nostra, vi- 
tamque ipsam pro aliorum salute profundere, cum persuasi 

simas, nos a Deo 0. M. centapinm receptaros, et vitam ae- 
ternam consecuturos ? At perdere seipsum (ut in adversario-' 
rum systemate asseritur) ut aiii salvi fiant: est seipsum odis- 
se ut alios amemus, quo nihil inordinatius et magis naturae 
contrarium dici potest. Si enim ordo consistit io proportio- 
ne mediorum cum suis finibus, et in aequa finium colloca- 
tione, primo loco ponendus est finis ultimus uniuscujusque, 
seu propria beatitudo ; secundo loco erit aliorum felicitas. 
Si igitur omnis hominis felicitas in mundo definiatur, equi- 
dem studere debeo alienae utilitati, dummodo mea felicitas 
salva sit. Sin vero contingat , ut virtus mihi maxima vitae 
detrimenta afferat, vel etiam omnium jacturam; sequar op- 
posita dictamina , quae me incolumem faciant. Neque haec 
in ratione iniquitatis, et turpitudinis dicenda amplius forent: 
cum in his habeatur ordo mediorum et finium. Quod si sen-' 
sus moralis forte repugnaverit fraudi , vel cuivis facinori 
quod necessarium sit, ut sua bona , vel vita servetur : vir 
sapiens hunc animi motum contemnendum putabit, quemad- 
modum chirurgus non abstinet manus et ferrum ab eo qui 
gravissime brachio vel pede laborat, et sensum malae commi- 
serationis refraenat, ut eum sanitati restituat. Ita judex in fe- 
renda capitis sententia in sontes: et ita porro centena hujus- 
modi alia quae referri possent. Tandem ut horum praescin- 
dentium opinio undequaque infirma et falsa revincatur, addo. 
Supponamus hominem omni religione et supernaturaii fine de- 
stitutum, qui rectissime de honestate et virtute sentiat, item- 
que rectam rationem eidem confimare, nihil praeclarius se fa- 
cere posse, quam virtutem prae ceteris mundi bonis ducere, 
eamque in adversa quoque fortuna, et vel cum vitae detrimen- 
to colere. Attamen dico, haec splendidissima sensus moralis, 
rectaeque rationis dictamina insufficientia omnino esse ad ho- 
minum voluntatem inclinandam et in officio continendam. 
Hoc sapienter conficit Nicolaus Spedalieri (Diritti delPuomo 
1. 2. c. 2.) cujus ratiocinationis summa haec est. 

Quamquam homo indifferentiae libertate polleat, ideoquo 

ejus voluntas vi praecedentium motivorum non determine- 
tur; tamen generali experientia certam est, homines conglo- 
batim consideratos, in sua agendi ratione seqni semper mo- 
tiva , quae graviora putant. Consideremus itsque quae di- 
versa et opposita motiva ei praesto esse possunt , qui nec 
Dei legislationem noverit, et nihil timeat aut speret post mor- 
tem, quaeque sit relativa eorundem vis ; an scilicet valeat 
ad eum in honesta et justa inclinandum, an potius ad oppo- 
sita. Homines in eorum reali stata considerare debemus, sci- 
licet in conflictu sensitivi appetitas cum appetitu rationali. 
Jam vero si appareat vel minimum passionum vim in homini- 
bus praevalere rationali appetitui, concludendum illico erit, 
inanem et nnllius effectus prorsus futuram quamvis conscien- 
tiae vocem. Quid vero dicemus, si maxima differentia inter- 
cesserit ? Certum itaque est, duplicem esse vim animorum at- 
que naturae j una pars in appetitu posita est quae est opfirj 
graeca j quae hominem huc et illuc rapit ; altera in ratione , 
quae docet quid faciendum fugiendumve sit (Cic. de off.); omnes 
sentiunt hanc pugnam sensitivi appetitus cnm rationali. Cum 
vero reprehesentatur objectum, quod vel libidinem vel odium 
et iram concitat, appetitus sensitivus est vehemens et ardens ; 
sensus autem erga virtutem debilis et anceps. Igitur ex facili 
et comuni omnium hominum experientia patet, quae sint po- 
tiora motiva. Philosophia autem nos edocet, propensiones et 
appetitus nostros esse in ratione directa claritatis, et vis idea- 
rum. Atqui objecta externa , quae sensus nostros afficiunt 
ob assiduum commercium, immediatam relationem, et intui- 
tivam reprehesentationem bonorum, et malorum physicorum 
vividiora sunt, et appetitus vehementer excitant: contra ve- 
ro ut virtutis conceptus vim habeat, opus est abstractione, 
quiete, meditatione, et impetus passionum coercendi et re- 
movendi sunt. Praeterea appetitus sensitivus fertur in bona 
pbysica, quorum privatio adeo molesta est, ut corporis ma- 
china violenter exagitetur, et aliquando ipsa nostra incolu- 
mitas et vita periclilelur. At bonorum intellectualium priva- 

tio non ita anxios, et miseros nos facit. Itaque ablata effi— 
cacissima Dei remuneratoris et vindicis idea , virtus nobis 
admirabilis veluti pictura quaedam appareret , voluntatem 
autem non moveret ad ardua sua praecepta sectanda. 

Quid de conscientiae stimulis dicemus ? Primum hi pen- 
dent a mali moralis admissi cognitione , quam , ex demon- 
stratis, atheus vel nullam haberet, vel levissima, et contem- 
nenda ei esset. Dein usu et mala consuetudine criminis ap- 
prehensio evanescit. Tandem remordet conscientia ob senten- 
tiam, quam sontes in seipsos ferunt: verum judex in causa 
propria multimodis suam agendi rationem excusat; et Yel pro- 
pria aliqua bona, quae in quovis etiam flagitiosissimo inve- 
niuntur, considerat, et cum his compensat sua vitia, vel alio 
divertit mentem, quoad suorum criminum eum capiat obli- 
vio. Quibus ex rebus sequitur quod in facto virtutis stimu- 
lus et vis relate ad oppositum impetum et vehementem ob- 
lectationem sensitivi appetitus fere pro nihilo reputatur. 

Haec quae retulimus a Spedalierio sapienter disputata, 
simplicissima et pervulgata experientia confirmari possunt. 
Enim vero viri justi et honesti, qui etiam in difficilioribus 
vitae casibus a virtutis tramite non recedunt, omnibus gen- 
tibus semper admirationi fuere , summisque laudibus com- 
mendati. Quin etiam penes Christifideles nonne veluti he- 
roes habentur innocentes, vel qui a vitiis ad meliorem fru- 
gem conversi constanti emendationi student ? Quamquam nul- 
la unquam natio fuerit, quae praeter humana non etiam di- 
vina motiva, ac futurae vitae praemia et poenas noverit. Nos 
autem nedum rationis lumine , sed infallibili quoque reve- 
lationis oraculo certi sumus de Deo remuneratore ac vin- 
dice, cujus rei claram, distinctam, et summae vis notionem 
habemus. Cur igitur vera virtus adeo rara ? Cur haec uni- 
versalis admiratio ? Quia ardua virtutis via est, validissimis 
cupiditatibus adversantibus, licet futurae vitae motiva firmis- 
sima persuasione et in maxima sua vi teneamus. Quid fieret 
si bacc penitus tollerentur? 

Itaque ex bis omnibus, quae hoc paragrafo disseruimus, 
aperte patet, nullius momenti per se esse ea omnia , quae 
sive ex ratione propriae cujusque terrenae utilitatis , sive 
ex amore puro et gratuito virtutis proferri possunt. Subla- 
tis igitur iis motivis , quae maxima , scilicet theologicis , 
quaeque sola reliquis etiam motivis vim dare possunt, deest 
necessaria legis naturalis sanctio. 

Quae cum ita sint , cum directe et apodictice demon- 
stratum sit (art. 1) Deum essentialiter naturae legis latorem 
esse : idque ex facto philosophico apprime sit confirmatum 
(art. 2); cumque omnes possibiles praescindentium bypothe- 
ses de principio constitutivo legis naturalis, tum quoad ab- 
solutam jussionem et internam conscientiae obligationem , 
tum quoad sanctionem , seu externam , ut dici solet , legis 
obligationem , absurdas et falsas esse constet (art. 3) , ple- 
nissime demonstratum, censeo, Dei notionem essentialem esse 
conceptui legis naturalis, ejusque custodiae, quam qui tol- 
lendam aut minuendam dicit , funditus ex hominum mente 
et opere moralitatem tollit. Itaque primum et fundamentale 
universae philosophiae moralis dogma esto. Principium con- 
stitutivum legis naturalis nullum aliud esse posse nisi rationem 
et voluntatem Dei ordinem naturalem homini convenientem con- 
servari jubentis j perturbari vetantis. 

SECTIO TERTII 

DE LEGUM, OBLIGATIONUM ET JURIUM PARTITIONE 
AC NATURA. 

CAPUT PRIMUM 

PRAECIPUAE NOTIONES DE LEGIBUS CUM IN GENERE 
TUM IN SPECIE. 

ARTICULUS I. 

De lege generatim. 

C^aidquid de legis etymologia opinari placeat , sive a le- 
gendo ant eligendo , sive a ligando aut obligando dqrive- 
tur, id enim parum refert, lex, inquam, non latiori et me- 
taphorico, sed stricto et proprio sensu accepta, cum D. Tho- 
ma (1. 2. q. 90. a. 4.) definiri recte potest, ordinatio ratio- 
nis ad bonum commune ab eo qui communitatis curam habet 
promulgataj scilicet in qualibet proprie dicta lege requiri- 
tur. 1. Legislator, idest persona sive physica sive moralis, 
quae curam habeat cujusdam communitatis perfectae , cum 
supremo et adaequato jure imperandi, providendi , et exe- 
quendi quidquid publico reipublicae bono expediat. Perfe- 
cta autem ab imperfecta communitate a philosophis , ct ju- 
risperitis ita distingui solet , ut, quae sibi sufficiens est ac 
propria potestate jurisdictionis seu dominativa regitur , ea 
perfecta censeatur , e contra imperfecta. 2. Porro haec su- 
prema auctoritas statuere debet decretum generale aequitati 
et rationi consonum, scilicet ordinationem imperativam uni- 
versos subditos comprehendentem , cujus aequitas et recti- 
tudo ex fine ipsius societatis dimetiri debet , adeo ut ea 
omnia, quae in commune bonum imperantur, aequa, recta, 

seu rationis ordinationes censeantur: secus iniqua. « Rationis 
» enim est ordinare ad finem , qui est primum principium 
» in agendis secundum philosophum. Cum omnis pars ordi- 
» netur ad totum sicut imperfectum ad perfectum : unus 
»> autem homo est pars communitatis perfectae: necesse est, 
» quod lex proprie respiciat ordinem ad felicitatem commu- 
» nem». (D. Th. loc. cit. a. 2.). 3. Tandem principis de- 
creta promulgari debent , ut propriam legis vim obtineant. 
Nisi enim cxistal persona cum supremo jure imperandi, aut 
si sua potestate legislativa uti nolit, aut si iniqua et irra- 
tionabilia jubeat , deest omnino causa , quae obligationem 
obediendi in subditis producat ; vel quia deest radicaliter 
jus , vel quia supremus Princeps eo non utitur , vel quia 
illegitime utens irrita et extra jus sunt ea quae decernit. 
Deficiente autem jure, correlata obligatio extare nequit. Or- 
dinatio autem quamvis a legitimo et supremo Principe sit 
decreta, et communi reipublicae bono recte conveniat { ta- 
men lex est, ut ita dicam inchoative et imperfecte: ut per- 
fecta fiat, et suum effectum obligandi subditos habeat, ne- 
cesse est, ut in eorum notitiam, qui Principis ordinationi- 
bus parere debent, sufficienter perveniat: necessaria, inquam, 
est legis promulgatio. Etenim « lex imponitur aliis per mo- 
» dum regulae et mensurae: regula autem et mensura im- 
» ponitur per hoc quod applicatur his, quae regulantur et 
» mensurantur : unde ad hoc quod lex virtutem obligandi 
» obtineat , quod est proprium legis , oportet , ut applice- 
» tur hominibus, qui secundum eaiu regulari debent. Talis 
» autem applicatio fit per hoc, quod in notitiam eorum de- 
» ducitur ex ipsa promulgatione: unde promulgatio ipsa nc- 
» cessaria est ad hoc, quod lex habeat suam virtutem: et 
» sic . . . potest colligi definitio legis , quae nihil est aliud 
» quam quaedam ordinatio rationis ad bonum commune ai> 
» eo qui communitatis curam habet promulgata ». (D. Th. 
loc. cit.). 

Itaque in hac legis definitione a D. Thoma tradita, ut 

perspecte monet Soaresius (De legibus I. 1. c. 12.) loco ge- 
neri* ponitur ordinatio rationis j quae vox active non passive 
sumenda est: subditi enim ordinantur per legem; ordinatio 
autem activa est a legislatore ; et ille actus , quo ordinat, 
appellatur ordinatio activa, seu praeceptio , quae a ratione 
proficisci debet , ideo dicitur ordinatio rationis , idest recta 
et justa praeceptio. Reliquae vero particulae in definitione 
appositae adduntur per modum differentiae j et in illis Yirtuto 
includuntur omnes legis conditiones (1). Quapropter ad men- 
tem angelici doctoris posset distinctius ac brevius ita defi- 
niri. Lex est commune praeceptum justum ac stabile sufficien- 
ter promulgatum. 

Proximus vero et proprius legis cujusvis effectus est 
subditos obligare. Enim vero in hoc omnes theologiae, utri- 
usque juris , ac philosophiae doctores mirifice consentiunt , 
ut asserant, nullam esse propriam legem, quae obligationem 


(1) Conditiones, quae de ratione legis proprie dictae, passim a DD. 
recensentur, hae sunt. Primum ut lex pro aliqua communitate proposita 
sit, scilicet generaliter proponi debet omnibus subditis cujusdam com- 
munitatis perfectae sive distributive sive collective servanda; ut distin- 
guatur a praeceptis particularibus cuidam collegio , vel familiae ; vel 
certae personae impositis. Porro de ratione legi» quoque est, ut publi- 
ca potestate feratur ; eaque sit justa et juste lata , atque in commune 
bonum. In hac autem ratione boni communis et alia legis conditio im- 
plicite continetur, scilicet perpetuitas; quo nomine intelligitur vel omni- 
moda legis immutabilitas , quemadmodum est in praeceptis legis na- 
turalis, et in quibusdam positivis divinis, in reliquis vero positivis le- 
gibus perpetuitas est ea moralis legis stabilitas , ut vi suae originis 
et constitutionis lex semper, aut per indefinitum, aut diuturnum tempus 
cum valore et efficacia obligandi permaneat. Jam vero humanam legem 
inquit laudatus Suaresius « triplicem habere moralem perpetuitatem seu 
» stabilitatem. Prima est ex parte ferentis , quia non amovetur , illo 
« amoto; nec moritur, illo mortuo. Secunda est ex parte subditorum, 
» ad quos fertur ; quia non tantum obligat praesentes , qui vel nati 
» sunt, vel territorium incolunt, cum lex fertur, sed etiam eorum suc- 
» cessores postea natos vel denuo ibi habitantes. Tertia ex parte ipsius 
» legis; quia semel lata semper durat, donec vel revocetur, vel mate- 
» ria ejus aut causa ita mutetur, ut justa esse desinat ». Postrema de- 
nique legis conditio est promulgatio, de qua supra dictum est. De qui^ 
bus omnibus conditionibus videsis Suaresium in praecellenti opere ci- 
tato fuse et sapientissime pertractantem. 

noo inducat, idest necessitatem quamdam operandi, vel non ope* 
randi. Haec autem non est physica et omuimoda necessitas, qua- 
lis ea est, quae irrationabilia et insensibilia per inclinationem 
et impulsum naturalem inducit ad agendum; sed est necessitas 
mere moralis , quae creaturae rationali non tollit pbysicam fa- 
cultatem volendi contra vel praeter id quod legis praeceptio 
exigit; uno verbo, posita lege, libertas indifferentiae in ho- 
mine remanet, tollitur tantummodo jus, idest potestas seu fa- 
cultas rationi conformis volendi et agendi contra vel prae- 
ter legis ordinationem: adeo ut qui legi obtemperet is officio 
suo fungi dicatur et laude praemioque dignus censeatur; qui 
secus faciat , criminis reus habeatur, et viluperio ac meri- 
tae poenae subiiciatur. Ratio autem cur quaecumque vera 
lex obligationem hanc inducat apertissime patet. Cum enim 
lex sit imperium procedens a voluntate efficaci obligandi su- 
premi ac legitimi imperantis; hinc efficax legislatoris volun- 
tas supposita in eo potestate, suum effectum producat, ne- 
cesse est. 

Quae hactenus disseruimus pertinent ad substantiam legis; 
est autem ct alia proprietas adjuncta ad juvandam legem , 
quo efficacius effectum suum habeat , scilicet sanctio , quo 
nomine intelligitur , aequa praemiorum et poenarum taxatio 
legis cultoribus aut violatoribus a legislatore facta et indicta . 
Subtiliter quidam perquisiverunt, utrum sanctio sit pars es- 
sentialis legis; ita ut , ea sublata, legis etiam ratio una tol- 
latur. Verum hac inutili quaestione praetermissa, dico: Om- 
nes humanae canonicae, et divinae positivae leges, nec non 
lex naturalis sanctionem habent. Sanctio autem in humanis 
legibus, ut sapientes unanimiter censent, est tamquam nota 
verae legis, adeo ut ea omnia, quae nulla apposita praemii 
aut poenae sanctione a principibus potestatibus praecipiuntur, 
tamquam consilia aut praecepta medicorum habenda sint. 
Ulpote e. g. si Princeps ad pestem cbolericam praecavendam 
a suis subditis, vel ad ejus vim comprimendam, praeter ea, 
quae severissimis poenis servanda imperat, edictum quoque 

condat , in quo imperantis modo singula praecipiat , quae 
ad hygienem spectant, vel quae in primo, secundo, cl tertio 
hujuscc morbi stadio facienda omnino sint: haec certe extra 
verae legis rationem essent habenda. 

Ceterum integrum cuique sit, ut magis placet, sanctio- 
nem appellare sive essentialem sive inlegralem legis partem, 
dummodo concedatur, sanctionem propriae legi prorsus ne- 
cessariam esse. Idquc tum ex justitia dislributiva, qua cau- 
tum est , ut unicuique pro meritis compensatio tribua- 
tur , tum etiam ex prudenti gubernatione requiritur. Ete- 
nim, (dicam cum I. V. Bolgeni Atti umani § 278), ut homo 
intclligens et liber agat, necessaria sunt rnotiva: nullum au- 
tem motivum foret, quod in hominis voluntatem vim habeat, 
nisi quodammodo in ejus felicitatem referatur, et amorem 
proprium excitet. Lex igitur, ex cujus custodia nulla utili- 
tas consequenda proponitur, eaque neglecta, nullum timeatur 
damnum, ineflicax prorsus est ad hominem excitandum et mo- 
vendum ut juxta legis ordinationem agat. 

Quamquam vero ad perfectam legis sanctionem et poe- 
narum comminatio, et praemiorum promissio necessaria sit, 
attamen ut recte monet Suaretius (1. 1. c. 17. ^ 13) poenae 
adjectio est mullo frequentior in legibus positivis, quam pro- 
missio praemii, quia est, moraliter loquendo , magis neces- 
saria: homines enim majori ex parte proni sunt ad malum, 
et suis ducuntur cupiditatibus , ct ideo frequentius timore 
poenae coerceri debent: unde etiam judices ct custodes le- 
gum magis obligantur ad puniendos legum transgressores , 
quam ad conferendum praemium servantibus illas. 

ARTICULUS II. 

De lege naturali. 

Ex iis omnibus, quae hucusquo demonstrata sunt, ct legis 
naturalis exislenlia et ejusdem legis definitio tamquam co- 

rollarium aperte deducitur. Et re quidem vera ordinem ju- 
stitiae et honestatis non ex hominum conventione ct placito 
derivari , sed naturalem et essentialem homini esse , contra 
scnsualistas demonstravimus (Sec. II, th. II), scilicet certum 
est ordinem moralem et naturalem existere. Jamvero huic 
naturali justitiae honestatisque ordini omnes essentiales legis 
proprietates apprime conveniunt. Cura enim justitiae et ho- 
nestatis regulae ab essentialibus et naturalibus hominum pro- 
prietatibus ac relationibus exoriantur , et ad uniuscujusque 
jura sarcta tectaque servanda necessariae sint (ibid.), sequi- 
tur eas essentialiter justas, rectas, ad communi humani ge- 
neris bonum ordinatas, ac natura sua perpetuas et immuta- 
biles esse. Posita autem Dei existentia ejusque providentia, 
certum omnino est, ordinem moralem et a Deo 0. M. ori- 
ginem habere , et supremo ejusdem decreto omnibus homi- 
nibus praecipi ac sanciri , eisdemque per lumen rectae ra- 
tionis intimari (Th. III). Igitur ordini honestatis justitiaeque 
naturalis eminenter conveniunt ii omnes characteres, qui de 
ratione legis esse censentur. Quapropter concludendum est, 
legem naturalem existere, ejusque rectam et adaequatam de- 
finitionem hanc esse, scilicet. Lex naturalis est ordinatio di- 
vina j toti humano generi per lumen rectae rationis intimata 
praecipiens ea quae hominis naturae necessario consentanea sunt 
et prohibens contraria. Haec inquam est vera et adaequata le- 
gis naturalis definitio. Etenim 1. in hac definitione omnia 
falsa , aut aliqua saltem ex parte erronea systemata exclu- 
duntur, et nonnisi orthodoxo et complexivo systemati conve- 
nit. Ordinem enim justitiae et honestatis non hominum ad- 
inventionem esse dicimus, uti sensualistae autumant; non ra- 
tionis , aut sensus moralis , aut naturae ordinationem , uti 
praescindentes censent; non denique arbitrariam Dei jussio- 
nem, ut quidam superstitiosi putaverunt; sed divinam prae- 
ceptionem aeternis et immutabilibus justi et honesti notioni- 
bus necessario cohaerentem. 

Porro 2. eae omnes generatim proprietates, quae de ra- 

tione cnjascumqao legis sant, in bac definitione continentur, 
seilicet universalitas, perpetuitas, justitia ac rectitudo, com- 
munis utilitas , promulgatio. 3. Denique specifica legis na- 
turalis differentia in definitione continetur. Cum enim ea quae 
per legem hanc praecipiuntur necessario consentanea sint ho- 
minis naturae , quaeque vetantur eidem prorsus rcpugneut; 
cumque haec omnia per naturale medium scilicet per lumen 
rectae rationis hominibus sufficienter intimetur; hinc aperte 
patet specifica legis naturae differentia, quae eam a ceteris 
positivis legibus ex libero sive Dei, sive Ecclesiae, sive po- 
liticae potestatis decreto praeceptis ac promulgatis discrimi- 
nat. Ea igitur est vera et adaequata legis naturalis definitio. 

Haec satis sint quoad intrinsecas et essentiales legis na- 
turalis proprietates , aliqua nunc dicenda supersunt de ex- 
trinseca et integrali, ut ajunt, proprietate, scilicet de san- 
ctione. Itaque inquirendum est utrum naturae legi habeatur 
sanctio naturalis , et quaenam ea sit. Naturalem dico sanctio- 
nem, ut a positiva distinguatur; ab ea nempe poenarum et 
praemiorum qualitate et quantitate, quae ex libero legisla- 
toris arbitrio ac prudentia expresse legi apponitur et indi- 
citur. E contra vero illa bona aut mala, quae ex ipsis actio- 
nibus legi conformibus aut repugnantibus, tamquam effectus, 
necessario consequuntur, vel quae sint fulcimenta seu media 
necessaria et ad legis efficacitatem, et ad aequam pro meritis 
retributionem impertiendam, naturalem sanctionem constituunt, 
quaeque proinde sine positiva promulgatione, sed per lumen 
rationis sufficienter innotescunt. 

Itaque dico , legi naturae duplicis generis sanctionem 
utramque naturalem adesse , alteram in praesenti vita pro 
humana conditione imperfectam (de qua infra dicam), alteram 
in futura et adaequatam. Jam vero sanctionem in futura vita 
complendam necessariam esse pluribus de causis aperte patet. 
1. enim si hominis animus non una cum corpore perit, di- 
cendum est alterius vitae conditionem congruere debere cum 
ejus virtute aut vitio. 2. si Deus sapiens, beneficus, justus, 

ct providas csl , consulcro debebat hominnm naturae per 
praemia et poenas certas et proportionatas in futura vita 
virtutibus ac vitiis aequa lance rependendas , sine quibus 
nec firma justitiae honestatisque dictamina , nec sufficientia 
motiva, quae homines obedientes facerent naturae legi ha- 
beri possent (ut sec . 2. cap. 3. a. 3 demonstratum est). 3. tan- 
dem ex ipsa legis moralis natura quae homines in tota morta- 
li vita regit, facile deducitur necessitas sanctionis in futura vita 
complendae. Lex enim naturalis non unum aut alterum vir- 
tutis actum jubet, nec unum aut alteram injustitiae inhone- 
statisque actum vetat; sed omnes, idque in tota hominis vita 
usque ad extremum spiritum. Universus itaque vitae hujus 
curriculus, est tamquam militia, vel servitus , vel negotio- 
rum administratio; cujus perfecta ratio nonnisi post exactum 
vitae spatium haberi potest. Praesertim quia ob hominis fra- 
gilitatem et instabilitatem, qui optimum vitae institutum su- 
scepit, facillime potest ab eo declinare: quique impruden- 
ter et luxuriose coeperit , ad saniorem mentem conversus 
optimum vitae progressum et finem consequi possit. Iu ul- 
timo autem hujus, ut ita dicam, theatri actu graviores per- 
saepe virtutum probationes complendae proponuntur : quae 
nonnisi in alio vitae statu compensari possent. Hinc factum 
est , ut nulla unquam gens fuerit neque tam immansueta , 
neque tam syiveslris, quae hanc futurae vitae fidem non ha- 
buerit; atque praemiorum spes, aut suppliciorum metus noa 
omnium animos vehementer permoverit (vide sec. 2. cap. 3. 
ar. 2). Quamquam igitur ratio id consequi nequeat, ut di- 
stincte et in particulari noscat quae praemia virtutibus, quae 
vitiis supplicia in altera vita reservata sint, tamen pro certo 
habemus aequissima distributione bona hominum merita a 
Deo 0. M. remuneranda, et vitia punienda. 

At est in hac quoque vita naturae legi naturalis san- 
ctio , praemia scilicet et poenae quae naturaliter et necessa- 
rio virtutem vitiumque inseparabiliter comitantur. Quamvis 
enim justitiae honestatisque leges hominis libertati, commo- 

do, et sensuum voluptati graves sint et asperae, vitia autem 
blanda, et pergrata videantur: tamen haec nonnisi miseriam 
continent , et infelices homines faciunt ; in illis vero maxi- 
ma , quae in hac vita dari possit , felicitas invenitur. Haec 
omnia necessario consequuntur ex iis, quae a nobis sunt de- 
monstrata; si enim justitiae et honestatis dictamina in natu- 
ra sunt, si haec a ratione et voluntate Dei necessario legis 
vim habent, quorum praesentissimus judex, vindex et remu- 
nerator futurus sit : haec autem in omnium hominum mente 
penitus insculpta, ut facilius viscera mortalibus distraxeris, 
quam harum notionum persuasionem; quinam dubitari pos- 
sit , in quovis vitae casu et vicissitudine praemia virtuti , 
poenas vitio prompta par ataque rependi ? Et re quidem vera 
lex naturae est lex conservationis hominum generi perneces- 
saria, quae singulis sua jura tribuit, et tuetur, et in huma- 
na societate virium conservationem, aequilibrium , ordinem 
conservat. Quisquis igitur huic legi contradicit , is adverso 
flumine luctatur, et necessario miser; nihil enim contra na- 
turam utile : qui eidem paret, suo centro haeret et quiescit. 
Possem indolem singularum virtutum singillatim expendere, 
ut ostenderem, officium cuj usque virtutis eo spectare, ut be- 
ne beateque homines vivant. Sed his omissis, quae a sum- 
mis viris dedita opera exornata sunt, rem planius et ex fa- 
cili omnium experientia videamus. « Quisque ( utar verbis 
« clarissimi Lampredi J. P. U. d. 1 . c. 5. ) . . novit qui sint 
« intemperantiae , lasciviae, ebrietatis, uno verbo vitiorum 
« omnium naturales effectus; iis enim corpus corrumpitur, 
« fortuna dilabitur, bona fama excidit, quae mala fidissimi 
« sequuntur, et indivisibiles comites, mala valetudo, vitupe- 
« rium, immatura mors. Ea quidem est communis hominum 
<( sententia; nam si quis naturae legem violet, et violationis 
« consectaria nempe naturale damnum declinet, ipsi fortu- 
« nam arrisisse dicunt, eodem pacto, quo eum, qui ex emi- 
« nenti loco deturbatus illaesus evadit, fortunatum appel- 
« lant : mala enim externa et interna tam necessario scelera 

a sequi , quam vulnera et membrorum fracturas cadentes 
e arbitrantur ». Vitia autem quae directe aliorum jtira lae- 
dunt necessario ceterorum abominationem et vindictam sibi 
comparant. 

At enim nihil exploratius in historia , quam fortunae 
arbitrio honores, divitias, ceteraque hujus vitae bona, vel 
mala temere hominibus distribui; nihil exploratius, sire igno- 
rantia, sire improborum calliditate, sire misero et fatali re- 
luti casu, improborum conditionem saepe felicem, et copiis, 
honoribus, bonisque omnibus affluentem; riros bonos obli- 
vioni, contemptui, egestati, quandoque etiam praepotentium 
vi obnoxios ridemus. Non ergo certa et necessaria in hac vi- 
ta naturali legi addita sanctio. 

Non equidem inficior, haec persaepe erenire; quod in- 
ter ceteras, quas adduximus, alia validissima ratio est, qua 
affirmemus, sanctionem adaequatam intra hujusce vitae ter- 
minos circumscribi non posse. Posita autem Dei remunera- 
toris et vindicis notione: haec ipsa bona vel mala, quae te- 
mere et inique hominum meritis rependuntur, diversam qua- 
si indolem accipiunt. Felicitas enim aut miseria non in ex- 
ternis objectis, neque in humani corporis cute, aut organis 
sensoriis aestimanda est : sed penitus in hominis animo suam 
sedem habet. 

Exploratum autem est , quod sedula virtutum cultura 
corporis valetudinem plerumque tribuat, mentisque serenita- 
tem* et prudentiam in mediis sufficientibus sibi comparandis 
ac vitandis noxiis; ceterorumque aestimationem et amorem 
sibi conciliet, unde maxima bona promanant: sin autem haec 
externa bona virtuti invideantur , et in oblivione , ac con- 
temptu jaceat, nullus vitae casus bene actae vitae testimo- 
nium a viri boni animo abstulerit , quo dulcis fit ei panis, 
quamvis multo labore comparatus ; dulcis aqua, cujus ani- 
mus pace alitur, et certa spe substentatur in illiusNuminis 
tutela collocata , qui omuia haec terrena moderatur, nemi- 
nem suae legi parentem dimittit inanem, aut nimium affli- 

gi permittit ; sed supereminens ei in altera vita praemium 
reservat. 

Quid autem divitiae , honores , omnia fortunae bona , 
quae fraude, versutia, vel praepotenti vi sibi comparaverit 
ad hominis nequam et improbi tranquillitatem et felicitatem 
conferre posseut, cujus animus a suo centro distractus pas- 
sionibus exagitatur, angore conscientiae excruciatur , ac de 
iis etiam bonis, quae immerito tenet, vel incertos fortunae 
casus, vel hominum vindictam, vel Dei judicia diu noctuque 
reformidat ? Non est pax impiis , aeternae legis inevitabile 
decretura et sanctio est. 

Itaque praeter positivas sanctiones, quae naturalis legis 
custodiae sive a supremis imperantibus, sive a Deo additae 
sunt, alia quoque sanctio eidem legi essentialis, et naturalis 
extat, quae infallibili, et praesentissima distributione, cui- 
que bono vel malo hominis actui rependitur : haec autem 
duplex est; altera temporalis huic mortali vitae accommoda- 
ta; altera in futura vita perpetuo duratura, eaque perfecta, 
et adaequata. Prima ac praecipua quae legis cultoribus aut 
violatoribus in praesenti vita rependuntur bona vel mala, 
ea sunt, quae in ipso conscientiae tribunali illico sentiuntur, 
ubi lex naturae promulgata est, et de re bene aut male a 
nobis acta sententia fertur : bine conscientiae angor in im- 
piis, neque ulla unquam securitas, et pax; quam animi aegri- 
tudinem multa alia consequuntur damna : ceterasque hujus 
vitae voluptates, quas sibi comparare studeat tetro quodam 
veneno inficit, et nihil aliud consequi valet, quam sua de- 
sideria acuere, inexplebili siti. « Tantalus e labris fugientia 
« captat flumina ». Maximo autem vitae solatio, et jucun- 
ditate fruitur mens bonarum actionum sibi conscia , quae 
per omnem Yitae rationem diffunditur, et adversa tolerabi- 
lia facit , secunda vero auget ac perficit : unde illud Apol; 
linis in optimo quoque verissimum reperitur. ( Arist. Nico. 
1. 1. c. 8. ) : 

(quod ita a Genuensis interpretatur) « Quod justissimum est, 
» id pulcherrimum ; tum nihil prius exoptandum valetudine: po- 
» stremo nihil dulcius, quam quod juste concupiveris per va- 
» letudinem [rui. At illud dfxxisTcmv justissimum, quod pri- 
» mum, jura servando fit: valere autem artes exercendo cor- 
ii pusque, et voluptatum modum servando; tum recte sancte - 
» que concupitis frui quam jucundum ? (1) 

Quae omnia nemo nisi insanus negare audeat ; eaque 
neminem, nisi penitus obstupuerit, non vehementissime per- 
moveant. 

ARTICULUS III. 

De legibus positivis. 

Ut recta et distincta legum positivarum notio determine- 
tur , necesse est veritatem a quibusdam impugnatam , vel 
aequivocationibus involutam antea declaremus. Nonnulli phi- 
losophi, et passim Janseniani theologi nullam distinctionem 
ponunt inter ea, quae sunt de praecepto legis naturalis , et 
ea quae sunt libera, ac de mero consilio : omnes actos hu- 
manos naturalis legis obligatione constringunt, et cum ma- 
ximo moralitalis ac religionis damno alligant onera gravia et 
importabilia. 

Distinctio baec summi momenti inter actus humanos , 
qui sub praeceptum legis naturalis cadunt, atque eos qui ho- 
minis arbitrio relinquuntur, et per merum consilium suaden- 
tur vel dissuadentur, certissima est non solum ex auctori- 
tate divinae revelationis, in qua nostrum non est immorari; 
sed etiam evidentissima ex ipsa ratione. Etenim illae omnes 
actiones, vel omissiones, quae necessariae omnino sunt , ut 
naturae ordo servetur , et ultimus finis obtineatur , habent 
quidem veram praecepti moralis ideam: quia in his est ra- 
ti) Hoc argumentum de legis naturalis poenis praemiisque egregre 
pertractat Antonius Genuensis diss. 3. ad calcem operis de officiis. 

tio et voluntas Dei ordinem naturalem conservari jubentis, 
perturbari velantis: ideoque habetur necessitas moralis ope- 
randi vel non operandi , quae omnino requiritur in conce- 
ptu praecepti et obligationis moralis. Jam vero non omnes 
humani actus necessarii prorsus sunt ad hunc ordinem cu- 
stodiendum; imo quamplurimi nonnisi majorem , vel mino- 
rem opportunitatem, convenientiam et congruentiam praesefe- 
runt cum hoc naturae ordine: nullum igitur praecepti con- 
ceptum exhibent: et qui apti sint majori virtutis perfectioni 
ac splendori, eos ratio suadet, sin minus opportuni, eos dis- 
suadet: exempli gratia lex naturalis jubet vitae custodiam : 
ergo suicidium , atque imminentia et graviora vitae discri- 
mina voluntarie subire, omnino vetatur, ac mediis, quae 
necessaria censentur ad ejus conservationem , uti jubemur. 
At peropportunum erit, si praeter imminentia, etiam remo- 
ta saltem graviora et probabiliora pericula devites ; maxi- 
mamque diligentiam et curam adhibeas in habitu , incessu 
et somno , in perspectissima cibi et potus quantitate et qua- 
litate: sin autem dicatur, naturae legem imperare, ut omnem 
possibilem diligentiam et curam adhibeamus ad optimum sa- 
nitatis statum servandum; praeter quam quod in his peragen- 
dis nulla absoluta necessitas deprehendatur , ideoque nulla 
adest veri praecepti notio ; dicendum quoque foret, legem 
naturae impossibilia jubere. Numerus enim et ratio possi- 
bilium in immensum palet; ac si possibilia omuia vitae di- 
scrimina vitanda essent , de hoc mundo decedas oportet. 
Idem sermo est de ceteris naturae praeceptis ad quae ser- 
vanda quaedam omnino necessaria sunt , quamplurima alia 
plus minusve opportuna : actus enim bumani infinitos pro- 
pemodum perfectionis gradus obtinere possunt: quae homi- 
nis arbitrio concessa esse oportet, nisi eum ad impossibilia 
obligare velimus. 

Jam vero posita hac distinctione inter actus humanos qui 
sunt de praecepto legis naturalis, et eos qui uniuscujusque 
arbitrio permittuntur , apertissime palet legum positivarum 

speciGca differentia. Lex enim positiva, ita nempe nuncupa- 
ta, quasi apposita seu addita naturali legi, non ex illa ne- 
cessario manans, cos humanos actus tamquam materiam pro- 
priam habet, qui nulla legis naturalis obligatione praecipiun- 
tur, aut vetantur. Quapropter lex positiva recte definiri po- 
test ordinatio communis justa ac stabilis supremae potestatis 
arbitrio ac prudentia praecepta, atque externis signis sufficienter 
promulgata. Cum autem suprema imperandi potestas primario 
competat Deo, et per quandam participationem cum ad eccle- 
siae Christi pastores, tum ad rerumpublicarum rectores etiam 
derivetur; hinc leges positivae triplicis generis sunt : aliae 
enim divinae, aliae ecclesiasticae seu canonicae, aliae denique 
civiles ; inspecta scilicet suprema potestate, a qua unaquae- 
que proxime dimanat. 

Porro in legibus positivis alia etiam distinctio est , in 
jus nempe scriptum et non scriptum : posterius autem dnplex 
esse potest et aliud traditionale, aliud consuetudinarium ap- 
pellatur. Non est enim vero de ratione legis, ut ea scripta 
sit, satis namque est ut principis imperium subditis aliquo 
modo sufficienti manifestetur. Quapropter permultas sive di- 
vinas, sive apostolica9, sive ecclesiasticas leges oretenus pro- 
mulgatas et quasi per manus traditas fuisse, novimus. Sive 
autem scripta lex sit, sive per traditionem indneta, ex eo- 
dem itidem fonte , idest a suprema legitima potestate pro- 
xime et immediate promanat. 

Non eadem profecto ratio est legis consuetudinariae , 
quae etiam consuetudo juris dici solet. Enim vero consue- 
tudo, si vocis etymologiam consideres, res est potius facti , 
quam juris: ea enim nonnisi frequentiam actuum significat. 
Attamen consuetudo facti si ab universa perfecta communi- 
tate, vel saltem a majori communitatis parte voluntarie, et 
per longum tempus observetur, accedente tacito vel expresso 
principis consensu, vim obligandi consuetudini dantis, pro- 
ducit jus novum , seu legem novam. Tacite autem censetur 
consentire princeps videndo et non impediendo universalem 

diuturnam ac rationabilem consuetudinem: expre9se vero con- 
sentit, si lex antea ab eo posita sit, quae statuat conditiones 
necessarias, ut consuetudo vim legis adipiscatur. Cum enim 
hujusmodi consuetudo inducitur, virtute legis illius praeexi- 
stentis jus novum non scriptura evadit. Itaque quamquam 
consuetudo sit causa proxima novi juris, attamen causa pri- 
maria et efficiens, quae scilicet vim legis consuetudini tri- 
buit, est supremi imperantis consensus (1). 

Ceterum praeter jus novum potest suprema vel divina 
vel humana auctoritas quaedam positiva decreta edere circa 
ea quae lege naturali jubentur aut vetantur: utpote cum na- 
turalia praecepta positiva quoque sanctione muniuntur: quem- 
admodum in civili repubiica permultas poenas a principi- 
bus constitutas videmus ad furtum , homicidium , adulte- 
rium , sacrilegium , atque alia facinora removenda : quae 
quamquam naturae lege vetentur ac puniantur; tamen cives 
metu publicae animadversionis, et superadditae sanctionis ab 
hisce criminibus facilius sese abstinent : multa quoque , et 
s. canonibus, et divinis legibus circa naturalia praecepta san- 
cita sunt: quae omnia aliqua ex parte ad legislationem po- 
sitivam pertinent: verumtamen positivae leges proprie et adae- 
quate consideratae, nonnisi superius descriptae praeceptiones 
sunt , quae jus novum sive scriptum , sive non scriptum 
producunt. 

Porro quoad earum effectum primarium et proximum 
quaeritur , utrum omnes positivae leges non solum in foro 
externo , verum etiam in foro interno seu conscientiae vim 
obligandi habeant. Tota autem quaestio versatur circa civi- 
les leges: nam de divinis aut de ecclesiasticis nulla dubita- 
ti) Consuetudo potest esse secundum legem, contra legem, 'et prae- 
ter legem. Si. rationalis consuetudo sit secundum legem, ea est optima 
legis interpres. Consuetudo vero contra legem naturalem aut divinam 
corruptela potius appellanda est. Sin autem consuetudo contra huma- 
nam legem fiat, dummodo rationalis sit, communitati utilis, et per lon- 
gum tempus, communiter inducta ac praescripta, vim habet abrogandi 
legem. Ceterum hic tantummodo sermo est de consuetudine praeter le- 
gem quae jus novum inducere valeat- 

lio est. Jamvero posse supremum imperantem civilem, cum 
id salus publica exigat, quasdam positivas leges per modum 
praecepti etiam in foro conscientiae obligantis imponere, cer- 
tum omnino censendum. Etenim princeps civitatis ex naturae 
lege supremum jus habet ea omnia praecipiendi , quae ad 
bonum communitatis necessaria aut peropportuna ducit: ea- 
dem igitur naturae lex obligationem imponit subditis obe- 
diendi principi juste et legitime imperanti. Si nulla igitur 
ex supra expositis conditionibus ad propriam legem consti- 
tuendam necessariis desit; et princeps voluntatem obligandi 
in conscientia subditos aperte demonstret , adeo ut pateat , 
sanctionem legi oppositam merum motivum esse ad conscien- 
tiae debitum facilius implendum ; tunc legis hujusce viola- 
tores et in civili externo tribunali, et in interno ac divino 
etiam constituuntur criminis rei. 

Haec autem sententia, quae ex sola ratione clare demon- 
stratur, divina quoque revelatione aperte confirmatur, quare 
est communis DD. catholicorum sententia , quam Suaresius 
dicit esse de fide, vel proximam fidei. « Nam, inquit , fere 
i) aperte colligitur ex illo Pauli ad Romanos 12. (?«»' pote- 
)> stati resistit , Dei ordinationi resistit : qui autem resistunt , 
» sibi ipsis damnationem acquirunt. Quod de damnatione 
» etiam apud Deum intelligit ibi Chrisostomus hom. 23. 
w Item additur ibi ratio bis verbis ; Dei enim minister est ; 
» unde colligitur illi esse obediendum , non tantum propter 
o> iram, sed etiam propter conscientiam ; ac si aperto dicat, non 
» solum propter timorem poenae , sed etiam propter vitan- 
» dam culpam : hoc enim in rigore significat particula illa 
» propter conscientiam , ut Ambrosius, Anselmus, Theodorctus, 
» D. Thomas et fere alii intellexerunt. Et sumitur ex illo 
» (1. Petr. 2). Eaec est enim gratia, si propter Dei conscien- 
-» tiam sustinet quis ec. et prius ibidem dicitur, subjecti estote 
i) omni humanae creaturae sive regi ec. quia sic est voluntas 
« Dei et facit illud prov. 8. Per me reges regnant. (Videsis 
» plura apud Suaresium 1. 3. c. 21.)». 

Ceterum dari posse, ac de facto dari leges mere poena- 

les , scilicet non obligantes in conscientia, sed tantum sub 
quadam poena, est sententia, quam idem Suaresius veterum 
recentiorumque summi nominis DD. auctoritatem sequutus 
amplectitur ac defendit Quare statuamus cum D. Thoma (2. 
2. q. 186. a. 9. ad 3.) « Non omnia quae continentur in le- 
» ge, traduntur per modum praecepti, sed quaedam propo- 
» nuntur per modum ordinationis, vel statuti, obligantis ad 
» certam poenam. » 

At enim quanam ratione cognoscetur intentio Principis le- 
gem mere poenalem imponentis ? Pluribus id modis constare 
potest : 1.° per ipsius Legislatoris declarationem, sive in ipsa 
lege expressam, sive per aliquam constitutionem, quae gene- 
ratim determinet formulam, qua diversa legum natura signi- 
ficetur : 2.° per consuetudinem, optimam cujuscunque legis 
interpretem. 

« Ultra vero hos casus, ait Suaresius possumus genera- 
» lem regulam negativam constituere. Quoties per verba le- 
» gis poenalis non declaratur sufficienter proprium praece- 
» ptum obligans ad actum vel omissionem ejus, praesumen- 
» dum est, esse legem pure poenalem .... Nam si lex nou 
» satis explicat duplicem obligationem seu praeceptum, be- 
» nignior pars est eligenda , cum res sit dubia , et lex non 
» satis explicat rigorem. Censebitur autem lex non salis ex- 
» plicare priorem obligationem conscientiae, quando uec lata 
» fuerit per verbum expresse praeceptivum, quod in actum 
» prohibitum vel imperatum cadat, nec ex circumstantiis, aut 
» materia, vel poena legis colligatur virtuale praeceptum, seu 
» intentio sufficiens praecipientis ... Ut cum lex dicit, si quis 
» inveniatur extrahens triticum ex regno, perdat illud vel 
» duplum : vel cum dicit, quicumque deprehensus fuerit ve- 
» nans in tali loco, solvat tale quid. Similes enim leges ex 
» vi verborum non inducunt obligationem ad actum, vel ad 
» omissionem, quia in rigore non praecipiunt. » 

Excipe tamen 1.° Nisi gravitas poenae supponat culpam 
utpote cum excommunicatio, vel mutilatio, aut mors imponi- 

tar. 2.° Nisi materia legis directe pertineat ad bonos mores, 
ad cohibenda vitia , ad removendum magnum incommodum 
reipublicae, ad pacem procurandam ; et ad hos fines poena 
illa censeatur necessaria : tunc enim magna praesumptio es- 
set, legem positam esse cum intentione obligandi in conscien- 
tia, etiamsi modus praecipiendi non sit adeo expressus et for- 
malis, nec poena nimium gravis. Quando autem nibil horum 
intervenit, signum sufficiens est, talem legem non obligare in 
conscientia. 

ARTICULUS IV. 

De lege aeterna ceterarum legum et officiorum fonte. 

»ITanc video sapientissimorum fuisse sententiam (ait Tul- 
» lius I. 2. §. 4. de legibus), legem non hominum ingeniis ex- 
ii cogitatam, nec scitum aliquod esse populorum; sed aeter- 
» uum quiddam, quod universum mundum regeret imperan- 
» di prohibendique sapientia. Ita principem legem illam et 
n ultimam mentem esse dicebant omnia ratione aut cogentis 
» aut vetantis Dei ». Idem de hac aeterna lege praestantissi- 
mi posteriorum etiam aetatum philosophi ac theologi unani- 
mi consensione docuerunt. Itaque lev aeterna , latiori sen- 
su accepta, est ratio gubemativa totius universi in mente divina 
existens. Enim vero Deus essentiales rerum omnium possibi- 
lium relationes infinita sua sapientia comprehendit, et juxta 
hoc aeternum et immensum suae sapientiae exemplar crea- 
vit condidit, et moderatur universum naturae systema. Quare 
singula entium genera habent suas leges quibus vel mecha- 
nice, vel spontanee, vel libere pareant , quaeque sunt toti- 
dem surculi et effectus rationis gubernalivae Dei. Lex igi- 
tur aeterna duas quasi partes complectitur, 1.° rationem Dei 
aeternam , qua rerum essentias ac necessarias earum rela- 
tiones et ordinem novit: 2.° voluntatem ejusdem creatricem 
et conservatricem hujus ordinis. Quapropter aeterna Dei ra- 
tio est vcluti norma et mensura rerum gubernandarum; de- 

cretam vero divinum creandi , et ad hanc aeternam typum 
universa gubernandi, est veluti anima hujus legis, unde tota 
vis oritur vel obligandi creaturas inteliigentes, vel efficaciter 
inclinandi res intelligenlia atque etiam sensu carentes. 

Itaque ( dicam cum D. Thoma 1. 2. q. 91. a 2.) » cum 
» omnia, quae divinae providentiae subduntur, a lege aeter- 
» na regulentur et mensurentur, . . . manifestum est, quod 
» omnia participant aliqualiter, legem aeternam , in quan- 
» tum scilicet ex impressione ejus habent inclinationes in 
» proprios actus et fines. Inter cetera autem rationalis crea- 
» tura excellentiori quodam modo divinae providentiae sub- 
» jacet, in quantam et ipsa fit providentiae particeps , sibi 
» ipsi et aliis providens. Unde et in ipsa participatur ratio 
« aeterna, per quam habet naturalem inclinationem ad de- 
» bitum actum et finem : et talis participatio legis aeternae 
» in rationali creatura lex naturalis dicitur. . . Unde patet, 
» quod lex naturalis nihil aliud est quam participatio legis 
u aeternae in rationali creatura. » 

Ceterum lex aeterna strictiori et magis proprio sensu 
considerari potest, quatenus nempe ad hominum mores re- 
fertur, et definitur ratio Dei gubernativa totius generis 
humani, scilicet ratio et voluntas Dei ordinem naturalem ho- 
minis proprium conservari jubentis , perturbari vetantis. Jam 
vero hujusmodi lex quatenus consideratur in mente Dei exi- 
stens, et absoluto ejus decreto, firmaque voluntate constitu- 
ta, aeterna lex est : cum autem ratio illa ac voluntas Dei 
per lumen rectae rationis hominibus intimatur, tunc lex na- 
turalis appellatur, quae propterea a lege aeterna derivatur. 

Corollarium. Hac veritate posita , alia immediate inde 
consequitur magni momenti veritas, quam nonnulli aliqua ex 
parte inficiantur, vel confundunt, alii omnino negant, scilicet 
legem naturalem immutabilem esse. Cum enim naturae lex 
sit participatio aeternae legis dictans et praescribens illud esse 
agendum j quod est intrinsece bonum, et illud fugiendum , quod est 
ab intrinseco malum ; « Neque ulla vis, ullus casus, ulla rerum 

» labes effecerit , ut justum non sit esse omnia ordinatissi- 
» ma, » (August. 1. 1. de libero arbit. c. 6. n. 15.) conclu- 
dendum legis naturalis praecepta per se esse immutabilia. 

At enim homicidium, furtum, mendacium: multoque ma- 
gis suicidium, innocentium caedes, aliaque hujusmodi natu- 
rae lege vetantur. Attamen hominem interficere, aliena inva- 
dere, et sibi propria facere, mentiri, fidem datam fallere etc. 
aliquando licitum censemus. Aliquando Deus ipse positiva re- 
velatione haec et similia permisit, aut imperavit: ulpote cum 
Abrahamo innocentis Isaac mortem mandavit : nonnullis aliis 
sibi vitam perimere ; Isdraelitis ex Aegypto profugientibus 
Aegyptiorum vasa, aliaque praetiosa abripere permisit; Moy- 
sen, aliosque sui populi duces jussit alienas regiones inva- 
dere, urbes exscindere, caede et incendio omnia vastare, et 
ne puerulis quidem ubera lambentibus, aut in utero matris 
inclusis parcere. Ergo idea, quae communiter a philosophis et 
theologis tradi solet de lege naturali, quam dicunt immutabilem, 
sicut rerum essentia immutabilis est , in qua ne Deus quidem 
ipse possit dispensare, quasi haec dispensatio ejus attributis re- 
pugnet, haec inquam legis naturae idea imperfecta, obscura, 
confusa, et ut aperte dicam , falsa dicenda est. Ita Bolgenius 
( Atti un. part. 2. c. 2. n. 259. ), qui tantum concedit le- 
gis naturalis immutabilitatem in abstracto , et tamquam in. 
actu primo vim obligandi habentis : mutabilem autem eam 
affirmat in concreto et tamquam in actu secundo obligantem . 
Ceterum Pufendorfius, Tbomassius, aliique quos sect. 1. re- 
censui, nullam omnino intrinsecam in naturae lege immuta- 
bilitatem agnoscunt. Omniaque ex Dei arbitrio repetunt ju- 
sta vel iniqua, honesta vel turpia. Hi quidem pessime : Bol- 
genius autem affectans novitatem et claritatem falsa et ipse 
asserit : sed potius novitatem loquendi et idearum confusio- 
nem, quam omnimodam falsitatem invenies si universam ejus 
doctrinam penitus perscruteris. 

Sit itaque firmum ex iis omnibus quae demonstrata sunt, 
legis naturalis praecepta, utpote aeternam legem participau- 

tia, immutabilia prorsus censenda esse. Hoc tantum superest 
declarandum, scilicet quanam ratione quidam actus, qui a 
lege naturae vetantur aut jubentur , aliquando licite flant 
vel omittantur : et quonam modo id cum ejus immutabilitate 
concordet. Nam immutabilem eam in abstracto concedere, et 
in concreto negare, est ridicula verborum illusio. Lex enim 
nulla est vim obligandi habens , nisi sit in concreto appli- 
cabitis : imo nisi de facto applicata sit iis, qui a lege dirigi 
debent. 

Lex naturalis dici solet ordinis naturalis custodia 3 vel 
norma 3 quae jus suum unicuique tribuit j ac tuetur j quaeque 
jubet quidquid est intrinsece bonum vetat quidquid intrinsece 
malum : haec quidem vera sunt. Sed nisi maximas has ge- 
neralitates ex concretis determinentur, nihil clare et distin- 
cte noveris. Sic igitur rem complectar. Homo Dei opus ad 
immortalem et perfectam felicitatem est factus : itaque ani- 
ma intelligenti, libera, et immortali praeditus; in corpore 
tamen mortali consociata : igitur vita quoque temporalis ei 
concessa : et quaedam in hac mortali vita imperfecta felici- 
tas : in summo caeterorum entium naturae gradu collocatus; 
in aequali conditione, et necessaria dependentia cum caeteris 
hominibus constituitur; singulis sua jura simillima tributa; 
«ingulis iidem fines propositi. Verum distinguendum est in- 
ter jura, et jura, inter fines, et fines. Finis ultimus cujusque 
est perfecta et immortalis felicitas in futura vita obtinenda: 
itaque caetera omnia jura et fines ad illum primarium, et 
.ultimum finem referri et coordinari debent. Imperfecta au- 
tem et temporalis cujusque felicitas subordinata esse conve- 
nit, et perfectae singulorum felicitati, et communi societatis 
bono. Quae cum ita sint distingui quoque debent in homine 
alia jura essentialia et inalienabiiia, sine quibus homo am- 
plius non sit, et suo ultimo fine careat; alia ejus jura, quae 
dici possunt precaria et conditionata : ea nempe omnia quae 
suam praesentem et temporalem felicitatem spectant; vitam 
dico, bonam famam, et alia hujusce yitac adjumenta. Haec 

autem subordinata suat pablico societatis bono , et ultimo 
sive nostro, sive alieno fini. Itaque praecepta et obligationes 
singulis hominis juribus correlatae , aliae natura sua abso- 
lutae sunt, et immutabiles ; et ne Dei quidem voluntate di- 
spensari possunt: aliae vel ex rerum circumstantiis, vel Dei 
nutu mutationi aut dispensationi sunt obnoxiae. Unde concludi 
debet quemvis impietatis et irreligionis actum, propriam vel 
alienam morum aut dogmatum depravationem, ac seductio- 
nem, caetera quae inimicitiae odium vel in Deum, vel in alios 
includunt, semper essentialibus juribus vel Dei vel horni-' 
num, et ultimo fini contraria esse : ideoque a naturae lege 
absolute vetantur. Itemque ii omnes actus , qui necessarii 
sunt ad cultum, et honorem Deo debitum praestandum : vel 
ad nostram aliorumque felicitatem in altera Yita assequen- 
dam , absolute imperantur. 

Caetera affirmativa legis naturalis praecepta; vel prae- 
cepta negativa, quae correlata sunt jaribns secundariis, vi- 
tae scilicet , famae et fortunae bonis, conditionata snnt , et 
relative vetantur aut jubentur. Incidunt saepe tempora, cum 
ea, quae maxime videntur digna esse justo homine, ( Cic. 
de off. I. 1. c. 10. ) eoque quem virum bonum dicimus , 
commutantur fiuntque contraria : ut reddere depositum, fa- 
cere promissum; quaeque pertinent ad veritatem , et ad fi- 
dem ea migrare interdum, et non servare sit justum. Refer- 
ri enim decet ad fundamenta justitiae : primum ne cui no- 
ceatur ; secundo ut communi utilitati serviatur : cum tem- 
pora commutantur, commutatur officium, et non semper est 
idem. Si gladium quis apud te deposuerit, repetat insaniens, 
reddere peccatum sit, non reddere, officium. Quid si is, qui 
apud te pecuniam deposuerit , bellum inferat patriae , red- 
das ne depositum? Non credo, facias enim contra rempubli- 
cam, quae debet esse carissima. Sic multa quae natura ho- 
nesta videntur, temporibus fiunt non honesta. Ceterum haec 
materialis, ut ita dicam, actuum quorumdam mutabilitas ideo 
evenit, quia lex naturalis immutabilis est. Num ex eo quod 

corporum figura et massa mutari potest, dicemus geome- 
triae theoremata, vel gravitatis legem immutari? 

Sin autem haec, quae diximus secundaria jura, et re- 
spondentes obligationes relative tantum praecipiuntur aut ve- 
tantur : quia ob circumstantiarum immutationem, et rerum 
conflictum vel coordinantur vel opponuntur potioribus juri- 
bus, et primario ac ultimo fini : multo magis dicendum est, 
in his Dei dispensationem dari posse. Imo ea , quae com- 
memorantur de suicidio , homicidio innocuorum , furto etc. 
a Deo vel permissa, vel imperata, legis naturalis dispensa- 
tiones recte dici nequeunt : quasi scilicet Deus quosdam ho- 
mines ab illis gravissimis naturae praeceptis exemerit. Sui- 
cidia illa, innocentium occisiones, et caetera hujusmodi Deo 
referenda, non homini imputanda sunt : actio homini impu- 
tabitis in his Dei imperiis est obedientia , vel inobedientia. 
Scilicet homo est tamquam miles, qui nihil de ratione belli 
novit, et ad nutum imperatoris arma confert in hostes. Jam 
vero ea omnia, quae secundaria jura dicimus, quaeque spe- 
ctant praesentem vitae statum, ad tempus a Deo concedun- 
tur , suntque velati precaria , quorum supremum dominium 
soli Deo competit, eaque repetit eo tempore, ea ratione, iis- 
que mediis, quae sibi magis placuerint. Deus itaque rerum 
omnium Dominus, quique vitae et mortis habet potestatem, 
jure potest vel per se vel per causas naturales, vel per ho- 
minem ipsum occidere innocuum, suicidium jubere, transfer- 
re proprietatis dominium alterius in alterum. Homo autem 
haec agens ministri Dei personam gerit, et est tamquam gla- 
dius in manu Domini. Nihil igitur haec contra naturalis le- 
gis immutabilitatem faciunt : cujus conceptum , ex iis quae 
diximus, clare et distincte determinatum censeo. 

Praeter illa vero officia , quae omnibus hominibus na- 
turae lege praecepta sunt, alia permulta extant, quae sive 
a legibus positivis, sive ab institutis et mandatis particula- 
ribus legitimorum imperantium , sive a quibusdam singulo- 
rum hominum factis, scilicet ex contractibus, volis etc. im- 

mediate dimanant. Positis enim his et similibus rei supremi 
Imperantis , vel privatorum hominum factis, accidit, ut ea, 
quae antea licite fieri vel omitti ab homine poterant, eva- 
dant verae obligationes morales , quas nefas sit infringere. 
Animadvertendum tamen est, non esse vel Principis vel con- 
trahentium voluntatem , quae hujusmodi praecepta efficiat ; 
verum tota obligandi vis a naturali lege provenit: ab illa, 
inquam lege, quae omnia in suo gradu ponit, ordinat, mo- 
deratur, quaeque jubet jus suum unicuique tribuendum: haec 
inquam datam praestare fidem jubet, et legitimis Potestati- 
bus obedire. Lex enim naturalis alia absolute jubet aut ve- 
tat , alia conditionate : qua conditione posita, determinatur 
actio sub praecepto adimplenda , vi scilicet naturalis legis. 
Voluntas legislatoris ( ait Radulphus Cudwurtus de aeternis 
et immutabilibus justi et honesti notionibus 1. 1. c. 2. ) cum 
leges rogat positivas, non novam aliquam rem moralem pro- 
ducit, sed generale tantum omnium hominum officium, quod 
ipsa praescribit uaturae lex , illis qui juste imperant obe- 
diendi, et foedera et pacta legitima servandi, varia ratione 
temperat et determinat : pariter propria voluntas nostra, cum 
pollicetur aliquid , legem illam naturae quae datam violaro 
fidem vetat, diversa ratione moderatur et applicat. 

Itaque Tullius efflagitatus ab Attico, ut explicaret de 
jure civili quid sentiret, in longum sermonem se vocari di- 
cit : non enim a Praetoris edicto, neque a XII tabulis, sed 
penitus ex intima philosophia hauriendam juris disciplinam 
censuit , scilicet ita complectendam totam causam universi 
juris ac legum, ut hoc civile quod dicimus in parvum quem- 
dam et augustum locum concludatur. Itaque statuit , quae - 
cumque composita sunt, et descripta jura et jussa populo- 
rum, quovis tandem nomine appellentur, vim non habere ad 
recte facta vocandi , et a peccatis avocandi ; quae vis non 
modo senior est , quam actas populorum et civitatum , sed 
aequalis illius coelum atque terras tuentis ac regentis Dei. 

VARIAE OBLIGATIONUM ET JURIUM SPECIES, DEQUE EARUM VI 
CUM IN SE, TUM IN EARUMDEM RELATIONE. 

Cjum homo in omnibus suis actibus anquirat , et appetat 
bonum; et natura sua tendat ad id quod est in omni genere 
perfectum ac summum bonum in cujus fruitione conquiescat: 
sequitur quod inter objecta contingentia et limitata , quae 
quasdam sed imperfectas boni qualitates praeseferunt ejus 
fhysica facultas volendi aut nolendi nullis limitibus circum- 
scripta sit: sed homo ex hac sua physica facultate possit ia 
quaecumque objecta, quavis ratione, et quamcumque in par- 
tem voluntatem dirigere. 

Haec naturalis et essentialis energia versatilis et illimi- 
tata hominis intelligentis ac liberi exigit necessario legem 
moralem, quae physicam libertatem limitibus circumscribat, 
eumque per illas tantum vias dirigat, quae recta tendunt et 
deducunt ad ejus finem. Secus enim si quidquid lubet, quid- 
quid physice possit fieri liceret; nihil salvum foret, sed omnia 
necessario perirent cum in privatis tum in publicis rebus. 

Quapropter quaelibet hominis facultas faciendi vel ali- 
quid sibi proprium habendi, vel eo utendi ac fruendi, quae 
non repugnet cum lege morali, sed ei potius conformis sit, 
jus est ; seu moralis facultas hominis propria , quae quam- 
vis legis moralis limites supponat, tamen non deprimit, nec 
coarctat ejus naturam, sed ei apprime convenit, eumque re- 
rum naturalium principem constituit , societatem humanam 
conservat, hominesque ad optimnm finem deducit. 

Itaque apparet jura et obligationes morales esse voca- 
bula correlata; sicut enim patris notio nulla esse potest, si 
filio careat, neque filius habetur sine patre , eadem ratione 
quodvis jus supponit cum legem generalem , quae iilimita- 
tam physicam facultatem circumscribit, tum etiam peculia- 
res efficit respectivas obligationes: itemque quaevis obligatio 

qaaedam jura supponit, quaedam alia jura producit. Enim 
Tero si hos vel illos actus praecipit lex aut vetat , ex. gr. 
si lex edicat, quae ia aliorum proprietate bona sunt, invito 
domino, tibi propria ne feceris, neve laeseris : ergo jus est 
mihi propria facere cetera quae in muudo sunt, vel etiam 
aliena annuente domino. Itemque si lex mihi aliquid facien- 
dum imponit, jus mihi tribuit ad ea omuia media libere po- 
nenda, quae necessaria vel opportuna suut , ut praeceptum 
impleatur. E contra si naturae lex quaedam jura concedit 
homini; ceteris necessario obligationem imponit eadem non 
laedendi, vel tribuendi qaod suum cuique esse debet. Cla- 
vum igitur est, quod passim a moralistis et jurisperitis dici 
solet, jura et obligationes vocabula esse correlata , ideoque 
quod de unius natura praedicatur, alterius naturae respon- 
det; scilicet cujus generis vel speciei sunt jura, ejusdem ge- 
neris et speciei sant obligationes eisdem relativae. 

. Jam vero Deus in bonum cnjusque, et universi generis 
humani quasdam proprietates et jura singulis hominibus at- 
tribuit, eaque sarcta tectaque per naturae legem esse sta- 
tuit. Quae cum ita sint ; tum ia nobis, tum in ceteris ho- 
minibus, tum maxime in Deo omnium bonorum fonte, quae- 
dam jura sunt ; quibus respondent correlatae obligationes. 
Itaque tria officiorum obligationumque genera distinguuntur: 
altera sui ipsius curam respiciunt, et monastica dici solent, 
seu relate ad hominem etiam extra aliorum commercium po- 
situm : altera spectant tranquillam societatis custodiam , et 
socialia officia dicuntur : altera immediate in Dei cultum re- 
feruntur, et theologalia dicantur. 

Cum autem diversa sit jurium natura et in hominibus, 
et in Deo , cumque diversa quoque sit officiorum indoles : 
hinc diversae species et jurium et obligationum ia quavis 
relatione distinguuntur. Quaedam jura cum in hominibus , 
tum in Deo ( nostro tamen concipiendi modo ) sunt conna- 
turalia et ingenita, quaedam acquisita ex jiliquo facto : iliis 
respondent obligationes absolutae , istis hypotheticae. Jura 

jura Dei autem acquisita sunt vel quae ex quibusdam ejus 
operibus ad extra derivantur, utpote ex revelatione, et re- 
demptione; vel quae ex libero hominis actu proveniunt, ex. 
gr. ex voto, el jurejurando. Porro jura ingenita et inalie- 
liabilia in homine sunt ejus vita, membra, libertas, inge- 
neratae animi corporisque vires : quae omqia nobiscum na- 
scuntur. Ea vero, quae sine alterius injuria acquirimus bona, 
utpote occupando aliquam terrae partem , quae in commu- 
nione universali erat , eamque excolendo ad usum vitae : 
itemque animalia , quae ex venatione , aucupio , piscatione 
acquiruntur , et in domesticos usus reservantur ; vel quae 
ex legitimis pactis et contractibus ab alterius proprietate in 
alterum trauseuqt , omnia haec inquam jura hypothetica et 
acquisita vel transfusa appellantur. Itemque facta plurium 
diversarumque familiarum in immediato et assiduo commer- 
cio viventium; associatione, exurgit ex natura ipsa suprema 
auctoritas civilis legislativo, judiciario, et coactivo jure pol- 
lens. Haec Principis jura actus legitimos secum ferunt, quae 
totidem obligationes hypotheticas in subditis producunt. Ita- 
que divina illa facta, vel hominum votum, et jusjurandum, 
vel actus qui dominii proprietates determinant, ve! qui al- 
terius jura in alium transmittunt, vel legitimae potestatis 
imperia, cum jura sint hypothetica, tum hypotheticas obli- 
gationes connalurales habent ; omnis autem iu his legitimis 
lactis obligandi vis nonnisi ab ipsa naturae lege, et a lege 
aeterna producitur, ut superius dictum est; quamquam re- 
late ad diversas regulas, quibus immediate reguntur, diversa 
ratione uominari soleant , utpote ea quae ex dominio pro- 
prietatis, ex pacto, aut voto, aut jurejurando officia deter- 
minantur , naturalia dici consueverunt ; caetcra autem vel 
evangclica, vel canonica , vel civilia appellantur. 

Inspecta quoque diversa obligationum indole, aliae duae 
species distingui debent. Aliae enim negativae sunt, quae sci- 
licet vetant mala, seu injnrias , ex. gr. suicidium , homici- 

dium, bla9phemiam : quae sunt totidem injustitiae species^ 
eaque quae in Deum committitur, impietas proprie appella-? 
tur, quae in alios fiat, injustitia proprie dicitur : quae au- 
tem vel in se vel in sua bona infertur injuria variis no- 
minibus nuncupatur , utpote crudelitas , vel odium sui, vel 
prodigalitas etc. In quavis relatione injuria extiterit , veri 
nominis injustitia vel in se vel in alios vel in Deum cen- 
senda est. 

Aliae obligationes affirmativae jubent bona , quae fa- 
cienda omnino sunt: sicut exigit vel honor Dei, vel neces- 
sitas aut nostra, aut aliena. Ex. gr. animi vitaeque nostrae 
curam habere: actus humanitatis ac beneficentiae aliis exhi- 
bere: religionem excolere , ac pietatis actus edere. Primae 
ergo speciei officia natura sua jubent abstinere, vel cessare 
ab eis actibus, qui aliena jura laedunt; adeoque cum nega- 
tiva sint , obligant sine ulla limitatione , et ut dici solet 
obligant semper et ad semper. Officia autem positiva quos- 
dam peculiares actus certo tempore, modo, ratione etc. per- 
agendos determinant. 

Quibus positis, facile determinari possunt criteria circa 
actualem vim obligandi in praeceptis naturalibus, scilicet U 
qua ratione praecepta moralia cujusvis speciei sint, vim obli- 
gandi de facto primum habere incipiant. 2. qua ratione pei* 
se ipsa et absolute vim hanc amittant. 3. qua ratione quae- 
dam obligationes aliquando relative desinant vel suspendantur: 

Ex iis quae diximus, hoc primum perspicuum fit, quod 
bumana libertas antecedit quascunque morales obligationes 
Sive absolutas sive hypotheticas. Tum quia ut lex moralis 
imponi possit, quae efficiat ut in subjecto extet obligatio con- 
scientiae , ejusque actus imputabiles sint, supponitur idem 
subjectum inlelligentia et libertate praeditum; unde effectus 
isti haberi possint. Tum etiam quia, ut lex applicetur, idest 
realiter existat tamquam vera lex cum sua obligandi vi, ne- 
cessaria est promulgatio et notitia ejus adaequata. 

Itaque lex naturae quamvis in se sit aeterna Dei ordi- 


Digitized by Google 



137 

natio; tamen incipit habere vim legis in tempore : seu non 
existit tamquam lex proprie dicta, nisi post libertatis huma- 
nae usum: scilicet ratione suppositionis, atque ordinis prius 
hominis arbitrium in suo pleno, et libero exercitio est; dein 
accedit lex: et cum adaequata ejus notitia habetur, tunc in* 
cipit vere lex esse. Quod si verum et certum est in quoli- 
bet vel primario vel absoluto legis naturalis praecepto: multo 
id magis patet in hypotheticis. Superius enim diximus, prae- 
ter legis naturae praecepta multa esse de mero consilio ho- 
minis arbitrio permissa: haec autem per quaedam facta, quo- 
rum varias species recensui , posse fieri obligationes legis 
naturalis hypotheticas : in his omnibus humana libertas ante 
illa facta, vel etiam ante factorum certam notitiam, est ple- 
nissime sui juris. 

Igitur homo nulli morali obligationi, nullique imputa- 
tioni subest nisi plene compos rationis fiat , et certam ac 
adaequatam obligationum notitiam assequatur, ideoque pueri 
primum omnia innocenter agunt; sensim vero, quadam levi, 
praecepti opinione accepta, venialiter et pueriliter delin- 
quunt : neque vere et perfectae imputationi subjiciuntur , 
nisi adulta ratio sit, et alicujus saltem praecepti plena cer- 
taque notitia ab eis percipiatur; caetera interim vel ignota 
vel incerta nondum sunt eis lex. Quod autem de pueris et 
adolescentibus dicimus, idem de iis hominibus, qui licet ad 
adultam vel senilem etiam aetatem pervenerint ; tamen vel 
ex naturae imbecillitate , vel civilizaliouis , et educationis 
defectu a puerili sensu non admodum distant. Atque etiam 
si quis adaequatam legis naturae notitiam sit assequutus , 
potest tamen invincibiliter ignorare vel aliquod de praece- 
ptis naturalibus secundariis et derivatis : vel non explora- 
tam eorum applicationem habere. Itemque facta legitima , 
quae hypotheticas obligationes determinant , possunt mullis 
de causis vel ignorari, vel non satis certa, rata, et nota es- 
se : potest ignorari ex. gr. revelationis existentia , vel esse 
ignotum , aut incertum , utrum in contractibus quibusdam 

essentiales conditiones extcnt. Iteraque ignorari vel dubitari 
solide potest de legitimitate supremi imperantis, de legitimi 
Principis imperio, de vero legis ab eo latae sensu , et ex- 
tensione. Quae omnia , si apposita debita diligentia , adh uc 
ignota vel dubia vere sint, hominis libertatem limitibus nul- 
limode costringunt ; quia libertas quoad obligationes prae- 
sertim positivas et hypotheticas potior est in jure. Sit ita- 
que regula haec prima : legem et quaelibet ejus praecepta j nisi 
adaequate nota sint , vim obligandi nullam habere. 

Sicut autem plena praeceptorum cognitio efOcit, ut ea 
in sua obligandi vi, ideoque in vera praecepti ratione ex? 
tent : ita e contrario inculpabilis eorumdem oblivio vim 
obligandi eis adimit , quod et per morbum quandoque fit, 
scilicet per phrenesim, amentiam, ingravescentem aetatem, 
tum etiam et privatim et publice evenire potest per desue- 
tudinem, educationem , uno verbo vel per ignorantiam vel 
per inculpabiles errores diu lateque receptos. Obligationes 
autem ex facto positivo ortae, alio contrario positivo facto 
dissolvi jure meritoque possunt : potest enim qui legem tu- 
lit, commutatis circumstantiis eam abrogare; qui dominium 
proprietatis adeptus sit, idem relinquere et abdicare ; qui 
contractum inierunt, consentientibus voluntatibus ab eo re- 
cedere ; et ita porro : ut enim. IC. Rora, ajunt « Nihil est 
» tam naturale, quam ut eo modo nexa solvantur quo sunt 
» colligata ». 

Praeterea praecepta legis naturalis cum absoluta tum 
relativa haud raro vim obligandi vel amittunt oinnino, vel 
suspendunt ob jurium et obligationum seu potius ob phy- 
sicam rerum aclionumque collisionem et conflictum ; quod 
cum res sit satis salebrosa in morali philosophia, in eaque 
facillime erretur, cumque ad praxim recta de hac re criteria 
pernecessaria sint : hinc diligenter quaedam generalia censeo 
adnolanda, quae satis esse possint ad peculiarium caetero- 
rum casuum solutionem. 

Tunc habetur vera obligationum et respondentium ju- 

rium collisio ac conflictas, cum impossibile sit ut altera obli- 
gatio servetur , quin altera infringatur ; nec jus quoddam 
salvum esse possit, quin aliud pereat. Necessarium, inquam, 
est adeo ut verus conflictus babealur, quod ob circumstan- 
tiarum concursum homo alterutrum efficere debeat, nec ulla 
ei detur facultas ab hoc bivio evadendi; ex. gr. aut moricu- 
dum, aut meae vitae aggressor interimendus mihi sit: aut 
simulanda et neganda vera religio , aut incommoda mulla 
perferenda et vitae cura negligenda : aut revelanda occulla 
alicujus crimina et machinationes, aut innocentium bona, vi- 
ta, fama sine ope deserenda, et alterius libidini relinquen- 
da, et ita de ceteris. 

Jam vero cum absurdum sit, hominem ad impossibilia 
teneri, sequitur in vero duorum praeceptorum conflictu, aut 
neutrum, aut alterutrum tantum vim obligandi babere posse; 
ideoque vel ambo, vel unum saltem hoc in casu cessare, 
vel suspendi. At enim quae et qua ratione in conflictu vim 
obligandi amittunt aut differunt ? Hoc scilicet magnopere in- 
tcrest cognoscere. Animadverteudum itaque primum omnia 
hominis jura, omnesque leges jurium Custodes coordinari iu 
privatorum et commuuitatis humanae bonum, et ad ultimum 
finem qui est vera felicitas. 

In his autem juribus et obligationibus variae et distin- 
ctae species, ac gradus alii aliis superiores et conspirantes 
distinguuntur, ut antea declaravimus. Quae cum ita sint, pa- 
tet legem quamlibet sive naturalem sive positivam non esse 
accipiendam et ponderandam , ut dici solet ad Ultram , et 
juxta verborum sonum; sed ejus spiritus et mens introspi- 
cienda. Namque leges omnes sunt norma , quae media di- 
sponit ad debitum finem. Quare si legis verba cum hac me- 
diorum et finium coordinatione concordant , lex in sua vi 
perstat: sin minus, desinit et nulla fit: unde illud tamquam 
axioma in moralibus esto. Cessante legis fine ; lex ipsa ces- 
sat: sin ipsi ejus fini directe adversetur; lex in oppositam com- 
mutatur. 

Quapropter humani actus , qui per leges reguntur et 
conformantur , cum infinitas propemodum pati possint me- 
tamorphoses , variosque effectus producere , et in diversos 
fines dirigi; ideo dijudicari non debent, una tantum inspe- 
cta eoruin parte, nec ab exlrinseca et materiali, ut ita di- 
cam eorum significatione: sed undique circumspiciendus est 
actus quilibet, et considerandum sedulo est, an finis directe 
intentus cohaereat cum intentione ordinatione et fine legum 
moralium, et utrum media ad eumdem adhibita proporliona- 
ta ac necessaria fuerint. Quare statui debet actus humanos, 
unde duo vel plures effectus producuntur, quorum unum sit 
in intentione agentis , cetera praeter intentionem , speciem 
moralem recipere secundum id quod intenditur ; non au- 
tem ab eo quod praeter intentionem eveniat: ideoque si fi- 
nis intentus honestus sit, et ordinationi legis conformis, me- 
dium autem proportionatnm sit fini , actus censetur hone- 
stus: ceteri vero effectus, qui per se mali forent, cum directe 
non intendantur, sed ex pbvsica et extrinseca rerum colli- 
sione fiant, non vitiant honestatem actus , sed inter infor- 
tunia accensenda , vel alteri imputanda sunt. ( Vide D. Th. 
q. 64 a. 7 in corp. ) 

Quihus positis animadverto : obligationes ( idem dicito 
de juribus correlatis ) quae in conflictu conveniunt, vel sunt 
ejusdem ordinis, et momenti , scilicet vita unius cum alte- 
rius vita, bona fortunae cum bonis aequalibus etc. conflicten- 
tur: vel sunt diversi ordinis et momenti; sed alia aliis prae- 
stant; ex. gr. divina cum humanis, bona spiritualia cum hu- 
jus vitae bonis, jura privatorum cum reipublicae juribus col- 
lidantur. Itemque vel neutrum ex iis juribus et praeceptis, 
qui in conflictu sunt, in aliud tempus differri potest: vel al- 
terutrum saltem moram quodammodo patitur. Ui sunt pos- 
sibiles collisionis casus. Unde tres canones exurgunt. 

1 . « Si inaequalia jura et praecepta inter se conflictentur j 
» quorum nullum in aliud tempus differri possit: minus cedit 
n majori. 

Itaque primariis legis naluralis obligationibus, ct juri- 
bus cedunt secundaria ex. gr. jura humana divinis: utpote 
si impii patris aut magistratus jussio fiat de neganda vera 
religione sub poena fortunarum omnium, vel etiam capitis, 
relinquenda vitae ceterorumque bonorum cura et impia man- 
data proculcanda: obedire enim oportet magis Deoj quam ho- 
minibus. Itemque leges omnes, quae juris positivi dicuntur , 
quaeque versantur circa ea quae de mero consilio per se 
forent; sed, accedente positiva lege, fiunt de praecepto, si 
ob circumstantiarum mutationem conflictentur cum praece- 
ptis naturalibus; omnis eorum obligatio desinit. Quia eo in 
casu non esset amplius materia indifferens et de consilio, quae 
a legitima auctoritate ad praeceptum inflecti et determinari 
jure possit. Idem dicendum de conflictu bonorum tempora- 
lium cum bonis spiritualibus ad aeternam vitam necessariis: 
de conflictu vitae cum membris, vel bonis fortunae; priva- 
tae utilitatis cum reipublicae incolumitate etc. 

2. (i Si aequalia ejusdem ordinis et indolis praecepta in 
» conflictu sint / invicem tolluntur: tunc datur libertas quae in 
quamlibet partem licite converti possit. 

Itaque si mea vita, et alterius; vel mea et aliena bona 
in discrimine posita sint: nec alia mihi sit facultas utrisquo 
subveniendi: jure mea bona servabo , relicta aliorum cura. 
Nec tamen redarguendos; imo tamquam heros laudandus 
ero, si meae vitae curam deserere malim, ut amicum ser- 
vem incolumem. Addubitari fortasse posset, utrum itidem ad 
servanda sua bona, vel ad vitam propriam ab imminenti pe- 
riculo eripiendam, liceat ponere aliquid, unde alterius bona, 
aut vita periclitentur: ut ecce: subita vicini fluminis inun- 
datio minitatur ruinam meo agro meisque gregibus, cujus 
vis, aggere opposito, reprimi possit, sed in alterius posses- 
siones praeceps convertatur; vel aliquis a sicariis ad necem 
conquisitus eorum furori resistere nequeat, sed in currum 
desiliens possit, concitatis equis, vitam servare per unicam 
et angustam viam, quae ei praesto sit, in qua forte vel sc- 

nex invalidas, vel pneri ludentes commorantur. Itaqne vel 
caedes a latronibus ei forti animo toleranda, vel innocentes 
illi conterendi sunt; et alia similia. Quibus generatim re- 
spondeo; si bona ejusdem ordinis sint, si verus conflictus 
adsit, vel ex physicarum legum collisione, vel iniqua aut 
stulta alterius voluntate exortus; cum actio nostra duos ef- 
fectus producat, scilicet et nostram tutelam , quam directe 
et tantummodo intendimus, et alienam ruinam, quae praeter 
intentionem nostram eveniat; ea actio nobis tamquam iniqua 
imputari non debet. Neque ob hanc luctuosam rerum angu- 
stiam deserere cogimur curam propriae vitae, ceterorumque 
bonorum: quia plus tenemur nostrae vitae consulere, quam 
alienae. Utimur igitur hoc in casu jure nostro: ideoque alio- 
rum perditio, vel infortunio, vel eorum ignaviae, aut mali- 
liae attribuenda. 

» 3. Si alterum praeceptum moram nullam patiatur; alterum 
» differri in aliud tempus possit; istud , durante conflictu , suspen- 
» ditur et cedit alteri, licet minoris , imo infimi gradus sit ». 

Etenim ut ait Genuensis (Diceos. p. 1. c. 5. §. 17.) qui 
hoc differt non eximitur a lege : at alterum praeterire est 
legem infringere. Quapropter in eo casu lex utrumque tue- 
ri potest , unum in ipso necessitatis articulo , aliud neces- 
sitate et conflictu transacto ; ita si a me depositum repetas 
ea in circumstantia , cum mihi moriendum sit , si id red- 
dam: tibi autem nullum vitae discrimen immineat: tuum jus 
eo temporis articulo suspenditur. Cum autem omnia jura , 
quibus respondent obligationes aliquid faciendi , absque ulla 
temporis limitatione, sint ejus generis, quae differri possint: 
et ea quae inducunt obligationem non faciendi, moram nul- 
lam patiantur; recte docent theologi , leges vetantes in con- 
flictu praevalere debere praecipientibus in quovis ordine et 
relatione. Lex cole Deum externis actibus est secundi gene- 
ris ; alia, ne occidas pertinet ad primum. Ea igitur in ma- 
nifesto vitae discrimine licite differtur, 

Haee generalia de varia indole et vi obligationum mo- 

ralinm ct jurium bene retinenda sont : maximo enim usui 
erant in determinandis particularibus officiis, ut in Tracta* 
tu II passim apparebit. 

APPENDIX 

Disquisitio critica 

de primo moralia cognoscendi principio. 

"Disseruimus in hac prima parte de supremo legis natura- 
lis principio, quod vocant principium constitutivum , princi- 
pium cogens, quo intelligimus causam realem , a qua ori- 
ginem et vim obligandi habent naturae praecepta, quaeque 
ut demonstratum est, nulla alia potest esse, quam « ratio 
et voluntas Dei ordinem naturalem hominis proprium conser- 
« vari jubentis perturbari vetantis ». 

Praeter hoc constitutivum principium moralium disciplina- 
rum cultores, Germani prae ceteris Grotio posteriores, summo 
studio, et subtili indagatione perquisierunt, primum moralia 
cognoscendi principium; id autem intelligunt principium lo- 
gicum, scilicet propositionem quamdam, ex quaj ad quid obli- 
gati simus j illico appareat ( Heinec. ) : quapropter oportere, 
ajunt, ut hoc principium sit primum, neque ullo alio ante- 
cedenti indigeat, quo demonstretur, vel cui tanquam fun- 
damento referatur et innitatur; itemque unicum , verum, om- 
nibus hominibus evidens , et adaequatum , uno verbo intel- 
ligunt propositionem generalem immediate notam in se tanquam 
axioma, ex qua veluli radice omnia ' et sola juris naturalis ca- 
pita vel ultro fluant vel facile deducantur. Hinc mentis aciem 
acuerunt, et totis ingenii viribus id perscrutati sunt; ac pe- 
ne innumera, et inter se discrepantia effata protulere, unum- 
quodque tanquam primum, unicum, omnibus evidens, ct adae- 
quatum cognoscendi principium proponentes, quisque de sua 
inventione contentus, et triumphans. (1) 

(1) Vide Schwarz Institutione* J. P. universalis naturae et gen- 

Itaque si hoc principium cognoscendi necessarium phi- 
losophiae moralis fundamentum haberi debeat, ut illi putant, 
timeo, ne scientia ista, in qua excolenda philosophi omnium 
aetatum pracstantissimi tantopere insudarunt, et praeclaris- 
sima ediderunt opera, adhuc tamen inter desiderata ponen- 
da sit. Quid igitur hac de re sentire debemus ? Equidem 
paucis mentem meam aperiam. 

Certum est in qualibet scientia, (non solum in iis scien- 
liis, quae seposita reali objectorum existentia, in abstractis 
tantummodo conceptibus versantur, sicut mathesis pura; sed 
etiam in- iis quae de mundo physico et morali disserunt ) 
abstracta et generalia principia necessaria esse. Mera facto- 
rum cognitio, et expcctatio casuum similium, quos alias ex- 
perti simus, non est rationalis et scientifica ; nisi enim per 
reflectionem a concretis proprietates quaedam abstracte con- 
siderentur et inter se conferantur, nullae regulae, nulla crite- 
ria efformari possunt, nec artes ullae, aut scientificae theo- 
riae haberentur. Caeterum notiones abstractae et generales 
praesupponunt concretorum notitiam, unde per analysim se- 
cernantur, et abstrahantur. Ex quibus nonnullas summas et 
extremas ontologicas veritates, ut alibi animadvertimus, illi— 
co cujusque hominis mens attingit, scilicet ideam quantita- 
tis geometricae, et arithmeticae, et ideam entis infiniti, quae 
humanae reflectioni obviae sunt et universae cum physicae 
tum morali degendae rationi singulis hominibus sunt perne- 
cessariae. Principia autem ista, quae omnes, ut ita dicam , 
saltem in semine norunt , et quibus ad vitae usum semper 
utuntur, a praestantioribus ingeniis excoluntur in scientiis 
abstractis et onlologicis, quae summam quidem mentis hu- 
manae dignitatem faciunt; attamen pro certo habendum est, 
quod sicut notiones abstractae et generales a concretis et 
particularibus derivantur, ita per se nullius rei existentiam 

fiam p. 1. tit. 2. instruet, 3 - vide Heinnecinm Elem. J. N. et G. 1. 1 
c. 3 - Vide Genuensem de principiis Juris naturalis 1. i c. 8 usque ad 
c. 14 aliosque passim. 

et nataram , demonstrare valent ; quae nonnisi ex facto et 
experientia determinari potest, ad qnam recte instituendam 
necessario adhibendae sunt notiones abstractae et generales; 
sed quae ex factis bene eruantur, iisque penitissime inhae- 
reant: si enim in immensa possibilium sphaera mens evaga- 
tur, entia realia eorumque usus ab oculis nostris evanescit. 

Cum itaque morum scientia reales et concretas homi- 
num obligationes exhibere debeat , non ex meris abstractis 
principiis ea repeti potest; sed indiget notionibus concretis 
circa hominis facultates, indigentias, sociabilitatem. Quapro- 
pter abstractae notiones justitiae et honestatis, per se solae, 
exhibere tantum possent onlologicam quamdam disceptatio- 
nem de justo et honesto: nunquam tamen ostenderent pecu- 
liaria hominis officia, quae ex sedula observatione ejus na- 
turae per sensum intimum investigandae et ex accurata ana- 
lysi propensionum et relationum , quas erga ceteros homi- 
nes habet, determinanda sunt. Non potest igitur haberi prin- 
cipium unicum, abstractum, per se notum, ex quo solo omnia 
morum praecepta veluti corollaria deducantur. Sed si ali- 
qua erit propositio, quae cuncta officia brevi complectatur, 
exhibeatque ; haec potiusquam primum et fundamentale co- 
gnoscendi principium in philosophia morali, erit ultima scien- 
tiae hujus inquisitio, et complementum, quo particularium 
omnium officiorum, diversarumque specierum, et axiomatum 
minorum ae mediorum series pedelentim evoluta quasi in com- 
pendio exhibeatur, et universae disciplinae unicum critcrium 
sub oculis ponatnr. 

Hinc facile patet, qui fieri potuerit, ut tot et tam in- 
ter se discrepantes prodierint generales propositiones, una- 
quaeque ab auctore suo veluti unicum et primum cognoscen- 
di priucipium exhibita: illae enim nihil aliud sunt, quam ul- 
tima redactio, et consequentia doctrinarum, quas longa me- 
ditatione evolverant, et tanquam signum seu character et les- 
sera opinionum , systematum , et sectarum philosophicarum, 
quibus studuerint et imbuti fuerint. 

10 

Et re quidem vera, ut sensualistas praeteream, qui eum 
omnes juris naturae nervos inciderint, et nihil in natura ju- 
stum aut injustum esse comminiscantur, sed quasvis mora- 
les differentias ex hominum institutis et legibus repetant ; 
consequenter ponunt « quod legislator praecepit, id pro bo- 
» no ; quod vetuerit id pro malo habendum » ( Hobbius ) 
vel impudentius quoque « quidquid libet, licet » et alia hu- 
jusmodi: ut praeteream quoque traditionalistas similesque phi- 
losophos , qui plus minusve jus inveniendae veritatis menti 
humanae denegantes pro criterio moralia cognoscendi aut di- 
vinam revelationem sive scriptam sive traditam, aut commu- 
nem sensum statuunt: nonnulla dicam de ceteris philosophis, 
qui et jus in natura esse , et per rationem legis naturalis 
praecepta dignosci posse, profitentur. Unde pateat ex varia 
eorum indole et philosophandi ratione etiam varia criteria 
moralitatis edita fuisse. 

Itaque philosophi isti vel methodum analyticam rei syn- 
theticam secuti sunt. Analysis quidem, si recte instituatur , 
et adaequate perficiatur, unam tantum viam, unum scopum 
ac terminum habere debet; synthetica vero methodus in ge- 
neralibus et possibilibus occupata , nullis limitibus circum- 
scribitur. Hinc qui methodo abstracta delectantur varia mo- 
ralia criteria ad libitum ponunt, omnia quidem in se vera, 
sed nimis a rerum naturae applicatione remota. 

Quod enim quaeso ad justitiae , et honestatis normas 
inter homines dirigendas vel exhibendas juvare possunt illa 
effata scholasticorum , aut platonicorum , et cartcsianorum, 
aut rationis purae defensorum ? « Quod bonum faciendum j 
malum vitandum » vel « aeternam Dei legem servato » vel » 
Deum sequere , ejusque attributis vitam compone » ? Vel haec 
» ordinem custodi » veritatem realem serva : rerum relationes 
ne perturbes. Clariorem, credo, lucem effundent, qui ex tri- 
pode kantiano pronuntiant « pure rationabiliter age » age 
juxta ideas rationis purae » illud semper in agendo dictamen 
teneto quod fieri possit lex universalis ; vel normam eam ha- 

betoj qua» evenire postit lex physica pro universis entibus ra- 
tionalibus ! i *. ' . 

Quid de ceteris variis propositionibus dicendum quae 
ab analysi derivatae sunt? Qui ex felicitate recte considera- 
ta officia deducere volunt , seu ( ut recentiores ex Germa- 
nia loqui amant ) quibus eudemonismi theoria placet, ii vel 
immediate cum WolGo asserunt « quae te statumque tuum 
perfectiorem efficiunt j facito : ea autem , quae te statumque tuum 
reddunt imperfectum caveto » Yel qui ex mutua socialium 
officiornm exhibitione maximam utilitatem singulorum deri- 
vare censent, ii proclamant » Societatis ingenio humano con- 
venientem custodiam » vel » cuilibet homini , quantum in se , 
colendam essej et servandam socialitatem « vel » neminem in- 
nocentem laeseris j si feceris in integrum restitue » et his similia. 

Quae postrema effata, et alia variatis vocabulis, re ta- 
men idem referentia , ii tradunt etiam qui ad gratuitum 
virtutis amorem omnia officia adducunt sive stoici, sive sen- 
timentalistae, sive alio nomine censeantur : bi enim purum 
philantropismum vel societatis tranquillae custodiam , vel 
communem humani generis felicitatem in agendo nobis pro- 
ponendam dicunt , et quidquid huic nobili sentiendi , aut 
censendi rationi conforme sit, quamquam utilitati nostrae re- 
pugnet, io virtutibus habendum esse, quidquid ei oppona- 
tur, vituperandum. Quae quidem maximi facienda sunt, et 
ad ethicum criterium exhibendum propius accedunt. Sin au- 
tem a nobis quaeratur, quod optimum et adaequatum ethi- 
cae criterium seu compendium censeri debeat, reponam non 
aliunde hoc derivari recte posse, quam ex iis, quae de na- 
turali hominum statu, de naturalibus moralibus differentiis, 
deque earum constitutivo principio demonstrata sunt. Haec 
enim omnia jam in hac prima parte ad multa moralitatis 
criteria determinanda nos nitro duxerunt : et ad alia quo- 
que determinanda in secunda parte deducent , scilicet de 
boni et mali moralis notione , de virtutibns et vitiis cum 
in genere tum in specie, de variis actionum humanarum fi- 

nibus, dequc summo hominis bono et felicitate. Interim ve- 
ro dicam , generaliter moralium officiorum conceptum , ac 
rectum et adaequatum eorumdem epilogum ex ipso princi- 
pio constitutivo erui debere. Si enim hoc nullum aliud esse 
potest quam « ratio et voluntas Dei ordinem naturalem ho- 
« minibus convenientem conservari jubentis perturbari vetantis » 
necessario sequitur, quamcnmque actionem, vel dictamen, 
quod naturales proprietates et relationes a Deo constitutas, 
et absoluto ejus imperio munitas servat, justum honestum- 
que esse, quod eisdem adversatur, iniquum et turpe : sive 
aliis aequipollentibus vocibus dicere possumus <i jura cu- 
ci jusque sive mundi Imperantis ao Domini, sive sui , sive 
« aliorum cum privata, tum publica singulis sua praestato 
« integra; nullius laedito : qui secus fecerit, huic nec vita 
« vitalis sit , nec divinas effugiat poenas necesse est. Haec 
n divinae mentis lex , haec praepotentis Dei atque rerum 
« naturae vindicis sanctio n. Haec autem omnia id tandem 
innuunt, ut in omnibus humanis actibus ordo amoris serve- 
tur, quae virtutis brevissima et vera definitio est. Quare 
boc criterium ethicum apprime cohaeret cum iis, quae di- 
vinus legislator de hominum officiis sententiam rogatus sa- 
pientissime respondit « Diliges Dominum Deum tuum ex to- 
» to corde tuo, et in tota anima tua, et in tota mente tua: 
» hoc est maximum et primum mandatum : secundum au- 
» tem simile est huic ; diliges proximum tuum sicut teipsum. 
» In his duobus mandatis universa lex pendet ». 

Qui enim Deum super omnia diligit, is in se ipso or- 
dinatus est, cum suo ultimo fini inhaereat; Deique suprema 
jura veneratur et servat : is quoque ceteros homines ad Dei 
imaginem et similitudinem factos, et ad eundem finem coor- 
dinatos diligendo recte adversus alios se habet, nulliusque 
proprietates putat esse violandas , et pro virili in quemvis 
humanitatis, ac beneficentiae officia elargitur. « Omnis ergo 
« lex in uno sermone impletur ( dicam cum Paul o) diliges 
« proximum tuum sicut teipsum « plenitudo legis dilectio », 

Hoc autem, non tamquam principium cognoscendi et de- 
monstrandi singula hominum officia habendum puto; sed ve- 
luti optima redactio, compendium, summa legis , ut apposite 
in Div. Literis hujusmodi dilectio dicitur » ocjacKBfoikoaaaig 
ra 'jcp.fi u recapitulatio legis. 

PARS SECUNDA 

DE ACTIBUS HUMANIS. 

SECTIO UNICA 

Otum in prima generalis hujus tractatus parte de iis omni* 
bus, quae legem et obligationem moralem spectant , satis, at 
arbitror, disseruerim; superest modo ad plenam moralitatis 
ideam enucleate tradendam , ut in secunda hac parte lo- 
quar, de actibus humanis, qui sub regimine et cognitione 
obligationis moralis fiunt. Itaque primum disseram de natura 
actuum humanorum; tum de objecto ; tandem de eorumdem 
qualificatione et specificatione. De natura , inquam , sed du- 
pliciter: etenim humani actus bifariam considerari possunt, 
scilicet physice , inquirendo quae sit eorum natura per se 
inspecta ; moraliter, si hosce actus consideremus cum rela- 
tione ad legem moralem, qua reguntur et modificantur, ex 
quo imputabilitatis criteria determinantur. Nihil autem de 
hac morali actuum humanorum indole noveris , nisi physi- 
cam eorumdem naturam perspectam habeas; de utraque igi- 
tur nobis distincte disserendum. Dein vero de objecto seu de 
finibus agam, ac praesertim de ultimo et supremo hominis 
fine. Unde denique rectam notionem boni , et mali moralis 

virtutis et vitii, cum in genere tum in specie dilacidc de* 
finire licebit. 

CAPUT PRIMUM 

DE ACTIBUS HUMANIS PHYSICE CONSIDERATIS. 

J^\.ctus humani ii proprie dicuntur , qui fiunt ab homine , 
idest qui per liberum arbitrium ab eo eliciuntur. Status au- 
tem animi, in quo passive se habet, vel ejus actus mere spon- 
tanei, licet in homine sint, ei tamen non imputantur, ne- 
que humani appellari solent. Caeterum perceptiones, deside- 
ria, affectiones quaevis excitant in animo nostro activitatem 
spontaneam, motus instinctivos et indeliberatos: libertas au- 
tem nonnisi in has perceptiones et commotiones animi sive 
directe sive indirecte suum imperium exercere valet. Cum 
igitur perceptibilitas j et spontaneilas praebeant libertati ma- 
teriam, ut ita dicam, et instrumenta, quibus sublatis nullos 
foret in homine liberi arbitrii usus: hinc qui indolem liber- 
tatis ej usque usum percipere velit, eum necesse est de hu- 
manis affectibus et motionibus ideam claram et distinctam 
habere. 

Ne autem in hac per se satis ampla et perdifficili dis- 
quisitione aliena quoque immisceamus, notandum est , cum 
de humanis affectibus, et de animi permotionibus praesertim 
indeliberatis agitur, vel eorum indolem et naturam intrinse- 
cam considerari posse, quatenus sunt animi modificationes ; 
vel ea quae sunt iis extrinseca: scilicet si primum conside- 
rentur effectus j quos illi in hominis corpus producere so- 
leant , utpote cum « Ora ipsa cernimus iratorum , aut eo- 
» rum qui aut libidine aliqua aut metu commoti sunt; quo- 
» rum omnium vultus, voces, motus, statusque mutantur ». 
(Cic. de Off. I. 1. c. 29.). Tum etiam si inspiciamus quo- 
modo ex varia hominum constitutione, temperamento, aetate, 
eeterisque loci, temporis, consuetudinis, educationis adjun- 
ctis diversi affectus excitentur et alantur. 

Jam vero primi generis tantam inqaisitio ad philoso- 
phiam moralem, quae de exemplari a Bacone nominatur, pro- 
prie pertinet: reliquae vero aliarum disciplinarum proprium 
objectum sunt, scilicet medieinae , rhetoricae, atque etiam 
ethicae applicatae, quam Baco georgica animi dixit, nec non 
politicarum institutionum. Itaque pauca illa quidem et bre- 
via, sed re uberrima hac in re aphorismata dedit Hippocra- 
tes in opere de aere , aquis, et locis quae ad valetudinem re- 
ferantur. Aristoteles autem 1. 2. Rhetoricorum , ut oratorem 
in pertractandis animorum commotionibus instruat, de prae- 
cipuis affectuum generibus agit, accurate et acute statuens, 
qua ratione diversis animi commotionibus diversi homines 
facile afficiantur , et erga quos ita affecti esse soleant , et ( 
quas ob res. Nisi enim hanc practicam affectuum notitiam 
perfecte calleat orator , et nisi hominum mores et animos 
penitus cognitos ac tractatos habeat, jejuna exilisque tota 
ejus oratio fiet (1 ). Itidem sapientissimi philosophi hanc pra- 
cticam humanorum affectuum cognitionem ad nobilissimum 
finem converterunt, ad mores inquam emendandos, et vir- 
tutes promovendas, rati « inutile fere esse » ( ut ait Aristo- 
teles ) « virtutem nosse, acquirendae autem ejus modos, et 
» vias ignorare: nec de virtute tantum, qua specie sit, quae- 
» rendum esse; sed et quomodo sui copiam faciat ». 

Caeterum perutilem hanc moralis philosophiae partem , 
quae cum nostra de exemplari morum institutione penitissi- 
me copulatur, praetermittere hoc loco cogimur, ct nonnisi 
quaedam principaliora ejusdem et generalia aphorismata da- 
bimus, ubi in particularibus officiis tradendis de animi cul- 
tura disseremus. De qua nobilissima philosophiae moralis di- 

(1) Cic. de Oret. 1. 1 o. 12. 

« Qui» enim nescit maximam vim existere oratoris in hominum menti- 
» bus vei ad iram, aut ad odium et dolorem incitandis; vel ab hisce 
» iisdem permotionibus ad lenitatem raisericordiamque revocandis? Qua- 
» re, nisi qui naturas hominum, vimque omnem humanitatis, causasque 
» eas, quibus mentes aut incitantur, aut inflectuntur, penitus perape- 
» xerit, dicendo quod volet perficere non poterit ». 

sciplina, vehementer mirari et dolere Baconem novimus (1. 7 
de Augm. Scient, c. 3. ), eam in corpus doctrinae nondum a 
philosophis redactam esse, eamque inter desiderata ponit; et 
pro more suo scientiae hujus extruendae adumbrationem sa- 
pientissime tradit: cujus praeclara monita et praecepta uti- 
nam mihi contingat aliquando dedita opera prosequi ! Sed de 
hoc alias: nunc primum examen de affectibus, quatenus sunt 
animi humani modificationes, quod in praesentiarum res no- 
stra tantum postulat, diligenter instituamus. 

ARTICULUS I. 

De animi humani affectionibus. 

Distinguunt raetaphysici animi humani perceptibilitalem 
quo in statu passive se habet, ab ejus activitate , sive spon- 
tanea sive libera. Jam vero omnes humanae affectiones quam- 
quam intime et immediate copulentur cum activitate animi 
nostri, tamen nonnisi ad passivitatem et perceptibilitatem re- 
ferri debent. Itaque in sequenti articulo de duplici illa acti- 
vitate, nunc de perceptibilitate disseram. 

Animus noster vel percipit sensationes, et ideas quales 
in se sunt, sine ulla cum aliis associatione et relatione; vel 
percipit quarumdam idearum ligamen ac relationem ; et in 
utroque casu varia ratione afficitur. Jam vero in hoc perce- 
ptionum genere, quibus idearum rerumque associationem et 
relationem sentimus, comprehenduntur illae quae desideria ap- 
pellantur, quaeque sunt causa immediata activitatis spontaneae 
et voluntariae animi nostri, et diversimode modificata con- 
stituunt, ut ita dicam, emporium affectuum et permotionum 
animi humani, quas Graeci ncc^rj vocant, nos vulgari nomine 
passiones. Itaque in primis desiderii natura examinanda est. 

Omitto nonnullorum philosophorum non admodum aptas 
et claras definitiones, qui ajunt desiderium esse inclinationem 
animi in quoddam objectum j vel propensionem seu conatum in 

perceptionem praevisam : non enim desiderii nataram defini- 
tiones hujusmodi demonstrant, sed tropicam locutionem prac- 
seferunt a rebus materialibus depromptam. (Vide Galluppiuin 
Elementi di Fil. To. 5. c. 2. §. 9. e 10.). Ut desiderii natu- 
ra intelligatur, ejusdem genesis attente investiganda est. Si 
supponamus hominem in primo gradu existentiae suae, qui 
unam vel plures eodem instanti sensationes gratas vel in- 
gratas percipiat, is necessario vel gaudet vel dolet: cum au- 
tem ignoret , utrum eae cessare possint , et sibi invicem 
aliae aliis succedere ; nullius quidem desiderii capax foret. 
Verum experientia doctus de varia sensationum et idearum 
serie ac successione, deque causis, quae illas in animum in- 
gerunt , tunc memoria ipsi revocat in mentem statum animi 
praeteritum, atque imaginandi vis eadem objecta grata, vel 
ingrata, quae alias expertus est, ei repraesentat ; si mu! que 
possibilitatem aut etiam probabilitatem ejusdem vel similis 
status futuri: atque bine desiderium enascitur. Igitur in de- 
siderio est perceptio mixta, qua animus eodem tempore af- 
ficitur modificationibus gratis et ingratis , easque mutabiles 
noyit , scilicet aut dolet de praesenti statu (sive ob caren- 
tiam alicujus objecti boni, sive ob praesentiam objecti mali) 
aliamque meliorem conditionem exoptat; utpote sitiens cum 
cyatum aquae desiderat, qua sitim restinguat , eodem tem- 
pore et de praesenti ariditate dolet, qua male afficitur , et 
cupide intuetur perceptionem gratam status futuri, ubi sperat 
refrigerium aquae, qua hausta satisfactus quiescat; itemque 
aegrotus praesenti morbo confectas vehementer cupit vale- 
tudinem. Aut contra prospero statu gaudens, uti qui optima 
fruilur valetudine, desiderare potest hujusce boni conserva- 
tionem , considerans faciles humanae vitae casus. Sunt igi- 
tur, ut ajebam, in quovis animi desiderio perceptiones gra- 
tae et ingratae una cum idea earumdem relationis et muta- 
bilitatis. Atque istae perceptiones sunt conditiones necessa- 
riae, et tamquam elementa, unde desiderium enasci possit : 
desiderium autem nihil aliud est quam appetitio boni cujus- 

dam cum apprehensione et aversatione oppositi aut relativi mali: 
scilicet aut appetitio consequendi boni cujusdam absentis et 
possibilis, remota praesenti molestia : aut appetitio conser- 
vandi bonum praesens cujus amissio probabilis censeatur. 
Itaque appetitio boni idest amor , et aversatio mali idest o- 
dium; nec non spes et timor in quovis desiderio reciprocan- 
tur. Attamen objectum primarium et ultimum cujuscumque 
desiderii semper est vel status vel res aliqua, quae accom- 
modata videatur ad praesentem dolorem leniendum, ad indi- 
gentiam et vacuitatem animi nostri adimplendam: uno ver- 
bo objectum desiderii cujusvis est semper bonum apprehen- 
sum veluti nostrae respectivae indigentiae aptum: Ita ut illi 
ipsi qui adversa et noxia sibi comparant, falsa utilitatis opi- 
nione illusi ad ea rapiantur. ( Tullius De finib. 1. 5. c. 10. ) 
« Neque enim si nonnulli reperiuntur, qui aut laqueos aut 
» alia exitia quaerant, -aut ut ille apud Terentium, qui de- 
» crevit, tantisper se minus injuriae suo gnato facere (ut ait 
» ipsi) dum fiat miser; inimicus ipse sibi putandus est. Sed 
» alii dolore moventur, alii cupiditate; iracundia etiam multi 
» efferuntur; et cum in mala scienter irruunt, tum se opti- 
» me sibi consulere arbitrantur: itaque dicunt nec dubitant: 
Mihi sic usus est: tibi ut opus est facto , face 
Quare tamquam axioma a moralistis habetur, hominem neces- 
sario bonum in genere appetere: non quod bonum hoc in ge- 
nere tanquam aliquid reale per se ipsum expeti possit, cum 
sit mera nostrae mentis abstractio; sed quia nihil homo in 
singulis suis desideriis, nisi quod aliqua specie boni reprehe- 
senlatur, appetat, vel appetere possit. 

Jam vero si bonum quod appetimns consequamur, sa- 
tisfacti quiescimus , et habetur desiderii expletio ac termi- 
nus, in quo animus gaudet; et status iste pro diversa animi 
modificatione, appellatur voluptasj fruitio , laetitia > gaudium 
exultatio. (Vide Tullium Tuse. I. 4.) Adempta autem spe sa- 
tisfaciendi desiderium, vel alia quavis ratione illud leniendi, 
lassus animus cura confectus stupet; atque hic quoque statos 

pro diverso aegritndiois gradu, et affectibus diversimode no- 
minatur, scilicet tristitia, afflictatio, lucius, angor, molestia, 
et similia. 

Caeterum cum inter vitae hujusce terminos et in hac 
rerum humanarum vicissitudine nulla detur certa securitas, 
nullum bonnm perfectum : e contra nullum sit malum , cui 
aliqua spes et levamen esse non possit; sequitur, stultis tan- 
tummodo et depravatae mentis hominibus accidere posse vel 
laetitiam et voluptatem gestientem et se efferentem insolen- 
tius: vel desiderium inexplebile , et aegritudinem premen- 
tem ac desperatam sine ulla rerum expeclatione meliorum : 
nunquam vero id contingere posse sapienti, qui cum maxi- 
me secundae sunt res, tum maxime secum meditari solet quo 
pacto adversam aerumnam ferat, et cui certum est « aequam 

«...i.. rebus in arduis servare mentem , 

» non secus in bonis, ab insolenti temperatam laetitia. » 

Nulla igitur vel maxime aerumnosa miseria unquam spe 
destituitur; nulla prosperitas humana sine timore. 

Spes autem et timor , quibus omnia hominis desideria 
acuuntur, similem indolem habent; spes enim est opinio ex- 
plendi desiderium : timor opinio impendentis mali, vel ut alii 
definiunt aegritudo quaedam ac mentis trepidatio causa instan- 
tis periculi. 

Itaque utraque haec affectio est opinio appropinquantis 
boni vel mali. Quo probabilior percipitur in timore mali 
adventatio, et quo gravius id ac intollerabilius putatur, eo 
major timoris vis et conturbatio fit: viceversa juxta majorem 
probabilitatem consequendi boni , majoremque boni concu- 
piti excellentiam , spes augetur. Timoris igitur vel spei in- 
tensitas proportionalis est magnitudini , et probabilitati vel 
mali vel boni appropinquantis ; et utriusque rei apprehen- 
sioni seu opinationi. Quodvis teterrimum malum ne mini- 
mam quidem animi trepidationem excitaret, nisi ejus gravi- 
tas perciperetur, vel si optime ea perspecta sit, improbabile 
tamen censeatur. Quamvis maxime formidandum mihi foret 

incendio domi meae conflagrare, vel ejus ruinis obrui; tamen 
cum satis remota et improbabilia haec pericula putem, dulcis 
mihi fit domestica commoratio, neque alibi securior placidos 
somnos sequerer. Pueros aliquando in maximis periculis ver- 
sari ludentes videmus : vel cum nulla est timoris causa tre- 
pidare et expavescere, monstra sibi et formidanda mala fin- 
gentes. Igitur duae istae animi affectiones non tam ex obje- 
cti natura, quam ex subjecti opinione et indole dimetiri de- 
bent; non absoluta eorum vis est, sed relativa ad personae 
cujasque animadversionem et sensibililatem. In quo ( ut ea 
praeteream, quae ex educatione et consuetudine accedunt ) 
magna etiam physicae corporis conformationis , et naturalis 
indolis habenda ratio est: idque in reliquis etiam affectunm 
speciebus considerandis. Cum enim adeo intimum animi cor- 
porisque commercium sit, ut alterius modificationes in alte- 
rum relativos effectus usque producant; nec ulla auimi affe- 
ctio et cogitatio vel suscipi vel retineri ac perfici possit 
sine corporis ministerio : cumque corporis machina in sin- 
gulis hominibus varie conformata : et varia sanguinis , hu- 
morum , nervorum ( qui sunt immediata sensationum in- 
strumenta ) ceterorumque materialium qualitate , propor- 
tione, et forma contemperata sit ; necesse est, diversis ho- 
minum temperamentis , diversa , ut ita dicam , susceptibili- 
tas , diversaque moralis indoles respondeat. Apposita autem 
et distincta de hisce rebus consideratio ad ethicam practi- 
cam , ceterasque disciplinas quas superius recensui proprie 
pertinet. (Yide Jo. Gottl. Heineccii Elementa phil. rationalis 
et moralis p. 2. sec. 2. ). 

Haec satis dicta sint de desiderii natura, ceterisque ele- 
mentis, quae in eo insunt, et inter se reciprocantur; deque 
ejusdem objecto idest bono in genere. Tot autem sunt hu- 
manarum affectionum seu desideriorum species , quae pro 
objectorum particularium, et relationum diversitate inter se 
differunt, ut impossibile prorsus sit eas recensere. Hoc unum 
adnolandum censeo , hominem non solum physica bona ut 

reliqua animantia sentire et appetere , verum etiam intelle- 
ctualia : quare humanas omnes affectiones bifariam distribui 
debere reperitur: unum genus est , quod omnia bona phy- 
sica vel ad individui conservationem vel ad speciei huma- 
nae propagationem pertinentia comprehendit , et appetitus 
sensitivus appellatur ; alterum quod in veri investigatione , 
in rerum harmonia , et honestate versatur , et appetitus ra- 
tionalis nomine designatur. 

Porro desideria quaelibet, si vehementiora sint et prae- 
valentia, solent etiam nominari animi permotiones et pertur- 
bationes , vulgo passiones , id quod Graecis no&Yj. Cum au- 
tem haec affectionum vis per repetitionem actuum humano- 
rum plerumque efficiatur; hinc passionem definiunt multi phi- 
losophi desiderium vehemens per habitudinem animo inhaerens. 
Quamquam haec vis ct constantia in desideriis uno tantum 
actu existere aliquando possit, tam ex personae indole, quam 
ex natura objecti concupiti. Uno oculorum intuitu Dantes 
Beatricis , Petrarca Laurac tanto correpti amore fuere , ut 
ejus vim tempus quidem augere, nunquam vero delere po- 
tuerit: quare simplicius et rectius passio definiri potest de- 
siderium vehemens animo inhaerens. 

Quae cum ita sint , falsa omnino censenda Stoicorum 
sententia est, qui cum passiones animi permotiones rationi et 
naturae contrarias esse dixerint; consequenter docuerunt, om- 
nes hasce animi affectiones , utpote per se malas , non eas 
temperandas vel circumcidendas vel amputandas, ut peripa- 
tetici putabant; sed evellendas animo et extraheudas penitus 
esse, iisque omnibus sapientem vacare oportere. Enimvero 
passio quaelibet, si in se ipsa consideretur , nihil aliud est 
nisi vehemens desiderium animo inhaerens: desiderio autem es- 
sentialis est boni alicujus appetitio, et mali eidem contrarii 
aversatio. Uno verbo quaelibet passio vel amor est vel odium, 
et in ultima analysi nonnisi amor propriae felicitatis est. At- 
qui amor propriae felicitatis essentialis est creaturae ratio- 
nali; quod autem illi essentiale, id nec rationi nec naturau 

contrarium dici, neque evalli ullo pacto potest: falsa igitur 
est Stoicorum doctrina. « Purga ergo ( dicam cum Augusti- 
:> no Enarr. 2 in Ps. 31. n. 5) amorem tuum: aquam flu- 

» entem in cloacam converto ad hortum Numquid 

» vobis dicitur nihil ametis ? Absit. Pigri, mortui 

» eritis, si nihil ametis ». Scilicet objectum verum et utile 
nostris desideriis proponendum , eorumque impetus nimios 
reprimendos , vel socordiam excitandam , vera affectionum 
humanarum rectio admonet. Sicut enim passiones sine ac- 
curato regimine sunt teterrima malorum omnium causa; ita 
nulla ars, nulla scientia, nullum bonum inter homines esset, 
sublato humanae activitatis fonte, qui sunt amores animique 
nostri desideria. 

ARTICULUS II. 

De animi humani activitate spontanea et libera. 

§. I. De activitate spontanea. 

jP raeter facultatem sentiendi impressiones objectorum ex- 
ternorum, et percipiendi rerum ideas earumque relationem, 
intditivo sensus intimi testimonio certi quoque sumus de ani- 
mi nostri activitate. Duplicis autem generis haec activitas est, 
accurate distinguenda ; alia mere spontanea dicitur, alia li- 
bera : illa in homine quidem excitatur et movetur, sed ejus 
activitatis principium a natura est ; hanc vim in se homo 
sentit , eaque oblectatur et sponte ducitur : altera Yero ab 
ipsa hominis persona elicitur et imperatur, eique jure impu- 
tatur. Neutra ad actum descendit, nisi sensatio vel idea vel 
notio quaedam praecesserit : hinc tanquam axioma a meta- 
physicis ponitur, voluntatem non ferri in ignotum ; nil volitum, 
quin praecognitum. 

In quolibet autem desiderio objectum concupitum plus 
minusve distincte percipitur, et appetitionis motus illico, et 
semper excitatur , atque in illud fertur. Sunt autem quae- 

dam primae animi motiones indeliberatae, quae praecedunt 
quamcanque objecti grati aut ingrati cognitionem, vel admo- 
dum vaga ea est. Nunquam tamen isti motus producuntur, 
nisi aliqua praecesserit sensatio, aut idea, quae sit causa im- 
mediata excitans motum quemdam , qui fertur in objectum 
bomini nondum cognitum, sed a naturae Auctore praeordi- 
natum. Ita infantulus vix in lucem editus, quamvis sua mem- 
bra eorumque usum ignoret; tamen stimulo famis incitatus 
quaerit matris ubera , multos mirabilesque motus elicit ad 
lac, quod non antea gustaverat, sugendum et degtutiendum: 
aliaque bene multa considerari possent cum in infantulis , 
tum in adultis hominibus, quae peropportune fiunt, sola na- 
tura duce , quin praevideantur effectus et objecta , quibus 
respondent. Quarum rerum exempla in ceteris quoque ani- 
mantibus passim videmus , quae vel doloris , vel voluptatis 
stimulo impulsa peragunt mirabilia multa , quorum praevi- 
dentia et consilium nonnisi in summi Conditoris mente est. 
Jam vero motus isti spontanei ab aliquo stimulo excitati, qui 
diriguntur in objectum animali peropportunum, quin ab eo 
objectum ipsum et ejusdem opportunitas praevideatur, instin- 
ctus primitivi appellari solent. In reliquis omnibus motibus 
spontaneis, qui a desideriis excitantur, voluntas fertur in cer- 
tum praecognilumque objectum; bi tamen specie non differunt 
ab illis: in utrisque enim eliciendis non hominis arbitrium, 
sed natura operatur. Itaque quot sunt desideriottutU species, 
totidem recenseri possent instinctuum species, iisdemquc fer- 
me nominibus designari. Verum simplicius in duas classes 
eos distinguo, scilicet in animalem seu physicum j\ !et rationa- 
lem seu moralem. Praeter animalem instinctum, qui tendit in 
objecta materialia et concreta, alium etiam praestantibrem in 
homine esse, qui in objecta intellectualia dirigitur, distinctum 
omnino a physico et animali instinctu, hominemque natura sua 
duci ad cognitionis et scientiae acquisitionem, cujus prima- 
ria quaedam ontologica principia illico mens humana attin- 
git; nec non sensum appetitionemque ei esse in rerum har- 

nioniam, pulchritudinemque idealem, ut dici solet; hunc denique 
rationalem instinctam vel maxime excellere in ordine morali 
agnoscendo et adamando ; instinctive enim omnes justitiam 
honestatemquo sentire, ad eamque appetendam et sectandam 
naturae impulsu moveri; ab inhonestis autem et iniquis acti- 
bus, magis etiam quam ab iis rebus quae corpori nocitura 
sint hominis animum abhorrere et refugere , haec inquam 
omnia in prima parte abunde declarata, et demonstrata sunt. 

Itaque existit in homine duplex haec vis instinctiva, du- 
plici quasi suae vitae rationi respondens , animalis et ratio- 
nalis: rationalis autem, si in veri investigatione versetur bo- 
nus sensus; si in pulchritudine ideaii , bonus gustus; si de- 
nique justitiam honestalemque respiciat , sensus moralis ap- 
pellari solet. Hujusmodi vires instinctivae , ut superius di- 
ximus, quasi inertes sunt, nisi aliqua sensatione , vel idea, 
vel desiderio provocentur , qua posita conditione , illico et 
sponte moventur. Quia homo essentiali propensione et amore 
ad felicitatem tractus, statim ac intuetur quoddam objectum 
suae naturae conveniens et gratum, subito motu in illud ap- 
petendum rapitur; secus autem refugit. 

Igitur percipere et sentire objectorum sive sensibilium, 
sive intellectualium qualitates, easque desiderare, et sponta- 
neos motus gratos vel ingratos habere, per se nec malum est, 
nec in nostra libertate positum. Ut enim inquiebam propen- 
sio ad felicitatem necessaria nobis est, quae, data occasione, 
illico sese exerit. Itaque omnia humana desideria, omnes isti 
subiti et spontanei motus sunt totidem rivuli ex amore pro- 
priae felicitatis manantes. Merito igitur motus isti passim 
dici consueverunt spontanei , indeliberati , naturales j primi mo- 
tus , vel primo-primij et similiter , aliquando etiam animales 
et mechanici praesertim si sermo sit de instinctu physico. 
Qui omnes a naturae Auctore dati , singuli ad bonum ten- 
dunt. Siquidem instinctus animalis ad individui et speciei 
humanae conservationem pertinet; rationalis vero aut ad ve- 

ritatis cognitionem, ant a<T bonarum artium culturam , aut 
ad morum disciplinam ordinatur. 

Sunt autem certi fines humanis desideriis et permotio- 
nibus hisce spontaneis a ratione praescripti, inter quos ab 
homine continendi sint , de quibus suo loco agam. Interim 
vero animadvertere est, naturali sensu de bis etiam limitibus 
omnes homines admoneri; ex eo quod inter ipsos instinctus 
accidit naturalis collisio, quae impedit, quominus alter alteri 
praevaleat: unde efficitur lex conservationis, compensationis, 
et aequilibrii, tum singulis hominibus, tum humanae socie- 
tati conveniens (1). 

(1) Che nell’ uomo un istinto spesse volte si trovi in opposizio- 
ne e contrasto con un altro istinto, questo 6 un fatto di sperienza uni- 
versale, e d’intimo sentimento incontrastabile. L’ istinto spirituale che 
mi porta ad amare ed a procurarmi 1’acquisto delle scienze nelle quali 
trovo la felicitS dei mio spirito, soffre il contrasto dell’istinto animate, 
che fugge la fatica e la noja dello studio. Anche in queste cose puramen- 
te naturali si veritica il detto di s. Paolo (ad Gal. V. 17) : caro concu- 
piscit adversus spiritum, spiritus autem adversus carnem-, haec enim sir 
bi invicem adversantur E lo Spirito S. dice: corpus quod corrumpitur 
aggravat animam, et terrena inhabitatio deprimit sensum multa cogi- 
tantem ( fiapien. IX. 15 ) 

Tai conflitto fe di un vantaggio grandissimo ali’ uomo. Un istinto 
serve di compeuso all’altro per formare un certo equilibrio.e per di- 
riger l’uomo accertatamente al suo fine. ColTistinto animale Dio prov- 
vede alia conservazione, diiesa, e ben esser fisico d’ogn’uomo in parti- 
colarc. Ma per questo solo si formerebbe nella societa un egoismo di- 
struttore, Ogn’individuo tirerebbe tuito a se, e tutto vorrebbe per se 
solo, nieute pensando agli altri Viene ora l’istinto spirituale, e portan- 
do 1’uomo ad acquistarsi la stima e la benevoleuza degli altri, lo stimo- 
la a tutte le opere di beneficenza, alie imprese di coraggio, aH acqui- 
sto delle cognizioni, alia perfezione delle arti, e in somma a tutto ci5 
ehe pn5 essere di piacere e di ajuto ai suoi simili. Ecco spento cosi 
Tegoismo nocivo, e formato un vincolo che unisce gli nomini in dolce 
soei eti. Ma l’istinto spirituale lascia ungran vuoto nell’uomo. I/ogget- 
to circa il quale si occupa questo istinto' e al quale tende, come al mez- 
zo prossimo per acquistar felicita, k la stima degli altri uomini. In tutti 
gli atti meramente interni, e in tutte le azioni segretamente fatte, tace 
l’istinto spirituale. Potrebbe dunque l’uomo, seguendo 1’istinto animale, 
essere in segreto ingiusto, barbaro, traditore, mentitore ecc. senza con- 
trasto dell’istinto spirituale-, poichAle azioni segrete, non essendo note 
agli altri, non possono procurare negli altri nfe lode n£ biasimo. Parta 
allora con voci assai distinte 1’istinto morale, e tormenta il cuore con 

Ceterum perspecte cavendum est , ne forte putemus , 
hunc rationalem instinctum vcluti certum homini dirigendo 
ducem a natura datum esse, cujusmodi sunt mechanicae, et 
organicae leges saxo , et plantae ; aut ceteris animantibus 
physicus instinctus. Hunc autem errorem diligenter jam re- 
futavi demonstrans contra sentimentalistas , moralem sensum 
regulam moralem esse non posse; quod pari tnodo aliis quo- 
que instinctus rationalis spccicbus aptari debet Maximae 
tamen utilitates inde in hominum vilam derivantur. In pri- 
mis enim vires istac tamquam semina et fundamenta vitae 
rationalis et moralis hominis animo ingeneratae efficiunt, ut 
prima quaedam crilcria logica, acsthetica, et moralia firma et 
perspecta sint omnibus, quae si sequantur, nunquam aber- 
raverint: sin autem opinionum commentis tnalaquc consuetu- 
dine a recta via declinaverint, ab erroribus paulatim natu- 
rali ista vi revocentur. Historiam philosophiae, bonarum ar- 
tium, et rerum omnium humanarum erroribus turpissimis , 
levitatibus, et falsis dogmatibus refertam videmus; attamcu 
aberrationes istae temporariae sunt, et instabiles , nec lon- 
gam successionem habent; interim vero prima et instinctiva 
illa veritatis critcria in tanta opinionum caligine remanent, 
ct aliquando reviviscunt, simulque ea omnia recte a veteri- 
bus excogitata ct inventa in suum splendorem majori etiam 
cum emolumento revocantur. Opinionum enim commenta delet 
dies: naturae judicia confirmat. 

Praeterea quoad moralem sensum , de quo praecipue no- 
bis ratio habenda est; licet iste per se, et gcncratim loquen- 
do non sit regula moralis, qua justum ab injusto, honestum 

acutissimi rimorsi , siccht trova 1’ uomo la sua felicili piuttosto nel 
bene chc nel inale operare, anche in segreto. Di piU 1’istinto spirituale 
porta alFecccsso nel voler procacciarsi la stiroa altrui, e grandeggiar so- 
pra tutti. Si adoperano percift mezzi ingiusti; dove mancano i pregi rea- 
li, si chiama in ajuto la finzione, e 1’ipocrisia. Questo vizio detestabile 
quanto fe frequentet comune ! fistinto morale grida fortemenle contro 
questo vizio, e non lascia godere in quiete il piacere di quella st ima , 
cbe si & procacciata senza meritarla ( Gianvincenzo Bolgeni Diss. sopra 
gli atti umani P. 1. C. 9 $. 4.) 

a turpi discernatur ( sensus enim hic quamvis in se rectus 
et in rectam viam impellens; potest tamen obscurari ac de- 
pravari ); nihilominus incidunt aliquando tempora, cum nulla 
alia prudentior praesto sit regula praeter hanc instinctivam 
sensus moralis vocem. Id autem contingit in omnibus illis 
casibus, in quibus subita opera necessaria est , ucc conce- 
ditur consilio tempus ; uno verbo in casibus verae legum 
ct jurium collisionis. Sicut enim instinctus animalis a subi- 
to et imminenti vitae discrimine mirandum in modum na- 
turae ope nos eripit; ita etiam moralis sensus rerum angu- 
stiis vehementissime excitatus hominem ad agendum deter- 
minat: quem naturae impulsum, si diligenter postea ad exa- 
men revocabimus, nunquam a recto tramite aberrasse repe- 
riemus. Nisi autem dicere velimus hominem in maximo mo- 
ralis vitae negotio vel omni prorsus regula destitutum re- 
linqui, vel ad impossibilia obligari; vel eum, qui a naturae 
Conditore hominis animo inditus est, moralem sensum homi- 
nem ipsum in angustiis positum ad iniqua et inhonesta im- 
pellere , quod nefas dictu est ; concludamus oportet, in iis 
rerum circumstantiis, in quibus nulla vel minima examinan- 
di et tranquille deliberandi facultas nobis conceditur, licite 
et recte nos agere, si quod nobis moralis sensus, seu ut dici 
solet, bonus et communis sensus suggerit, id ultro sequamur. 

Passim autem sensus iste moralis unicuique maximo usui 
est in rebus gerendis, dummodo recta ratione diu excultus, 
et prudenti exercitatione sit informatus. Tunc ille jure fit nor- 
ma et regula moralis recte agendi. Cum enim rationalis sen- 
sus ad rectum habitualiter conformatus sit, evenit, ut dc re- 
bus etiam gravissimis quae in deliberationem cadunt, celerri- 
me ct compendiario judicium feramus, quin a nobis ipsis, qua 
ratione id fiat, in praesentia animadverti possit: et quid agen- 
tium vel omittendum sit de quaque re nobis proposita, sine 
ulla errandi formidine, evidenter sentiamus. Exemplo sit me- 
dicus hippocratica sapientia apprime instructus, et in noso- 
comiis, atque in omni morborum et aegrotorum genere di- 

ligenti cara dia multumque versatas ; si forte ei occarrat 
aegrotus gravi et multiformi morbo correptus , saepe icta 
oculi absqae alia dabitatione persentit veram morbi cansam 
sub variis et repugnantibus symptomatibus latitantem , cui 
apposito opportuno remedio, ceteri quoque illius morbi effe- 
ctus evanescunt, et infirmus mirifice convalescit. Hujusmodi 
tactus seu oculus j seu genius medicus, qui dicitur (de quo 
ne ille quidem, qui eum sentit, rationem sibi dare potest , 
et si eumdem ad examen revocare velit, facile depravat) est 
effectus diuturnae experientiae et disciplinarum , quae vim 
illam naturalem et instinctum, ut ita dicam, medicum con- 
formarunt et perfecerunt. Idem dicatur de tactu legali in ju- 
dice et jurisperito, de recto sensu ad perdifficiles casus sol- 
vendos, et ad optima consilia suggerenda in doctore morali, 
de genio militari in excellentibus imperatoribus, de tactu po- 
litico j et oeconomico j de exquisito gustu in bonis artibus etc. 

Quisque autem facile perspicit , esse quidem e natura 
vim, et praedispositionem ad baec omnia excolenda et facti- 
tanda, qua praesentimus veritatem, pulchritudinem, hone- 
statem; attamen perfectio istius gustus vel tactus vel moralis 
sensus etc. in scientiis , in bonis artibus , in quibuscnmque 
rebus peragendis nonnisi a recto rationis usu, et a diutur- 
na ac diligenti experientia repetenda est; qua aptitudo illa 
naturalis facilitatem et rectum habitum induit. Quo adepto, 
etiam sine actuali examine et longa ratiocinatione , certus 
quisque moraliter est, recte prudenterque se gerere, dum 
sensum hunc rationalem, bono habitu conformatam veluti re- 
gulam tenet. 

§. II. De activitate libera. 

Haec censui sufficentia de activitate spontanea quae di- 
cerem; nunc autem multo plura dicenda forent de praecel- 
lenti illa hominis activitate , qua constituitur arbiter ele- 
ctionis, et eligens operationis ; ipsaque ejus mens actionis fotis 
est et origo. Cum autem hujus libertatis natura et existculia 

in psycologia contra fatalistas dedita opera declarata et de- 
monstrata sit ; hinc praecipuas tantum notiones ad imputa- 
bilitatis crilcria recte determinanda prorsus necessarias, hic 
tanquam aphorismata puto esse revocandas. 

In statu perceptibilitatis animus passive se habet : in eo 
enim sensationum , idearum , et desideriorum modificatio- 
nes tantummodo in se animadvertit ac percipit. Perceptio- 
nes autem sunt conditio necessaria, adeo ut voluntas homi- 
nis moveatur: quia voluntas non fertur in ignotum. Verum, 
posita cujuscumque objecti grati aut ingrati notione, animus 
ad felicitatem natura sua necessario tendens, primos ac spon- 
taneos voluntatis motus, qui omnem deliberationem praeve- 
niunt, illico experitur. In his autem omnibus natura agit in 
hominis animo , neque ullum vel minimum libertatis indi- 
cium habetur : imo positive sentimus nos aliunde affici et 
trahi, nec posse aliter sentire ac percipere ab eo quod actu 
sentimus ac percipimus; neque in nostra potestate esse ha- 
bere vel non habere motus spontaneos praesentibus deside- 
riis respondentes. 

Cum autem variae ideae obversantur animo , et varia 
atque inter se diversa, vel opposita desideria, ac subiti illi 
voluntatis motus excitantur; in hoc desideriorum et appeti- 
tionum conflictu homo plenum rationis usum adeptus, suique 
compos ac vigilans, tunc vere se liberum sentit, scilicet nulla 
praeconceptorum motivorum vi necessario determinari ad hoc 
vel illud ; sed posse indifferenter et indiscriminatim aliud 
prae alio eligere , aut oppositum velle , aut omnia quoque 
respuere. Ideoque indifferentiae libertas haec praestantissi- 
ma hominis potentia solet appellari, caque definitur « pote- 
« stas volendi aut faciendi id quod actu nec volumus nec 
a facimus; aut nolendi nec faciendi, quod in praesentia vo- 
te lumus, aut facimus ». (1) 

(1) « Dominium quod habet voluntas supra suos actus, per quod 
« in ejus est potestate velle et nolle , excludit determinationem ad 
« unum » (S. Thomas 1. 1 contra gentes c. 68. n. 6. } « Potentia vo- 

Ut autem hujus facultatis indoles et proprii actus ac 
limites distinctius declarentur tria considerari debent, nem- 
pe animi $usj)cnsi<> , deliberatio t ac deterumalio. In deside- 
riorum conflictu animus suspensus aliquantulum remanet , 
scilicet sentit desideriorum oppositionem; et ancipites volun- 
tatis appetitiones ac motiones: hinc incipit libertatis domi- 
nium : potest enim vel in suspensione diutius haerere , vel 
nulla rerum animadversione facta , illico suspensionem ab- 
rumpere, seseque ad aliquid determinare, vel tandem oppo- 
sita motiva expendere potest, idest deliberare , ut quod opti- 
mum factu sit videat, et si velit consulto eligat , atque ita 
per suam liberam electionem sesc ad unum determinet. 

Ut igitur libertas locum habere possit, non solum ne- 
cessc est, ut menti praesto sint saltem duae ideae diversae, 
aut duae alicujus objecti qualitates, in quibus deliberatio in- 
stitui possit; verum etiam requiritur plenus rationis usus et 
actualis animadversio. Eteninl « radix libertatis est voluntas 
ii sicut subjectum, sed sicut causa est ratio: ex hoc enim 
u voluntas libere potest ad diversa ferri, quia ratio potest 
» habere diversas conceptiones boni u. (S. Thom. 1. 1 q. 27. 
a 1. ad 1.) Quoties vero ratio in mente perfecta est, et in 
pleno suo exercitio , toties libertate arbitrii homo pollet ; 
idcoque « necessc est quod homo sit liberi arbitrii ex eo 
» quod rationalis est ». (S. Thom. I. P. q. 83. a. 1.) Homini 
igitur vigilanti passim exercendae libertatis occasio datur. 

Ceterum in libertatis usu probe distinguendi sunt actus 
mere interni ab externis. Potest e. g. homo sesc ad aliquam 
meditationem determinare, dicens intra se, volo meditari boc 
vel illud theorema euclidianum, et hinc tantummodo internis 
animi facultatibus utens integram demonstrationem percur- 
rere. Omnes isti actus mere interni sunt, et eliciti dicuntur; 
actus autem libertatis externi , a mente et voluntate homi- 

« luntatis, quantum in se est, indifferens est ad plura; sed quod deter- 
« minate exeat in hunc actum vel in illum, non est ab alio determinan- 
« te, sed ab ipsa voluntate » (Idem 2sent. d. 39 q. 1. a 1) 

nis imperantor illi quidem , ideoque imperati nuncupantur , 
sed « mediante alia potentia exercentur, ut ambulare et lo- 
ce qui, qui a voluntate imperantur, mediante potentia motri- 
» ce i» (ait laudatus doctor). Itaque cum usus libertatis in 
rationis usu consistat, idest in actibus mere internis; sequi- 
tur nulla externa vi ct causa intercipi aut cogi posse liberum 
hominis arbitrium, nisi indirecte, scilicet usum rationis au- 
ferendo. Vis externa nonnisi effectus externos, seu actus ex- 
terne a voluntate imperatos cogere potest: possunt enim pe- 
des ambulare cupientis compedibus constringi, vel os loqui 
volentis obstrui. 

Quamquam imperium libertatis directum et immediatum 
intra hos limites concludatur; attamen ejus influxus indire- 
ctus ac mediatus latissime patet; ita ut fere omnia, quae in 
homine sive interna sive externa fiunt, licet natura sua ne- 
cessario eveniant, nihilominus debeant ipsi homini tamquam 
auctori tribui. Status perceptibilitatis ct spontaneitatisj ut sae- 
pius dictum est, necessitatis legi subjacet: cum enim natu- 
ra omnibus animantibus sensum et motum dederit j et cum quo- 
dam appetitu accessum ad res salutares ^ a pestiferis recessum ; 
hinc posita alicujus objecti sive boni sive mali perceptione, 
impossibile est, ejusdem qualitates et appetitiones ac motus 
spontaneos, qui in objectum illud illico diriguntur, non sen- 
tire, nec habere. Quomodo igitur, inquies, hac perceptiones 
et appetitiones, quarum homo non est arbiter et causa, dici 
possunt liberae eique imputabiles ? Hac possunt jure libe- 
rae appellari , sed mediate ct in causa , vel etiam indirecte ; 
non autem semper. Quod ut recte intelligatur , animadver- 
tendum est, hominem rationis compotem et experientia do- 
ctum causas rerum videre, carumque progressum , et con- 
sequentia cernere ; idque cum in rerum naturalium et ex- 
ternarum cursu, tum in associatione et successione idearum, 
quas memoriae mandaverit. Praeterea multa praesto sunt ho- 
mini media sive per potentiam motriccm , et per corporis 
membra, queis sibi comparet et admoveat suis sensibus, vel 

ab eis removeat ea objecta , o quibas sensationes praevisae 
excitentur; sive per animi facultates memoriam et imaginem 
praeteritorum et absentium sibi reprehesentare possit. Qui- 
bus positis, concludi debet, quod omnes illae perceptiones, 
et animi corporisque spontaneae permotiones , quas homo 
praeviderit, ct tunc cum praevidebat , in ejus potestate et 
arbitrio erat vel ponere vel removere earumdem causas; quam- 
vis necessariae sint eo ipso actu , quo easdem sentit , aut 
sponte agit; tamen mediate et in causa sunt liberae. 

Praeterea multa nobis eveniunt ab objectis externis vel 
improviso et casu quodam, quin a nobis ulla ratione prae- 
videantur; saepe etiam multas futuras sensationes et permo- 
tiones praevidemus , quae nobis invitis , a causis externis 
excitandae sint. Eadcmqne est ratio idearum et phantasma- 
tum mere internorum , quae sine opera nostra a memoria 
revocantnr et imaginandi vi effinguntur in animo. Haec et 
effectus immediati inde profluentes neque in causa, neque ia 
se libertati hominis tribui possunt. In his autem non solum 
datur usus libertatis directae in homine rationali , suique 
compote , quatenus libere potest vel consentire iis affectio- 
nibus suam voluntatem determinando, vel ab eis dissentire; 
verum etiam quia ipsa sensationum, idearum, et appetitio- 
num perduratio et vis saepius indirecte vel imminui vel au- 
ferri penitus potest , aut removendo eausas praesentes , aut 
sensus nostros comprimendo, aut mentis attentionem in alia 
objecta sive materialia , sive intellectualia convertendo , ia 
iisque magna animi vi inhaerendo: tunc enim vel cetera eva- 
nescunt omnino, vel saltem levissima, et contemnenda fiunt. 
Quae si animi remissione facere negligimus, fortuitae illae, 
vel quoquo modo necessariae affectiones, appetitiones, ae per- 
motiones noslra culpa perseverabunt, ac suam fortasse vim 
augebunt. Igitur hae perceptiones raotusque spontanei indi- 
recte liberi forent. 

Ex hoc directo et actuali, vel indirecto et in causa li- 
bertatis imperio summi momenti veritas deducitur, quam per- 

specte Malebranchias adnotavit, scilicet, hominem ideo er- 
rori obnoxiam esse, quia liber est: hinc illa huic intime con- 
nexa, maximique usus in philosophia morali distinctio erui- 
tur inter errorem et ignorantiam vincibilem aut invincibilem, 
de qua mox suo loco disseremus. 

CAPUT II. 

DE ACTIBUS HUMANIS MORAL1TER CONSIDERATIS 

,A.d moralitatem actuum humanorum constituendam non so- 
lum libertatem indifferentiae necessariam esse in homine, ve- 
rum etiam adaequatam legis moralis notitiam rebus agen- 
dis applicatam in 1. parte hujus tractatus demonstratum est: 
ea enim definitur uniformitas vel difformitas actuum liberorum 
cum lege morali. Jam vero hanc practicam cognitionem obli- 
gationum moralium per dictamen conscientiae adipiscimur; id- 
que duplicis generis est, vel antecedens vel consequens. Illud 
actionem antecedit, docetque quid faciendum aut vitandum 
sit, quid honestum, quid turpe: alterum autem post actionem 
factam decernit , utrum recte an secus se gesserit homo , 
utrum et qua ratione ei tribuenda, et imputanda sit actio. 
Itaque primum de conscientiae dictamine antecedenti disse- 
ram; tum de dictamine consequenti et imputatione. 

ARTICULUS I. 


De antecedenti conscientiae dictamine. 

^lonscientiac dictamen antecedens (1) definitur» actus in- 

(i) Conscientiae dictamen solet etiam nuncupari solo conscientiae 
nomine; quae moralistarum appellatio confundenda non est cum con- 
scientia proprie dicta, de qua Melaphysici disserunt; haec enim est t'n- 
timus sensus , seu actus ille mentis nostrae, quo animadvertimus exi- 
stentiam et qualitates nostrarum perceptionum et actuum internorum 
in quo neque error neque dubitatio ulla dari potest, sed habetur in- 

» tellcctus, quo judicamus aliquid hic et nunc agendum vel 
» omittendum esse tamquam bonum aut malum morale » ; 
igitur hoc mentis nostrae judicium supponit et continet co- 
gnitionem obligationis moralis et actionis propositae notitiam 
cum suis omnibus circumstantiis, nec non collationem actio- 
nis ejusdem cum obligatione recte institutam. Etenim si di- 
cerem: non licet mihi hanc Titii pecuniam usurpare; io hoc 
judicio ferendo ncccssc est , ut mihi perspecta sit lex illa 
quae vetat, nc quis aliena, invito domino , propria faciat ; 
itemque cognoscere debeo, pecuniam illam esse Titii , sibi 
eam retinere statuentis, vel saltem non constare de ejus vo- 
luntate, quasi mihi eam donare velit. Itaque in quovis con- 
scientiae dictaminc ratiocinatio instituitur, quae simpliciter 
per syllogismum reddi potest , cujus major propositio est 
lex; minor est definitio actionis, quae in deliberationem ca- 
dit; consequentia est conscientiae diclamcn, quo concludimus 
utrum actio proposita facienda vel omittenda sit. Hanc ra- 
tiocinationem per omnes suas partes aliquando distincte pro- 
nunciamus, utpotc si dicerem: depositum reddi debet domino 
illud repetenti: atqui haec pecuniae summa, qnao a domino 
Cajo repetitur, est meae fidei in depositum credita: ergo ea 
Cajo reddi debet. Saepius vero implicite loquimur, vel per 
entymema, vel per propositionem causalem etc. Verum omnes 
vel rudiores homines in proferenda sententia de justitia vel 
injustitia alicujus actus, etiamsi uno tantum vocabulo utan- 
tur, scilicet, heu nefasl Absit j non licet , licet j aequum est etc. 
tamen singulas ratiocinii partes persentiunt, et tenent; adeo 
ut si callide quemvis interroges , unamquamque syllogismi 
propositionem tibi singillatim respondebit. Ut cum e. g, vil- 
licum videas asellum sibi commodatum amico suo redden- 
tem, et dicas: cur ei das asinum ? Illico respondebit ; quia 


tuitiva evidentia snmmaque certitudo : quin imo sensus hic est cete- 
rarum cognitionum et certitudinis cujusvis principium ac fundamentum: 
quod nullo pacto dici potest de conscientiae dictaminc. 


Digilized by Google 



171 

illius est, qni mihi gratis commodavit: et si insistas quae- 
rendo ; qaaenam ratio sit, qua velit commodatum reddere; 
ridebit, credo, quasi tute ignores id, dc quo ne pueruli qui- 
dem dubitant, reddendum unicuique quod suum est. 

Quare concludi debet, legem naturalem esse eam quidem 
primigenium justitiae , honestatisque fontem , ac supremam 
actuum humanorum regulam, attamen remotam', conscientiae 
vero dictamen regulam proximam esse, et conditionem omni- 
no necessariam, sine qua actus humani nec morales nec ira- 
putabiles forent. Etenim actus moralis et imputabilis est actus 
liber legi cognitae conformis aut repugnans, scilicet aetns ille, 
quo homo eligens vel respuens objectum aliquod, cognoscit 
ejusdem honestatem vel turpitudinem , idest uniformitatem 
vel dilTormitatcm cum lege morali. Jamvero haec cognitio 
particularis dc qualitate morali actionum ct objectorum de 
quibus dcliheramns, nonnisi per dictamen hoc haberi potest: 
ea autem deficiente , impossibilis est deliberatio ct electio 
moralis : eligi enim non potest quod penitus ignoratur : in 
quo autem deest potestas deliberandi ct eligendi, in eo actus 
humani nec morales , nec imputabiles esse possunt. Actus 
inquam humanos, scilicet etiam illos, qui in se ct sub aliquo 
respectu liberi sunt, sed libertate tantum physica; quemad- 
modum si quis libere eligat, seseque determinet ad mandu- 
candum cibum, vel potionem aliquam sumendam veneno in- 
fectam, dc quo nulla suspicio ei sit, atque inde moriatur : 
nemo certe dixerit eum sibi mortem inferre voluisse; quia 
nullo modo eligere potuit venenum, quod penitus ignorabat; 
quamquam sub respectu boni vcl raali physici in eo plena 
libertas fuerit, atque etiam libertas moralis relate ad legem 
abstinentiae ct sobrietatis : quoad legem vero particularem 
suicidium vetantem, nec libertas electionis nec imputatio lo- 
cum habet. Nulla enim imputatio esse potest , ubi non est 
libertas seu voluntatis electio; nulla autem deliberatio et ele- 
ctio datur, ubi motiva non adsunt ; scilicet non solum ubi 
omnino desunt motiva , verum etiam ubi motiva non per - 

ctpiuntur ab eligente : etenim objecta non morent hominis 
voluntatem, nisi ejusdem qualitates actu percipiantur (1). Ita- 
que nisi lex jubens aut vetans ab agente cognoscatur ; aut 
cum lex cognita ei est, non itidem perspecta sit applicatio 
legis huic vel illi actioni per conscientiae diclamen facta , 
nulla in his casibus erit imputatio moralis. Stat igitur quod 
initio ajebam regulam proximam et necessariam actuum hu- 
manorum esse dictamen conscientiae. 

Nemo de bac evidentissima veritate nisi jansenianus so- 
phista dubitabit. Verum ut difficultates erroresque, qui oc- 
currere possunt, scite praecaveamus et explanemus, animad- 
vertendum est , nou aliam quidem esse posse regulam pro- 
ximam actuum humanorum, nisi conscientiae dictamen; dum- 
modo vero sit rectum et firmum; scilicet judicium hoc de 
actus individuaiis honestate aut inhonestate recte instituatur, 
et vere certeque concordet cum lege morali: tunc enim ha- 
betur recta legis applicatio, et regula proxima plene conso- 
nat cum suprema et primigenia humanae vitae regula, cum 
lege inquam morali. 

Ceterum non ita semper se res habet , imo persaepe 
contingit , ut vel addubitemus de rerum agendarum aequi- 
tate, vel falso etiam de iis judicemus. Cum enim dictamen 
conscientiae non contineat propositionem intuitive evidentem, 
sed cum sit consequentia ex instituta ratiocinatione descen- 
dens; hinc patet, omnes illas causas , quae homines in du- 
bitationes et errores in ceteris ratiociniis inducere solent , 
naturalem mentis humanae brevitatem, oblivionem, inadver- 
tentiam, insita praejudicia, difficultatem recte ratiocinandi , 
pigritiam, affectionum et passionum impetum, quae in mo- 
ralibus praesertim judicia mentis perturbant, ac depravant , 
omnes inquam hasce dubiorum et errorum causas efficere , 
ut in dictaminibus moralibus deducendis saepissime vei du- 

(1) « Actus judicantur secundum voluntatem agentium ; voluntas 
» autem movetur e re ap prehensa .... et secundum hoc qualificatur et 
» speci (icatur actio ». S. Thomas in c. 14. ad Romanos. 

bia mens haereat, vel facile erret. Quapropter, nemine con- 
tradicente, conscientiae dictamen dividitur in dictamen rectum 
seu verum , si cum lege perfecte concordet ; erroneum seu 
falsumj si ab ea sit difforme: itemque firmum seu certum di- 
citur, si quamcumque rationalem errandi formidinem exclu- 
dat; secus dubium et incertumj in quo majores vel minores 
probabilitatis gradus haberi possunt. Quae cum ita sint, duae 
summi momenti quaestiones dijudicandae occurrunt. Quae- 
ritur 1. quid censendum sit de homine, qui agit cum falso 
conscientiae dictamine; 2. quae sit regula certa recte agen- 
di, quando habetur dictamen dubium. 

Quoad primum dico, duplici modo dari posse falsilatem 
in dictamine morali; vel quia sit praeter , vel quia sit con- 
tra veritatem legis. Est praeter legis veritatem , cum quis 
censet actum aliquem esse obligatorium, de quo tamen nulla 
revera extet legis praeceptio: contra autem veritatem legis 
judicat, qui indifferens et libertati permissum putat, quod 
a lege omnino jubetur, vel quod prohibetur, id licere arbi- 
tratur aut etiam hominis officium censet. Jamvero perfacilis 
et evidens quaestionis dijudicatio est quoad eum, qui vel actum 
aliquem, qui indifferens per se foret , lege praeceptum pu- 
tans, eumdem studiose facit: aut viceversa, qui .firmum sed 
quacumque ratione falsum conscientiae dictamen habens, con- 
tra illud agit. Quamquam enim in utroque casu erretur; ta- 
men in primo intentio agentis recta est, in secundo prava: 
alter fungitur officio boni viri , et virtuti ejus actio impu- 
tatur: quia legem, quam putat esse, sequitur , et legislato- 
rem reveretur; alter vero peccat ; eligit enim id quod pro 
certo habet esse vetitum, ideoque quamvis materialiter nul- 
lam particularem legem violet , quae revera non extat , ta- 
men legislatoris auctoritatem contemnit, ejusque voluntas for- 
maliter violationem praecepti diligit, et criminis reus effici- 
tor ob generalem ordinis moralis contemptum. Enimvero tam- 
quam axioma illud S. Thomae habendum est , actus judica- 
ri secundum voluntatem agentium ; voluntatem autem moveri e 

re apprehensa , ct secundum hoc qualifcari , vel specificart a- 
clionem. 

Tota igitur difficultas in hoc consistit , utrum nempe 
excusari, aut etiam faudi cl virtuti tribui unquam possit actio 
illius, qui dum violat aliquam legem quam ignorat, per fal- 
sum conscientiae dictamcn putet rem honestam agere , vel 
etiam, si velis, officio suo fungi arbitretur. Si quis e. g. pu- 
taret ad infamiam aliave infortunia vitanda licitum honestum- 
que esse sibi mortem consciscere, suicidii ne crimine reus 
esset, violentas in se manus inferendo? Atque ita porro de 
innumeris aliis, quae contra honestatem justitiamque natu- 
ralem, vel contra positivas leges cum falso conscientiae di- 
ctamine fieri possunt, addubitatur an unquam et qua ratio- 
ne actio per se mala excusari possit, ita ut agenti nullimode 
crimini, sed aliquando etiam laudi imputetur. Ratio dubitan- 
di ex eo est, quod in his casibus regula proxima actuum 
humanorum, seu dictamcn conscientiae, opponitur regulae re- 
motae, idest legi. 

Hujus quaestionis solutio ex alterius quaestionis solu- 
tione pendet: utrum nempe in homine rationis usu perfecte 
pollente dari possit error invincibilis quoad officia praeser- 
tim naturalia. Qui enim sine ullo suae voluntatis abusu, et 
culpa de rebus agendis male judicat, is in iisdem peragen- 
dis neque in causa peccat, cum ei, ut supponimus, impos- 
sibile sit falsum illud judicium emendare; neque peccat ia 
actu ; quin imo, cum ejus intentio per se et ex sua sen- 
tentia feratur in ordinis moralis custodiam , ejusdem actio 
etsi materialiter mala, [ormaliter tamen recta est: morales au- 
tem actus, ut saepius dictum est, non cx objectorum quali- 
tatibus in se ipsis, sed e rc apprehensa et ex ayentium volun- 
tate qualificantur. 

Jamvcro nonnulli philosophi et theologi in primis jan- 
seniani haeretici censent, nunquam dari posse in homine ra- 
tionis usu fruente ignorantiam aut errorem invincibilem juris 
naturalis; nunquam conscientiam falsam et erroneam quantum- 

vis intrepidam ( idest firmam ), excusare a peccato > quotiescum- 
que legi aeternae adversatur ( Ita in celebri conciliabnlo Ul- 
trajectino an. 1765. decr. X.) 

Operae pretium est quaestionis hujusce statum praeci- 
se determinare, quo recte constituto omnibus, credo, sanae 
mentis hominibus veritatem facillime et planissime explica- 
tum et illustratum iri. Non tam abstracta et generalis quae- 
stio proponenda est, atrum nempe dari possit error in ju- 
ris naturalis praeceptis; sed cum agatur dc applicatione le- 
gis singulis actibus facienda, et de eorum qualificatione et im- 
putatione ; hinc quaestio nostra tota circumscribenda et re- 
ducenda est ad conscientiae dictamcn, scilicet ad propositio- 
nem illam, quae deducitur ex collatione instituta inter legis 
praecepta et singulos actus , qui faciendi vel omittendi oc- 
currunt; ita ut hoc tantum quaeratur; utrum dari possit di - 
ctamen conscientiae invinciltilier falsum. Quare satis erit de- 
monstrare causam inculpabilem errandi vel in jure vel in 
facto dari posse, scilicet vel in majori propositione syllogi- 
smi , vel in minori. Quod si contigerit etiam demonstrare, 
in utraque defectum hunc invincibilem incidere posse; tanto 
magis propositio affirmativa demonstrata apparebit. 

Causa vero erronei dictaminis potest esse ignorantia , 
inadvertentia, oblivio, error, sive quoad praecepti cognitio- 
nem, sive quoad facti adaequatam notitiam, et ejusdem col- 
lationem cum lege: uno verbo causa erronei dictaminis potest 
itidem esse sive ignorantia sive error; quamquam enim igno- 
rantia differat ab errore, cum illa sit cognitionum carentia, 
hic autem sit judicium vero rerum statui repugnans; attamen 
tum ignorantia tum error in actuum humanorum moralitate 
identicum effectum pariunt, scilicet falsum conscientiae dicta- 
men. Id evidens est quoad errorem: sed idem dicendum de 
ignorantia sive juris sive facti. Si enim in actione peragen- 
da ignoro prorsus legem, quae eamdem vetet , licitam eam 
judico: non cognovi enim peccatum nisi per legem. Aut cum 
mihi e. g. perspecta sit lex, non occides) ignorem autem cx- 

ccptionem dari in casa suae defensionis com moderamine in- 
culpatae tutelae , iniquam et violentum meae vitae invaso- 
rem perimere, cum nulla alia praesto mihi sit evadendi via, 
homicidium putaverim. Quod item in ignorantia facti eve- 
nit: certa mihi lex est, quae suicidium vetat; quaeque pro- 
inde vetat cibum veneno infectum sumere. At finge cibum 
vel potionem per se cetcroquin salubrem, casu quodam aut 
aliena malitia peste ac veneno infectam, qua de re nulla 
omnino suspicio mihi sit; sine ulla conscientiae dubitatione 
lethalem illum cibum aut potionem recte sumi posse censeam; 
et ita de aliis. 

Sed praestat accurate explicare, quandonam vera erro- 
ris aut ignorantiae invmcibilitas habeatur : in hoc enim to- 
tius quaestionis cardo potissime versatur. Ignorantia vel er- 
ror dicitur invincibilis (juxta vocabuli hujus significationem) 
quando nulla ratione evitari, ac vinci ab homine potest, Per- 
specte autem cavendum est, ne confundamus ( quod passim 
adversarii nostri faciunt ) possibilitatem abstractam et abso- 
lutam cum concreta et relativa ad personae et actionis pro- 
positae circumstantias. Aliud est enim quaerere an fieri pos- 
sit in se et absolute loquendo , ut homo rationalis , quam- 
tumvis ignarus , et praejudiciis irretitus ignorantiam erro- 
resque suos tollat; ad quod satis est demonstrare nullam re- 
pugnantiam esse, quin rationalis creatura veritatem consequi 
possit. Aliud autem est quaerere, utrum hic et nunc in casu 
quodam particulari homini ignoranti vel erranti sit potentia 
libera et expedita juxta praesentes circumstantias ad verita- 
tem detegendam, ita ut si in ignorantia et errore perseve- 
ret, voluntati ejus jure imputetur, ita cnimvero in concreto 
et relative ad circumstantias actuales pqssibile non est (ex- 
cepto miraculo )-, ut incola ultimae Polynesiae, quo Evan- 
gelii praecones nunquam penetraverint , Christi mysteria «t 
praecepta noverit: quia actu desunt ei media et lumina, pro- 
portionalia ac relativa ad ignorantiam illam tollendam. Nemo 
certe dixerit infidelitatem hanc negativam ei culpqe imputari: 

quia nemo tenetur ad impossibile; impossibile autem est ad 
finem pervenire ei, qui mediis ad eumdem necessariis actu 
destituitur; etsi absolute loquendo non repugnet, ut incola 
ille in Christum credere possit, et mandata ejus facere. Idem 
dicatur de quavis ignorantia et errore in praeceptis etiam 
legis naturalis, aut in eorumdem actuali applicatione. Quo- 
ties desunt hic et nunc media prompta ac sufficientia ad ve- 
ritatem declarandam; vel media ipsa eorumque usus neces- 
sario faciendas non animadvertatur; toties ignorantia et error 
erit invincibilis , nec ullo modo imputahilis: invincibilis autem 
ob impossibilitatem , non quidem abstractam et absolutam , 
quae ad rem nostram non pertinet; sed ob impossibilitatem 
actualem, concretam ac relativam, ex qua una actus humani 
imputabilitas determinatur. 

Quibus positis dico, dari posse ignorantiam et errorem 
actu ac relative invincibilem tam in jure quam in facto. Et 
primum dari potest in jure, seu in cognitione praeceptorum le- 
gis naturalis (nam de legibus positivis nemo sane dubitabit). 
Verum hic praecipua eaque specie tenus gravissima difficultas 
illico occurrit. Videtur excusari nunquam posse ignorantia 
vel error in praeceptis legis naturalis, ex eo quod lex ista 
sit quasi insculpta in cordibus nostris, omnibusque rationis 
usum adeptis differentia inter justum et injustum, honestum 
ac turpe perspecta sit et cognita. Si quis autem in iis exa- 
minandis ac determinandis erret, id ejus socordiae, inertiae, 
aut malitiae qui noluit intelligere ut bene ageret j uno verbo 
ignorantiae vel crassae vel affectatae , ut ajunt, tribuendum vi- 
detur. Quod si in quolibet ratiocinandi genere verum est prae- 
clarum illud Malebranchii effatum, hominem ideo errori esse 
obnoxium, quia liber est; multo magis errores in officiis na- 
turalibus libertatis vitio imputandi sunt, ad quos vitandos 
instinctu naturali admonentur omnes. Attamen dico, nemo 
quidem inficiari potest, prima honestatis et justitiae criteria; 
jus suum unicuique tribuendum, prudentiam in rebus ge- 
rendis , in appetitiouibus animi temperantiam adhibendam , 

12 

heminem laedendam et similia, intnitiva quasi evidentia sin* 
gulis hominibus rcprehcsentari, neque ullam in his dari igno- 
rantiam aut dubium. At haec generalia dictamina multa in se 
continent minora genera, et haec rursus derivatas alias offi- 
ciorum species: quemadmodum ex eo principio quod statuit, 
neminem laedendum esse, deducitur nullius famam minuens 
dam aut depravandam ; nec animo nec vitae hominis inju- 
riam inferendam ullam; nec aliena propria facere aut pere- 
dere fas esse: inde fidem servandam, et aequitatem in con- 
tractibus ineundis caute circumspiciendam. Praeterea etiam 
in unaquaque horum praeceptorum specie limitationes et ex- 
ceptiones multae occurrunt, quae maximas cautiones deside- 
rant. Iniquum quidem est e. g. ex mutui contractu lucrum 
facere; at licet ne unquam, et qua ratione licet, pecuniam 
collocare, unde lucrum percipi jure possit ? Omnibus itidem 
certum, homicidium iniquissimum esse facinus: at datur no 
unquam facultas , et cui , qua de causa etc. jure hominem 
Interficiendi ? Et ut summatim dicam; in frequcnlissimis ca- 
sibus, in quibus habetur jurium et legum collisio, quanta 
diligentia et intelligendi vis ac peritia necessaria est, ut vera 
collisio discernatur , et ex oppositis utrum utri praevalere 
debeat recte pernoscatur ? Prima itaque morum dictamina 
omnes quidem cum rationis usu una illico vident: cetera ve- 
ro inde derivata , per ratiocinia et aliquando nonnisi per 
longam et difficilem analysim multa cum diligentia detegun- 
tur et determinantur : igitur ratio assequendae veritatis in 
hisce omnibus naturalibus officiis est sicut in ceteris sive 
abstractis sive naturalibus disciplinis. Jamvero, si non dicam 
In medicina , aut in universa physica , sed in astronomia , 
quae leges simplicissimas et perpauca elementa intuetur, et irt 
mathesi pura, quae scientia quasi infallibilis censetur, tamen 
multi dantur passim errores, qui certe voluntarii non sunt: 
quia etiam viri praestantis ingenii, de una veritatis inven- 
tione diligentissime percupidi diu noctuquc frustra saepe la- 
borant, et in graves etiam errores labuntur; quanto magis 

ignorantia et error relative invincibilis evenire debet in mo- 
ralibus et ob rei difficultatem, et ob mentis nostrae brevi- 
tatem infirmitatemque, ob praejudicia longe iateque diffusa 
et una cum lacte instillata, ob impotentem passionum impe- 
tum cum in sapientibus, tura in minuta plebe ? Hinc vide- 
mus gravissimos errores contra legis naturae praecepta iu 
magnis populis diu viguisse, et tamquam honestos retentos, 
ut alias monuimus. Videmus quoque sapienlissimos philoso- 
phos ac theologos contradictorias inter se sententias saepe 
propugnare. 

£quidem verissimam Malebranchii sententiam duco, pro- 
prie dictos errores ideo homini accidere, quia, exceptis pri- 
mis intuitivis notionibus, in ceteris veritatibus investigandis 
non ut machina ad certum finem necessariis legibus duci- 
tur, sed quia libere procedit. Non inde tamen concludi recte 
potest, singulos errores singulis hominibus errantibus volun- 
tarios et impulabiles esse: ut enim voluntarii vere dicantur, 
debet homo actu habere prompta et expedita media, eorum- 
que usum sibi necessarium animadvertere, ut veritatem as- 
sequatur: quae , ut vidimus , persaepe in hominis potestate 
prorsus non sunt. 

Sed hactenus de jure: quid autem dicemus de actionum 
cognitione et de recta earumdem collatione cum lege, quae 
fieri debet in minori propositione syllogismi, uude dictamen 
conscientiae deducatur ? Si enim ignorantia et error invin- 
cibilis intrudi facillime potest in legum moralium cognitio- 
nem, etsi hae necessario et immutabiliter naturae systemati 
inhaereant; quanto id magis fieri necesse est in actibus hu- 
manis, et individuis hisce factis perpendendis, quae contin- 
gentia, mutabilia , et innumeris propemodum circumstantiis 
implicata cujusvis diligentissimi intelligentissimique pruden- 
tiajn fugiunt ? 

Neque dicas: noli, incognita causa, proferre sententiam; 
si aequum censeas actum , cujus nondum adaequatam noti- 

tiam habeas, neque plenam ejus cum lege convenientiam no- 
veris; libi imputandus est error, qui temere judicaveris. 

Etenim hoc bene notandum est, non posse omnino ho- 
mines in hisce factis examinandis consequi evidentiam et cer- 
titudinem, non dico mathematicam, sed ne physicam quidem 
et moralem proprie dictam, nisi in perpaucis admodum ca- 
sibus, in ceteris autem et frequentioribus, nisi desipere aut 
de hominum societate et de vita ipsa decedere velint , una 
tantum probabilitate ( ea quidem quae major haberi possit, 
quaeque vulgo moralis certitudo inferioris gradus dici solet) 
contenti esse debent. Nonne hac ratione practica, et proba- 
bili prudentia omnes prorsus homines duci debent in cibo- 
rum et potionum salubritate discernenda, in habitandis do- 
mibus, in incedendo, equitando, navigando, ceterisque arti- 
bus, vitaeque rebus gerendis ? Quis nisi a communi hominum 
senso alienissimus unquam dixerit, eum qui in consueta cibi 
sumptione venenum forte sumpserit, aut sub templi vel do- 
mus suae ruinis oppressus jacuerit, vel de curru ceciderit, 
aut naufragio perierit, suicidii reum esse, quasi haec vel illa 
pericula consulto et voluntarie adiverit, ex eo quod sine evi- 
dentia metaphysica aut physica, vel etiam sine summa et pro- 
prie dicta morali certitudine licite ea fieri posse censuerit? 

Itaque concludam, evenire enimvero persaepe posse cum 
in jure tum in facto ignorantiam et errorem invincibilem , 
nec ullimode imputabilem. Ergo dari itidem potest error iu 
conscientiae dictamine nulla ratione culpandus. Tunc autem 
error in dictamine vincibilis et imputabilis erit, cum 1. ho- 
mini praesto sint media opportuna , qnibus suarum obliga- 
tionum notitiam actu adipisci queat : 2. Si sufficienter ani- 
madvertat, se teneri ad eadem adhibenda. Si utrumque vel 
alterutrum desit, ignorantia aut error, et actio per se mala 
inde peracta nunquam agentis culpae et vitio erit imputabilis. 

Superest modo alia gravissima quaestio examinanda de 
dubio conscientiae dictamine, a theologis catholicis funditus 
pertractata et accurate determinata , quaeque mullos , etsi 

magni nominis philosophos in maximos errores induxit (1). 
In primis autem hoc pro certo statni debet ( quod sane omni- 
bus philosophis et theologis convenit ) cum dubio practico 
conscientiae nunquam licite agi posse; sed hominis officium 
esse in suis omnibus dictis, consiliis, et actibus certo con- 
scientiae diclamine duci. « Ante omnia opera verbum verax 
» praecedat te, et ante omnem actum consilium stabile » (Ec- 
cl. 37. 20.). Omnibus enim exploratum esse debet, qui cum 
diclamine hoc dubio agit, eum ipso facto et aequitatem et 
legislatorem contemnere. Quemadmodum, si aliquid agerem 
quod dubitarem ne amico , aut parenti , aut homini cuivis 
graviter displiceret, certe amici, aut filii, aut hominis offi- 
eium desererem. Quo optime referuntur ea quae Tullius di- 
cit ( dc Off. 1. 1. c. 9. ) « Bene praecipiunt, qui vetant, quid- 
» quam agere, quod dubites, aequum sit an iniquum .... 
» dubitatio cogitationem significat injuriae »: et illud Plinii 
( Ep. 1. 18. ) Quod dubites j ne feceris. Quisquis igitur cum du- 
bio praclicoj sive de actus valore ad certum finem oblinen- 
dum lege morali praescriptum, sive de licitudine suae actio- 
nis operatur, eumdem suam salutem spiritualem, et legisla- 
toris auctoritatem parvipendere evidens est. Itaque cum quo- 
libet dubio practico tutior pars semper eligenda est. 

Quaestio igitur ad hoc reducitur, nempe, posito dubio 
speculativo de legis cujusdam existentia legitimitate aut sen- 
su , quodnam sit certum conscientiae dictamen practice re- 
tinendum et sequendum. Jamvero imprimis dico , hominis 
officium esse mature rem perpendere , ut , dubitatione illa 
speculativa sublata, pervidere possit, utrum propositus actus 
sil libertati permissus, an sub legis imperio constituatur. Ve- 
rum, si positis debitis diligentiis , adhuc vere et invincibi- 

(1) Ut alios minoris notae philosophos praeteream, unum praecla- 
rissimum commemorabo Antonium Genuensem, qui impiam, iniquam, im- 
prudentem cum Probabilistarum tum Probabiliorittarum sententiam cen- 
set, et tutiorismum aperte tuetur. Diceos. 1. 1. c. 4. $$• 20, et 21. Item-; 
que De Jure et Officiis 1. I. e. 4. $. 18. 

liter lex ddbia remaneat; tenemur ne obligationi morali in» 
certae obedire, an recte haberi potest firmum conscientiae’ 
dictamen agendi quidquid nobis magis placuerit, atque etiam 
operandi contra incertam obligationem sine ulla peccandi for- 
midine ? 

Alii negant omnino, contra legem dubiam unquam licite 
agi posse; sed partem legi faventem (quae tutior est, ut ipsi 
ajunt, ad aequitatem servandam) sequi oportere. Unde rigo - 
ristae et tutiorislae scholastico vocabulo passim nuncupantur. 
Alii affirmant , posita gravi , eaque vel probabili vel saltem 
probabiliori ratione dubitandi de legis vi et existentia, pru- 
denter ac certo statui posse dictamen praclicum, quod vo- 
cant reflexum , faciendi quidquid sibi magis placuerit. Alii 
denique nimis indulgentes , et babenas libertati relaxantes , 
docent, cum probabilitate quantumvis levi ^ quoad obligatio- 
nis existenliam et valorem , prudenter nos ad libitum agere 
posse. 

Dico itaque primam et ultimam sententiam , quae sibi 
e diametro opponuntur, falsas, absurdas, et moralitati inimi- 
cas omnino esse. Ab extrema autem incipiam, quae non di- 
cam philosopho, sed cuilibet cordato viro falsa, et repudian- 
da facile pernoscitur. Etenim hujusmodi homines pro basi 
suae opinionis ponunt, legem dubiam nullimode obligare; quo 
principio constituto, concludunt, cum probabilitate quantum- 
vis levij sive de existentia et valore legis, sive de ejusdem 
extensione et particulari applicatione, nullam esse, aut pror- 
sus cessare moralem obligationem , et liberam dari cuique 
facultatem, seu potius licentiam operandi. Levissimam autem 
hanc probabilitatem esse posse ajunt, vel intrinsecam , si nos 
ipsi aliquam ambigendi rationem pervestigare forte possimus; 
vel exlrinsecam j quae innititur auctoritati etiam unius vel 
alterius mediocris scriptoris contra communem ceterorum do- 
ctorum sententiam. 

Equidem litem nullam hic movebo de principio illo lex 
dubia non obligat j recipiendum ne sit , aut qua ratione in- 

lolligendum. Sed data hujus principii veritate, neganda pror- 
sus , quam illi inde deducunt , consequentia est. Etenim ut 
paragrapho antecedenti fusius demonstravi prima et generalia 
moralitalis critcria e. g. Deum sancte colendum , jus suum 
unicuique tribuendum , societatis ordinem custodiendum , et 
bis similia non solum sapientibus, sed rudioribus etiam certa 
et perspecta sunt , ac veluti insculpta in cordibus omnium. 
In his metaphysica etiam evidentia et certitudo habetur: in 
secundariis vero et derivatis naturae praeceptis, multoque ma- 
gis in eorumdem applicatione , et in determinandis dictami- 
nibus practicis usui reique gerendae accommodandis etiam 
summi viri in errores, dubita tionesque nullimode voluntarias 
facillime iuducuntur: unde varias et oppositas opmjones in- 
ter doclores passim videre est. 

Ceterum quamquam in permultis et frequentioribus vi- 
tae casibus evidentiam et certitudinem non solum metaphy- 
sicam, sed ne moralem quidem proprie dictam assequi pos- 
simus; tamen regulis prudentiae, et practica ratione ac se- 
curitate contenti esse debemus , quae consistit in maximo , 
qui casibus occurrentibus detur , probabilitatis gradu : ca- 
que esse potest vel summa , vel etiam inferior , quae viro 
prudenti sufficere debet , cum nulla alia melior occurrat. 
Jamvero hujusmodi ratio practica; et prudens securitas, cum 
non sit absoluta et scientifica certitudo, sed tantum proba- 
bilitas , etsi summa; necessario semper includit levem et con- 
temnendam illam quidem , sed tamen aliquam rationem op- 
positam: ita possibile est, et aliqua levissima probabilitas ha- 
betur, quod aedificia licet solidissime suffulta corruant, atque 
ita porro de reliquis et consuetis humanae vitae casibus : 
qui vero his rebus movetur , stultus habeatur : haec enim 
practica ratio et probabilis prudentia in consueto rerum hu- 
manarum cursu una regula est homini concessa, qua vir sae- 
piens sccnre quiescit. 

Quae cum ita sint, apparet, quod quisquis affirmat, cum 
probabilitate quantumvis levi contra legis cujusdam vim , et 

applicationem prudenter et licite legem ipsam contemni posse, 
is obligationes omnes practica ratione certas eludit ac tollit, 
cum apparens et levissima ambigendi ratio semper possibi- 
lis sit, et nullum fortasse reperiatur flagitiosissimum etiam 
crimen, quod aliquem pseudo-philosophnm, aut pseudo-theo- 
logum patronum non habuerit. Nulla est foeditas sine ama- 
tore j nulla absurditas sine patrono j ait Seneca. Hinc mi- 
rum non est , eos , qui hoc generale criterium statuerunt , 
mulla impia, iniqua , crudelia et inhonesta , non solum sa- 
nae philosophiae, sed communi omnium hominum sensui re- 
pugnantia, tamquam licita impudentissime praedicasse (1). Me- 
rito igitur concludendum est, opinionem hujus furfuris ho- 
minum falsam omnino esse, effraenique licentiae aptissimam. 

Turpitudinem superius refutatae doctrinae quilibet, nisi 
forte sit ex pecudum genere, ictu oculi persentit. Non ita 
profecto evenit in opposita rigoristarum sententia, quae pri- 
ma fronte aequitatis et honestatis studiosissima videtur. Exem- 
plo sint quae dicit Antonius Genuensis, ( De jure et officiis 
I. 1. c. 4 §. 1 5, ) qui commemoratis Ciceronis verbis paulo 
ante a me relatis, ita prosequitar « Qua in re gravior est, 
« et severior ( Tullius ) , quam ii fuere nostri casuistae , 
«t qui tradiderunt , in dubio potiorem esse conditionem li- 
ti bertatis; et quod adhuc flagitiosius est, iulcr probabilius 
« et probabile, si probabile faveat libertati, hoc praevalere. 
ii Quae scita ad leges eludendas comparata $unt. Siquidem 
« homines, quo recta finem suum petant, in cumque colli- 
ti neent , non secus ac geometrae certa regula uti debent 
ti ac constante. Si certitudo et constantia desit ( deerit certe 
tt in multis ) verisimilitudo sectanda est : et inter verisi- 
« milia plura, si verisimilius constet^hoc optandum; ne vi- 
ti dentes ac prudentes a scopo abberrarc voluisse videamur. 
« Quod si post maturum examen adhuc in dubio res sit , 

. ■ <* 

(1) Videsis apud Dominicum Viva propositiones hasce collectas , 
singillatim expensas, et refutatas. 

« tutior pars est eligenda. Id cum lota hominum sapientia- 
« personet, quid attinet convicta rebus verbis contendere ? 
« Est autem in dubiis pars tutior , non quae licentiae na- 
« turaeque libidini , sed quae legi favet. Nam cum lex sit 
« supremum Dei imperium, quo hominum vita coerceatur; 
« in dubio prius et potius apud uos esse debet, quam na- 
« turalis libertas etc. » 

Haec quidem recta et honesta prima fronte, ut inquie- 
bam, videntur; verum si rem penitus consideremus, aperte 
apparebit , non solum falsam et absurdam hanc doctrinam 
esse; sed perniciosiorem ea, quam modo refutavi , laxorum 
opinione, et moralitatem omnem subvertentem. 

Et re quidem vera hoc specioso fundamento toti inni- 
tuntur isliusmodi rigorisiae. Sapientissima est (inquiunt) ilia 
juris regula, in dubiis tutior pars eligenda est : quam si in hu- 
manis negotiis relinere studiose nitimur , quanto magis cu- 
rare debemus, ut jura supremi Legislatoris nostramque spi-, 
ritualem salutem in tuto ponamus ? Quibus respondeo, veris- 
simam quidem, et a principiis juris naturalis desumptam regu- 
lam illam, in dubiis tutior pars eligenda e$t\ dummodo tamen in- 
telligatur de dubio practico, de quo superius dictum est; vel 
de dubio vincibili : qui enim ob negligeutiam aut malitiam 
dubitationes de suis ofliciis non tollit, is tuta conscientia et 
prudenter dictamen reflexum certum nunquam habere pote- 
rit; vel tandem si sermo sit de lege quadam, quae certe jam 
extiterit, sed dubitatur utrum hic et nunc cessaverit. Quia 
hoc in casu praesumptio et possessio legi favet: ideoque non- 
nisi per evidentem ct certam demonstrationem vim obligan- 
di lex illa amittere potest. Verum si intelligatur regula illa 
in sensu tutioristarum , nihil hac doctrina absurdius dici po- 
test. Omitto enim quod cum de speculativo cujusdam obli- 
gationis dubio agitur, alia regula juris n. 192. declarat « in 
» re dubia , benigniorem interpretationem sequi non minus 
aequius esse quam tutius ». Sed dico, si vera esset interpre- 
tatio a rigoristis tradita regulae hujus, in dubiis tutior pars eli- 

genda est , multae aliae sapientissime regulae, tamquam huic 
contradictoriae , quas ab eodem juris naturae fonte deriva-* 
tas in jure canonico et civili scriptas aeque ac illam legi- 
mus, repudiandae forent; quae omnes aequipollentibus ver- 
bis docent: quando aliqua obligatio solide dubia sit, polio- 
rem esse conditionem libertatis (1). Sin autem diversa dubii 
indoles et ratio distinguatur, omnes regulae illae optime co- 
haerent, et rationi juslitiaeque naturali conformes inveniun- 
tur: scilicet cum dubio levissimo, aut vincibili, aut practico, 
aut cum dubio de legis antea exislentis cessatione, tutiorem 
partem (nempe legem) eligendam esse; cum dubio autem satis 
iirmo speculativo de cxislentia legis, libertatem non obligari. 
Idque rectissime sancitum est. 

Et re quidem vera, ut in prima parte demonstratum est 
ad moralitatem actuum humanorum essentialiter requiritur 
libertas indifferentiae in homine, et adaequata legis moralis 
cognitio, quae limites imponat libertati. Prius autem homo 


(1) Lib. 6. Decretalium R. 9. « Cum sunt partium jura obscura, reo 
favendum est potius, quam actori ». Jlcus dicitur ille, qui legis obliga- 
tione teneri supponitur : Jctor qui juris ac legis partes tuetur : huic 
autem juxta axioma jurisprudentiae, onus probandi incumbit; et nisi jus 
evidenter et certe contra reum probaverit , reus a quacumque obliga- 
tione absolvitur. Similiter R. 65. -■ In pari .. . causa polior est condi- 
tio possidentis » R. 30. « In dubiis minimum est sequendum » scilicet 
ut Commentatores ajunt, minima obligatio. Cap. cum in jure 31. deoff. 
et pot. Jud. de leg. Decreta!. 1. 1 quaeritur « si tibi super mandato apo- 
stolico haesitanti ab aliquo non sit facta (ides etc. idest certe demon- 
stratum non sit. Respondet Pontifex «Quod nisi de mandato Sedis Apo- 
stolicae certus er Citeris, exequi non cogeris quod mandatur »: et R.57. 
« Contra eum qui legem dicere potuit apertius est interpretatio fa- 
cienda a. 

Situilis est ratio juris civilis. Ita huic ultimae regulae consonat 
illa, quae extat L. Quidquid ff. de verb. oblig. « Quidquid adstringemlae 
obligationis causa dictum est , id , nisi palam exprimatur, omissum esse 
censendum est ». Reliquis juris canonici regulis consonant hae, quae 
sequuntur J. civili» regulae. Lib. I. tit. 17 Digest R. 9. « Semper in 
obscuris quod minimum est sequimur ». R. 36. « Semper in dubiis beni- 
gniora praeferentia sunt ». Reg. 126. «Favorabiliores potius rei , quam 
actores habentur » R. 126. «io pari causa possessor potior baberi de- 
bet». R. 192. « In re dubia benigniorem interpretationem sequi non 
minus aequius quam tutius ». 

supponitur rationalis et libef; dein superveniente plena legis* 
cognitione, ejus libertas obligatur, et imputationi subjacet. 
Absurdum enim est creaturae nondum intelligcnti et liberae 
leges imponere , easque vim obligandi habere posse. Igitur 
humana libertas ratione originis et ordinis est in sua pos- 
sessione contra quamcumqne moralem necessitatem, seu con- 
tra cujusvis legis obligationem. 

Itaque homo postquam excessit cx pueris, cum, ut ita: 
dicam, eo ipso temporis momento quo perfectum usum ra- 
tionis acquirit, primaria legis naturalis praecepta certo co- 
gnoscat, illico ad ea servanda obligatur; neque enim unquam' 
dari posse puto hominem perfecte rationalem, cujuscumque 
naturalis obligationis ignarum et prorsus exlegem. Cetera au- 
tem quae adolescenti paullatim innotescunt, cum derivata le- 
gis naturae praecepta, tum positiva , sive divina, sive huma- 
na, tunc primum incipiunt cum obligare, cum certa ct adae- 
quata eorum notitia ei facta sit. Quapropter nihil rectius et 
prudentius de suis officiis statuere, suaeque vitae degendae 
rationem ordinare poterit , quam si sic secum ipse propo- 
nat. Equidem omnes illas morales obligationes , quas certo 
cognosco , adamussim servare volo. Paratus itidem sura ea 
omnia quoque implere, quae in posterum a legitimis supe- 
rioribus praecipientur; vel si jam aut in jure naturae, aut 
in jure positivo sancita sunt, statim ac in eorum cognitio- 
nem veniam studiose servabo. Curo vero de aliqua obliga- 
tione, qua forte tenear, dubitatio primum obversetur animo, 
illico omni studio et diligentia per me et per doctiores ct 
prudentiores rem examinabo. Sin autem post debitas dili- 
gentias adhuc dubia obligatio illa remaneat; (jure concludit),' 
hujusmodi anceps obligatio, si forte a Legislatore facta sit, 
non est mihi sufficienter promulgata; imo eam prorsus igno- 
ro (1), neque me obligatum sentio. Atque hic rectissime ap- 
ti) « Id enim opinatur quisque quod nescii » (ait Lactantius Divi». 
Inst. I. 3. c. 3: n. 8.) « Opinatio est judicare se «cire quod nesciat » 
(ait Tullius 1. 4. Tus. Disp.) 

plicat ea criteria, quae in regulis utriusque juris sapientis- 
sime sancita fuisse vidimus, in duitis meliorem esse conditio- 
nem possidentis ( scilicet in nostro casu libertatis ) in dubiis 
benigniora praeferenda etc. Quis itidem militem aut servum 
jure reprehendat, qui, cum certis imperatoris aut heri man- 
datis se studiosissimum dederit, reliquisque ejus voluntati- 
bus se paratum ac devotum praebeat, ignotis autem aut pror- 
sus incertis ejus imperiis non obtemperaverit ? « Si incer- 
» tam vocem dat tuba, quis parabit se ad bellum ? Nisi rna- 
» nifestum sermonem dederis, quomodo scietur id quod di- 
» citur ? Eritis in aera loquentes. Si nesciero virtutem vo- 
» cis, erit qui loquitur mihi barbarus » ait Paulus (Ad Co- 
rinlh. c. 14 ) ; et Lactantius ( L. 3. Div. Inst. c. 27 n. 3 ) 

«i Stultissimi est hominis , praeceptis eorum velle parere , 
j> quae utrum vera au falsa sint dubitatur » Si quis ex. gr. 
tanti quanti a peritis aestimatur domum quamdam sine ulla 
doli mali suspicione emerit, et soluta pecunia , illuc habi- 
tatum concesserit , se dominum et possessorem legitimum 
certo habet. Paulo post forte apud eum aliquis contendit , 
domum illam sui juris esse, et irritam fuisse venditionem , 
simulque probabiles et graves quasdam rationes sibi faven- 
tes affert. Tum emptor incipit de suo dominio solide dubi- 
tare, et de obligatione domum illi reddendi: juxta rigorista- 
rum criterium, qui dubiae obligationi necessitatem obedieudi 
imponunt, domus illa reddenda esset, eaque tutior pars cen- 
senda : attamen nisi evidenter et certe ab actore jus suum 
demonstretur, ncqne in foro externo, neque in foro conscien- 
tiae emptoris jura labefactantur: in dubiis enim melior est 
conditio possidentis. Simili ratione de milite, qui dubitet de 
aequitate belli gerendi Augustinus ajebat (Contra Faustum 
Manichaeum I. 12. c. 75.): «vir justus recte potest, rege 
» jubente, bellare, si certum non est , esse contra Dei prae- 
» ceptnm quod jubetur. » Itidem cuidam novaliano, qui ne- 
gabat licere secundas nuptias inire. « Quo argumento id pro- 
» bas ? ( iuquiebal Gregorius Nazianzeuus ) Aut rem ita se 

» habere proba; aut si id nequis , ne condemnes. Quod si 
» res dubia esi , vincat humanitas et facilitas. » 

Quae cum ita sint, concludam, quod posito vero et so- 
lido dubio (sive ut alii ajunt ob rationes graviter probabi- 
les, sive ut alii malunt ob probabiliores); posito inquam du- 
bio solido , eoque invincibili de legis alcujus existentia et 
valore, neque certo constet eam antea viguisse, recte pru- 
denterque efformari posse practicum conscientiae dictameu 
certum operandi quidquid magis placuerit. Non quod ex illis 
opinionibus probabilibus et dubiis , tamquam consequentia 
dictamen hoc certum deduci possit: id enim absolute repu- 
gnat: sed quod, posito hoc satis gravi et invincibili dubio, 
ea principia rationis et auctoritatis firmissima locum habe- 
re cognosco, quae docent, in dubiis potiorem esse conditio- 
nem libertatis. Quare certus sum, quod si obligationem hu- 
jusmodi incertam violaverim, nullam neque legi, neque le- 
gislatori injuriam facio, neque ulli me formalis peccati, ae- 
ternaeque salutis periculo expono. 

ARTICULUS II. 

De dictamine conscientiae consequenti et imputatione. 

jActus humanus dicitor imputabilis , idest talis qui possit 
recte censeri moraliter proprius et tribuendus personae , si 
non solum libere factus sit, verum etiam cum cognitione le- 
gis moralis actui illi applicatae per dictamen conscientiae 
quod antecedens appellavimus : adeo ut inferri possit actum 
hujusmodi (ormaliter seu deliberate fuisse legi conformem , 
aut eidem repugnantem. Itaque imputabilitas actuum huma- 
norum est idea abstracta et generalis, qua significare volu- 
mus iisdem actibus conditiohes illas convenire quae necessa- 
riae sunt ad moralem eorumdem qualificalionem , ut dici solet. 
Uno verbo impntabilitas actuum humanorum est capacitas 
qualificationis moralis: actus autem intellectus, quo hanc qua- 

lificationcm facimus, scilicet quo judicamus de hisce actibus 
cosque auctori moraliter proprios tribuimus , est imputatio : 
quemadmodum in materialibus e. g. combustibilitas ligni est 
ejus capacitas et aptitudo ignem concipiendi et alendi; com- 
busti q lignorum est hujus proprietatis realis usus et applica- 
tio. Haec idea imputationis comprehendit tam judicium, quod 
instituimus de actibus a nobis peractis, quam illud quod de 
alienis facimus. Quamquam accuratius distingui solet impu- 
tatio propria ab aliena, et illa appellatur dictamen conscien- 
tiae consequens idesl « actos intellectus, quo judico aliquid 
» mihi agendum vel omittendum fuisse tamquam bonum aut 
» malum morale ». Cum autem judicamus de aliorum mo- 
ralitatc actus iste proprie dicitur imputatio t scilicet judicium, 
u quo actio quaedam alicui moraliter propria tribuitur, et 
» responsabitis declaratur effectuum ab ea provenientium ». 
Hujusmodi imputatio si a quovis homine de alio sibi aequali 
instituatur, dicitur simple r; si ab eo, qui in civitate jurisdi- 
ctione pollet, efficax appellatur; quia conjuncta est cum po- 
testate retribuendi, compensandi, et puniendi cujusque operas. 
Itaque dictamen conscientiae consequens et imputatio proprie 
dicta differunt inter se in accidentalibus, scilicet quoad diver- 
sas personas, quoad modum investigandi facti veritatem, ut 
mox dicam, et quoad modum vel spontaneum vel coactivum 
compensandi et reparandi effectus. Quantum ad essentialia in- 
ter se conveniunt, cum nihil aliud sint, quam judicium de 
inoralitate actuum sive nostrorum, sive alienorum. Ilemque 
utraque haec imputatio differt a dictamine conscientiae an- 
tecedenti ex eo quod dictamen hoc judicat de actionibus fa- 
ciendis aut vitandis; illa fert judicium de actibus, qui cum 
antea fleri vel praetermitti deberent, tamen libere praeter- 
missi aut facti suut. Ergo ea omnia , quae de conscientiae 
dictamine generatim diximus, eadem utrique imputationi ap- 
plicanda sunt: scilicet sicut illud per syllogismum recte ex- 
primitur, ita imputatio; in quo major propositio exhibet le- 
gem; minor actionem sive a nobis sive ab aliis factam cum 

sriis adjunctis ad moralilatem requisitis; consequentia est im- 
putatio. Quare si praemissarum propositionum coguitio vera 
et certa sit, imputatio quoque vera et certa erit; sin vel in 
utraque ve! in alterutra tantum ( quod facile, etiam invitis 
nobis, contingere posse vidimus) error aut dubium insit, 
imputatio habebitur invincibiliter falsa aut dubia. 

Imputatio propria constituit id quod dici solet judicium 
fori interni et conscientiae , atque ut ait Nysscnus domesti- 
cum tribunal, imputatio aliena efficax constituit forum ex- 
ternum j ct publicum trtbunal legale. Utri usque fori seuteu- 
tia praecipue versatur in peccatorum criminumquc qualifi - 
catione et responsabilitate ( liceat mihi uti ad rei claritatem 
vocabulis hisce barbaris, verum passim receptis). Judicium 
Utriusque fori tria complectitur; primum peccati et criminis 
qualificationem , quo judicatur utrum crimen patratum sit , 
quaeque sit ejus species et gravitas ; hinc decernitur quibus 
reparationis et compensationis legibus reus obligetur; tertia 
demum dijudicatio versatur in aequa sanctionis poenalis ap- 
plicatione. Triplex haec sententia per syllogismum unaquae- 
que infertur; cujus major continet legem, minor facti defi- 
nitionem , consequentia est judicium vel qualificativum , vel 
compensativum , vel poenale. Claritatis ergo accipe exempla. 
Qui ex proposito et intentione directa alterum interficit reus 
homicidii est: atqui Titius ex proposito et intentione dire- 
cta Cajum interfecit: ergo Titius homicidii reus est. En ju- 
dicium criminis qualificativum. Dein pergitur. Qui homicidii 
reus esse convincitur , tenetur compensare omnia damna , 
quae ex occisione uxori, liberis, aliisque illata sunt: atqui 
Titius de homicidii crimine damnatus haec et illa damna in- 
tulit: ergo ea compensare debet. En sententia compensat iva. 
Tandem sic decernitur sententia poenalis. Qui homicidii qua- 
lifcati reus esse convincitur capitalis esto: atqui Titius qua- 
lificati homicidii reus est : ergo Titius capitalis esto. 

Duo posteriora judicia necessario innituntur primo judi- 
cio, quo declaratur utrum revera crimen alicui sit imputan- 

dum. Nemo enim compensationi aut poenae snbesse jure po- 
test, scilicet nemo responsabitis habetur effectuum, nisi fue- 
rit causa moralis. Nostrum non est hic disserere vel de re- 
gulis compensationis, vel de sanctione criminali: sed cum haec 
materia partira referatur ad particularia officia, partim ad po- 
sitivas institutiones et sanctiones ; hinc generalia de inju- 
riarum reparatione, et de poenis criteria ad tractatum parti- 
cularem reservabo ; cetera positivae jurisprudentiae relin- 
quam. Dicam hic tantum ea quae pertinent ad imputationem 
qualificatioam , cum ut varia peccatorum criminumque natura 
ct quantitas cognoscatur , tum ut utriusque fori cohaeren- 
tia, vel discrepantia recte determinentur. 

Utriusque fori tam interni quam externi propositum in 
ferendo judicio qualificativo hoc unum est, scilicet definire 
naturam et gravitatem peccati ac criminis perpatrati; ut agnita 
facti veritate debitae compensationis onus decernatur, et poe- 
nae peccatis irrogentur aequae: secus autem , et a criminis 
imputatione, et a cujusvis responsabilitatis vinculis reus ab- 
solvatur. Quare tota dijudicatio versatur io hoc, ut cogno- 
scatur utrum et qua ralioue quis fuerit causa moralis cri- 
minis, de quo quaeritur: utrum nempe et quo libertatis mo- 
ratis gradu usus sit in crimine complendo: ille enim tantum 
censeri potest vera causa moralis et responsabilis criminis 
alicujus, qui in eo exequendo animi corporisque facultatibus 
deliberate usus sit, et cum plena criminis cognitione. Porro 
eo major peccati gravitas censetur , quo plenior magisque 
spontaneus deprehenditur usus libertatis sive actualis et di- 
rectae, sive indirectae et in causa. Quapropter in pensandis 
criminibus sequentes canones prae oculis habento. 

1. « Quidquid excludit aut tollit facultatem sive phy- 
« sicam sive moralem deliberandi, eligendi, et exequeudi , 
<( excludit aut tollit moralitalem actionis ». 

Excludunt ant tollunt libertatem et moralitalem actio- 
num mera animi perceptibilitas ; actus mere spontanei et in- 
«linctivi* qui omnem' deliberationem etiam indirectam et 

mediatam praeveniunt; carentia aut privatio rationis, utpole 
in infantia, somno, ebrietate , delirio , et amentia ; tandem 
ignorantia aut error invincibilis; uno verbo physica aut mo- 
ralis necessitas. In his enim omnibus non hominis persona, 
sed natura in homine agit. 

2. <c Quidquid imminuit vim hanc electivam, imminuit 
a peccatum male agentis; quia fragilitas potius, quam mali- 
« tia m hoc deprehenditur: auget meritum bene agentis, ob 
« graviora obstacula, quae in virtutis exercitio ei superanda 
a opponuntur ». 

Imminuunt autem liberi arbitrii plenam deliberationem 
et electionem illae omnes causae quae spontaneitatem aufe- 
runt, mentisque serenitatem et tranquillitatem perturbant ; 
quemadmodum sunt coactio , animi permotiones seu passio- 
nes , et habitus. Coactio , idest , vis physica et externa , cui 
quisj etiamsi toto conatu renitatur , non potest omnino resistere j 
actus quidem internos ct elicitos non obligat , sed tantum 
externos et imperatos: attamen ob dolores, damna aut ille- 
cebras, quibus a vim inferentibus et cogentibus patiens af- 
ficitur, gravia ad peccandum voluntati praebentur incita- 
menta (1). Itemque ceterae etiam animi permotiones , sive 
metu et aegritudine, sive spe et voluptate, etsi non omne ple- 
rumque mentis consilium auferant, facile tamen hominis virtu- 
tem frangunt, ejusque voluntatem huc et illuc rapiunt. Id 
autem multo magis efficiunt habitus voluntarie suscepti; per 
eos enim passionum vis mirandum in modum augetur et ro- 
boratur: qui si ad malum assueverint, perdifficile admodum 
est adverso flumine adnavigare; adeo ut mirum non sit, si, 

(j) Ita de Costantia et Piccarda Alighierius Par. C. 4. 

Se tosse stato il lor volere intero, 

Come tenne Lorenzo in su la grada, 

E fece Muzio alia sua man severo; 

Cosi 1'avria ripinte per la strada 
Ond’eran tratte come furo sciolte: 

Ma cosi salda voglia e troppo rada. 

13 


Digitized by Google 



i9i 

flagitiosam hominem tandem, adspiranle gratia Dei, ad bo- 
nam frugem conversam vel ipsis innocentibus facile aequi- 
parari, et aliquando cos superare contingat. 

3. e Quo magis directus et immediatus libertatis usus 
» et operantis intentio in bonis vel in malis actibus perpa- 
» trandis fuerit; eo major censetur boni vel mali meriti im- 
» putatio ». 

In determinandis primariis liberi arbitrii criteriis, prae- 
cellentem hanc hominis facultatem dupliciter distinximus, 
scilicet in libertatem directam et actualem , indirectam et in 
causa seu mediatam. Prima illa in una actione peragenda oc- 
cupatur , illuc intendit , ibique tota adhaerescit. Qui ergo 
actuali et directa intentione rem honestam aut turpem ap- 
petit et facit , in eo pleniorem virtutis aut vitii imputatio- 
nem fieri necessc est. In usu autem indirectae et mediatae 
libertatis animus ad alia distractus, vel in causa occupatus, 
quasi longo intervallo interjecto, languidiori ratione intuetur 
effectus et parum advertit. Quae igitur in canone 2. dicta 
sunt, eadem indirectae et mediatae libertati aptari possunt. 

Quare a moralislis et jurisperitis distingui solet culpa a 
dolo malo; peccatum in causaj aut repentino aliquo motu ani- 
mi perpatratum, ab eo quod malitia idest versuta et callida 
nocendi ratione committitur. Culpam definiunt voluntariam 
debitae diligentiae omissionem ; unde aliqua sive in Deum, si- 
ve in homines injuria sequatur. Dolum malum autem esse 
ajnnt, quodvis voluntatis propositum legem violandi et injuriam 
inferendi. Verum iu hac quoque directa peccandi voluntate 
maxima imputationis differentia ponenda est. « Etenim in 
» omni injustitia permultum interest , utrum perturbatione 
» aliqua animi , quae plerumque brevis est et ad tempus , 
» an consulto et cogitata fiat injuria. Leviora enim sunt quae 
» repentino aliquo motu accidunt , quam ea quae meditata 
» et praeparata inferuntur ». ( Cic. de off. 1. 1. c. 8.) De 
culpa autem et de dolo malo contra proprie dictam justitiam 
singillatim agam in 2. tractatu, ubi de officiis adversus alios 

disseram. Nonnulla bic de peccato illo , quod a moralistis 
peccatum in causa solet appellari, censeo adnotanda. 

Quisquis libere eligit et vult causam, eligit et vult effe- 
ctus, quos ex ea producendos agnoverit: igitur qui actionem 
deliberate facit vel omittit, unde aliquid contra justitiam ct 
honestatem eventurum noverit aut nosse debeat; effectus isti 
mali, quamvis actu necessario producantur, neque ullo modo 
impediri amplius possint, ei tamen in causa jure imputantur. 
Quia voluntas libera illa in causa, nisi expresse fuerit immu- 
tata, et stabili contrarioque proposito firmata, virtute sua per- 
i severat et influit in actus omnes sequentes. Si quis e. g. sciens 

i et prudens vino sese inebriaverit, multa turpia, iniqua, le- 

gique contraria in illo hebetudinis statu dicet, faciet, patie- 
tur, ei quidem improbanda. Itemque imperitus medicus, ju- 
dex , aliique de sua ignorantia, deque officii , quod temere 
sibi assumunt, difficultate et responsabililate conscii, in suo 
munere pessime fungendo graves injurias ignorantes at non 
innocentes inferunt. Diversa autem numero et specie pec- 
cata faciunt: peccant enim in causa peeeato intemperantiae, 
aut negligentiae etc., idque actualiter ; peccant autem in ef- 
fectibus virtualiter contra modestiam, honestatem, justitiam, 
religionem juxta diversas obligationum species , quibus ef- 
fectus illi opponuntur. Quibus cx rebus patet , peccatum in 
causa esse quamcumque actionem Yel omissionem cuidam le- 
gi contrariam , quae hic et nunc necessario contingit ; sed 
tamen est effectus actionis vel omissionis liberae, quae prae- 
cesserit, in qua praevidebantur vel praevideri debebant hu- 
jusmodi consectaria. Imputantur autem effectus isti neces- 
sarii , quatenus ab actu libero sint informati et perfluen- 
tes. Sin autem 1. in causa ponenda libertate morali plene 
liber quis non fuerit , utpote si imprudens et invitus ine- 
briatus fuerit: aut 2. si libere egerit, tamen nec praevide- 
rit, aut praevidere teneretur effectus, ex eo quod nulla inter 
eos et causam vel naturalis vel experimentalis connexio in- 
tercedat : aut 3. si in causa peccaverit , ct pravos effectus 

futuros sufficienter animadverterit, tamen per resipiscentiam 
pravam illam voluntatem immutet, et quoad fieri possit, ne- 
cessarios cfTectus imminuat, et suum assensum omnino neget: 
tunc imputationi locus non est; quia effectus isti cum liber- 
tatis moralis radice aut nullam habuerunt unquam relatio- 
nem et influxum, vel per voluntatis immutationem cessavit. 

Quamquam autem ut superius dixi scopus utriusque fori 
cum interni tum externi unus idemque sit; tamen non raro 
contingit, ut de uno eodemque judicio diversae inter se, aut 
etiam contradictoriae ab utroque tribunali proferantur sen- 
tentiae, et quod forte mireris, unaquaeque in suo genere ve- 
ra et aequa. Undenam differentia haec ? Et quae alteri prae- 
ferenda , aut quomodo inter se alia cum alia concilietur ? 
Differentia hujusmodi non ex diversis juris principiis, quae 
eadem sunt, et utrique tribunali communia; Ycrum ex diver- 
sis mediis investigandi facti veritatem exoritur. Etenim im- 
putatio, seu sententia quae profertur, est consequentia ratio- 
cinii: jamvero in majori propositione syllogismi (nam ratio- 
cinatio haec per syllogismum praecise reddi potest) contine- 
tur lex, idest vel mera juris naturae principia, vel institu- 
tionum et legum positivarum praescripta , quae sunt toti- 
dem legis naturalis applicationes: neque enim humanae justi- 
tiae criteria naturali et divinae aequitati repugnantia esse un- 
quam possent; sed unam ordinis moralis lineam servant, cu- 
jus radices in lege aeterna firmantur. Igitur in juris prin- 
cipiis ponendis et declarandis , idest in majori propositione 
syllogismi, quae constituit basim, cui judicium innititur, tam 
tribunal conscientiae quam externum tribunal aequalia omni- 
no sunt. In minoris vero propositionis, seu in facti cogni- 
tione non semper consentiunt : quia non iisdem investigan- 
dae veritatis principiis utuntur. Etenim in foro interno reus 
ipse est suae actionis oculatus testis, accusator, et judex, qui 
omnes animi sui latebras per intuitivum sensus intimi exa- 
men perscrutatur , summamque evidentiam et certitudinem 
assequi potest. In externo autem tribunali nonnisi per accu- 

satores, testes, et extrinseca monumenta jaxta critices leges 
examinata ad facti cognitionem licet pervenire. Determinata 
antem facti notitia secundum acta et probataj quae moralem 
tantum certitudinem dare possunt, tum a posteriori per a- 
nalogiam et humanae prudentiae regulas infertur actus hu- 
mani vel innocentia, vel culpa, vel dolus malus et malitia , 
quae omnia insunt in hominis animo, quo acies pupillae non 
intuetur. Itaque jurisprudentia humana quoad facti disqui- 
sitionem, praeter regulas criticae, habet etiam generalia cri- 
teria judiciaria de externa actuum humanorum qualificatio- 
ne, qui per inductionem internae moralilati censentur con- 
cordare. E. g. timor gravis inique et directe ad extorquen- 
dum consensum incussus jure naturae irritat vota, sponsalia, 
matrimonium, aliosque bene multos actus, et fortasse etiam 
reliquos contractus humanos. Jam vero timoris gravitas non 
est absoluta (Vide supra c. 1. a. 1.) sed relativa ad perso- 
nae sensibilitatem, et periculi probabilitatem ac gravitatem 
opinatam. Quae omnia in immensum varia ut ratione qua- 
dam prudenti et generali usui externi tribunalis accommo- 
darentur , sapientissime provisum est , ut ille tantum timor 
gravis habeatur, qui sit cadens in virum constantem; scilicet 
ex tali periculo et damno incussus, quod omnes passim ho- 
mines, etiam forti animo , reformidant. Itemque ad discer- 
nendum homicidium ex ulciscendi cupiditate factum ab oc- 
cisione , quae fiat ex inculpatae tutelae defensione , regulas 
illas praescriptas judicibus novimus in Solonis legislatione, 
in legibus XII. TT., et in Exodo, de nocturno latrone etsi 
inermi, et de diurno armato jure interfecto, et ita de ceteris. 

Quae cum ita sint fieri aliquando potest, ut qui in foro 
externo innocens declaratur, is conscientiae judicio damne- 
tur: aut qui secundum acta et probata criminis reus habea- 
tur, idem in domestico tribunali omni peccato et omni cul- 
pa vacet. Quod si evenerit, quid censendum sit ? De inno- 
centc, inquam, immerito damnato dubitatio et disquisitio fieri 
potest. Nam de sontibus et maleficis, qui forte judicum sen- 

(entia innocentes habeantur, nisi passionibus prorsus excac- 
cantur , nemo non videt per externam hanc declarationem , 
eos neque a criminibus, neque ab effectuum responsabilitate 
dissolvi. Innocens autem si certo conscientiae testimonio, se 
inique damnatum sentit, tenetur ne judicis sententiae parere 
et acquiescere, an ei licet aliqua ratione sibi injuriam compen- 
sare ? Cui respondeo, quod sicut judicis sententia non efficit, 
ut qui in externo tribunali reus censetur, revera in conscien- 
tia criminosus evadat; ita si absolute et abstracte jus naturae 
consideretur, nulla compensationis aut responsabi litatis lege 
obligaretur, quae tota ex suppositione criminis et illatae in- 
juriae derivatur: tamen in facto acquiescendum omnino est, 
et incommoda illa, sicut cetera naturalia infortunia , aequo 
animo toleranda, ne perturbationes, seditiones , et scandala 
in republica excitentur: privata enim utilitas publico civita- 
tis bono posthabenda , et aliquando relinquenda nobis est. 
Nisi forte in aliquo perraro casu occultae compensationi , de 
qua suo loco agam , locus esse possit ; quae tamen multas 
habere debet cautiones, neque unquam eam suo tantum ju- 
dicio, sed prudentis viri consilio faciendam putaverim. 

Itaque si publici tribunalis sententia aliquando intimo 
conscientiae judicio contradicat, criminosum nunquam a na- 
turae obligationibus solvit; innocentem nonnisi per accidens 
obligat ad quaedam legis humanae onera subeunda. Ceterum 
in externo hoc tribunali, quo cautius bonorum juribus con- 
sulatur, nemo praesumitur malus nisi probetur • Sin autem ab 
actore , cui incumbit onus probandi, res in controversia po- 
sita probabilibus, at non certis argumentis probetur; posses- 
soris et suppositi rei conditio melior censetur juxta juris re- 
gulas superius art. 1. relatas. 

CAPUT HL 

DE oeifcro SEU DE FINIBUS ACTUUM HUMANORUM 

Homo in omnibus suis actibus aliquem finem sibi propo- 

nit et quaerit. Agens non movet ( seipsum vel alios) nisi ex in- 
tentione finis (S. Th. 1. 2. q. 1. a. 2.). Finis itaque est id , 
cujus gratia aliquid agimus, quod, ut ait Aristoteles, appe- 
titur propter se, et propter ipsum cetera. Variae auteui distin- 
gui solent a philosophis finium species, quarum praecipuae 
hae considerandae sunt ; scilicet finis proximus seu interme- 
dius actionis cujusdam ille dicitur, qui ordinatur ad aliud; 
finis ultimus ille , qui non ordinatur ulterius , sed propter 
seipsum appetitur. Cum aegrotus sumit medicinam, sumptio 
medicinae quamquam sit finis immediatus et proximus agen- 
tis, tamen ordinatur ad sanitatem tamquam finem ultimum. 
Plures autem et diversi esse possunt fines proximi et inter- 
medii , alter alteri subordinatus quasi per scalam et gradus 
continuos usque ad ultimum, quo cum pervenerimus ab actio- 
ne cessamus et quiescimus : ita aegrotus medicum accersit, 
ut remedia suae infirmitati opportuna cognoscat, iisque uta- 
tur ad crisim obtineudam, ut tandem in sanitate restituatur. 

Praeterea distinguitur etiam finis primarius actionum 
humanarum a secundario : primarius directe et prae ceteris 
intenditur; secundarius ille est, qui indirecte appetitur, tam- 
quam consectarium et aliquid superadditum primario. Ita fi- 
nis ultimus simulque primarius , quem sibi proponit medi- 
cus in aegroti curatione suscipienda et peragenda, est ejus- 
dem valetudo et sanitas: indirecte autem et secundario prae 
oculis habere potest grati animi, mercedis, et laudis emolu- 
mentum. 

Haec dicta sint de singulis actibus humanis, qui semper 
certum et peculiarem finem habent. Est autem et alius di- 
stinguendus totius hominis finis supremus et vere ultimus, de 
quo dici absolute potest, quod appetitur propter se et pro- 
pter ipsum cetera : quo scilicet omnia et singula desideria 
hominis et actus tendunt velut in suum centrum, eoque ob- 
tento, nihil ultra quaerat, idest summum bonum , seu felicitas , 
et beatitas ; nam haec omnia revera unum significant. Quam- 
quam enim distingui debeat bonum in se a boni ipsius froi- 

tione, seu bonum objectivum a bono subjectivo , cum illud 9il 
fons et causa felicitatis, hoc autem ipsa hominis felicitas, seu 
status ille animi humani in quo gaudet et fruitur bonis; ta- 
men cum in concreto quaerimus quodnam sit summum ho- 
minis bonum, quaerimus de participatione et fruitione boni 
ipsius seu de fine, in quo hominis desideria quiescant., ejus- 
que animus gaudeat, felix fiat pleneque beatus. 

Jam vero certum est, ut alias declaravi, hominem in sin- 
gulis suis desideriis , volitionibus et actibus quibusvis non- 
nisi boni alicujus acquisitionem et fruitionem appetere. Quam- 
quam autem singula objecta, quae a singulis hominibus ex- 
petuntur , varia inter se sint ; tamen in hoc omnes conve- 
niunt, ut quidquid appetunt et quaerunt nonnisi sub aliqua 
ratione boni appetant; uno verbo objectum voluntatis est tan- 
tummodo bonum , scilicet objectum quodvis particulare , in 
quo saltem species aliqua boni appareat (1). 

Ceterum bona contingentia et finita , cum in desiderio 
sunt, avide expetuntur, et satis magna et perfecta videntur, 
experientia vilescunt : hinc ad alia et porro alia quaerenda 
animum convertimus, neque unquam quiescimus statum per- 
fectae fruitionis usque exoptantes, in quo, ut ethnici philo- 
sophi ajebant, secretis malis omnibus , cumulata bonorum com- 
plexio habeatur. Itaque hoc « pro verissimo certissimoque po- 
» nendum est, beatos esse omnes homines velle, idque unum 
» ardentissimo amore appetere et propter hoc cetera quae- 
» cumque appetunt ». (S. Aug. lib. 1 3. De Trinit. c. 3.) Hinc 
(ut passim legere est apud S. Thomam) beatitudo seu felicitas 
est ultimus (inis hominum ; beatitudo habet rationem ultimi finis ; 
beatitudo est proprium et perfectum hominis bonum , status om- 
nium bonorum aggregatione perfectus. Et sane essentiale est hu- 
manae inteiligentiae, ut alias adnotavi, ut duas extremas ve- 

(1) » Bonum est quod omnia appetunt : hoc autem habet rationem 
» finis. Ratio boni in hoc consistit , quod aliquid sit appetibile : unde 
» philosophus dicit, quod* bonum est quod omnia appetunt ». S. Th. I. 
P. q. tt. a. 4. 

rilates ontologicas complectatur , ideam nempe abstractam 
quantitatis et enlinm contingentium : atque' ideam infiniti et 
absoluti : a quantitate, entibusque finitis ac mutationi obno- 
xiis necessario mens humana assurgit ad ideam entis infini- 
ti, immutabilis, aeterni. Itaque omnia bona finita imperfecta 
sentit : illud autem censet summum bonum et statum perfe- 
ctae felicitatis, in quo nulla sit mali admixtio, nulla mutabili- 
tas, aut timor, aut dolor; simulque habeatur omnium bonorum 
aggregatio immutabilis et aeterna. Haec est idea summi boni 
quam essentialiter mens humana sibi efformat; quoque mens 
nostra velut in finem ultimum tendit , et cum ea comparat 
cetera bona contingentia, eorumque gradum pensat. 

Haec, inquam, est notio summi boni et felicitatis per- 
fectae quam omnes habent, omnesque expetunt. Verum quae- 
ritur utrum haec idea et appetitio summi boni sit mera no- 
strae mentis notio, quae nunquam suum complementum sit 
habitura, aut reale objectum habeat; scilicet quaeritur quod- 
nam sit summum bonum , quod assequi revera possint ho- 
mines. Eo investigatio , quae multos veteres recentioresque 
philosophos longe a veritate aberrantes fecit. Notissima enim 
est veteris philosophiae disquisitio de summo bono , quae (si 
unum vel alterum excipias, Platonem praecipue, qui ad ve- 
ritatem propius accessit ) ceteros veluti in labyrinthum opi- 
nionum involvit (Vide Tullium De /in.). Recentiores autem 
praesertim panteistae (Fichte in opere cui titulus de hominis 
destinatione , Schelling, aliique multi) generatim mundum sibi 
sufficientem faciunt, in quo infinita vis insit, quae necessa- 
rio et infallibili progressu paulatim evolvatur ac perficiatur: 
quoad genus humanum autem pro certo indefinitam societatis 
perfectibilitatem habendam esse statuunt. Quare multo magis 
absurde quam veteres illi, qui in alicujus saltem vel physici 
vel intellectualis, vel moralis boni fruitione hominis felicita- 
tem ponebant, docent isti ultimum hominis finem esse sum- 
mam societatis humanae perfectionem, in qua secretis malis 
omnibus , cumulata habeatur bonorum complexio. Quae ge- 

neralis, quam hujusmodi homines hariolantur, rerumpublica- 
rum politica perfectio et felicitas neque praeteritis genera- 
tionibus, neque nobis prodesse potest ; sed posteris , si su- 
peris placet, reservata est : ideoque non hominis, sed huma- 
nae speciei ultimus finis ea foret. Itaque contra hujuscemodi 
deliramenta ea repetam, quae de veteribus ajebat Baco (De 
Augm. Scient. I. 7. c. 1. ) « Disputationes illas infinitas et 
» speculationes circa boni supremum gradum , quem felicitatem , 

» beatitudinem_, summum bonum vocitarunt (quae ethnicis in- 
ii star theologiae erant) christiaua tandem fides sustulit , et 
u missas fecit. Quemadmodum enim Aristoteles ait , adole- 
n scentes posse etiam beatos esse , sed non aliter quam spe', eo- 
» dem modo, a christiana fide edocti , debemus nos omnes 
» minorum et adolescentum loco statuere, ut non aliam fe- 
» licitatem cogitemus quam quae in spe sita est. » 

Vidimus (P. I. Sect. 3. cap. 1. a. 3.) ubi de sanctione legis 
naturalis egimus, in bac mortali vita, in qua bona sunt mixta 
malis, incerta, finita, fortunae temeritati obnoxia, perfectam 
felicitatem esse non posse : supremum bene beateque vivendi 
gradum, quem assequi mortales possint, esse mentem sanam 
in corpore sano ac praecipue mentem ea sanitate praeditam 
quae nulli rerum vicissitudini subjacet, sed a nostra volun- 
tate proficiscitur, idest animum bene virtutibus informatum, 
et honestatis justitiacque sibi conscium: in futura tantum 
vita plenam pro cujusque meritis mercedem a Deo O. M. 
retribuendam ; ibique ultimum et supremum hominis finem 
futurum. 

Itaque artium sive mechanicarum sive bonarum cultura 
et progressus, scientiarumque perfectio maximopere condu- 
cunt ad praesentem hominis felicitatem procurandam; dum- 
modo studiosa haec artium scientiarumque progressio vitae 
securitati, sanitati, et usui sit quam maxime accommodata; 
in primis autem bonis moribus et verae Religioni inserviat. 
Caveant ergo juvenes, ne temere nuperrimos novatores pha- 
naticos et sophisticos sibi eligant duces, qui saniora criteria 

deserentes, et religionem tamquam clementnm secundarium, 
illudque variabile hujus civilis perfectibilitatis habentes, ple- 
no ore rerum omnium progressum inculcant. Si verum hu- 
manae societatis progressum adamamus, ab hac levissimorum 
hominum via regrediendum omnino est, ut ad ea criteria et 
principia revertamur, quae a summis sapientibus, et classi- 
cis, ut dici solet , auctoribus consecrata sunt. Hac una via 
mentem sanam haberi posse censeo. 

Jamvero quoniam hujus vitae felicitas praecipue consi- 
stit in ea pace et gaudio, quod exoritur a recta conscientia 
et a spe futurae retributionis , quaeritur utrum in futura 
vita merces virtutis sit revera summum bonum sine ulla mali 
admixtione, status nempe felicitatis perfectae, absolutae , et 
aeternae ? Gum propensio in eam felicitatem undequaque per- 
fectam sit naturalis et essentialis creaturae intelligenti, ideo- 
que ab ipso naturae Auctore indita; et cum animus natura 
sua sit immortalis; sequitur per solam rationem conjici quo- 
dammodo posse, statum futurae vitae fore in suo genere per- 
fectum. Hinc Plato aliique ethnicorum sapientes felicitatem 
viri boni in ipso Divinitatis fonte hauriendam censuerunt. 
Ceterum sola divina revelatio plane demonstrat hanc summi 
momenti veritatem, aperiens infinitos divinae bonitatis the- 
sauros in retribuendo non solum aequam pro meritis retri- 
butionem, sed mercedem nimis magnam, supereffluentem, ac 
plane gratuitam et supernaturalem ; quaeque immensis cor- 
dis humani desideriis satisfaciat. Haec autem erit participa- 
tio felicitatis ipsius Dei per intuilivam ejus visionem, quan- 
do videbimus eum non per speculum in aenigmate j sed facie 
ad faciem ac similes ei erimus , quoniam videbimus eum sicuti 
est (1. Cor. 13. - 1. Io. 3.). 

Deus igitur alpha et omega, principium et finis; prin- 
cipium quidem, quia hominem creavit, eique naturae legem 
sancivit : finis autem, quia Deus ipse est summum illud bo- 
num, quo semper tendit, et in quo tandem, si sobrie, juste, 
et pie vixerit requiescet. Universa quidem propter semetipsum 

operatus es Dominus (Prov. 16 .) « Omnem, qui invocat no- 
» men meum ( per Isaiam dicit) in gloriam meam creavi eum 
n formavi eum, et feci cum ». Itaque ultimus finis Dei in 
suis operibus (ad extra ut ajunt theologi), est suae gloriae 
manifestatio. Posuit autem homini pro fine illius ultimo per- 
fectam hanc supernaturalem felicitatem, in cujus assecutione 
homo necessario Dei gloriae inservire debet; in hac vita per 
suae voluntatis obsequium , in futura per aeternam D. Bo- 
nitatis et Perfectionis laudem. In quo beatitatis statu, quam- 
quam pro meritorum diversitate diversi sint felicitatis gra- 
dus , et torrens voluptatis a Summo Fonte diversa mensura 
influat in beatorum animos; tamen omnes sunt plene satiati, 
et perfecte felices : quia essentiale est ipsi beatitati, ut vo- 
luntas beatorum divinae voluntati diversos gloriae gradus di- 
stribuenti plenissime conquiescat, et conformis sit. 

Quae cum ita sint, concludam, quod sicut felicitas ma- 
jor quam in bac vita obtinere possimus consistit in conscien- 
tiae bonae testimonio; ideoque, ut Alfonsus Magnus Arago- 
niae rex, interrogatus quemnam in hoc mundo felicem cen- 
seret, dignam sapientissimi principis sententiam dedit; illum 
inquiens, qui vel in secundis vel in adversis Dei voluntati 
plenissime inhaereat et quiescat : simili ratione futurae vitae 
felicitas reposita est in perfecta adhaesione divinae volunta- 
ti, quae in inluitiva visione plenissime beatos facit. 

CAPUT IV. 

DE BONO ET MALO MORALI DE VIRTUTE AC VITIO. 

Declarata indole tum physica tum morali actuum huma- 
norum, et determinato eorumdem objecto, disserendum su- 
perest de eo, quod scholastico vocabulo moralis qualificatio et 
specificatio dici solet; scilicet tradenda est idea boni et mali 
moralis, virtutis et vitii cum in genere tum in specie. 

Bonum morale est quicumque actus humanus morali ordini 


Digitized by Google 



205 

conformis: malum autem quicumque actus humanus eidem con- 
trarius. Ia hac definitione ponitnr aclus humanus pro genere: 
quia bonum aut malum morale non est neque potentia, ne- 
que affectus, neque habitus, necque aclus mere spontaneus 
animi nostri; sed actus deliberatus, qui humanus proprie di- 
citur. Pro differentia autem ponitur objectum proprium et 
specificum hujus actus, idest uniformitas aut oppositio cum 
lege et ordine morali. Itaque inter bona moralia otones actus 
humani, et ii qui sunt de praecepto , et ii qui de consilio sunt, 
includuntur. Praecepta enim imponunt ea, quae omnino ne- 
cessaria sunt homini, ut convenienter naturae suae vivat, et 
ad ultimum finem tendat: consilia autem suggerunt quid ma- 
gis expediat, ut facilius et perfectius per hanc virtutis viam 
incedamus; una igitur utriusque mens, una linea rectitudi- 
nis et aequitatis ab utroque servatur , a qua mala moralia 
tantum recedunt, scilicet sola praecepti cujusdara aut legis 
violatio. Omissio autem meri consilii inter mala moralia ac- 
censenda non est: qui enim actum de mero consilio omittit, 
is honestatis viam non deserit, sed minori cum perfectione 
et alacritate procedit. « Consilium est ( ut sapienter monet 
» Augustinus De Virginii, c. 14 et 15) quo si uti nolueris, 
» minus boni adipisceris, non mali aliquid perpetrabis . . . 
» Praeceptum est hoc, cui non obedire peccatum est ». 

Porro virtutis nomen, quod in amplissima sua significa- 
tione quamlibet perfectionem vel effectum excellentis vis po- 
test significare, cum tamen ad moralia refertur , aliquando 
pro actu moraliler bono accipitur, proprie autem nonnisi ha- 
bitum denotat, perpetuo inclinantem et inducentem hominem 
ad bona moralia obeunda : neque enim ex uno aut altero ho- 
nestatis justitiacque actu virum bonum et virtute praeditum 
dicimus, sed cura qui prompte et constanter viri boni offi- 
cio fungi consuevit ; similia dicito e converso dc vitio. Igi- 
tur virtus et vitium differunt a bono et malo morali non ex 
objecto et differentia , quae una eademque est , legis nempe 
obsequium et voluntatis uniformitas cum ordine morali; sed 

in genere tantam distinguantur; cum ea consistant in habilu, 
haec autem in uno actu humano. 

Itaque necesse est determinare quid sit habitus iste mo- 
ralis. Nostrum non est disserere de habitibus divinitus infu- 
sis , sed tantum de acquisitis. Jamvero ut horum habituum 
natura recte inteliigatur, haec, Aristotele duce (Ethicor. 1. 2. 
c. 5. ) animadverto. Cum virtus sit in anima nostra , et sit 
principium disponens voluntatem ad operandum; et cum tria 
tantum principia insint in anima , quae ad operationem di- 
sponunt, affectus , facultates j habitus ; aliquid ex iis esse virtu- 
tem j necesse est. Affectus de quibus cap. 1. disserui, sunt om- 
nes animi nostri perceptiones, ac praecipue desideria et pas- 
siones, quae omnes reducuntur ad appetitionem boni cujus- 
dam, vel ad aversionem a malo, ad amorcin vel odium: ea 
denique omnia quae voluptas vel dolor consequitur. « Facultates 
» vero seu potentias eas (appellamus) quibus idonei esse di- 
» cimur, ut his omnibus afficiamur, idest quibus irasci, vel 
» dolere, vel misereri possumus u ; uno verbo facultates ani- 
mae sunt vel perceplibilitas vel activitas tam spantanea quam 
libera. Habitus tandem sunt eae dispositiones animi , quibus 
vel bene t vel male ad affectus nos habemus : e. g. habitus tem- 
perantiae vel intemperantiae est ea animi dispositio, qua vel 
bene vel male nos habemus ad cibi et polus usum : si enim 
sumus dispositi ad nimis vel parum manducandum et biben- 
dum, male sumus dispositi ; si sumus dispositi ad alimenta 
mediocriter, et prout oportet , bene sumus dispositi. Atqui 
virtus et vitium neque in genere passionis, nec in genere fa- 
cultatis est; qui enim virtute praeditus est , aut vitio irre- 
titus , is dicitur bonus vel malus , et laude aut vituperio , 
praemio aut poena dignus habetur. At nemo bonus aut ma- 
lus, laudabilis dicitur aut vituperabilis, vel quia affectus sen- 
tiat, vel quia possit bene vel male agere: facultas enim sen- 
tiendi, aut volendi, agendique, et actualis sensationum idea- 
rumque perceptio , non ab hominis arbitrio , sed natura in 
nobis sunt et liant. Si ergo virtutes neque affectus sunt , neque 
facultates , habitus necessario sunt. 

At undenam habitus isti originem ducunt? Natura ido- 
neos non efficit ad acquirendas virtutes, non autem a natura 
eae nobis ingenerantur; sed quemadmodum disciplinae omnes 
et artes multo tempore, labore, ct repetitis actibus genera- 
tionem et incrementa habent , ita virtutes intellectuales et 
morales, non natura in nobis , sed repetitis actibus et con- 
suetudine acquiruntur. 

Et re quidem vera (Arist. loc. cit. c. 1.) « nihil ex iis 
» quae natura fiunt assuescere aliter potest ; ut lapis cum 
» natura deorsum feratur, nunquam sursum ferri assuescet, 
» neque si millies quispiam eum sursum projiciendo velit as- 
» suefacere, neque ignis deorsum ferri , neque aliud quid- 
» piam aliter quam natura comparatum sit, unquam assue- 
» scet ». Itaque si temperantia, fortitudo, ceteraeque virtu- 
tes inclinationes naturales essent, non posset quis assuescere 
ad actus eisdem contrarios. Atqui et in artibus ct in virtu- 
tibus evenit , ut sicut eae acquiruntur consuetudine bene 
agendi , ita consuetudine male agendi corrumpuntur. » Ex 
» eo enim quod citharam pulsant , et boni et mali citbari- 
» aiae evadunt : eadem ratione quoque aedificatores et reli- 
» qni omnes artifices. Nam ex eo quod aedificant bene, bo- 
» ni ; ex eo quod male, mali efficiuntur. Nisi enim ita es- 
» set, nullo opus esset doclore, sed omnes vel boni fierent, 
» vel mali. Ita igitur in virtutibus quoque est. Agendo enim 
» quae ad commercia hominum spectant , alii injusti , alii 
» justi efficimur ; agendo quae in terribilibus rebus consi- 
» stunt, assuescendoque vel confidere vel timere, alii fortes, 
» alii ignavi evadimus. Pari modo in iis quae ad cupidita- 
» tes et iras pertinent, temperantes alii et mansueti, alii ira- 
» eundi et intemperantes fieri conspiciuntur: illi quod hoc, 
» bi quod illo modo in illis se gerunt; et ut uno verbo di- 
» cam, ex similibus operationibus habitus fiunt ». 

Quare legumlatores toti in eo sunt, ut per suas leges ci- 
ves ad recte honesteque agendum assuefaciant: hinc leges et 
respublicae bonae a malis differunt: bonae enim leges cives 

bonos efficiunt ; malae autem non item. Qnalcs igitur esso 
volumus, tales operationes reddere opportet: quippe cum et 
earum differentiis habitus quoque consequantur. « Non igitur 
i) (concludit Aristoteles ex senteutia , quae est in Platonis 
» L. 2. de legibus ) non igitur parum refert , sic ne an sic 
» stati m ab adolescentia assuescat aliquis , sed quampluri- 
» mum, imo totum in eo penitus consistit u Tota enim vita 
pendet ab habitibus, quos a prima aetate acquirimus. 

Quibus ex rebus quid sint habitus et qua ratione in no- 
bis efficiantur', intellectum puto , ac definiri possunt animi 
dispositiones ad aliquid constanter et faciliter agendum j ortae 
ex frequenti repetitione actuum similium. Unde etiam virtutis 
et vitii natura aperte cognoscitur: Virtus enim est habitus di- 
sponens et inclinans animum ad moralia bona discernenda et 
factitanda : scilicet virtus est e genere habituum ; specifica 
autem hujus a ceteris habitibus differentia ex objecto pro- 
prio, seu ex ordine morali, quo tendit, constituitur. Cum au- 
tem, ut superius vidimus, ex similibus operationibus habitus 
fiant; cumque operationes istae, quae virtutem generant, sint 
actus moraliler boni, ideoque deliberati et imputabiles; se- 
quitur virtutis habitum unius creaturae rationalis esse, eique 
imputabilcm : quare fit ut per hujusmodi habitus et homo 
ipse bonus efficiatur, et bona sint ejus opera. Virtus est (ait 
Aristoteles) quae facit habentem , et opus ejus bonum : quae 
contra eveniunt io vitio ; illud enim reddit malum haben- 
tem, et opus ejus malum-. 

Primum itaque virtutis munus est, ut efficiat hominem 
ipsum bonum, idest ejus animum perficiat. Atqui animi hu- 
mani facultates bifariam dividuntur, in intellectum scilicet et 
voluntatem ( quamquam hae facultates inter se intime con- 
socientur et reciprocentur, sed eas mente et cogitatione di- 
stinguimus ): ergo virtutes quoque secundum hanc differen- 
tiam in duo genera distinguuntur : aliae enim proprie ver- 
santur in cognoscendo et declarando quid facto opus sit , 
quid in singulis actibos expediat, quid non: aliae autem in 

actione consistant , scilicet in exequendis aut vitandis iis , 
quae complectenda aut fugienda esse, ratione duce, cogno- 
vimus; quarum primae ab Aristotele virtutes intellectivae , al- 
terae ex more morales appellantur. 

Variae ab eodem philosopho subtiliter distinguuntur et 
expendantur intellectivorum habituum species ; nobis autem 
de una prudentia , ceterarum virtutum moralium norma et 
matre, habenda ratio est. Itaque haec virtus non in specu- 
lativa rerum cognitione versatur , sed est recta eorum quae 
agenda vel omittenda sunt cognitio. Ne autem prudentiam cum 
arte confundamus , animadvertendum est , etiam artis pro- 
prium esse' videre quid agendum aut vitandum sit , ut fi- 
nem suum suumque effectum consequatur, omniaque praevi- 
deat et disponat, ut e. g. aedificium bene se habeat in ra- 
tione architectonica: prudentia autem respicit ea, quae bo- 
na vel mala sunt homini in quantum homo est. Dici igitur 
prudentia ea quidem potest recta agendorum et omittendo- 
rum cognitio, aut virtus , quae finem rectum discernit , ad 
eumque assequendum media proportionalia praeparat et sug- 
gerit: verum non ut ars finem quemdam particularem intue- 
tur et solam operis cujusdam optimam effectionem; sed ipsum 
hominis finem ipsiusque hominis perfectionem intendit. En 
igitur vera et propria ejusdem definitio. Prudentia est virtus, 
quae secundum honesti rationem quid agendum , quidve fugien- 
dum sit homini proponit. Itaque in rebus gerendis cavendum 
est , ne proposito nobis aliquo fine tamquam honesto , aut 
propter nimiam conficiendae rei alacritatem, aut propter igna- 
viam et pigritiam temere negligenterque agamus ; quae vi- 
tia effugere qui volet, adhibebit ad considerandas res et tem- 
pus et diligentiam. 

Prudentia autem, dum vera hominis bona a fallacibus di- 
scernit, et media praeparat ad finem, ceteras virtutes mora- 
les antecedit , eisque viam demonstrat. Ceterum cum bona 
fallacia ad se alliciant, contra vero labores, dolores, incom- 
moda , etiamsi subeunda esse recta nobis ratio demonstret, 

nostrae tamen sensibiiitati repugnantia et fugienda videan- 
tur; necesse est ut una cum prudentia, quae virtus intelle- 
ctiva est, homini praesto sint reliquae etiam morales virtu- 
tes, quarum praecipuae sunt temperantia , quae voluptatis de- 
sideria coercet et regit; ac fortitudo, quae hominis animum 
excitat ad difficilia peragenda et perferenda. Temperantia lato 
sensu accepta est virtus quae hominis affectum retrahit ab itSj 
quae contra praescriptum rationis eum alliciunt : quo in sensu 
amplissimo contra eos, qui discendi cupiditate abrepti nimis 
magnum studium multamque operam in res obscuras atque 
difficiles conferunt easque non necessarias Seneca ajebat ; 
plus velle sapere quam necesse est , intemperantia est. Proprie 
autem et stricto sensu temperantia est virtus quae sensuum 
voluptates moderatur; quaeque sunt contra rationem, eas coer- 
cet, et amputat. Multae autem sub temperantiae genere spe- 
cies continentur ; cum ea, quae appetitum propriae conser- 
vationis dirigunt, quemadmodum sunt abstinentia et sobrie- 
tas, quae in recto cibi et potionis usu consistunt; tum eae, 
quae procreandi appetiura spectant, illecebras sensuum con- 
tinendo, et ea, quae hominis dignitatem dedecent, aversan- 
do, et arctissimos legitimae propagationis limites sanctissime 
custodiendo, utpote sunt continentia, pudicitia, castitas qua- 
rum virtutum genesim hic commemorasse sufficiat ; de iis 
enim in secundo tractatu particulari data opera singillatim 
disseram. 

Hae omnes, quas recensuimus, virtutes in rebus ad vo- 
luntatem nostram fluentibus nos regunt , ne elati voluptate 
in aliquam turpitudinem delabamur. Fortitudo vero et re- 
liquae virtutes, quae illam comitantur, hominis animum ex- 
citant, ne in adversis succumbat. Verum fortitudo, quae ju- 
xta vocabuli significationem animi robur designat, non pro 
quavis animi firmitate et constantia accipienda est: hoc enim 
unaquaeque virtus efficit, ut homo stabili et immutabili affe- 
ctu praeditus agat. Atqui fortitudo proprie dicta est virtus 
quae voluntatem inclinat ad rationabiles labores perferendos, et 

justa pericula aggredienda. Justa inquam pericula, eosque la- 
bores, quos recta ratio obeundos et perferendos suadet: nam 
ea animi elatio quae cernitur in periculis, si justitia vacat, 
audaciae potius nomen habet quam fortitudinis, ajebat Plato. 
Quare verae animi fortitudini, non solum timiditas adversa- 
tur, qua imminentia mala nimium, et contra rationem formi- 
damus, aut ignavia , quae labores detrectat, nihilque magni 
audet aggredi; verum etiam audacia verae animi fortitudini 
est inimica, quando nempe homo sine utili ratione , reique 
obtinendae certitudine, aut magna probabilitate, ac sine ne- 
cessitate periculi subeundi, omnia imprudenter audet, suam- 
que ipsam vitam aliquando inutiliter profundit. Merito igitur 
ab Aristotele dicitur fortitudo mediocritas inter metum et au- 
daciam. Igitur vir fortis ille est, qui honestatis causa, cum 
recta ratio suadet, graviora etiam pericula cum fiducia ag- 
greditur, nullique neque homini, neque perturbationi animi, 
nec fortunae succumbit: idem vero impendentia mala timet, 
et caute devitat, quae et quando timere et cavere oportet. 
Hinc viri fortis est magnanimitas j qua ad magna et ardua 
maximeque utilia gerenda impellitur: ejusque socia fidissima 
est confidentia } qua rationabiliter pro certo babet, se immi- 
nentia obstacula superaturum; idemque patiens est in malis 
praesentibus et inevitabilibus aequo animo tolerandis : est 
itidem perseverans , qui longo et perdifficili labore non animo 
cadit, sed bene coepta opera firmo proposito et studio usque 
ad finem perducit. 

Cum autem (ut in prima parte demonstratum est) uni- 
versa naturae lex eo intendat, ut jura cuj usque integra ser- 
ventur, sive mundi imperantis et Domini, sive sui, sive alio- 
rum cum privata tum publica , cumque legi huic egoismus 
cupiditatesque omnes usque repugnent ; hinc inter cardina- 
les , ut ajunt, virtutes, recte a philosophis etiam justitia po- 
nitur, quae ut Ulpianus ait est constans et perpetua voluntas 
jus suum unicuique tribuendi. Quae autem sint variae justi- 
tiae species sive Deum, sive nos ipsos, sive alios respicien- 

tes, quaeque sint vilia eisdem opposita, in secundo tractatu 
particulari explicabo. 

Hic tantum animadvertendum superest ad generalem il 
lana proprietatem omnibus virtutibus moralibus communem 
et quasi characteristicam , de qua fuse agit Aristoteles (E- 
thicor. I. 2. cc. 6. 7.), quod scilicet in medio consistit virtus. 
Et re quidem vera ea est natura rerum continuarum et di- 
visibilium , uno verbo quantitatis ( quo in genere actiones 
quoque humanae continentur), ut sumi possint duo extrema, 
quorutn alterum sit excedens seu majus , alterum deficiens 
ac tninus; inter utrumque autem habetur medium. Jamvero 
omnis scientia et ars in suis operibus mediam viam tenen- 
dam praecipit, et extrema prohibet. « Quod si omnis scientia 
» ad medium spectans, atque ad ipsum sua opera dirigens, 

» ita opus bene absolvit, ut de bene absolutis operibus illud 
» dici consueverit , ut neque demi , neque addi quidquam 
» posse fateamur, quasi excessus et defectus, quod bene est 
» corrumpat , mediocritas conservet: si boni igitur artifices, 
» ut nunc dicebamus, ad hoc spectantes operantur ; virtus 
» vero omni arte exactior est et melior, quemadmodum e- 
» tiam natura (praestantior est arte), elficitur procul dubio, 
a ut ea medii conjectrix ac collimatrix sit. De morali lo- 
» quor. Haec enim circa aCTectus et actiones versatur , in 
» quibus excessus, et defectus, et medium est, ut et timeat 
» et confidat aliquis, cupiat ct abhorreat, irascatur et mi- 
» sereatur, ac demum laetetur et doleat magis et minus, at- 
» que utraque haec non bene. Nam quando oportet, et ob 
» quae, et erga quos: et cujus causa, et ut oportet , haec 
» facere medium est, atque optimum, id quod est ipsius vir- 
» tutis. Simili modo circa actiones est excessus, et defectus, 
» et medium. At virtus circa affectus actioncsque versatur, 
» in quibus excessus peccat , defectus vituperatur, medium 
» autem et laudem et rectam exequutionem consequitur ». 
Itaque medium hoc quod servant virtutes omnes morales, est 
illa rectitudinis et aequitatis via, quae juxta pythagoreorum 


Digitized by Google 



213 

doctrinam unica est ad iinem consequendum; infinita autem 
sunt vitiorum diverticula et aberrationes, quemadmodum ja- 
culator jacendo sagittam per unam tantum liueam et uno tan- 
tum proportionali ictu scopum attingit; quae linea media est 
et optima inter infinitas divergentes a scopo directiones , 
et inter telorum jactus , quae ob excedentem impulsum si- 
gnum praetergrediuntur; vel ob deficientem ac languidiorem 
impulsum ad scopum non perveniunt. 

Quae cum ita sint, quamquam virtus dici omnino ne- 
queat amor propriae utilitatis , ut quidam falso putant (amor 
enim propriae utilitatis in genere essentialis et necessarius 
est; amor vero utilitatis individualis errori et vitio obnoxius 
esse facillime potest ; e contra virtus est habitus electivus, 
et erroris cujusvis ac vitii expers); attamen verae utilitatis 
cum privatae, tum publicae (quod saepe dictum est, sed di- 
cendum est saepius) una virtus causa est, quae cupiditatum 
omnium aberrationes coercet, hominemque in suo statu reti- 
net, singulis sua jura integra servat , et ad ultimum finem 
recta via hominem deducit; et ut summatim dicam, ordinem 
desideriis et voluntati humanae perpetuo ipsa imponit et ser- 
vat; adeo ut compendiaria virtutis definitio, quemadmodum 
recte Augustinus inquit, haec possit esse « Definitio brevis 
» et vera virtutis: Ordo est amoris. » (De Civit. Dei 1. 15. 
c. 22.). 

ETHICAE SYNOPSIS 

»5S5SBS5o 

Ethica idest morum disciplina, late sumpta iu se coin- 
preheudit cum moralem positivam, quae auctoritati sire di- 
vinae sive humanae, tum etiam philosophicam, qnae rationis 
principiis innititur. Inter varias autem disciplinarum philo- 
sophicarum moralium species Ethica proprie dicta , de qua 
agimus , quam puram et eremplarem cum Bacone appella- 
mus , definitur. Scientia , quae ratione duce, moralitatis con- 
ceptum et criteria statuit, ac singula officiorum hominis natu- 
ralium genera tradit. Quapropter Ethica pura distinguitur 
1. a Jure Publico, quod, posita theoria de perfecta socie- 
tate civili, ejusqus regimine, jura et officia, quae inter Prin- 
cipem Potestatem et subditos, nec non inter gentem et gen- 
tem naturae lege intercedunt , singillalim pertractat. 2. Di- 
stinguitur etiam Ethica pura ab applicata , scilicet ab ascetica 
( quam georgica animi Baco nominavit ) singulis hominibus , 
et a politica universo sociali corpori accommodata: quae di- 
sciplinae ex constanti rerum humanarum experientia regulas 
practias deducunt ad inordinatos animi motus curandos, ad 
vitia removenda ac virtutes facilius acquirendas , veramqao 
utilitatem cum privatam tum publicam procurandam. 

TRACTATUS I. GENERALIS 

DE MORALITATE ACTIONUM HUMANARUM. 

Moralitas actionum humanarum est earumdem convenien- 
tia aut repugnantia cum lege morali. Primum igitur est de 
legibus , tum de actibus humanis disserendum. 

I 

PARS PRIMA 


OE LEGIBUS 

SECTIO PRIMA 

Systemata philosophica de origine natura st principio 
constitutivo legum moralium. 

I. Enarrantur philosophorum systemata. 

Sensualistae naturalis legis existentiam denegant : nul- 
lumque bonum in natura esse ajunt nisi sensuum volupta- 
tem, nullum malum nisi dolorem physicum: jus in vi posi- 
tum ; societatem vero atque ideas justitiae et honestatis ex 
bominium institutione inducias, et ad eorum voluntatem va- 
riabiles esse. 

Praescindentes legis naturalis existentiam asserunt , su- 
blata tamen Dei imperantis et sancientis idea. In duas clas- 
ses hi distinguuntur ; alia eudemonismi nomine designatur , 
seu systema de amore mercenario virtutis. Eudemonistae 
enim officia justitiae et honestatis habent tamquam media 
necessaria ad suam cuj usque utilitatem vitae hujus sibi com- 
parandam. Contra vero alia praescindentium classis , quae 
philantropia dicitur, purum et gratuitum virtutis conceptum 
ponit: Officia enim in hoc systemate nonnisi media sunt ad 
aliorum bonum procurandum et ad hominis dignitatem in 
suo gradu conservandam accommodata, quae etiam eum pri- 
vatae utilitatis vitaeque ipsius damno servanda sint. Ad hanc 
classem pertinent tam rationalistae qui suam sententiam per 
ratiocinium a priori demonstrant, quam sentimentalistaej qui 
sensu morali eam tuentur. 

Theologi quoque naturalis legis existentiam tenent, non 
sine tamen divino imperio: quorum duplex est sententia, alii 
enim quos superstitiosos nominamus, volutatem Dei jubentis 

aut vetantis arbitrariam alii vero, quos orthodoxos dicimus, 
voluntatem imperantis Dei, legi aeternae necessario confor- 
mem, principium constitutivum naturalis legis esse statuunt. 

Epilogus. Diversae hac de re philosophorum sententiae 
ad sequentes classes reducuntur omnes. 

theoretica et hypotetica 

humanum (sensualistae) in naturae systemate ( Praescindentes 

« considerata. 

H 

w practica et absoluta con- 
y siderando naturae sy- 

divinum (superstiosi) K sterna tamquam edi- (theologi orthodoxi 

ctuin immutabile im- 
perantis Dei. 

11. Examen criticum systematum. 

Sensualismus privatae utilitatis computationem in tur- 
pem egoismum universae moralitati exitialem deducit, quem 
eudemonismus apprime corrigit demonstraudo, veram singu- 
lorum hominum utilitatem cum reliquorum felicitate neces- 
sario ac naturali nexu copulari : quidquid autem honestum, 
id esse utile , nec utile quidquam quod non honestufn sit. 
Systema hoc de amore mercenario virtutisj si recte et adae- 
quate expendatur, legis naturalis sanctionem demonstrat. 

Rationalismus purus et sentimcntalismus eumdem sco- 
pum habeut , scilicet considerandi ordinem moralem , nulla 
habita ratione ad suam cuj usque utilitatem. Ceterum sensus 
moralis, si recta ratione informetur ac dirigatur, maximi usus 
est in universa vita rationali et morali: sin antem sensus iste 
pro regula et fundamento moralitatis ponatur, ipsi moralitati 
perniciosissimus foret: is enim a recta via facillime aberrare 
ac vitiari, nec unquam sine rationis ductu emendari potest. 
Itaque si haec duo systemata separentur, utrumque mancum 
ac vitiosum esset , si vero recte inter se copulentur, unum 

tantum systema ia suo genere perfectum efformabunt de amo- 
re gratuito virtutis , quod legis naturalis e xistentiam demonstrat. 

Systema superstitiosum pro fundamento juris naturalis 
Dei arbitrium statuens, ac legem aeternam scholasticorum adin- 
ventum esse asserens, tripliciter falsam est: 1. historice: satis e- 
nim est Ciceronem de legibus I. 2. c. 4. consulere: 2. theologice: 
Dens enim rerum quidem existentiam, non autem essentiam im- 
mutare potest: 3. moraliter: omnia namque indifferentia natura 
sua forent, ac Deus injusta et inhonesta jubere, justa et ho- 
nesta vetare posset, quod absurdum et impium dictu est. Hu- 
jusmodi errorem theologi orthodoxi tollunt, dum ponunt pro 
principio constitutivo juris naturalis Dei quidem imperantis 
voluntatem, attamen naturali ordini, aeternaeque legi neces- 
sario conformem. Hoc systema ita emendatum naturalis legis 
latorem demonstrat. 

Itaque systema orthodoxum complexivum est: de singu- 
lis enim systematibus partem veram assumens et suo loco 
ponens , rectam praeterea Dei imperantis notionem addens , 
adaequatum lotius rei conceptum perficit. Duo enim syste- 
mata de amore puro, et de amore mercenario virtutis scite 
contemperata naturae legem sanctionemque demonstrant. Ra- 
tiocinium, inquam, et moralis sensus demonstrant , non au- 
tem constituunt , nec sanciunt legem. Sunt veluti Principis 
edictum , non sunt Princeps et Legislator. Dei autem ratio 
et voluntas, ordinem naturalem hominis proprium conservari 
jubentis , perturbari vetantis , est essentiale legis naturalis 
principium constitutivum. 

SECTIO SECUNDA 

Theses de originej natura , et principio constitutivo 
legum moralium. 

Thesis I. De natnrali hominis stata, idest de ea perma- 
nenti conditione seu modo se habendi , i» quo vi facultatum j 

quas a natura accepit, homo ponitur ad ctrtum actionum ge- 
nus obeundum. Jamvcro contra 1. I. Rousseau, qui hominem 
natura a quovis societatis vinculo solutum , seu insocialem, 
facit; et contra T. Hobbesium, qui naturalem statum bellum 
omnium in omnes esse autumat, dico. 

Status naturalis hominum est socialis. 

Non hic de peculiari et perfectiori societatis forma, sci- 
licet de civili ; sed de societate in genere disserendum est. 
Criterium autem logicum ad naturalem hominis conditionem 
recte cognoscendam, neque in effingendis hypothesibus de ori- 
gine humanae generationis , neque in examine peculiarium 
quorumdam hominum, vel etiam populorum, iu quibus natu- 
rales facultates, vel ob aliquod impedimentum interceptae et 
suffocatae quodammodo fuerint, vel libertatis abusu depra- 
vatae; sed in universali et constanti humani generis obser- 
vatione reponendum est. Tribus autem argumentis thesis de- 
monstratur. 

I. Ex facto philosophico. Etenim ex omnium populorum 
historiis constat , semper ubique omnes homines lingua, ra- 
tione, artibus, moribus, ac mutuis officiis usos esse, et inter 
se consociatos. Factum generale et permanens neque ab ar- 
bitrio, neque a casu quodam, sed a natura repetendum est. 

II. Alterum argumentum hujus facti rationem examinat 
in primariis et characteristicis hominis proprietatibus: unde pa- 
tet, ideo factum illud esse generale et constans, quia posito, 
quod homo et intelligendi facultatem, et vitam animalem pro- 
priam ac naturalem habeat, necessario sequitur ejus statum 
nonnisi socialem esse posse. Ad utrumque enim habendum , 
servandum , perficiendum cum in singulis hominibus , tum 
multo magis in universo humano genere necessarium omni- 
no est commercium sociale. In hujus argumenti declaratione 
sophismata I. I. Rousseau funditus refutantur, qui ex arbi- 
traria linguae institutione arbitrariam societatis idearumque 
moralium inventionem deducit: atque inde omnia tam phy- 
sica, quam moralia mala, quae humanam vitam miserrimam 

faciunt, promanasse affirmat. In quo haec Titia logica notan> 
da sunt : 1. putida aequivocatio inter facultatem et normam 
loquendi : 2. suppositi falsitas de primaeva humani generis 
belluina conditione: 3. falsa et poetica illius suppositae con- 
ditionis felicitas: 4. denique data et non concessa cum sup- 
positi, tum assumpti veritate, falsa st antilogica consequentia 
foret, pristinam nempe belluinam conditionem esse statum a 
natura humano generi praeordinatum. 

III. Tertium argumentum ex secundariis hominis proprie- 
tatibus deducitur ac praesertim ex morali sensu omnium ani- 
mis a natura indito, qui ad amicitiam ac beneficentiam ad* 
vesus alios directe tendit; et ex manuum conformatione , quae 
ad omnes sociales artes aptissimae sunt. Utrumque extra so- 
cietatem inutile foret : Deus autem et natura nihil frustra 
facit. 

Hoc loci Hobbii systema expendere et refutare convenit; 
cujus fundamenta haec sunt: 1. omnium populorum historiae 
criminibus horridisque bellis refertae: 2: affectus irae, invi- 
diae, metus , vindictae , qui tamquam semina discordiarum 
in omnium animis inveniuntur: 3. jus omnium in omnia ex 
desiderio suae cujusque felicitatis deductum. In his autem 
duo vitia potissimum notanda sunt, unum est, quod quae in 
hominibus particularia sunt et ex abusu libertatis in odium 
inimicitiae prolapsa , ea generalia facit , et hominis naturae 
tribuit : a qua tamen , praeter inclinationem ad bona nobis 
comparanda, nihil aliud accepimus, quam instinctum ad mala 
praecavenda et propulsanda; qui recte a ratione informatus jura 
constituit defensionis , compensationis , justaeque vindictae, 
societati humanae conservandae pernecessaria. Alterum au- 
tem vitium in mero sophismate consistit , quo latior conse- 
quentia deducitur 3 quam sit in praemissis. Ad suam enim cu- 
jusque cooservalionem , non jus omnia indiscriminatim sibi 
propria habendi, sed satis superque est jus concurrendi sino 
aliorum supplantatione ad eam bonorum partem, quae ad be- 
ne beateque vivendum est necessaria. Hoc universum huma- 

nam genas conservat: illud omnia funditas perdit : quo na- 
turae rationique nihil magis potest esse contrarium. 

Thesis II. Contra sensualistas dico , justum et injustum , 
honestum ac turpe , non hominum opinione et placito , sed na- 
tura differre. Id autem tribus argumentis demonstratur inter 
se intime colligatis, 1. scilicet quia intuitiva evidentia ita 
esse ego sentio: 2. quod ego sentio, id semper, ubique, om- 
nes itidem sensere : 3: Ideo autem tam ego , quam caeteri 
ita de morali ordine sentimus ; quia oppositum impossibile 
prorsus est. Itaque sit 

1. Ex sensu intimo. Sicut per sensus externos naturalem 
colorum saporum, sonorum ec. differentiam, totumque ordi- 
nem physicum sentio; ita per internum sensum nativam ju- 
sti et honesti bonitatem, atque insitam criminum vitiorum- 
que omnium turpitudinem intuitive discerno. Has autem mo- 
rales differentias ita per se immutabiles esse , ut neque a 
Principis arbitrio, sicut ceterae positivae leges, pendeant, ne- 
que cum sensuum voluptate et dolore confundi ullo modo 
possint; tum quia virtus quo magis adversa patitur, eo pul- 
chrior evadit; tum etiam quia intima justitiae honestatisque 
vox absoluta et imperans est; vox autem voluptatis est con- 
ditionata, et alliciens. 

2. Ex sensu naturae communi. Hoc enim vero factum in- 
dividuale intimi sensus ad universum humanam genus ex- 
tendi apertissime patet. « Quae enim natio non comitatem , 
» non benignitatem , non gratum animum et beneficii me- 
u morem diligit ? Quae superbos, quae maleficos, quae cru- 
» deles, quae ingratos non aspernatur, non odit ? » (Cic.) 

3. Ex ratione. Cum enim 1. Natura non sit chaos, sed 
systema summa sapientia et arte conditum: sequitur, dupli- 
cem rerum et legum ordinem physicum nempe et moralem 
necessario existere. 2. Porro impossibile omnino est, ut ho- 
mo sensus et intelligentiae particeps hunc, quo neoessario et 
perpetuo regitur ae ducitur, moralem ordinem non sentiat. 

Contra 1. arg. opponunt sensualistae, aptitudincm illam 
sentiendi ordinem moralem non esso naturalem, sed per re- 
petitos actus et educationem acquisitam. Contra alterum ve- 
ro, negant facti illius universalitatem, et identitatem. 

Respondeo, utramque objectionem ignorare elenchum. Pri- 
ma enim quaestionem idcologicam dc natura et conforma- 
tione sensus moralis confundit cum quaestione de facto, quo 
scilicet, certo constat , hominem rationis et sensus moralis 
usum adeptum differentias morales naturales intuitive senti- 
re ac discernere : quemadmodum visiva facultate per actus 
repetitos perfecte conformata, geometricas corporum figuras, 
varios eorum colores , cetera phaenomena optica ictu oculi 
intuemur. Altera quoque objectio a quaestionis statu longe 
aberrat. Non enim omnia et singula naturae praecepta, eo- 
rumque applicationes ac dictamina , sine ulla erroris admi- 
xtione omnibus hominibus semper perspecta et cognita fuisse 
affirmamus; verum ordinis moralis existentiam , et primaria 
legis naturalis praecepta omnes novisse dicimus : quod sane 
vel ipsi errores , qui a sensualistis nobis opponuntur , ap- 
prime confirmant; cum nihil aliud sint, nisi falsae consequen- 
tiae male a principiis moralibus deductae. 

Denique argumento ad hominem thesis indirecte confir- 
matur. Certum apud omnes modo est, furtum, homicidium, 
fraudem aliaque hujusmodi crimina esse detestabilia, ac omni- 
no vitanda, justitiam honestatemque studiose servandam. At- 
qui si non ex naturae lege haec vitanda aut facienda sunt, 
unde nam praecepta ista vim suam habent ? Respondent sen- 
sualistae , quia per pacta et leges civiles ita sancitum est. 
Igitur fateri saltem debent, principia ista pactorum fidem ser- 
vandam, jus suum unicuique tribuendum , subditos parere de- 
bere Principi juste et legitime imperanti , haec inquam princi- 
pia quavis positiva lege aut pactione esse antiquiora : his 
enim sublatis, vana et nulla fierent et pacta et leges civiles, 
ct quodvis aliud societatis vinculum. 

Thesis III. De Deo naturalis legis latore. 

1. Directa thesis demonstratio. 

Status quaestionis. Tam praescindentes , quam theologi 
orthodoxi in hoc conveniunt, ut asserant, ordinem naturalem 
justitiae et honestatis veram et propriam legem esse, quae 
scilicet non solum sit mensura actuum humanorum , verum 
etiam vim habeat eflicaciter inducendi homines ad honesta 
et justa peragenda, et a contrariis eos avocandi. Quaeritur 
autem, utrum vim hanc regulae morales in se ipsae habeant , 
an ab alio cxtrinseco principio imperante ac sanciente re- 
petenda ea sit. Tota inquam quaestio est de principio con- 
stitutivo legis naturalis. Nos contra praescindentes dicimus , 
Deum naturalis legis latorem esse, non autem ratione qua- 
dam impropria et mediata ; sed proprie et immediate legisla- 
torem: scilicet ideam Dei ordinem moralem statuentis , im- 
perantis, et sancientis necessariam et essentialem legi natu- 
rae esse affirmamus. 

Probatur t. ex ratiocinio apodictico. Deum primam re- 
rum omnium causam esse, cujus providentia omnia sapien- 
tissime gubernantur, metaphysice certum est: inde autem ne- 
cessario consequitur, Deum naturalis legis latorem esse. In 
decreto enim omnia creandi, ordinandi , et gubernandi ne- 
cessario includitur ratio et voluntas Dei, non solum ponen- 
di et moderandi physicas leges universo naturae systemati 
conservando accommodatas ; sed multo magis ratio et vo- 
luntas statuendi, imperandi, ac sanciendi ordinem moralem , 
scilicet praecipiendi actus honestos , quae hominis naturae 
necessario consentanei sunt, et prohibendi actus intrinsece 
malos ejus naturae contrarios: atque etiam .efficaci et aequa 
sanctione hape decreta muniendi. Qui enim vult finem, vult 
etiam media ad eumdem necessaria. Secus autem Deus nec 
sapiens, nec justus, nec providus, nec propterea causa mun- 
di, nec Deus esset. 

Probatur 2. ex facto philosophico. Omnium populorum 
origines Numini cuidam tamquam Auctori, justitiae ac legum 

omnium Praesidi cc. consecratae; sacerdotii auctoritas et mu- 
nia domi bellique exercita; jurisjurandi religio privatis pu- 
blicisque gravioribus negotiis Armandis usque interposita ; 
duplex alterius vitae status bonis atque improbis reservatus, 
aliaque sexcenta in omnium gentium historiis pervulgata aper- 
te demonstrant, omnibus ubique hominibus persuasum sem- 
per fuisse , Deum absoluto suae voluntatis imperio ordinis 
moralis custodiam jubere, perturbationem vetare, cujus cu- 
stodiae aut violationis ipse infallibilis judex , remunerator 
ac vindex sit futurus. 

Quam intimo autem et indissolubili vinculo moralia cum 
theologicis inter se colligentur ab effectibus quoque reco- 
gnoscere planum est. Nihil enim in historia testatius, quam 
quod ubi purior et sancta religio studiose colitur, ibi ju- 
stitia, fides, honestas, virtutes omnes florescunt quotidie ma- 
gis: morum autem corruptela eo latius dilabitur, quo magis 
religionis dogmata languescunt, corrumpuntur, et contemptui 
habentur. Huc accedit, quod ii omnes , qni naturalis legis 
existentiam inficiati sunt, omnes inquam ad unum, Dei exi- 
stentiam et providentiam antea negarunt. 

Quare nihil antiquius et firmius omnibus recte sapien- 
tibus a Socrate philosophiae parente ad hanc usque aetatem 
persuasum fuit, quam religionem societatis et moralis vitae 
essentiale fundamentum esse, quo sublato, fides quoque ju- 
stitia et honestas un& tollatur. 

II. Indirecta thesis demonstratio 

Proposita thesis per adaequatam systematum praescinden- 
tium refutationem indirecte quidem , sed evidentissime de- 
monstratur; id autem dupliciter 1. quoad conceptum legis: 
2 . quoad sanctionem. 

1. Sublata Dei notione justa et honesta jubentis , injusta 
et turpia vetantis , legis naturalis conceptus internam conscien- 
tiae obligationem inducentis haberi nullo pacto potest. 

Qaataor tantam bypolhescs specifice inter se diversae 
de principio constitutivo legis naturalis eflingi possunt, sci- 
licet vel rectam rationem per se vim legis habere, vel inter- 
num t/uoddam principium immediate imperans (e. g. sensum 
moralem), vel naturam , vel supremi naturae Auctoris impe- 
rium (1): atqui tres primae falsae omnino sunt: vera igitur 
postrema. Et re quidem vera 1 . non est recta ratio lejislatrix. 
Ratio enim nihil aliud est nisi facultas cognoscendi verita- 
tem: totum ejus munus in hoc consistit, ut conscios et per- 
suasos nos faciat sive de theorcticis, sive de practicis veri- 
tatibus. Cum igitur legis notionem ratio exhibet, non ea qui- 
dem aut jubet, aut vetat , aut sancit ; sed quid faciendum 
fugiendumve sit, et qua de causa, seu ex quo principio im- 
perante et cogente necessitas ista operandi derivetur , ipsa 
nos edocet; non est, inquam , ratio legislatrix, sed promul- 
galrix legis. 2. Neque moralis sensus potest esse legis natu- 
ralis principium constitutivum. Sensus enim iste, si cum Humio 
intelligatur ea facultas, qua homo, cum aliquod honestum vel 
turpe facimus aut facit aut videt, animi voluptatem doloremve 
experitur; tunc neque constituit, neque indicat legem: sensatio 
enim non est praeceptum aut lex moralis. Sin autem sensus mo- 
ralis rectius accipiatur pro ea intellectuali facultate, qua quae- 
dam conscientiae dictamina naturali vcluti instinctu efTor- 
mamus; tunc non ipse quidem legem constituit; sed tantum- 
modo officia naturalia demonstrat, et applicat: ad quodlibet 
enim conscientiae diclamen cfTormandum legis jam praeexi- 
stentis notio necessaria prorsus est 3. Tandem natura , sive 
in concreto sive in abstracto consideretur, nequit esse legis- 
Ialrix: non primum: quia hominis natura, praecise spectata, 
ut talis essentia est, non est nisi materia, fundamentum et 
mensura rectitudinis actus lege praescripti, vel turpitudinis 

(1) Quia alias ab his specie distinctas hypolhese* dari posse opine 
tur, is quaestionem de principio constitutivo legis naturalis confunde- 
ret cum quaestione de origine idearum moralium. Videsis institutio- 
nes nostras. 

actus lege prohibiti. Neque natura in abstracto, scilicet rerum 
ordo et systema vim obligandi habet: id enim aut est poe- 
tica personi/icatio entis logici, cui Dei attributa et operatio- 
nes metaphorice tribuuntur (quod a nostra sententia nonnisi 
impropria loqueudi ratione differt); aut ordinis naturalis con- 
ceptus theoreticam tantum et hypotheticam necessitatem exhi- 
bet , a conceptu legis et obligationis proprie dictae alienis- 
simam. Subtiliter sane, at non vere, ita disserunt praescin- 
dentes. Sunt quidam actus humani intrinsece et immutabi- 
liter boni, alii intrinsece et immutabiliter mali, idest neces- 
sario convenientes aut repugnantes hominis proprietatibus, re- 
lationibus, atque ultimo ejus fini: Atqui haec natura actuum 
humanorum per se vim legis habet, scilicet vim obligandi 
hominis voluntatem, ut convenienter naturae suae vivat. Ve- 
rum respondeo 1. dato et non concesso, sine Dei imperan- 
tis et sancientis idea dari et eoncipi posse necessariam illam 
actuum humanorum convenientiam aut repugnantiam cum ho- 
minis natura ; tamen haec esset lex omnino diversa a con- 
ceptu legis, quem omnes habent. Pro lege enim non merum 
indicativum reetitudinis, sed imperativum absolutum omnes in- 
telligunt, continens nempe jussionem, prohibitionem, sanctio- 
nem, quae omnia actum judicii et voluntatis supremi Impe- 
rantis necessario continent. 2. Dico , in hypothcsi praescin- 
dentium ne illam quidem theoreticam et absolutam necessi- 
tatem haberi et concipi unquam posse. Concedo equidem of- 
ficia justitiae atque honestatis cum ad privatum aliorum 
bominum, tum ad publicum societatis bonum esse perneces- 
saria; at si idea Dei officia haec singulis hominibus praeci- 
pientis et in altera vita remunerantis ac punientis tollatur, 
nullo modo stare et concipi potest necessaria convenientia 
illorum officiorum cum natura individuali et ultimo fine ho- 
minis , qui ea cum temporalium etiam bonorum vitaequo 
ipsius discrimine et jactura praestare debet. Itaque cum om- 
nes praescindentium hypotheses de principio oonstilulivo fal- 

sae omnino sint , recte et vere concludi debet, sublata Dei 
notione ec. Q. E. D. 

Corollarium. Quae cum ita sint , apparet , impossibile 
omnino esse peccatum mere philosophicum quod scilicet reum 
faciat hominem in naturae et rationis tribunali, dum coram 
Deo innocens habeatur. 

2. Sublata Dei remuneratoris et vindicis notione , tollitur 
necessaria legis naturalis sanctio. 

Si praemia et poenae pro uniuscujusque meritis a Deo 
0. M. in futura vita tribuendae tollantur, bona et mala hu- 
jusce vitae, quae sint rootiva et merces actuum bonorum et 
malorum, duplicis tantum generis esse possunt, vel bona et 
mala temporalia, quae tamquam effectus a virtutibus et vi- 
tiis producantur, uti eudemonistae censent, vel bonum et ma- 
lum, quod in ipsa virtute aut vitio continetur, uti censent 
systematis philantropiae fautores. Atqui utrumque sanctionis 
genus inane prorsus est ad homines in otQcio continendos : 
ergo ec. 

Eudemonistae ita ratiocinantur. Virtutes suis cultoribus 
producunt maxima de hujus vitae bonis, et minima de ma- 
lis : viceversa vitia : ergo sine Dei remuneratoris et vindi- 
cis idea, habetur legis naturajj^ sanctio. 

Respondeo: transeat antecedens } et nego consequentiam. Fal- 
sum enim vero est antecedens; sed etiamsi verum foret, ta- 
men non haberetur necessaria legis naturalis sanctio. Falsum 
inquam est cum historice ; quia non semper et adaequate pro 
cujusque meritis, imo plerumque temere et inique bona et 
mala distributa videmus; tum philosophice falsum; quia as- 
pera et ardua virtutis semita est, et quo magis adversa pa- 
titur, mortemque ipsam subit, eo pulchrior et perfectior vir- 
tus censetur. At si vera quodammodo esset eudemonistarum 
assertio; attamen deessent motiva sufficientia ad virtutes stu- 
diose sectandas: 1.° quia effectus illi essent semper incerti , 
remoti, neque ab omnibus cogniti : 2.° quia utilitatis et volu- 
ptatis idea in humauis rebus non absoluta , sed relativa est 

statui hypothctieo hominum in infinitam variabili : 3.° tan- 
dem ad hanc bonorum ct malorum negotiationem in commer- 
cio sociali utiliter peragendam satis esset simulata virtutis 
species et astutia. 

Eadem dicenda sunt quoad sanctionem positivam poli- 
ticae Potestatis in supposilitia atheorum repuhiica. Quibus 
praeterea duo addenda sunt. 1.° Principum curam ad gra- 
viora crimina communi reipublicae bono directe opposita com- 
pescenda potissimum circumscribi : 2." Praecipua autem me- 
dia, quae habet, sunt poenae, remedium empiricum, quod ne- 
que omnibus aeque medetur animorum morbis , nec per se 
facit homines justos et honestos. 

At enim alterius systematis fautores ita insistunt. Vir 
probus etiam in adversis maximo gaudio et pace perfundi- 
tur : improbus vero conscientiae cruciatu angitur, atque in 
omnium rernm abundantia miserrimam agit vitam : ergo in 
ipsa virtute et vitio aequa cuique merces rependitur. 

Respondeo; distinguo antecedens. Supposita Dei remu- 
neratoris, et vindicis notione, concedo : secus nego. Certum 
quidem exploratumque est, quod ipsi ajunt : at id contingit 
hominibus , qui semper ubique omnes moralia cum divinae 
providentiae idea conjunxerunt. Demonstrari idem nullo pa- 
cto potest quoad hominem judicis infallibilis, et liberalissi- 
mi virtutum remuneratoris spe et solalio penitus destitutum, 
atque omni prorsus severissimi vitiorum vindicis timore so- 
lutum. Quod si probare possent adversarii, hominem in tota 
sua vita de atheismo penitus persuasum naturali tamen instinctu 
ad virtutem quamvis oppressam vehementer allici, et a vitio 
quamvis bonis omnibus affluente abhorrere : attamen motus 
isti 6ensus moralis nullius momenti essent: tum quia sensus 
hujusmodi in systemate atheismi contra rationem essent et 
contemnendi; sicut chirurgi repugnantia, in ferro et igne in- 
firmi lugentis membris admovendo, cum ad eum a morte eri- 
piendum id necessarium sit: tum etiam quia hujusmodi vir- 
tutis heroismus omni prorsus mercedis spe destitutus in qui- 

busdam fanatico furore perculsis vim fortasse aliquam ha- 
beret, nullam certe in ceteris hominibus, adversante et re- 
pugnante natura. 


SECTIO TERTIA 

De varia legum officiorum et jurium partitione ac natura. 

I. Lex generatim a D. Thoma definitur ordinatio rationia 
ad bonum commune ab eo qui communitatis curam habet pro- 
mulgata. In qua definitione omnes legis conditiones vel ex- 
plicite vel implicite continentur, scilicet 1 . Supremae Potesta- 
tis praeceptio. Lex enim proprie in perfecta tantum societate 
locum habet, in ea inquam societate, quae sibi sufficiens est 
in suo ordine, idest propria et independenli jurisdictionis po- 
testate regitur. 2. Praeceptio autem recta et justa , scilicet , 
universae societatis fini, qui est bonum commune , apprime 
conformis. In qua boni communis ratione duae aliae legis con- 
ditiones implicite continentur, universalitas , ut a particulari- 
bus praeceptis lex distinguatur , et perpetuitas seu quaedam 
legis stabilitas, unde fit, ut vi suae originis , constitutionis 
ac finis semper duret, aut per indefinitum ac diuturnum tem- 
pus, donec aut revocetur, aut materia ejus et causa ita mu- 
tetur , ut desinat esse justa. 3. Promulgatio idest sufficiens 
voluntatis supremi imperantis manifestatio. Quare distinctius 
definitur lex justa supremae Potestatis praeceptio communis et 
stabilis sufficienter promulgata ■ Proprius autem legis effectus 
est obligatio, scilicet necessitas moralis obediendi Principi juste 
et legitime imperanti: per quam, remanente libero voluntatis 
arbitrio, aufertur, aut circumscribitur jus, quo nomine intel- 
ligitur, potestas rationi conformis aliquid faciendi vel possidendi , 
vel eo ex sententia utendi fruendique. 

Porro legi accedit Sanctio idest aequa et proportionata 
praemiorum et poenarum taxatio legis cultoribus aut violatori- 
bus a supremo Imperante facta et indicta. Quae quidem ad le- 

gis efficacitatem et ad distributi vam justitiam servandam ma- 
xime necessarium medium et complementum censendum est. 

II. Ex iis omnibus, quae superius demonstrata sunt, re- 
cta legis naturalis definitio deducitur, nempe Lex naturalis est 
ordinatio divina toti humano generi per lumen rectae rationis in- 
timata , praecipiens ea quae hominis naturae necessario consen- 
tanea sunt et prohibens contraria . Haec enim 1 . nonnisi or- 
thodoxo systemati convenit. Non est enim hominum adinven- 
tio et praeceptio, ut sensualistae ; non rationis, aut interni 
cujusdam principii, aut naturae ordinatio, ut praescindentes; 
non denique arbitraria Dei jussio, ut quidem superstitiosi do- 
cuerunt; sed Dei ordinatio praecipientis quae hominis natu- 
rae necessario consentanea sunt. 2. Omnes praeterea proprie- 
tates, quae de ratione legis esse censentur in ea continentur 
aequa nempe, universalis perpetua et promulgata supremi ac le- 
gitimi imperantis praeceptio. Constat enim (th. 2. et 3.) justi- 
tiae honestatisque ordinem humani generis conservationi et 
prosperitati esse pernecessarium : atque ejusdem custodiam a 
Deo systematis naturalis auctore et moderatore necessario ju- 
beri , perturbationemque velari ; haec autem omnibus suffi- 
cienter innotescere. 3. Denique cum legis hujus praecepta sint 
de iis actibus, qui necessario conveniunt aut repugnant ho- 
minis naturae , quaeque per lumen rectae rationis promul- 
gantur, aperte patet differentia specifica, quae a ceteris posi- 
tivis legibus eam distinguit. 

Porro naturali legi sanctio quoque adest, et ipsa per re- 
ctam rationem promulgata : ac primum sanctio adaequata et 
perfecta in altera vita. Nam ex thesi 3 apparet, sublata Dei 
legislatoris, renumeratoris et vindicis notione, cum legis, et 
officiorum conceptum, tum etiam media ad legis efficacitatem, 
et ad aequam pro meritis mercedem necessaria tolli. Quod 
cum Dei providentiae ac justitiae prorsus repugnet, conclu- 
dendum est, adaequatam in altera vita sanctionem Deo 0. M. 
singulis impertiendam, sine summa impietate et absurdilate 
negari non posse. 

Cam autem sit boc rationis practicae velati axioma, vir- 
tutibus ac vitiis aequam rependi mercedem oportere : cumque 
omnium experientia certum sit atque exploratum, eam in hac 
vita neque esse, neque dari omnino posse : hinc factum est, 
ut qui moralitatis notionem habuerunt , ii de futura justo- 
rum beatitate, ac de miserrimo iniquorum statu omnes fue- 
rint persuasi. 

Jam vero haec persuasio omnium animis penitus inscal- 
pta jucundam in praesenti quoque vita tranquillitatem , vel 
asperos conscientiae cruciatus efficit. Pax multa diligentibus 
legem Dei : non est pax impiis certa divini consilii sanctio est. 
Quae quidem viri boni securitas et pax prudentiorem ad rem 
gerendum facit, quo sibi ac suis facilius consulere possit; 
ej usque animo bene a virtute informato adversa quaeque le- 
viora fiunt, omniaque ei convertuntur in bonum- Quod con- 
tra fit in improbis. 

III. De lege positiva. Inter humanos actus multi sunt 
omnino necessarii, ut homo convenienter naturae suae vivat; 
ideoque de praecepto legis naturalis sunt : alii autem multo 
plures opportuniores et ad majorem virtutum perfectionem 
aptiores , isti de mero consilio censentur. Jamvero actus isti, 
qui hominis arbitrio relinquuntur, sicut per quaedam singu- 
lorum hominum facta, idest per contractus, per vota ec. pos- 
sunt sub obligatione determinari, ita etiam per Summarum 
Potestatum praecepta, statuta, leges. Itaque lex positiva , ita 
nuncupata quasi naturae legi apposita , eos actus tamquam 
materiam propriam et specificam habet, qui naturae lege ne- 
que jubentur, neque vetantur. Quare recte definitur lex po- 
sitiva ordinatio communis justa et stabilis supremae Potestatis 
arbitrio ac prudentia praecepta, atque externis signis sufficien- 
ter promulgata. Quae quidem pro diversa Potestate , a qua 
proxime et immediate fertur, triplicis generis esse potest, vi- 
delicet divina, ecclesiastica seu canonica, et civilis. Quoad mo- 
dum vero, quo lex positiva lata sit, distingui solet in jus 
scriptum et non scriptum. Ad boc vero jus non scriptum non 

solam leges immediate et directe a Principe latae , et per 
oralem traditionem promulgatae pertinent; rerum etiam illae 
quae per consuetudinem inducuntur. Si enim consuetudo re- 
cta et honesta sit, et ab universa perfecta societate, vel sal- 
tem a majori ejus parte voluntarie et per longum tempus 
inducta sit , accedente tacito ac praesumpto vel etiam ali- 
quando expresso Principis consensu vim obligandi consuetu- 
dini dantis, eadem jus novum seu legem novam producit. 

Quoad effectum vero legum positivarum quaeritur , au 
civiles leges (de divinis enim ct ecclesiasticis nulla dubita- 
tio est ) non solum in foro externo, verum etiam in interno 
obligare possint ac revera obligent. In primis non abs re erit 
monere, affirmativam sententiam divinae revelationis oraculo 
certam esse, quo docemur Principes Dei ministros esse , per 
eum Reges regnare ideoque obediendum eis esse non solum 
propter iram ( idest poenarum metu), sed etiam propter con- 
scientiam. Quapropter qui Potestati resistit , Dei ordinationi re- 
sistit : qui autem resistunt j sibi ipsis damnationem acquirunt. Id 
autem ratione apprime confirmatur. Princeps enim civitatis 
naturae lege, scilicet ex Dei supremi legislatoris voluntate, 
jus habet ea omnia statuendi et efficiendi , quae ad bonum 
commune necessaria vel opportuna ducit. Huic vero supre- 
mae regendi et gubernandi potestati tria jura essentialia sunt, 
jus nempe legislativum, judiciarium, et coactivum. Jus autem 
coactivum, idest vi et poenis cogendi subditos ad jussa fa- 
cienda , est veluti subsidiarium principalis juris jubendi ac 
vetandi. Posito igitur boc jure imperandi, necessario conse- 
quitur, ipsam naturae legem subditis obligationem imponere 
parendi Principi juste et legitime imperanti , quae scilicet 
est obligatio in conscientia. 

Ceterum « non omnia quae continentur in lege tradun- 
» tur per modum praecepti, sed quaedam proponuntur per 
» modum ordinationis, vel statuti obligantis ad certam poe- 
» nam » : ut ait D. Thomas (2. 2. q. 186. a. 9. ad 3.), et 
cum eo saniores doctores una consentiunt, dari leges mere poe- 

noles. At qaa ratione, inquies, dignosci eae possunt? Praeter 
declarationem ab ipso Principe factam, aut legitimae consue- 
tudinis interpretationem, haec regula generalis perspecte tra- 
ditur a Suaresio « Quoties per verba legis poenalis non de- 
» claratur sufficienter praeceptum obligans ad actum vel o- 
»> missionem ejus, praesumendum est, esse legem pure poe- 
» nalem .... Nam si lex non satis explicat duplicem obliga- 
» tiouem, seu praeceptum, benignior pars est eligenda, cuna 

» res sit dubia Censebitur autem lex non salis explicaro 

» priorem obligationem conscientiae, quando nec lata fuerit 
» per verbum expresse praeceptivum, quod in actum prohi- 
» bitum vel imperatum cadat; nec ex circumstantiis aut rna- 
» teria, vel poena legis colligatur virtuale praeceptum, seu 
u intentio sufficiens praecipientis. » 

IV. Tam legis naturalis, quam ceterarum legum et of- 
ficiorum vis a lege aeterna derivatur. Et re quidem vera lex 
aeterna est ratio gubernaliva totius universi in mente divina 
existens (D. Th.). Ea duo complectitur 1. aeternam Dei sa- 
pientiam, qua rerum omnium essentias et necessarias rela- 
tiones novit; 2. aeternum divinae voluntatis decretum omnia 
creandi, ordinandi, et in suo ordine conservandi. Igitur tam 
physicus quam moralis ordo in ratione gubernaliva Dei con- 
tiuetur. Ordo autem moralis ab aeterno decretus, quando per 
lumen rationis hominibus innotuit, tunc legis propriae nata- 
ram vimque acquisivit. Jam vero omnia hominis officia vel 
immediate vel mediate a lege naturali praecipiuntur et vim 
suam habent. Nam ea etiam officia, quae a positivis legibus 
ct a particularibus praeceptis imponuntur, vel quae a con- 
tractibus, votis , ec. emergunt , a naturae lege mediate vel 
conditionate praecipiuntur. « Voluntas enim legislatoris ( ait 
» Cudwortus) cum leges rogat positivas ec., non novam ali- 
» quam rem moralem producit; sed generale tantum omnium 
m hominum officium, quod ipsa praescribit naturae lex, il- 
» Iis qui juste imperant obediendi, et foedera et pacta ie- 
» gitima servandi, varia ratione temperat et determinat; pa- 

» riter propria voluntas nostra, cum pollicetur aliquid, le- 
» gem illam naturae , quae datam violare fidem vetat , di- 
» versa ratione moderatur et applicat ». 

Corollarium. Omnia legis naturalis praecepta per se sunt 
immutabilia. « Neque enim ulla vis , ullus casus , ulla re- 
» rum labes effecerit, ut justum non sit esse omnia ordina- 
» tissima. » (S. Augustinus). Contingere autem aliquando po- 
test impropria mutatio : actus nempe humani ob circumstan- 
tiarum mutationem et physicam collisionem subtrahuntur a 
lege; seu materia et applicatio legis immutatur. Quae autem 
contra legis naturalis immutabilitatem a nonnullis objiciun- 
tur de homicidio, suicidio, furto, aliisque a Deo aliquando 
permissis, aut praeceptis, non sunt nisi actus supremi domi- 
nii, quod Deus per homines exercet , in jura hominum se- 
cundaria et ad tempus eis concessa, scilicet in vitam et re- 
liqua temporalia bona. 

V. Hinc patet naturalia praecepta diversae esse naturae, 
gradus, et ordinis. 1.° Alia enim sunt generalia et absoluta, 
ea nempe quae ingenitis et immutabilibus sive Dei sive ho- 
minum juribus respondent: ideoque sine ulla exceptione prae- 
cipiunt, omnesque obligant. Alia vero sunt particularia et 
hypothetica , quae scilicet juribus aliquo facto acquisitis et 
determinatis relativa sunt. 

2. Alia sunt primaria , alia secundaria, et eis subordinala ; 
quia jura , quibus respondent, ad diversum gradum et or- 
dinem pertinent: sunt enim jura Dei, jura universae socie- 
tatis, jura uniuscujusque hominis, atque inter hominis jura 
distinguuntur ea, quae sunt ingenita et essentialia ab acqui- 
sitis et accidentalibus. Hinc fit ut praecepta inferioris ordi- 
nis actus humanos respective et condilionate jubeant aut ve- 
tent, dummodo nempe non opponantur, imo conformes sint 
juribus superioris ordinis et gradus. 

3. Alia denique sunt affirmatioa, quae bonos actus prae- 
cipiunt, alia negativa quae prohibent malos: illa determinata 
et circumscripta ad quosdam actus, quodam tempore, loco, 

et modo peragendos. Ex quo illud in scholis effatum : prae- 
cepta affirmativa obligant semper , sed non pro semper. Cum au- 
tem negatio omnia excludat, hinc praecepta negativa nullos 
patiuntur limites et obligant semper et pro semper. 

VI. Quibus positis, determinantur criteria de officiorum 
cessatione vel suspensione. Hypothetica praecepta, quae ab ali- 
quo legitimo facto oriuntur, ob aliud item legitimum et con- 
trarium factum dissolvuntur. Nihil enim tam naturale, quam 
ut eo modo nexa solvantur, quo sunt colligata. Porro et omnia 
hypothetica et permulta absoluta officia ob circumstantiarum 
immutationem, et physicam collisionem vel suspendi vel ces- 
sare omnino possunt. Cum enim ob rerum immutationem 
actio quaedam inutilis fiat, vel etiam fini a lege intento di- 
recte opponatur, absurdum dictu est, legem adhuc obligare; 
lex enim se ipsam destrueret. Quare statuendum est, quod 
cessante legis fine, lex ipsa cessat; sin ipsi ejus fini directe ad- 
versetur, lex in oppositam commutatur. Absurdum itidem est, 
hominem ad impossibilia obligari : igitur in collisione phy- 
sica duorum praeceptorum ( quando nempe homo in iis cir- 
cumstantiis versatur, ut sive actum quemdam faciat sive omit- 
tat, aliud praeceptum materialiter impleret, aliud eodem tem- 
pore et actu violaret ), hoc inquam in casu, cum utrumque 
servari nequeat, neccsse est, quod vel utrumque vim obli- 
gandi amittat, vel altero in sua vi permanente, alterum aut 
cesset omnino, aut in aliud tempus differatur. Itaque tres ca- 
nones statuendi sunt. 

1 .° Si alterum praeceptum moram nullam patiatur, alterum 
differri in aliud tempus possit, istud, durante conflictu, suspen- 
ditur, et cedit alteri, licet minoris imo infimi gradus illud sit. 
Qui hoc enim differt non eximitur a lege : at alterum prae- 
terire est legem infringere : quare in eo casu lex utrumque 
tueri potest, unum in ipso necessitatis articulo^ aliud , ne- 
cessitate ct collisione transacta : hinc ex gr. leges vetantes iu 
conflictu praevalere debent praecipientibus in quovis ordine et 
relatione. 

2. ° Si aequalia ejusdem ordinis et indolis pracepta ac jura 
in conflictu sint, invicem tolluntur : tunc datur libertas , quae in 
quamlibet partem licite converti possit. Nulla enim ratio est, 
qua alterum alteri praevalere debeat. 

3. ° Si inaequalia jura et praecepta inter se conflictentur , 
quorum nullum in aliud tempus differri possit , minus cedit ma- 
jori. Cujus generis est propriae vitae cura relate ad officia 
negativa adversus Deum, praecepta legum positivarum relate 
ad legis naturalis praecepta. 

APPENDIX 

DISQUISITIO CRITICA 
De primo moralia cognoscendi principio. 

^Ethicae tractatores studiose inquirunt primum hoc cogno- 
scendi principium, scilicet principium logicum, seu proposi- 
tionem generalem, quae omnia et sola naturalia hominis of- 
ficia comprehendat, et ex quo facile deducantur. Itaque duae 
quaestiones inter se diversae sedulo distinguendae sunt. Pri- 
ma inquirit, qui nam sit conceptus generalis de actuum hu- 
manorum bonitate aut pravitate, quae est ontologica quaestio. 
In altera autem quaeritur , utrum hoc ethico conceptu de- 
terminato, sit nec ne iste principium cognoscendi moralia of- 
ficia : ex quo ad quid obligati simus illico appareat (Heinec.): 
quae est disquisitio logica de methodo philosophandi in mo- 
ralibus disciplinis. 

Quoad I. animadverto , hac in quaestione supponi legis 
naturalis exislentiam perspectam et cognitam , scilicet existe- 
re ordinem moralem hominis proprium ei custodiendum ; 
hunc autem justitiae et honestatis ordinem, hoc inquam bo- 
num morale homini faciendum, connexum necessario esse cum 
ultimo ejus fine. Dis omnibus suppositis , quaeritur, quae sit 
generalis nota, seu character, seu tessera actuum humanorum, 
ut recti, et natura sua boni , atque ad ultimum ejus finem 

ordinati dici merito possint ? Jamvero ut recta et adaequata 
sit haec actuum humanorum qualificatio et specificatio, necesse 
est, ut rejectis falsis systematibus de origine natura ac prin- 
cipio constitutivo legis et officiorum naturalium hominis, uni 
tantum vero systemati apprime cohaereat. Ea igitur proposi- 
tio, quae veritates omnes primarias in systemate complexivo 
demonstratas generatim exprimat, erit rectus et adaequatus 
conceptus ethicus, de quo disputatur, scilicet quicunque actus 
humanus naturae hominis, animalis nempe rationalis et socialis 
sub Dei legislatoris et in altera vita renumeratoris et vindicis 
imperio constituti j apprime conformis rectus, atque honestus: qui- 
libet autem eidem contrarius injustus et turpis censendus est. Quod 
cum evangelica illa sententia congruit, in qua omnia homi- 
nis officia in compendio sub generali conceptu exprimuntur, 
scilicet actus humanos ordinatos esse oportere tum adversus 
Deum, eidem tamquam primo omnium principio atque ultimo 
fini reverentiam et amorem exhibendo , tum adversus alios 
homines aeque ac nos eos diligendo. Diliges Dominum ec. 

Quoad II. vero dico, quod sicut generalis conceptus de 
pulchro non est principium cognoscendi et excolendi bonas 
artes, neque conceptus de vero est principium cognoscendi et 
demonstrandi veritates particulares in singulis philosophicis 
disciplinis : ita profecto conceptus generalis de officio vel de 
bono morali non est principium logicum, ex quo varia offi- 
ciorum capita derivari, et casus occurrentes resolvi possint. 
Cujus rei ratio manifeste patet. Duae enim sunt, ut omnes 
norunt, methodi cognoscendae veritatis, alia synthelica et o 
priori pro scientiis mere abstractis, alia analytica et a poste- 
riori pro scientiis naturalibus , quae res existentes conside- 
rant. Prima a summis generalibus conceptibus ad minores 
paulatim descendit; altera opposita procedit via: per scalam 
veram , et per gradus continuos, et non intermissos aut hiulcos 
a particularibus ascendit ad axiomata minora ; et inde ad me- 
dia, alia aliis superiora, postremo demum ad generalissima. (Ba - 
co N. 0.1. 1. aph. 104). Ille igitur ethicus conceptus sum- 

mae generalitatis supponit seriem veritatum, quae paulatim 
determinatae sint : atque ultimus scientiae gradus, et perfe- 
ctio censeri debet, quae omnium humanorum officiorum tes- 
seram exhibet, ac scientiae moralis limites determinat. 

PARS SECUNDA 


DE ACTIBUS HUMANIS. 

I. 

De actibus humanis physice consideratis. 

\ . De natura desiderii et passionis. 

Hominis voluntas non excitatur nisi desiderium aliquod 
in animo habeatur, ut autem desiderium quodvis efTormettfr, 
necesse est plurium perceptionum et idearum associationes 
ac relationes perspectas habere : in quovis enim desiderio 
statum ab eo, in quo sumus, diversum ac meliorem exopta- 
mus, et appetimus. Definiri ergo potest desiderium grata per- 
ceptio et appetitio status vel boni cujusdam absentis una cum 
ingrata perceptione et aversatione praesentis status seu mali op- 
positi ac relativi. Itaque amor seu appetitio boni , et odium 
seu mali aversatio, nec non spes, et timor, scilicet grata vel 
ingrata animi affectio, orta ex boni aut mali probabiliter ob- 
tinendi opinatione, in quolibet hominis desiderio necessario 
continentur. Harum autem affectionum gradus et intensitas 
relativa est ad personae cujusque sensibiiitatem et opinatio- 
nem de boni aut mali adventantis magnitudine et probabili- 
tate. Unde patet cujuscumque desiderii ac Yolilionis , quae 
illico a desiderio movetur, scopum seu objectum semper esse 
bonum aliquod : ex quo illud morale axioma hominem neces- 
sario desiderare bonum in genere, quo intelligitur, hominem, 
non quidem ens aliquod abstractum ac logicum appetere, sed 
quodeumque objectum in concreto appetat, semper sub aliqua 
boni ratione illud appetere. 

Ceterum omnium experientia certum est, quaelibet hujus 
vitae bona, etiamsi juxta votum nobis cumulatissime donen- 
tur , tamen animum nostrum non explere ; sed usque ave- 
mus et quaerimus objectum undequaque bonum, quod feli- 
ces nos faciat, idest producat in nobis statum acquiescientiae 
ac perfectae fruitionis. Cujus facti ratio apertissime patet. Ho- 
minis enim mens a consideratione bonorum contingentium , 
mutabilium, finitorum natura sua ad oppositum terminum ne- 
cessario fertur, et ideam concipit boni immutabilis, aeterni, 
absoluti : concipit, inquam, et appetit bonum, seu statum , 
qui ob puritatem seu exemptionem a malis, ob durationem et 
certitudinem nunquam eum amittendi, et ob intensitatem talis 
sit, qui animo nostro plenissime satisfaciat. Uno verbo homo 
sibi efformat et appetit ideam summi boni ac perfectae felici- 
tatis , quae a veteribus dicebatur secretis malis omnibus , cu- 
mulata bonorum complexio , et a D. Thoma status omnium bo- 
norum aggregatione perfectus. Porro haec summi boni idea 
evadit comparationis terminus et mensura , qua reliquorum 
bonorum gradum expendimus. 

At enim status perfectae felicitatis, qui in hoc terrarum 
orbe nusquam invenitur, realis ne fiet in altera vita ? Ethni- 
corum philosophia etsi alterius vitae existenliam noverit, ta- 
men de summo bono et de perfecta hominis beatitate nihil 
certi et explorati habuit , sed hypolhcses vagas et absurdas 
condidit. Pauci admodum praestantiori ingenio viri, ut Pla- 
to, aliquid de futura justorum beatitate quasi divinarunt. Ve- 
rum, ut sapientissime monet Baco , de hoc primario et es- 
sentiali totius moralitatis fundamento, de ultimo nempe ho- 
minis fine, certiores nos facere nonnisi divinae revelationis 
munus fuit. 

Cognita desiderii natura , passionis etiam natura facile 
cognoscitur: ea enim est desiderium vehemens animo firmius 
inhaerens, vel potius habitus ad desideria vehementius et fa- 
cilius elicienda: quare beno definitur passio ea animi dispo- 
sitio seu habitudo per repetitionem similium desideriorum acqui- 

sita j qua prompte j frequenter et alacriter eadem desideria et 
spontaneos voluntatis motus efformat atque elicit. Quapropter 
rejicienda est stoicorum sententia, qui affectus omnes et pas- 
siones, voluti rationi et naturae contrarias evellendas animo 
et extirpandas penitus esse ajebant. Cum enim affectiones 
hujusmodi nihil aliud sint nisi desideria sive actualia sive 
habitualia; in quolibet autem desiderio includatur boni ali- 
cujus appetitio, et mali eidem contrarii aversatio, uno ver- 
bo appetitio propriae felicitatis: cumque desiderium propriae 
felicitatis essentiale sit creaturae rationali, concludendum 
est, eas nec rationi, naturacque contrarias dici, neque evelli 
ullo pacto posse. Sedula autem vigilantia et rectio adhiben- 
da ; sicut enim animi affectiones ac permotiones sine accu- 
rato regimine sunt teterrima malorum omnium causa ; ita 
e contra nulla ars, nulla scientia, nnllum bonum inter ho- 
mines esset, sublatis humanae activitatis fontibus, qui sunt 
animi nostri desideria, et amor. 

2. De activitate spontanea et libera 

Duplicem activitatem metapbjsici in homine perspecte 
distinguunt, aliam indeliberatam ac mere spontaneam, aliam 
deliberatam; haec homini, illa naturae tribuenda, quae qui- 
dem indeliberata activitas tam in homine quam in belluis 
tendit ad objecta grata et utilia sibi comparanda, et ad pro- 
pulsanda , quae dolores molestiamque producunt : in primis 
autem vitae necessitatibus mirandum in modum incolumitati 
prodest: quare instinctus physicus recte appellatur ac definiri 
potest illa animae activitas , quae vel ab aliqua sensatione j vel 
a desiderio quodam excitata motus mechanicos producit , qui sa- 
pientissimo Dei consilio ad vitae animalis conservationem ap- 
prime conducunt. De cujus agendi ratione atque utilitate plu- 
ra videre est penes physiologos. Cum autem homo ad aliam 
quoque nobiliorem vitae conditionem, ad intellectualem nem- 
pe et moralem factus sit, hinc providentissimus naturae au- 
ctor alium multo praestantiorem instinctum ei dedit , qui 
etiam sensus internus, vel intellectualis, vel moralis dici con- 

snevit, idest ea animi humani f acuit at, qua, oblato aliquo con- 
ceptu logico ad prima sive theoretica sive practica principia spe- 
ctante, sine ullo rationis examine illico veritatem honestatemque 
intuemur, eaque valde delectamur, et ad eam amplectendam ve- 
hementer movemur: aut contra de falsitate et turpitudine. Ma- 
ximae hujus sensus seu instiuctus utilitates ad tria capita 
reduci possunt. 1. Per hunc enim vero prima artium, scien- 
tiarumque, nec non moralitatis et religionis principia omni- 
bus aeque nota fiunt , Grmiterque in animis imprimuntur , 
hominesque a mentis aberrationibus retrahuntur. Est inquam 
lex conservationis et reparationis in mundo intellectuali ac 
morali. 2. In casibus autem collisionis, et in quibus subito 
agendum sit, instinctus iste moralis, unica consilii capiendi 
regula est a natura data , quam si sequemur ducem num- 
quam aberrabimus. 3. Demum sensus iste internus recte a 
ratione informatus, et diu diligenterque excultus, evadit, 
ut dici solet, oculus , tactus moralis, bonus sensus, bonus gu- 
stus, quo praecipue in bonis artibus, in officiis rebusque dif- 
ficillimis gerendis passim, ac recte homines ducuntur. 

Quoad liberam vero activitatem haec tantum censeo ad- 
notanda. Cum plures eodem tempore ideae et desideria ob- 
versantur animo , voluntas hominis primo suspensa haeret , 
sed illico sentit homo se non esse determinatum ad unum, 
sed ad plura indifferentem atque arbitrum electionis; ipsam- 
que ejus mentem actionis fontem esse et originem. Praecel- 
lens ista potentia a quavis tum phjsica, tum morali neces- 
sitate libera plenum suorum actuum internorum domininm 
homini tribuit, quo possit vel diu in suspensione remanere , 
vel quoad velit deliberare, idest motivorum valorem expen- 
dere eorumque vim per suam attentionem aut augere aut 
imminuere, vel demum aut illico sine ulla deliberatione, vel 
-post deliberationem eligere, scilicet motivis aut assenlire aut 
dissentire , et objectum aliquod velle aut nolle , aut etiam 
oppositum velle. En libertas indifferentiae ejusque usus di- 
rectu*., et immediatus , qui merito aut demerito homini tri- 

buitur. Verum in iis quoque quae naturaliter et sponte iiunt 
in homine, dari potest indirectus et mediatus libertatis usus. 
Etenim 1. Perceptiones, actus, motusque spontanei, qui tam- 
quam effectus actionis vel omissionis liberae praevideDtur , 
licet actu necessarii sint, tamen mediate seu iu causa liberi 
sunt. 2. Qui vero absque ulla praecedenti animadversione 
eveniunt, aut si praevideantur , tamen impediri nullo modo 
possunt, ii aut materialibus mediis aut attentionem alio di- 
rigendo, et firmiter defigendo possunt saepe vel imminui vel 
penitus extingui: qui si nostra negligentia et voluntate per- 
severent, indirecte liberi censentur, et juxta omissionis gra- 
dum plus minusYe imputabiles. 

II. 

De actibus humanis moraliter consideratis. 

Quilibet actus liber cum cognitione legis factus mora- 
lem qualitatem adipiscitur. Ad hoc autem necessarium est 
conscientiae dictamen, scilicet actus intellectus quo judicamus ali- 
quid hic et nunc agendum, vel omittendum esse aut fuisse tam - 
quam bonum aut malum morale. In hoc judicio efformando 
requiritur facti peculiaris cum lege comparatio : quare po- 
test esse verum aut falsum, certum aut dubium sub diver- 
sis probabilitatis gradibus. Si hujusmodi judicium respicit 
actionem faciendam dicitur dictamen antecedens , si actionem 
factam, dictamen consequens et imputatio dicitur. 

De antecedenti conscientiae dictamine. 

Quoad antecedens hoc dictamen, quod est regula pro- 
xima actuum humanorum ad impulabilitatcm prorsus neces- 
saria, duae prccipue quaestiones examinandae nobis sunt, 

1. De falso conscientiae dictamine. Male ajunt Janseniani 
nunquam conscientiam falsam excusare a peccato , quoliescun - 
que legi eternae adversatur. Etenim qui contra legem aliquam 
agens invincibiliter putat, se rem honestam agere, is neque in 
causa peccat, quia error non est voluntarius; neque peccat 

in actu, quia ejus intentio recta est. Atqui in naturae prae- 
ceptis praesertim secundariis dari potest dictamen invinci- 
biliter falsum ( non quidem ob impotentiam abstractam et 
absolutam , quae nostra non interest; sed concretam et rela- 
tivam). Cum enim dictamen sit judicium ex ratiocinio, saepe 
implexo et perdificili deductum ; hinc omnes causae , quae 
in ceteris scientiis homines in errores minime voluntarios 
inducunt, multo etiam magis valent quoad moralia, in exa- 
mine scilicet cum juris tum facti doctis et indoctis facien- 
do. Hinc gravissimos errores contra legis naturae praece- 
pta in magnis populis diu viguisse; nec non philosophos' ac 
theologos sapientiae et probitatis laude probatissimos con- 
trarias inter se sententias persaepe propugnasse. Verum ajunt 
adversarii, errores in homine a libertatis abusu nasci; ideo- 
que semper ei esse imputandos. Quibus respondendum est. 
1. Errorem in dictarainc saepe evenire ob solam sive juris 
sive facti ignorantiamj quae aliquando vitari nullo modo po- 
test. 2. Aliud autem est dicere, homines in errores proprie 
dictos incidere, quia in veritatibus investigandis non ut ma- 
china necessariis legibus ducitur, sed libere procedit: aliud 
vero , quod homo semper judicio ac voluntate in errorem 
labatur. Quoties enim vero aut media prompta et expedita, 
aut ingenii vires, aut advertentia actu ei desint, toties er- 
ror relative invincibilis, minimeque voluntarius censendus. 

2. De dubio conscientiae dictamine. Posita distinctione in- 
ter dubium speculativum de legis existentia, et dubium pra- 
cticum de virtute et efficacia legis dubiae, utrum nempe lex 
dubia obliget nec ne, in primis statuendum est, ad recte ho- 
nesteque agendum necessarium omnino esse critcrium ac di- 
ctamen practicc certum. Qui enim cum dubio practico sive 
de actus valore ad certum finem lege praeceptum , sive de 
licitudine suae actionis agit, eum aequitatem honestalemque 
contemnere evidens est. Itaque in hoc quaestionis status con- 
sistit, utrum nempe, posito dubio speculativo de legis cujus- 
dam, aut praecepti existentia, statui possit criterium et di- 

ctaracn reflexum , quo certi ac securi simus legem dubiam 
non obligare. 

Falsa in primis est laxistarum assertio, qui ajunt, cum 
probabilitate quantumvis levi sive intrinseca sive extrinseca 
contra legis aut praecepti cujusvis existentiam nos ad libi- 
tum recte agere posse. Falsa inquam est 1. si agatur de le- 
ge antea existente } de qua hic et nunc dubitetur utrum ces- 
saverit : quia nec levis nec gravis probabilitas sufficit ; sed 
certitudo necessaria est ad legem de sua possessione tollen- 
dam. 2. Falsa itidem est, si sermo sit do lege, de qua du- 
bitetur, an unquam cxtilcrit. Qui enim affirmat, cum proba- 
bilitate quantumvis levi contra legis existentiam , eam licite 
contemni posse, is obligationes omnes practica ratione cer- 
tas eludit ac tollit. Etenim aliqua levissima ambigendi ra- 
tio , sive ab intrinseco rerum examine , sive ab extrinseca 
Doctorum auctoritate semper possibilis est: nullum enim fer- 
ine reperitur vel flagitiosissimum crimen, quod aliquem pseu- 
do-philosophum aut pseudo theologum patronum non habue- 
rit. Nulla foeditas sine amatore , nulla absurditas sine patro- 
no (Seneca). Itaque sententia hujusmodi habenas libertati ni- 
mium relaxat. 

Altera rigoristarum sententia, specie quidem honesta, sed 
re vera multo absurdior, multoque est perniciosior, qui ab- 
solute statuunt, in dubiis tutiorem pariem (scilicet ut ipsi pu- 
tant legem ) semper eligendam esse. Etenim, ajunt, legi dubiae 
obediendo et jura supremi legislatoris, et nostram spiritua- 
lem salutem in tuto ponimus; secus periculo peccandi pereun- 
dique nos exponimus. Quibus respondeo , eos ignorare elen- 
chum. Quaerimus enim an statui possit criterium et dictamen 
certum, quod homo contra legem dubiam agendo non peccet. 
Jamvero dico, legem de cujus existentia invincibiliter, et sa- 
tis validis argumentis dubitetur, nullam obligandi vim habere. 
Id patet 1. ex regulis juris (192 ec.) quae docent, in hujus- 
modi dubiis benigniorem interpretationem libertati faventem 
sequi, non minus aequius quam tutius esse. 2. Hujus critorii 

ratio est, quia cum libertas ratione ordinis et snppositionis 
in sua possessione sit ante quamlibet legem; hinc sequitur ho- 
minis voluntatem obligari nullo pacto posse , nisi lex certe 
et adaequate nota ac promulgata sit. 3. Confirmatur ab ab- 
surdis. Posita enim rigoristarum sententia, sequeretur homi- 
nis obligationes fcrme in infinitum multiplicari: hinc moralis 
impossibilitas omnia officia servandi; ac propterea desperatio, 
eflracnis licentia, religionis contemptus ; fructus a Iansenia- 
norum rigorismo heu nimis abunde producti. 

De dictamine consequenti et de imputatione. 

Iudicium de moralitale actionis cujusdam sive a nobis 
sive ab aliis peractae generatim appellatur imputatio. Quam- 
quam judicium de nostris actibus dici solet dictamen conscien- 
tiae consequens, judicium autem de moralitale actionis alienae 
proprie imputatio appellatur. Ut hoc judicium recte institua- 
tur praeter adaequatam legis cognitionem , nccesse est facti 
naturam perspectam habere. Quare sequentes canones prae 
oculis habendi sunt. 

1. ° Actus ex necessitate sive physica sive morali peracti 
per se non sunt imputabiles. In bis enim non homo , sed na- 
tura operatur. Hujus generis sunt actus mere spontanei, vel 
absque rationis usu, vel ex ignorantia et errore invincibili 
facti : hinc distinguendum est peccatum materiale a formali. 

2. ° Actus ex necessitate peracti j si praevideantur vel prae- 
videri debeant j tamquam effectus actionis vel omissionis liberae,, 
sunt imputabiles in causa. Quia libertas in eos virtualiter influit. 

3. ° Quidquid imminuit vim electivam auferendo spontanei - 
tatemj imminuit peccatum male agentis : quia fragilitas potius 
quam malitia in hoc deprehenditur : auget meritum bene agen- 
tis ob graviora obstacula , quae in virtutis exercitio ei superan- 
da opponuntur. Hujusce rei causae sunt coactio, vehementio- 
res animi affectus, et habitus. 

4. ° Quo magis directus et immediatus libertatis usus et ope- 
rantis intentio vel in bonis vel in malis actibus fuerit eo major 
censetur boni vel mali meriti imputatio. In altero enim purus 

et vehemens virtutis amor, in altero plena malitia est. Quare 
distinguenda est culpa a dolo malo ; illa enim definitur otoji- 
sio debitae diligentiae hic antem propositum legem violandi , et 
injuriam alteri inferendi. Pro diverso autem omissae diligen- 
tiae gradu sive maximo, sive medio, sive minimo, diversa c 
contrario est culpae imputatio, scilicet minima, media et ma- 
xima , quae culpa lata dicitur et fere dolo comparatur. In 
dolo autem permultum interest, utrum repentino motu ani- 
mi, an consulto et cogitata quis injuria agat. 

Tam forus internus conscientiae, quam externus forus ju- 
dicialis in imputatione easdem in juris examine regulas et 
inedia habent ; non ita est in facti examine. Primus enim in- 
trinsecam actionis bonitatem aut malitiam ex immediato con- 
scientiae testimonio perspectam habet. Alter vero extrinseca 
facti honestate aut turpitudine per testium auctoritatem in- 
vestigata, et morali quadam certitudine cognita, hinc ex ana- 
logia de interna actionis moralitate decernit. Quapropter non 
raro contingit , ut utriusque tribunalis judicium de eodem 
facto contrarium sit, utrumque tamen in suo genere verum 
et rectum. 

m. 

De qualificatione et specificatione actionum 
et habituum moralium. 

Quilibet actus libero voluntatis arbitrio peractus , qui 
humanus actus dici solet j morali ordini conformis moraliter 
bonus, seu bonum morale appellatur. Quare inter bona moralia 
censentur non sohim actus illi, qui sub praecepto continentur, 
qui nempe ad ordinis custodiam necessarii sunt; verum etiam 
qui sunt de mero consilio, seu ad virtutis perfectionem aptiores. 
Actus vero malus seu peccatum est quicunque actus humanus 
legi aut praecepto contrarius. « Consilium est, quo si uti no- 
» lueris, minus boni adipisceris, non mali aliquid perpetra- 
» bis ... Praeceptum est hoc, cui non obedire peccatum est » 
(August.) 

16 * 

Virtus autem et vitium non in actu sed in habitu con- 
sistit. Habitus vero non est dispositio aut facultas a natura 
data ad agendum : quae enim natura fiunt uniformia sunt et 
determinata ad unum , neque aliter assuescere possunt ( ut 
lapis cum natura deorsum feratur, nunquam sursum ferri as- 
suescet); neque imputationi subjacent. Atqui juxta diversam 
agendi rationem sive in artibus, sive in moribus diversimode 
assuescimus, scilicet dispositionem quandam acquirimus, qua 
faciliter certum actionum genus usqne producimus. Hinc boni 
a malis magistris distinguuntur, itemque bonae vel malae le- 
ges, ac methodi, quae sive in artibus sive in moribus bene 
aut male assuefaciunt homines. Itaque habitus generatim est 
permanens animi dispositio, per repetitionem actuum similium ac- 
quisita, inclinans hominem ad certum actionum genus faciliter et 
constanter obeundum. Consequenter virtus est habitus disponens 
et inclinans animum ad actus moraliter bonos discernendos ac 
factitandos. Unde Aristoteles ait : Virtus est quae facit haben- 
tem et opus ejus bonum. Viceversa vitium. 

Porro duo virtutum genera ab Aristotele perspecte di- 
stinguuntur, aliud intellectivarum , quae mentem ad recte ho- 
nesteque judicandum disponunt; aliud moralium, quae volun- 
tatem disponunt et inclinant ad recte honesteque operandum. 
Moralium autem virtutum norma et dux Prudentia est , ea 
nempe virtus intellectiva , quae hominis mentem disponit ad actus 
justos et honestos recte et celeriter discernendos. Eademque et 
tempus, et modum , et media ad agendum opportuniora ac 
necessaria suggerit. Cum autem hominis voluntas aut volu- 
ptate, aut dolore a rectae rationis praeceptis facile declinet; 
hinc ad oificia prompte et constanter obeunda morales quo- 
que virtutes adsciscendae sunt; quarum aliae contra volupta- 
tum illecebras, aliae contra ea, quae animum dejiciunt, vo- 
luntatem muniant. Ad primum genus pertinet Temperantia ea 
nempe virtus moralis, quae voluntatem disponit ad sensuum vo- 
luptates moderandas : sub qua variae virtutum species conti- 
nentur, scilicet abstinentia , sobrietas , continentia, castitas cc. 


Digitized by Google 



247 

Alterius generis est Fortitudo, seu virtus moralis, quae volun- 
tatem disponit et inclinat ad rationales labores perferendos , et 
ad justa pericula aggredienda. Huic autem subjectae sunt pa- 
tientia, magnanimitas, confidentia, perseverantia. Virtutes huc- 
usque recensitae etiam in vita solitaria homini necessariae 
forent. Aliae praeterea sunt , quae ad hominum societatem 
directe spectant; quarum princeps est lustilia, quae moralis 
virtus voluntatem disponit et iuclinat in hominum societa- 
tem tuendam, et suum cuique tribuendum, fidemque servan- 
dam : quare ab Ulpiano definitur justitia : constans et per- 
petua voluntas jus suum unicuique tribuendi. 

De singulis suo loco singillatim disseremus : hic tantum 
proprietatem moralibus virtutibus communem et quasi cha- 
racteristicam cum Aristotele indicabo scilicet mediocritatem. 
Quaevis nempe moralis virtus inter nimium et parum seu 
inter duo opposita vitia medium tenet. Etenim quidquid au- 
geri et imminui potest, quemadmodum sunt affectus et actio- 
nes humanae, necessario duo extrema et medium habent. Quod 
si omnis ars ad medium spectans, atque ad ipsum sua opera 
dirigens ita opus bene absolvit, ut de bene absolutis operi- 
bus dici consueverit , ut neque demi neque addi quidquam 
possit; virtus vero moralis omni arte excellentior et melior, 
procul dubio medii conjectrix et collimatrix esse debet. Un- 
de patet , unam tantum virtutis viam esse ; infinitas autem 
vitiorum aberrationes : sicut infinitae sunt directiones a sco- 
po divergentes , et aut excedentes aut languidiores telorum 
impulsus : una tantum, eaque media et optima linea , unus 
proportionalis teli jactus scopum attingens. 

